Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
វិស័យធំៗចំនួន២ នឹងរុញកំណើនសេដ្ឋកិច្ចរបស់កម្ពុជា កើនឡើងរង្វង់ ៦,៤ ភាគរយ នៅក្នុងឆ្នាំ២០២៤នេះ	https://business-cambodia.com/articles/cambodia-economic-2024	សេដ្ឋកិច្ចប្រទេសកម្ពុជា ត្រូវបានគេរំពឹងថានឹងមានការកើនឡើងរង្វង់ ៦,៤ ភាគរយនៅក្នុងឆ្នាំ២០២៤ ដោយសារមានគាំទ្រពីវិស័យធំ២ គឺវិស័យទេសចរណ៍ និងវិស័យកម្មន្ដសាល។ នេះបើយោងតាចសេចក្ដីជូនដំណឹងរបស់ធនាគារជាតិនៃកម្ពុជាស្ដីពី វឌ្ឍនភាពម៉ាក្រូសេដ្ឋកិច្ច និងវិស័យធនាគារឆ្នាំ២០២៣ និងទស្សនវិស័យឆ្នាំ២០២៤ កាលពីថ្ងៃទី២៩ ខែមករា ឆ្នាំ២០២៣ កន្លងទៅ។     នៅក្នុងសេចក្ដីជូនដំណឹងរបស់ធនាគារជាតិបានបញ្ជាក់ថា «នៅកម្ពុជា សេដ្ឋកិច្ចត្រូវបានរំពឹងដោយសុទិដ្ឋិនិយមថានឹងបន្ដងើបឡើងបន្ថែមទៀតក្នុងរង្វង់ ៦,៤ ភាគរយដែលគាំទ្រចម្បងដោយការកើនឡើងនៃវិស័យទេសចរណ៍ និងវិស័យកម្មន្ដសាល»។   ប្រភពដដែលបន្ដថា វិស័យទេសចរណ៍ត្រូវបានរំពឹងថានឹងងើបឡើងដោយសារភាពប្រសើរឡើងនៃស្ថានភាពទេសចរណ៍ក្នុងតំបន់ ព្រមទាំងការបន្ដអភិវឌ្ឍនឹងកែលម្អហេដ្ឋាចរនាសម្ព័ន្ធដែលនឹងគាំទ្រដលវិស័យនេះ។ ដោយឡែកវិស័យកម្មន្ដសាលវិញ បើយោងតាមរយៈការអនុវត្ដច្បាប់វិនិយោគថ្មី វិស័យនេះត្រូវបានរំពឹងថានឹងសម្រេចបានកំណើងល្អជាងឆ្នាំ២០២៣ ពិសេសផលិតកម្មន្ដសាលមិនមែនកាត់ដេរ ហើយវិស័យកាត់ដេររំពឹងថានឹងងើបឡើងជាលំដាប់ផងដែរ។     គួររំឮកផងដែរថា កាលពីឆ្នាំ២០២៣ កន្លងទៅសេដ្ឋកិច្ចកម្ពុជាត្រូវបានគេប៉ាន់ស្មានថាបន្ដងើបឡើងក្នុងអត្រា ៥,៥ ភាគរយខ្ពស់ជាងឆ្នាំ២០២២ បន្ដិច (៥,២ភាគរយ) ដែលគំាទ្រចម្បងដោយកំណើនវិស័យទេសចរណ៍ និងផលិតផលកម្មន្ដសាលមិនមែនកាត់ដេរ បើទោះបីជាវិស័យកាត់ដេរ សំណង់ អចលនទ្រព្យ និងកសិកម្មមានកំណើនទាបក៏ដោយ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-31T02:21:06.796Z", "category": "អចលនទ្រព្យ", "views": 1496, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រាជរដ្ឋាភិបាលប្រកាសលើកលែងពន្ធ លើការនាំចូលសម្ភារកសិកម្ម និងអាករលើតម្លៃបន្ថែមលើអាហារមូលដ្ឋាន ៥ឆ្នាំ	https://business-cambodia.com/articles/tax-exemption-five-year	រាជរដ្ឋាភិបាលនឹងលើកលែងពន្ធរយៈពេល ៥ឆ្នាំ សម្រាប់ការនាំចូលសម្ភារកសិកម្ម និងអាករលើតម្លៃបន្ថែមលើអាហារមូលដ្ឋានសម្រាប់ការរស់នៅប្រចាំថ្ងៃរបស់ប្រជាពលរដ្ឋ រហូតដល់ចុងឆ្នាំ ២០២៨ រួមជាមួយនឹងការលើកលែងពន្ធលើដីកសិកម្ម ដីស្រែជាលក្ខណៈគ្រួសារ ជាមួយគ្នាផងដែរ ។ ថ្លែងក្នុងពិធីបិទសន្និបាតបូកសរុបការងារកសិកម្មរុក្ខាប្រមាញ់និងនេសាទឆ្នាំ ២០២៣ និងលើកទិសដៅឆ្នាំ ២០២៤ នៅទីស្តីការក្រសួងកសិកម្មរុក្ខាប្រមាញ់និងនេសាទ នារសៀលថ្ងៃទី ៣០ ខែ មករា ឆ្នាំ ២០២៤ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជាបានមានប្រសាសន៍យ៉ាងដូច្នេះថា “ក្នុងអាណត្តិទី៧ នេះរដ្ឋាភិបាលនឹងបន្តអនុវត្តគោលការណ៍ការលើកលែងពន្ធទៅដល់ដីកសិកម្ម ដីស្រែជាលក្ខណៈគ្រួសារ ការនាំចូលសម្ភារកសិកម្ម និងការលើកលែងអាករលើតម្លៃបន្ថែមលើមុខទំនិញដែលជាអាហារមូលដ្ឋានសម្រាប់ការរស់នៅប្រចាំថ្ងៃ រហូតដល់ឆ្នាំ ២០២៨” ។     បន្ថែមពីនោះ រាជរដ្ឋាភិបាលក៏នឹងផ្តល់ការលើកទឹកចិត្តផ្នែកពន្ធដារចំនួន ២ ឆ្នាំបន្ថែមទៀតរហូតដល់ឆ្នាំ ២០២៥ ចំពោះសហគ្រាសផលិត ផ្តត់ផ្គង់ក្នុងស្រុកនូវទំនិញឬសេវាកម្ម ដែលធ្វើការដាំដុះផលិត ឬនាំចេញនូវផលិតផលចំនួន ១៤ មុខរួមមាន ៖ស្រូវ អង្ករ ពោត សណ្តែក ម្រេច ដំឡូងមី គ្រាប់ស្វាយចន្ទី ជ័រកៅស៊ូ មៀនប៉ៃលិន ស្វាយ ចេក វារីវប្បកម្ម ការចិញ្ចឹមសត្វ និងការផលិតផកដូងប្រេងនៅក្នុងស្រុកដែលជាវត្ថុធាតុដើមសម្រាប់ផលិតចំណីសត្វ។     គួរបញ្ជាក់ផងដែរថា តាមរយៈការដាក់ចេញនូវយុទ្ធសាស្រ្ត និងផ្ដល់ការលើកទឹកចិត្តផ្នែកសារពើពន្ធនេះគឺដើម្បីបង្កើនគុណភាព ស័ក្ដិសិទ្ធភាព ផលិតភាព និងសុវត្ថិភាព ក្នុងផលិតកម្មកសិកម្ម សំដៅលើកកម្ពស់ភាពប្រកួតប្រជែងរបស់ផលិតផល កសិកម្មកម្ពុជា ទាំងនៅទីផ្សារក្នុងស្រុក ទីផ្សារតំបន់ និងទីផ្សារអន្តរជាតិ ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-31T02:09:05.663Z", "category": "ព័ត៌មានថ្មីៗ", "views": 434, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មូលនិធិអភិវឌ្ឍន៍ជំនាញ (SDF) បានសម្ពោធជាផ្លូវការក្រោមប្រធានបទ៖ “អភិវឌ្ឍជំនាញ, អភិវឌ្ឍអាជីវកម្ម, អភិវឌ្ឍខ្លួនយើងទាំងអស់គ្នា”	https://business-cambodia.com/articles/skill-devlopment-fund-cambodia-2024-offically-launching-event-	ក្រសួងសេដ្ឋកិច្ចនិងហិរញ្ញវត្ថុ បានរៀបចំកម្មវិធីសម្ពោធជាផ្លូវការ មូលនិធិអភិវឌ្ឍន៍ជំនាញ (SDF) នៅព្រឹកថ្ងៃទី៣០ ខែមករា ឆ្នាំ២០២៤ ក្រោមប្រធានបទ៖ “អភិវឌ្ឍជំនាញ, អភិវឌ្ឍអាជីវកម្ម, អភិវឌ្ឍខ្លួនយើងទាំងអស់គ្នា” ។     កម្មវិធីនេះដែរប្រព្រឹត្តិទៅដោយរលូនក្រោមអធិបតីភាពដ៏ខ្ពង់ខ្ពស់របស់ ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និង ហិរញ្ញវត្ថុ ដោយមានការអញ្ជើញចូលរួមពីឯកឧត្តម, លោកជំទាវ, អ្នកឧកញ៉ា, លោកឧកញ៉ា និងតំណាងក្រសួង-ស្ថាប័នពាក់ព័ន្ធរបស់រាជរដ្ឋាភិបាល, ដៃគូអភិវឌ្ឍន៏, វិស័យឯកជន, និងគ្រឹះស្ថានបណ្តុះបណ្តាល ។     ការដាក់សម្ពោធជាផ្លូវការរបស់SDF នេះរៀបចំឡើងក្នុងគោលបំណង ប្រកាសជាផ្លូវការអំពីការប្រែក្លាយគម្រោងសាកល្បងយន្តការគ្រប់គ្រងមូលនិធិអភិវឌ្ឍន៍ជំនាញទៅជាស្ថាប័នអចិន្រ្តៃយ៍ (Trust Fund) និងការបង្ហាញពីសមិទ្ធផល និងកម្មវិធីថ្មីៗរបស់មូលនិធិអភិវឌ្ឍន៍ជំនាញក្នុងគោលដៅពង្រឹង និងពង្រីកការអភិវឌ្ឍជំនាញឱ្យត្រូវនឹងតម្រូវការវិស័យឯកជន ព្រមទាំងការចុះអនុស្សរណៈយោគយល់គ្នាជាមួយដៃគូយុទ្ធសាស្រ្ត និងកម្មវិធីប្រគល់ពានរង្វាន់ដល់ដៃគូដែលបានចូលរួមយ៉ាងសកម្មក្នុងការអភិវឌ្ឍជំនាញ ។     ចំពោះមូលនិធិអភិវឌ្ឍន៍ជំនាញ (SDF) ត្រូវបានបង្កើតឡើងដំបូងជាគម្រោងសាកល្បង ដោយក្រសួងសេដ្ឋកិច្ច និងហិរញ្ញវត្ថុ កាលពីខែមីនា ឆ្នាំ២០១៨ ក្នុងគោលបំណងធ្វើតេស្ដសាកល្បង យន្ដការថ្មី និងមានលក្ខណៈនវានុវត្តន៍ ដើម្បី  ប្រមូល, គ្រប់គ្រង និងបែងចែក ធនធានទាំងហិរញ្ញវត្ថុ និងមិនមែនហិរញ្ញវត្ថុ សំដៅចូលរួមដោះស្រាយបញ្ហាកង្វះហិរញ្ញប្បទាន(Funding Gap) និងបញ្ហាកង្វះជំនាញ(SkillsGap)ក្នុងគោលដៅពង្រឹងគុណភាពនិងពង្រីកវិសាលភាពនៃការអភិវឌ្ឍជំនាញឱ្យត្រូវនឹងតម្រូវការវិស័យឯកជន និងការអភិវឌ្ឍសេដ្ឋកិច្ច-សង្គមជាតិ តាមរយៈយន្តការចែករំលែកថ្លៃ និងការចូលរួមបណ្តុះបណ្តាលដោយផ្ទាល់ពីសំណាក់វិស័យឯកជន ។   ជាលទ្ធផល គិតត្រឹមឆ្នាំ២០២៣ សមិទ្ធផលសំខាន់ៗ ដែលមូលនិធិអភិវឌ្ឍន៍ជំនាញសម្រេចបានរួមមាន៖   ទី១៖ បាន ផ្សារភ្ជាប់ទំនាក់ទំនង និងបង្កើតកិច្ចសហប្រតិបត្តិ ការរវាងវិស័យឯកជនចំនួន ២៩៧ រោងចក្រ សហគ្រាស ទៅនឹងគ្រឹះស្ថានបណ្តុះបណ្តាលទាំងរដ្ឋ ឯកជន និងអង្គការចំនួន ៤៤។     ទី២៖ បានផ្ដល់ ថវិកាបដិភាគ ទៅដល់គម្រោងបណ្ដុះបណ្ដាលចំនួន ១២១ ដែលរៀបចំឡើងដោយវិស័យឯកជន និងគ្រឹះស្ថានបណ្តុះបណ្តាលដៃគូ ដែលគិតជាទឹកប្រាក់ប្រមាណ ៨,៣ លានដុល្លារ ឬ ៤៨% នៃថ្លៃបណ្តុះបណ្តាលសរុបប្រមាណ ១៧,២ លានដុល្លារ ក្នុងនោះ មានសិក្ខាកាមសរុបប្រមាណ ១៦ 0៧៥ នាក់ (ក្នុងនោះ ស្ត្រី ៣៥%)។      ទី៣៖ បន្ទាប់ពីបណ្តុះបណ្តាលចប់ អត្រាបោះបង់ការសិក្សា មានកម្រិតទាប ត្រឹម ៤%, រីឯ អត្រាមានការងារធ្វើ ខ្ពស់ រហូតដល់ ៨៨%, ប្រាក់បៀវត្សមូលដ្ឋានជាមធ្យម ២៤៦ ដុល្លារ និង អត្រាពេញចិត្តរបស់និយោជក ខ្ពស់ រហូតដល់ ៨៥%។       គិតត្រឹមដំណាច់ឆ្នាំ២០២៣, មូលនិធិអភិវឌ្ឍន៍ជំនាញ (SDF) បានគាំទ្រថវិកាលើ “កម្មវិធីបណ្ដុះបណ្ដាលជំនាញ រួមគ្នា (Joint-Training Program), កម្មវិធីឆ្លើយតបជំងឺកូវីដ-១៩ (Covid-19 Response Program) និង កម្មវិធីជាមួយសាលា (Program with School)” ដែលមានថ្លៃបណ្តុះបណ្តាល ៨.៣ លានដុល្លារ សហរដ្ឋអាម៉េរិក (ឬ ៤៨% នៃថ្លៃបណ្តុះបណ្តាលសរុប ១៧.២ លានដុល្លារ សហរដ្ឋអាម៉េរិក) ។ ក្នុងនោះមានគម្រោងចំនួន ១២១ និង សិក្ខាកាមចំនួន ១៦,០៧៥នាក់ (ស្រ្ដី = ៣៥%) ដោយបានសហការជាមួយដៃគូចំនួន ៣៥៧ ស្ថាប័ន ក្នុងនោះរួមមាន៖ រោងចក្រ-សហគ្រាសចំនួន ២៩៧, គ្រឹះស្ថានបណ្តុះបណ្តាលចំនួន ៤៤ និង សមាគមធុរកិច្ចចំនួន ១៦ ។     ជាក់ស្តែង ចាប់ពីឆ្នាំ២០២៤ នេះតទៅ SDF បានកំណត់នូវទិសដៅអាទិភាពសំខាន់ៗ ដូចតទៅ៖ ១). ពង្រឹងគុណភាពសេវា និងប្រសិទ្ធភាពនៃការគ្រប់គ្រង និង បែងចែកធនធាន របស់មូលនិធិឱ្យកាន់តែមានប្រសិទ្ធភាព និងទាន់ពេលវេលាដល់ដៃគូសហការ, ២). បង្កើនទំហំមូលនិធិគាំទ្រដល់កម្មវិធីបណ្តុះបណ្តាលដែលត្រូវនឹងតម្រូវការវិស័យឯកជន និង ៣). ដាក់ចេញនូវកម្មវិធីថ្មីៗបន្ថែមដែលរួមមាន៖ កម្មវិធីផ្គូផ្គងជំនាញ (Skills Matching Program), ថ្នាលនៃភាពជាដៃគូ (Partnership Platform) និងមេរៀនឌីជីថល (Digital Learning Content) ស្តីពីជំនាញទន់ចាំបាច់ សម្រាប់ឧស្សាហកម្ម ។     យ៉ាងណាមិញកម្មវិធីសម្ពោធជាផ្លូវការមូលនិធិអភិវឌ្ឍន៍ជំនាញ (SDF) បានប្រព្រឹត្តទៅដោយមានអន្តរសកម្ម រវាង វាគ្មិន និងអ្នកចូលរួមក្នុងកិច្ចពិភាក្សា និងកម្មវិធីប្រគល់ពានរង្វាន់ដល់ដៃគូរបស់ SDF ។ SDF ប្តេជ្ញា និងត្រៀមខ្លួនរួចជាស្រេចសម្រាប់ការចូលរួមគាំទ្របន្ថែមទៀត ដើម្បីពង្រឹង និងពង្រីកវិសាលភាពការងារអភិវឌ្ឍន៍ជំនាញ ក្នុងគោលដៅចូលរួមសម្រេចឱ្យបាននូវចក្ខុវិស័យឆ្នាំ ២០៣០ និង២០៥០ របស់រាជរដ្ឋាភិបាលកម្ពុជា៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-31T01:51:55.270Z", "category": "PR", "views": 725, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
បើកទំព័រឆ្នាំថ្មី ភីអេច ហ្គ្រេនហលប្រកាសតម្លៃជួលអគារត្រឹមតែ $120 ប៉ុណ្ណោះក្នុងមួយតុនិងបានសហការជាមួយ៤ចុងភៅល្បីៗ ក្នុងការផ្តល់សេវាកម្មរៀបចំម្ហូបអាហារជូនអតិថិជនប្រារព្ធកម្មវិធីផ្សេងៗ	https://business-cambodia.com/articles/hall-announces-building-rent-for-just-120-	(ភ្នំពេញ)៖ បើកទំព័រថ្មីសម្រាប់ឆ្នាំ២០២៤សាលសន្និបាតនិងអគារប្រារព្ធពិធីមង្គលការ ភីអេច ហ្គ្រេនហលដែលមានទីតាំងក្នុងគម្រោង បុរី ប៉េង ហួត ហ្គ្រេនស្តាផ្លាទីនីម (បឹងស្នោ) ស្ថិតនៅតាមបណ្តោយផ្លូវជាតិលេខ ១ បានប្រកាសតម្លៃពិសេសត្រឹមតែ $120 តែប៉ុណ្ណោះក្នុងមួយតុ និងបើកទទួលបណ្តាក្រុមហ៊ុនធុរៈកិច្ចនានាដែលមានគុណភាពខ្ពស់ ជាដៃគូផ្តល់សេវាកម្មរៀបចំម្ហូបអាហារជូនអតិថិជនរបស់ខ្លួន។ ការបោះជំហានថ្មីមួយនៃការសហការនៃភាពជាដៃគូនេះត្រូវបានធ្វើឡើងកាលពីដើមខែមករាកន្លងទៅរវាងអគារ ភីអេច ហ្គ្រេនហល ជាមួយបណ្តាក្រុមហ៊ុន និងចុងភៅល្បីចំនួន៤គឺ ក្រុមហ៊ុនWorld dinning Catering Service ក្រុមហ៊ុនធុរៈកិច្ច តាំង តិច ម៉េង ចុងភៅ សេង ហុកហេង និង ក្រុមហ៊ុន Tonlebassac Catering Service បានត្រៀមខ្លួនរួចជាស្រេចដើម្បីផ្តល់ជូនសេវាកម្មរៀបចំម្ហូបអាហារជូនអតិថិជន ដែលបានជ្រើសរើសអគារសម្រាប់កម្មវិធីមង្គលការ ជប់លៀង ការប្រគុំតន្រ្តី សន្នីសិទផ្សេងៗ និងកម្មវិធីផ្សេងទៀត។ គួរបញ្ជាក់ផងដែរថា ភីអេច ហ្គ្រេនហល គឺជាសាលសន្និបាត និងអគារប្រារព្ធពិធីមង្គលការលំដាប់ផ្កាយប្រាំដំបូងគេបង្អស់ស្ថិតនៅ រាជធានីភ្នំពេញដែលមានទីតាំងស្ថិតនៅចំកណ្តាលបេះដូងរបស់បុរី ប៉េង ហួត ហ្គ្រេនស្តាផ្លាទីនីម នៅខណ្ឌច្បារអំពៅ តាមបណ្តោយផ្លូវជាតិលេខ ១ ។ សាលសន្និបាតនេះមានរចនាបទបែបអឺរ៉ុបដ៏ស្រស់ស្អាតប្លែកពីគេ មានកំពស់ ៥ជាន់ ជាន់ក្រោមដីមានចំណតរថយន្ត២ជាន់ និងជាន់ផ្ទាល់ដីមាន សាលធំៗ ចំនួន៣ គឺ Euro 1, Euro 2 និង Euro 3 ជាន់ទី១ មានបន្ទប់រៀបចំកម្មវិធី ចំនួន២ ជាន់ទី២មានបន្ទប់ចំនួន៦ និងមានបន្ទប់ផ្លាស់សំលៀកបំពាក់ស្រស់ស្អាត និង មានផាកសុខភាពចំនួន ៨បន្ទប់ និង បន្ទប់រង់ចាំ VIP ចំនួន១ ។ ក្រៅពីនេះ ភីអេច ហ្គ្រេនហលមានចំណតយានយន្ត ក្នុងនិងក្រៅដែលអាចចតរថយន្តបានដល់ទៅជាង ៤០០០ គ្រឿង និងម៉ូតូប្រមាណ ១២០០ គ្រឿង ក៏មានចំណតឧទ្ធម្ភាគចក្រដល់ទៅ ៤គ្រឿងថែមទៀតផង។ ជាពិសេសមានបំពាក់នូវ LED ខ្នាតធំបំផុតជាប់នឹងជញ្ជាំង ឧបករណ៌បំពងសម្លេងត្រូវបានដាក់តំឡើងជាមួយបច្ចេកវិទ្យាចុងក្រោយគេបំផុត ជាមួយភ្លើងក្នុង និង ក្រៅអគារអាចប្តូរពណ៌បានរាប់លានពណ៌ស្របទៅតាមតម្រូវការកម្មវិធីរបស់អតិថិជន។ រៀបចំពិធីមង្គលការ និងកម្មវិធីនានានៅអគារភីអេច ហ្គ្រេនហល ផ្តល់នូវអនុស្សាវរីយ៍ដ៏អស្ចារ្យដែលលោកអ្នកមិនអាចបំភ្លេចបាន។ បន្ថែមលើសពីនេះទៅទៀត ភីអេច ហ្គ្រេនហលជាសាលសន្និបាត និងអគារប្រារព្ធពិធីមង្គលការលំដាប់ផ្កាយប្រាំដែលមានចង្ក្រានធំ ទូលាយ បំពាក់ទៅដោយម៉ាស៊ីនត្រជាក់ និង ឧបករណ៍ព្រមទាំងម៉ាស៊ីន                    ទំនើបៗ ជាច្រើនប្រភេទ ដែលអាចធានាដល់គុណភាព រសជាតិម្ហូប និង ស្តង់ដាអនាម័យកម្រិតខ្ពស់                         ការរៀបចំម្ហូប និងសម្ភារៈរៀបចំផ្សេងៗផងដែរ។ ដូចនេះដើម្បីទទួលបានការផ្តល់ជូននេះសូមទំនាក់ទំនងមកកាន់ក្រុមការងារឥឡូវនេះ ដើម្បីទទួលបានលក្ខខណ្ឌយ៉ាងពិសេសក្នុងការកក់ទីតាំងសម្រាប់កម្មវិធីរបស់លោកអ្នក៖ 015 333 296/ 089 999 467 អាសយដ្ឋាន៖ បុរី ប៉េង ហួត ហ្គ្រេនស្តាផ្លាទីនីម (បឹងស្នោ) ស្ថិតនៅតាមបណ្តោយផ្លូវជាតិលេខ ១ Google Map: https://maps.app.goo.gl/HWR5s7S1odQBVJ2BA Follow us on: Facebook Page: https://www.facebook.com/phgrandhall22 TikTok: https://www.tiktok.com/@phgrandhall	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T10:24:57.700Z", "category": "PR", "views": 801, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ទ្រព្យឆ្នាំថ្មី! នេះជាមុខទំនិញសំខាន់ៗទាំង១០ នៅកម្ពុជា ដែលក្រុមហ៊ុនបរទេសចង់មកស្តីដណ្តឹងនាំចេញទៅក្រៅប្រទេស	https://business-cambodia.com/articles/export-product-khmer-10	នេះគឺជាក្តីសង្ឃឹមថ្មីមួយ សម្រាប់ប្រជាជនកម្ពុជាជាពិសេសនោះគឺកសិករខ្មែរតែម្តង ខណៈថ្មីៗនេះមានក្រុមហ៊ុនបរទេសជាច្រើនកំពុងតែចាប់ចិត្តចង់នាំមុខទំនិញសំខាន់ៗចំនួន១០ នៅកម្ពុជាដើម្បីនាំចេញទៅទីផ្សារក្រៅប្រទេសចំពោះមុខទំនិញទាំងនោះមានដូចជា៖ វត្ថុធាតុដើមសម្រាប់រោងចក្រ ដូចជាកម្ទេចឈើ អង្ករ កៅស៊ូ ផ្លែឈើ ដំឡូងមីស្ងួត ម្សៅដំឡូងមី ដំណាំស្រូវ អំពៅ ស្វាយ ព្រមទាំងកសិផលជាច្រើនទៀតផងដែរ។   ជាក់ស្តែង នៅក្នុងជំនួបពិភាក្សាការងារថ្មីៗកន្លងទៅនេះ ឯកឧត្តមបណ្ឌិត មាស ពិសិទ្ធ អនុរដ្ឋលេខាធិការ នៃក្រសួងកសិកម្ម បានជួបពិភាក្សាការងារជាមួយគណៈប្រតិភូសេដ្ឋកិច្ច និងពាណិជ្ជកម្មប៉ីហាយ នៃប្រទេសចិនគឺលោកស្រី Tan Xiuhong នៅទីស្តីការក្រសួង ដើម្បីនាំមុខទំនិញពីកម្ពុជាដូចជា៖វត្ថុធាតុដើមសម្រាប់រោងចក្រ ដូចជាកម្ទេចឈើ អង្ករ កៅស៊ូ ផ្លែឈើ ដំឡូងមីស្ងួត ម្សៅដំឡូងមី ទៅកាន់ទីផ្សារប្រទេសចិន។ ជាមួយគ្នានោះដែរ ក៏មានក្រុមហ៊ុន១របស់ប្រទេស គឺក្រុមហ៊ុន Wilmar International Group បានកំពុងតែស្វែងរកឱកាសវិនិយោគលើវិស័យកសិកម្មលើដំណាំ ២ប្រភេទរបស់កម្ពុជា គឺដំណាំស្រូល និងអំពៅ ដើម្បីប្រមូលផល កែច្នៃ វេចខ្ចប់ដើម្បីនាំចេញទៅកាន់ទីផ្សារអន្តរជាតិផងដែរ។ លើសពីនេះទៅទៀត ក្រៅពីក្រុមហ៊ុនខាងលើ ក៏មានក្រុមហ៊ុន១មកពីប្រទេសកូរ៉េចង់នាំចេញស្វាយពីកម្ពុជាហើយក៏សន្យាកៀរគរអ្នកវិនិយោគគិនមកពីកូរ៉េឱ្យមកដាំដុះបន្លែផ្លែឈើនៅកម្ពុជាបន្ថែមទៀតផងដែរ។ សូមបញ្ជាក់ថា ក្រៅពីចង់នាំចេញផ្លែស្វាយចេញពីប្រទេសកម្ពុជា កូរ៉េមានគោលបំណងចង់នាំចេញប្រេងដូងឆៅ CPOពី ព្រះរាជាណាចក្រកម្ពុជាទៅកាន់ទីផ្សារប្រទេសកូរ៉េផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T09:30:48.728Z", "category": "ចាប់ផ្តើមអាជីវកម្ម", "views": 905, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចុះឈ្មោះឥឡូវនេះនឹងទទួលបានអា.ហារូបក.រណ៍រហូតដល់ 100ភា.គរ.យ និងអត្ថប្រយោជន៍ជាច្រើនពីសាកលវិទ្យាល័យអន្តរជាតិ-IU!!!	https://business-cambodia.com/articles/50-100-scholarship-for-students-who-wish-to-pursue-an-associate-degree	អាហារូបករណ៍50%-100% សម្រាប់ប្អូនៗនិស្សិតដែលមានបំណងចង់បន្តការសិក្សាថ្នាក់បរិញ្ញាបត្ររង ថ្នាក់បរិញ្ញាបត្រ និងថ្នាក់អនុបណ្ឌិត សម្រាប់មួយចប់កម្មវិធីសិក្សា។ និស្សិតនឹងទទួលបានអត្ថប្រយោជន៍ដូចជា៖ សាលានឹងផ្តល់ប្រាក់កម្ចីសិក្សាជូននិស្សិតអាហារូបករណ៍ដែលមានជីវភាពខ្វះខាត និងជំនាញដែលមិនទទួលបានអាហារូបករណ៍•  និស្សិត ព្រមទាំងក្រុមគ្រួសារនឹងទទួលបានប័ណ្ណប.ស.ស. ដោយឥតគិតថ្លៃ•  រៀនចប់សាលានឹងផ្តល់ឱកាសការងារដល់និស្សិត ឬប្រាក់កម្ចីអាជីវកម្មសម្រាប់និស្សិតដែលមានបំណងចង់បើកមុខរបរផ្ទាល់ខ្លួន•  មានកន្លែងស្នាក់នៅសម្រាប់និស្សិត (សម្រាប់ទីតាំងភ្នំពេញ និងសាខាកំពង់ឆ្នាំង) ***សម្គាល់៖  សម្រាប់ប្អូនៗនិស្សិតដែលកំពុងសិក្សានៅគ្រឹះស្ថានផ្សេងដែលមានបំណងចង់ផ្ទេរការសិក្សា ឬ ផ្លាស់ប្តូរមុខជំនាញ និស្សិតធ្លាប់ព្យួរការសិក្សា និងបងប្អូនដែលកំពុងបម្រើការងារតាមស្ថាប័នឯកជន និងរដ្ឋមានបំណងចង់បន្តការសិក្សាក៏អាចដាក់ពាក្យស្នើសុំអាហារូបករណ៍បានដែរ។👉 សម្រាប់ព័ត៌មានបន្ថែម និងដើម្បីស្នើសុំពាក្យបំពេញប្អូនៗអាចទំនាក់ទំនងតាមរយៈ៖Tel: 017 484 809 / 016 423 666Telegram Channel: https://t.me/iu_universityWebsite: https://stf.iu.edu.kh #IU #InternationalUniversity #Scholarship #2024 #Cambodia #ឥតគតថ្លៃ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T09:21:38.098Z", "category": "PR", "views": 1155, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ច្រើនណាស់! មកដឹងចំនួនលុ.យ វៀតណាមហ៊ានចំណា.យលើ វិស្វករ ដើម្បីបង្ហោះផ្កាយរណបជាលើកដំបូង	https://business-cambodia.com/articles/satellite-vietnam	ស្ងាត់ៗ វៀតណាមសំងំផលិតផ្កាយរណបរ៉ាដាឈ្មោះ LOTUSat-1 សម្រាប់តាមដានអាកាសធាតុដំបូងបង្អស់ និងត្រូវបាញ់បង្ហោះនៅដើមឆ្នាំ២០២៥។ នេះបើយោងតាមទីភ្នាក់ងារសារព័ត៌មាន VnExpress ចុះផ្សាយនាថ្ងៃទី២២ ខែមករា ឆ្នាំ២០២៤។     អគ្គនាយករងមជ្ឈមណ្ឌលផ្កាយរណបវៀតណាម លោក Le Xuan Huy បានលើកឡើងយ៉ាងដូច្នេះថា៖ «ការបង្កើតផ្កាយរណបរ៉ាដា LOTUSat-1 គឺទទួលបានជំនួយពីវិស្វករជប៉ុន និងបានចាប់ផ្តើមផលិតនៅខែកញ្ញា ឆ្នាំ២០១២ នៅមជ្ឈមណ្ឌលស្ថិតក្នុងឧទ្យាន Hoa Lac Hi-tech នៃទីក្រុងហាណូយ ប្រទេសវៀតណាម»។     លោកបានបន្ថែមថា ផ្កាយរណបនេះមានទម្ងន់ ៦០០គីឡូក្រាម ប្រើបច្ចេកវិទ្យារ៉ាដាចុងក្រោយបង្អស់ និងមានគុណសម្បត្តិជាច្រើនដូចជា កំណត់រូបភាពចាប់ពីទំហំ ១ម៉ែត្រនៅលើផែនដី និងផ្តល់ព័ត៌មានសុក្រិតអំពីការប្រែប្រួលអាកាសធាតុ ការគ្រប់គ្រងធនធានធម្មជាតិ រួមទាំងតាមដានបរិស្ថានជាដើម។ លើសពីនេះវាអាចដំណើរការដោយឯករាជ្យពីប្រភពពន្លឺដែលអាចដំណើរការបាន ២៤ម៉ោងក្នុងមួយថ្ងៃ និង៧ថ្ងៃក្នុងមួយសប្តាហ៍ផងដែរ។     យ៉ាងណាមិញ ផ្កាយរណរ៉ាដា LOTUSat-1 ជាផ្កាយរណបទី៤ របស់វៀតណាម បន្ទាប់ពីផ្កាយរណបខ្នាតតូចចំនួន៣ ដូចជា ផ្កាយរណបឈ្មោះ Pico Dragon សម្រាប់អង្កេតផែនដី ផ្កាយរណបឈ្មោះ Nano Dragon និង Micro Dragon សម្រាប់អង្កេតដែនសមុទ្រ ត្រូវបានបាញ់បង្ហោះក្នុងឆ្នាំ២០១៣ ឆ្នាំ២០១៩ និងឆ្នាំ២០២១។ ចំពោះការចំណាយទៅលើការបង្កើតផ្កាយរណ រដ្ឋភិបាលវៀតណាមបានរៀបចំផែនការជាកញ្ចប់ថវិកាចំនួន ៧ទ្រីលានដុង (ប្រហែល ៣០១លានដុល្លារ) ដែលអនុម័តចាប់តាំងពីឆ្នាំ២០០៦ មកម្ល៉េះ៕     អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T09:16:24.403Z", "category": "ភាពជាអ្នកដឹកនាំ", "views": 172, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធ្វើការងារសាលា អត់ចេះធ្វើស្លាយ! សាកបើកវេបសាយ៣នេះប្រើ មិនចាយពេលយូរ ឆាប់ចេះទៀត	https://business-cambodia.com/articles/3-website-slide-prestionation-free-	មិនថាការងារការិយាល័យ ឬការធ្វើកិច្ចការសាលានោះទេ ការធ្វើបទបង្ហាញតាមរយៈស្លាយនៅតែជាតម្រូវការចាំបាច់។ ដោយឡែកសម្រាប់បងប្អូនដែលធ្វើការងារសាលាតែមិនទាន់ចេះឌីហ្សាញស្លាយដើម្បីឱ្យការងារ ឬការធ្វើបទបង្ហាញទាំងនោះកាន់តែមានភាពទាក់ទាញ និងងាយស្រួលយល់ អាចធ្វើការចូលទៅកាន់វេបសាយ៣នេះ ទាញស្លាយយកមកប្រើបានយ៉ាងងាយស្រួល មិនចំណាយពេលវេលាយូរ ប្រើដោយសេរី៖   ១. Wepik   វេបសាយមួយនេះបងប្អូនអាចធ្វើការកែគម្រូស្លាយណាមួយដែលបងប្អូនពេញចិត្តបាននៅលើវេបសាយផ្ទាល់តែម្តង ដែលវាមានប្រមូលផ្តុំនូវគម្រូស្លាយជាច្រើនសក្តិសមសម្រាប់កិច្ចការសាលា ការងារនិងអាជីវកម្មផងដែរ។   ២. Visme   សម្រាប់វេបសាយមួយនេះវិញក៏មានស្លាយជាច្រើនទម្រង់ដូចជាសម្រាប់សិស្ស អ្នករកស៊ី និងសម្រាប់ធ្វើការងារគម្រោងផ្សេងៗបាននៅលើវេបសាយផ្ទាល់តែម្តងដោយបងប្អូនអាចកែច្នៃហើយប្រើដោយឥតគិតថ្លៃថែមទៀត។   ៣. SlideMania   ចំណែកវេបសាយមួយនេះវិញគឺមានប្រមូលផ្តុំនូវគម្រូស្លាយជាច្រើន សម្រាប់ឱ្យយើងធ្វើការដោតឡួនយកទៅប្រើប្រាស់នៅលើ PowerPoint ឬ Google Slide ជាដើមដោយឥតគិតថ្លៃនិងសន្សំសំចៃពេលវេលា។   គួរបញ្ជាក់ថាសម្រាប់ស្លាយនេះជាធម្មតាតែងតែមាន នៅក្នុង PowerPoint កម្មវិធីរបស់កុំព្យូទ័រដែលភ្ជាប់មកជាមួយគម្រូស្រាប់ៗ បន្ថែមពីលើនេះ យើងអាចទាញយកគម្រូស្លាយស្អាតៗបន្ថែមសម្រាប់ប្រិយមិត្តអ្នកអាច អាចចូលទៅទាញយកបានសេរី ជាមួយប្រភេទស្លាយផ្សេងៗពីគ្នាជាច្រើនដោយ យើងគ្រាន់តែទាញយកមក រួចលុបអក្សរដើម ដោយជំនួសមកវិញនូវពាក្យដែលយើងចង់សរសេរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T09:09:54.165Z", "category": "ភាពជាអ្នកដឹកនាំ", "views": 192, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សហព័ន្ធឧស្សាហកម្មយានយន្តកម្ពុជា ការលក់រថយន្តឆ្នាំ២០២៣ ធ្លាក់ចុះប្រមាណជាង២០ភា.គរ.យ	https://business-cambodia.com/articles/car-in-cambodia-go-down-compare-2022	សន្ទុះនៃការវិនិយោគលើរោងចក្រដំឡើងរថយន្តក្នុងប្រទេសកម្ពុជាបានកើនឡើងគួរឱ្យកត់សម្គាល់ក្នុងប៉ុន្មានឆ្នាំចុងក្រោយនេះ ខណៈការលក់រថយន្តនៅក្នុងឆ្នាំ ២០២៣មានការធ្លាក់ចុះទៅវិញ បើធៀបទៅនឹងការលក់កាលពីឆ្នាំ២០២២។     យោងតាមផេកផ្លូវការរបស់សហព័ន្ធឧស្សាហកម្មយានយន្តកម្ពុជាដែលបានចុះផ្សាយកាលពីពេលថ្មីៗនេះបានឱ្យដឹងថា ថ្វីត្បិតអត្រានៃការលក់រថយន្តក្នុងឆ្នាំ២០២៣ បានធ្លាក់ចុះប្រមាណជាង ២០% បើប្រៀបធៀបនឹងឆ្នាំកន្លងមក ប៉ុន្តែសន្ទុះនៃការវិនិយោគលើរោងចក្រដំឡើងរថយន្ត និងក្រុមហ៊ុនចែកចាយរថយន្តថ្មី នៅតែបន្តមានសកម្មភាពវិនិយោគ និងពង្រីកសាខាចែកចាយរថយន្តថ្មីមានជាបន្តបន្ទាប់ និងបន្តកើនឡើងឥតឈប់ឈរ។ ទន្ទឹមនឹងនេះដែរ កត្តានេះ បានបង្ហាញពីសញ្ញាណវិជ្ជមាននៃឧស្សាហកម្មយានយន្តកម្ពុជាដែលកំពុងរីកចម្រើន និងបាននឹងកំពុងវិវឌ្ឍន៍ខ្លួនពីប្រទេសនាំចូលរថយន្តពីបរទេសទាំងស្រុង មកក្លាយជាប្រទេសដែលអាចមានសមត្ថភាពដំឡើងរថយន្តក្នុងស្រុកបានដោយខ្លួនឯង។     បន្ថែមលើសនេះ សហព័ន្ធឧស្សាហកម្មយានយន្តកម្ពុជា ក៏នឹងបន្តសហការជាមួយក្រសួង-ស្ថាប័នដែលពាក់ព័ន្ធ ជាពិសេសស្ថាប័នរាជរដ្ឋាភិបាល ដើម្បីបន្តជម្រុញការវិនិយោគផ្នែកយានយន្តមកកាន់ប្រទេសកម្ពុជាបន្ថែមទៀត និងធានាដល់ការប្រកួតប្រជែងស្មើភាពគ្នា ការនាំចូលយានយន្ត និងការបង់ពន្ធឱ្យមានតម្លាភាព ធានាដល់ការនាំចូលរថយន្តដោយគោរពតាមបទដ្ឋានបច្ចេកទេស ឬស្តង់ដារដើម្បីធានាដល់សុវត្ថិភាពអ្នកប្រើប្រាស់ ការលើកទឹកចិត្តការនាំចូលយានយន្តអគ្គិសនី និងការវិនិយោគលើបណ្តាញស្ថានីយ៍បញ្ចូលថាមពលក្នុងប្រទេសកម្ពុជាជាដើម។ គួរជម្រាបផងដែរថា ការបូកសរុបនេះបានធ្វើឡើងនារសៀលថ្ងៃព្រហស្បតិ៍ ថ្ងៃទី២៥ ខែមករា ឆ្នាំ២០២៤ ដោយ ឯកឧត្តមបណ្ឌិត តាន់ មន្នីវណ្ណ ប្រធានសហព័ន្ធឧស្សាហកម្មយានយន្តកម្ពុជា (CAIF) បានដឹកនាំកិច្ចប្រជុំប្រចាំខែ ដោយមានការចូលរួមពីសំណាក់សមាជិក សមាជិការបស់សហព័ន្ធផងដែរ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T09:07:58.295Z", "category": "កំពូលអ្នកលក់", "views": 173, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ស្រ្តីវ័យ២៨ឆ្នាំប្រាប់ពីទម្លាប់ចាយលុយ៥ដែលធ្វើឲ្យគាត់អាចបង្កើនទ្រព្យ សល់លុយកន្លះលានដុល្លារ	https://business-cambodia.com/articles/five-money-habits-that-can-grow-money	តាមពិតទម្លាប់ចាយគឺជះឥទ្ធិពលទៅលើជីវិតរស់នៅរបស់យើងពោលគឺបើអ្នកមិនចេះចាយលុយឲ្យបានត្រឹមត្រូវទេនោះទោះរកលុយបានច្រើនប៉ុនណាក៏នៅតែជួបបញ្ហាលុយកាក់ដែរ។ យ៉ាងណាមិញបើអ្នកដឹងពីក្បួនចាយលុយមានប្រសិទ្ធភាពនោះអ្នកនឹងមានសេរីភាពក្នុងការចាយលុយហើយលុយរបស់អ្នកកាន់តែកើនឡើយជាលំដាប់។    ទាក់ទងនឹងការចាយលុយនេះដែរ កញ្ញា Michela Allocca អតីតអ្នកវិភាគហិរញ្ញវត្ថុសញ្ជាតិអាមេរិកបានចែករំលែកនូវក្បួនចាយលុយចំនួន៥ដែលជួយឲ្យគាត់អាចកសាងទ្រព្យរហូតដល់ទៅ៥០ម៉ឺនដុល្លារ។ ខាងក្រោមនេះគឺជាក្បួនចាយលុយដែលធ្វើឲ្យកញ្ញាអាចសល់លុយច្រើន។   ១. មិនទិញរបស់បញ្ចុះតម្លៃ  មានមនុស្សជាច្រើនបានចាយលុយទិញរបស់បញ្ចុះតម្លៃព្រោះគិតថាពួកគាត់អាចសន្សំសំចៃតែផ្ទុយទៅវិញពួកគាត់បានខ្ជះខ្ជាយលុយទៅលើរបស់ដែលមិនគួរទិញ។ ឧទាហរណ៍បច្ចុប្បន្នអ្នកមានស្បែកជើងជាច្រើនគូ ស្រាប់តែឃើញគេលក់ស្បែកជើងបញ្ចុះតម្លៃ៥០%ក៏សម្រេចចិត្តទិញព្រោះគិតថាសន្សំចៃលុយបានច្រើន។  ត្រង់នេះអ្នកមិនបានសន្សំសំចៃទេតែអ្នកកាន់តែខ្ជះខ្ជាយលុយថែមទៀត ព្រោះវាមិនចាំបាច់នោះទេខណៈអ្នកមានស្បែកជើងច្រើនគូទៅហើយ។   ២. មិនចាយលុយតាមអារម្មណ៍ មានឃ្លាមួយលើកឡើងថា” កុំស៊ីតាមឃ្លានកុំហ៊ានតាមចង់” ហើយបើនិយាយទាក់ទងនឹងការចាយលុយវិញមានមនុស្សជាច្រើនតែងតែចាយលុយតាមអារម្មណ៍ តាមចិត្តចង់ដែលធ្វើឲ្យពួកគាត់មិនដែលសល់លុយទោះជារកចំណូលបានច្រើនប៉ុនណាក៏ដោយ។    ត្រង់នេះកញ្ញា Michela Allocca បានចែករំលែកក្បួនដើម្បីចៀសវាងការចាយលុយតាមអារម្មណ៍ហើយក្បួនរបស់នាងនោះគឺពន្យារពេលក្នុងការសម្រេចចិត្តទិញ។ ឧទាហរណ៍បើអ្នកឃើញស្បែកជើងស្អាតទាក់ភ្នែកចង់ទិញ អ្នកអាចពន្យារពេលក្នុងការសម្រេចទិញ ដូចជាពន្យារ២ទៅ៣ថ្ងៃ អ្នកនឹងលែងចង់ទិញស្បែងជើងហ្នឹងទៀតហើយ។ ពេលខ្លះអារម្មណ៍យើងអន្ទះសារចង់បានតែមួយភ្លែតទេ តែបើយើងអាចពន្យារពេលបាននោះអារម្មណ៍របស់យើងលែងចង់បាន លែងនឹកឃើញទៀតហើយ។   ៣. មិនប្រើកុងធនាគារធម្មតាៗ កញ្ញា Michela Allocca ថានាងមិនដាក់លុយនៅធនាគារដោយគ្រាន់តែដាក់នៅក្នុងកុងធម្មតាដកដាក់លុយពេលណាក៏បាននោះទេព្រោះកុងប្រភេទនេះអ្នកមិនអាចបានការប្រាក់ច្រើនឡើយ។ នាងតែងតែប្រើប្រាស់កុងធនាគារដែលបានការប្រាក់ខ្ពស់ ហើយនេះគឺជាផ្លូវដែលធ្វើឲ្យលុយអ្នកកើនឡើងហើយក៏ជាផ្លូវយកលុយបង្កើតលុយដែលមនុស្សគ្រប់គ្នាសុទ្ធតែអាចធ្វើបាន។   ៤. មិនប្រើកាតឥណទាន Michela Allocca បានឲ្យដឹងថាប្រើប្រាស់ឥណទានគឺប្រៀបដូចជាការខ្ចីលុយគេយកមកចាយហើយអាចធ្វើឲ្យយើងមានទម្លាប់ខ្ចីលុយគេចាយរហូត។ ត្រង់នេះឥណទានខ្លះមានការប្រាក់ខ្ពស់ដែលអាចធ្វើឲ្យអ្នកធ្លាក់ខ្លួនជំពាក់លុយគេទៀតផង។   ៥. មិនមើលរំលងការវិនិយោគ បើចង់កសាងភាពមានបាន សល់ទ្រព្យសល់លុយ អ្នកមិនគួរមើលរំលងការវិនិយោគឡើយព្រោះវាជាផ្លូវដែលជួយឲ្យលុយអ្នកកាន់តែកើតកូនកើតចៅជាលំដាប់។ ទាក់ទងនឹងការវិនិយោគនេះដែរ បើអ្នកចាប់ផ្ដើមកាន់តែឆាប់កាន់តែល្អព្រោះអ្នកនឹងមានពេលវេលាច្រើនក្នុងការសាងទ្រព្យសម្បត្តិ។ ការវិនិយោគមានច្រើនប្រភេទដូចជា វិនិយោគក្នុងការជីវកម្ម វិនិយោគលើមាស វិនិយោគលើចំណេះដឹង វិនិយោគលើអចលនទ្រព្យនិងវិនិយោគលើផ្សារាហ៊ុនជាដើម។   ប្រទេសកម្ពុជាយើងក៏មានផ្សារហ៊ុនដែលមានឈ្មោះថា” ផ្សារមូលបត្រកម្ពុជា”។ ផ្សារហ៊ុនគឺជាកន្លែងដែលប្រជាជនអាចយកលុយមកវិនិយោគទិញភាគហ៊ុនក្រុមហ៊ុនដែលរីកចម្រើនជាច្រើន។   ផ្សារហ៊ុនគឺជាកន្លែងមួយដែលប្រជាជនខ្មែរអាចគិតគូយកលុយមកវិនិយោគព្រោះផ្សារហ៊ុនជាកន្លែងវិនិយោគស្របច្បាប់មិនជួបការចាញ់បោកគេឡើយ។ ជាពិសេសការវិនិយោគលើផ្សារហ៊ុនគឺជាកន្លែងរកចំណូលបន្ថែមនិងកសាងទ្រព្យរយៈពេលវែងដោយបងប្អូននឹងទទួលបានចំណូលអកម្មតាមរយៈភាគលាភនិងហ៊ុនឡើងថ្លៃ។   យ៉ាងណាមិញផ្សារហ៊ុនគឺជារឿងថ្មីសម្រាប់ប្រជាជនកម្ពុជាភាគច្រើន ដូច្នេះពួកគាត់មិនទាន់ដឹងថាចង់វិនិយោគលើផ្សារហ៊ុនគេចាប់ផ្ដើមពីណា ហើយចង់ទិញហ៊ុនគេទិញដូចម្ដេច។ ដូច្នេះចង់ដឹងកាន់តែច្បាស់ពីការវិនិយោគលើផ្សារហ៊ុននិងទិញភាគហ៊ុនក្រុមហ៊ុនធំៗក្នុងស្រុកអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T08:38:29.349Z", "category": "ហិរញ្ញវត្ថុ", "views": 628, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
យុទ្ធសាស្ត្រឈ្នះៗ ៤ចំណុចក្នុងការចងអតិថិជនចាស់ ហើយកើបអតិថិជនថ្មីឲ្យរត់មករកអ្នក	https://business-cambodia.com/articles/4-winning-strategies	សម័យថ្មីនេះគឺជាសម័យនៃការប្រកួតប្រជែង ដូច្នេះនៅក្នុងការធ្វើអាជីវកម្ម ដើម្បីឱ្យអតិថិជនទិញផលិតផលរបស់អ្នក គប្បីត្រូវធ្វើយ៉ាងណាធ្វើឲ្យអតិថិជនបានស្គាល់ពីផលិតផល ជឿជាក់លើផលិតផលរបស់អ្នកជាមុនសិន ទើបពួកគេសម្រេចចិត្តទិញ។ យ៉ាងណាមិញដើម្បីឱ្យអតិថិជនស្គាល់ និងជឿជាក់លើផលិតផលអ្នក ទាល់តែអ្នកមានភាពឆ្លាតវៃក្នុងការធ្វើទីផ្សារ ដើម្បីឲ្យអតិថិជនបានស្គាល់។     ដូច្នេះហើយ ថ្ងៃនេះ ចាបក្រហម នឹងលើកយកមក៤ ចំណុច ដែលជាយុទ្ធសាស្រ្តឈ្នះៗ អាចជួយ អ្នកអាចចាប់ម៉ូយ ទាំងចាស់ទាំងថ្មី ឲ្យមកនៅជាមួយអ្នករហូតបាន៖   ១.  កុំភ្លេចការថ្លែងអំណរគុណ   ការថ្លែងអំណរគុណនេះ អាចជាការថ្លែងផ្ទាល់មាត់ ឬតាមរយៈសារក៏បានដែរ។ អតិថិជនតែងតែចង់ទទួលបានអារម្មណ៍គោរពនេះពី អ្នកលក់ជានិច្ច ហើយពាក្យនេះនឹងដក់ជាប់ក្រអៅបេះដូងរបស់ពួកគាត់បានយូរទៀតផង។   ២. ត្រូវធានាពីសេវាកម្ម/ ផលិតផលរបស់អ្នក   ជាការពិតណាស់ អតិថិជនគេមិនសូវជាជឿលើផលិតផលប៉ុន្មានទេ។ ប៉ុន្តែភាគច្រើន គេមើលទៅលើអ្នកដែលលក់ផលិតផលនោះជាង។ ម៉្លោះហើយអ្នកត្រូវធានាលើសេវាកម្ម និងផលិតផលដែលបានដាក់លក់ចេញនោះ។ ពេលខ្លះវាអាចមានបញ្ហាណាមួយកើតឡើង មើលមិនឃើញក្ដី អ្នកគួរមានដំណោះស្រាយចំពោះភ្ញៀវ ដែលពោរពេញដោយទំនួលខុសត្រូវខ្ពស់។   ៣. បន្ទាបតម្លៃខ្លះ   ដើម្បីទាក់ទាញអតិថិជនថ្មីឲ្យមករកអ្នក ការបន្ទាបតម្លៃក៏ជាភាពទាក់ទាញដ៏ជោគជ័យមួយផងដែរ។ តែទន្ទឹមនឹងការបន្ទាបតម្លៃនេះ ទៀតសោត គឺមិនមែនកាត់បន្ថយគុណភាពចំពោះពួកគាត់ទេ។ ទោះបីវាចំណេញតិចតួចមែន តែលើកក្រោយទៀតគេនឹងមករកអ្នកដដែលជាមិនខាន។ ក្នុងនោះវាត្រូវតែមានគុណភាពល្អគួបផ្សំនឹងតម្លៃធូរថ្លៃ ទើបលើកក្រោយទៀត គេនឹងមករកអ្នកទៀត។   ៤. ផ្សព្វផ្សាយឲ្យធំ ទូលាយ   សម័យនេះ គឺងាយខ្លាំងណាស់ក្នុងការផ្សព្វផ្សាយអំពីក្រុមហ៊ុននិងផលិតផលរបស់អ្នកទៅកាន់ទីផ្សារ។ អ្នកមិនចាំបាច់ប្រើប្រាស់កម្លាំងពលកម្មច្រើនក្នុងការផ្សព្វផ្សាយក៏បាន ឲ្យតែអ្នកហ៊ានចំណាយធនធានខ្លះក្នុងការផ្សព្វផ្សាយតាមប្រព័ន្ធអ៊ីនធឺណិត។ មធ្យោបាយនេះគឺងាយស្រួលបំផុតហើយ តែក្នុងនោះលទ្ធផលដែលទទួលបានមកវិញគឺធំធេងណាស់។ គួរបញ្ជាក់ផងដែរថា អាជីវកម្មជាច្រើនចាប់ផ្ដើមវាយលុកចូលទីផ្សារខ្លាំង ក៏ដោយសារតែការផ្សព្វផ្សាយតាមប្រព័ន្ធអ៊ីនធឺណិតនេះឯង៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T08:37:23.070Z", "category": "កំពូលអ្នកលក់", "views": 646, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ត្រៀមឯកសារ! រដ្ឋនឹងចុះធ្វើប្លង់ដីជូនពលរដ្ឋនៅតំបន់ ៣ នេះឲ្យបានឆាប់រហ័សបំផុត	https://business-cambodia.com/articles/land-plan-in-tonle-sap	ក្រសួងរៀបចំដែនដី នគរូបនីយកម្ម និងសំណង់ នឹងចុះធ្វើប្លង់ដីជូនដល់ប្រជាពលរដ្ឋដែលស្ថិតនៅក្នុងតំបន់ ១ តំបន់ ២ និងតំបន់ ៣ នៃបឹងទន្លេសាបឲ្យបានឆាប់បំផុត។   ជាក់ស្ដែងនៅថ្ងៃទី៣០ ខែមករា ឆ្នាំ២០២៤ នេះក្រសួងរៀបចំដែនដី នគរូបនីយកម្ម និងសំណង់ ក្រសួងធនធានទឹក និងឧតុនិយម អភិបាលខេត្ដទាំង៦នៅជុំវិញបឹងទន្លេសាប និងអាជ្ញាធរទន្លេសាប បានរៀបចំកិច្ចប្រជុំអន្តរក្រសួងដើម្បីពិភាក្សា និងត្រួតពិនិត្យការចុះបញ្ជីដីធ្លីនៅផ្នែកខាងក្រោមផ្លូវជាតិលេខ៥ និងផ្លូវជាតិលេខ៦ នៅតំបន់ទន្លេសាប។   កិច្ចប្រជុំនេះក៏មានការអញ្ជើញចូលរួមពីឯកឧត្តម សាយ សំអាល់ ឧបនាយករដ្ឋមន្ត្រី រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់។ កិច្ចប្រជុំដែលមានការចូលរួមពីគ្រប់ស្ថាប័នពាក់ព័ន្ធ និងអភិបាលនៃគណៈអភិបាលខេត្តទាំង ៦ នៅជុំវិញបឹងទន្លេសាប បានពិភាក្សាពីការចុះបញ្ជីដីធ្លីតំបន់១ តំបន់២ និងតំបន់៣ នៃបឹងទន្លេសាប តាមដងផ្លូវជាតិលេខ៥ និងលេខ៦ និងជំរុញការចុះបញ្ជីប្លង់ជាប្រព័ន្ធឱ្យបានឆាប់រហ័សបំផុត។   សូមជម្រាបផងដែរថា សម្រាប់ការចុះបញ្ជីប្លង់នេះ ឬធ្វើប្លង់រឹងនេះ គឺសម្រូវឲ្យម្ចាស់ដី ត្រូវរៀបចំឯកសារភ្ជាប់មកធ្វើដូចខាងក្រោម៖   ១. ករណីប្ដីប្រពន្ធដាក់ឈ្មោះទាំងពីរនាក់ (ទ្រព្យរួម)   អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រអាពាហ៍ពិពាហ៍ សៀវភៅគ្រួសារ ឬសៀវភៅស្នាក់នៅ (បញ្ជាក)   ២. ករណីប្ដីប្រពន្ធតែដាក់ឈ្មោះតែម្ខាង (ទ្រព្យប្ដី ឬប្រពន្ធ)   អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រអាពាហ៍ ពិពាហ៍ សៀវភៅគ្រួសារ ឬសៀវភៅស្នាក់នៅ (បញ្ជាក់) លិខិតបញ្ជាក់ប្រភេទទ្រព្យ   ៣. ករណីនៅលីវ (ទ្រព្យលីវ)   អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រកំណើត សៀវភៅគ្រួសារ ឬសៀវភៅស្នាក់នៅ (បញ្ជាក់) លិខិតបញ្ជាក់ភាពនៅលីវ   ៤. ករណីមេម៉ាយ ឬពោះម៉ាយ   អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រកំណើត សៀវភៅគ្រួសារ ឬសៀវភៅស្នាក់នៅ (បញ្ជាក់) លិខិតបញ្ជាក់មេម៉ាយ ឬពោះម៉ាយ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T08:36:44.193Z", "category": "អចលនទ្រព្យ", "views": 1838, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ល្អណាស់! ក្រុមហ៊ុន Angkormilk បញ្ចេញផលិតផលថ្មី១ ប្រភេទ ចូលរួមការពារបរិស្ថានពេលប្រើប្រាស់រួច	https://business-cambodia.com/articles/best-product-angkor-milk	ភ្នំពេញ៖ កាលពីថ្មីៗកន្លងទៅនេះ ក្រុមហ៊ុន អង្គរ ឌែរី ប្រូដាក ខូអិលធីឌី បានបង្ហាញផលិតផលថ្មីមួយប្រភេទ ដែលជាប្រវត្តិសាស្រ្តរបស់ក្រុមហ៊ុនហើយផលិតផលនោះដែលគឺអាចជួយថែរក្សាការពារដល់អ្នកប្រើប្រាស់ បន្ថែមពីនោះគឺអាចជួយការពារបរិស្ថានក្រោយពីប្រើប្រាស់រួច គឺទឹកដោះគោខាប់ បេស៍ខៅ ប្រអប់ក្រដាសបរិស្ថានអាស៊ិបទិក (Aseptic pack)។ ដោយយោងតាមប្រសាសន៍តំណាង នាយកដ្ឋានផ្នែកលក់និងទីផ្សារ របស់ក្រុមហ៊ុនអង្គរ ឌែរី ប្រូដាក ខូអិលធីឌី បាននិយាយថា ក្រុមហ៊ុន អង្គរ ឌែរី ប្រូដាក ខូអិលធីឌី ជាក្រុមហ៊ុនមួយដែលមានជាសង្វាក់ផលិតកម្មបំពាក់ដោយបចេ្ចកវិទ្យាផលិតចុងក្រោយ និងស្វ័យប្រវត្តិ ប្រកបដោយអនាម័យ និងសុវត្ថិភាពខ្ពស់ លំដាប់ថ្នាក់ពិភពលោក ដែលមានជំនាញខាងផលិតផលិតផលទឹកដោះគោ (dairy products portfolio) របស់ប្រទេសស៊ុយអ៊ែត (Sweden) ម៉ាក Tetra Pak ហើយគ្រប់វត្ថុធាតុដើមដែលយកមកផលិត ត្រូវបាននាំចូលពីប្រទេសជាច្រើន ដូចជា៖ សហរដ្ឋអាមេរិក សហគមន៍អឺរ៉ុប ប្រទេសអូស្រ្តាលី អេស្បាញ។ លោក បាននិយាយថាបន្តថា ចំពោះទឹកដោះគោខាប់សញ្ញាក្បាលគោ (បេស៍ខៅ) ដែលបង្ហាញជូនថ្ងៃនេះក៏ដូចគ្នាទៅនឹងប្រអប់ក្រដាសបរិស្ថានផលិតផលម៉ាក Tetra Pak ពីប្រទេសសិង្ហបុរី។ ហើយប្រអប់ក្រដាសបរិស្ថាននេះជាប្រភេទប្រអប់អាស៊ិបទិក(Aseptic pack)ដែលមាន៦ស្រទាប់ ឆ្លាស់គ្នាការពារ និងវិចខ្ចប់ផលិតផលទឹកដោះគោខាប់បានយ៉ាងល្អជាទីបំផុត៖ ១. ស្រទាប់ទី១ ទី២ ទី៤ ទី៦ ជាស្រទាប់ប៉ូលីធីឡែន (Polyethylene) ដែលជួយការពារផលិតផល ពីសំណើមបរិយាកាសខាងក្រៅ ហើយក៏មានតួនាទីបន្សីភ្ជាប់ស្រទាប់ដទៃៗទៀតផងដែរ។ ២. ស្រទាប់ទី៣  ជាស្រទាប់អាលុយមីញ៉ូមជួយការពារប្រឆាំងអ៊ុកស៊ីតកម្ម ការពារគុណភាពអាហារូបត្ថម្ភនិងរក្សារសជាតិដើម របស់ផលិតផលបានល្អប្រសើរបំផុត។ ៣. ស្រទាប់ទី៥ ជាស្រទាប់ក្រដាស ដែលជួយអោយប្រអប់ក្រដាសបរិស្ថាននេះមានភាពរឹងមាំនិងធ្វើអោយផ្ទៃប្រអប់រលោងស្មើបានល្អ ។ ជារួម វាជាប្រភេទប្រអប់ក្រដាសបរិស្ថាន អាស៊ិបទិក (Aseptic pack) ដែលជួយការពារផលិតផលបានល្អដោយមិនចាំបាច់ដាក់សារធាតុរក្សាទុកអោយយូរក្នុងផលិតផលនោះទេ។ ដូច្នេះ ដើម្បីផ្តល់សុខភាពល្អដល់អ្នកប្រើប្រាស់ទាំងអស់ ក្រុមហ៊ុន អង្គរ ឌែរី ប្រូដាក ខូអិលធីឌី ដែលជារោងចក្រផលិតផលទឹកដោះគោដ៏ធំបំផុតនៅកម្ពុជានឹងបន្តវិនិយោគឥតឈប់ឈរទៅលើសង្វាក់ម៉ាស៊ីនផលិតកម្មបចេ្ចកវិទ្យាស្វ័យប្រវត្តិចុងក្រោយរបស់ពិភពលោកមកបំពាក់ផលិតនៅលើទឹកដីនៃព្រះរាជាណាចក្រកម្ពុជាដូចដែលបាននិងកំពុងធ្វើកន្លងមកហើយនេះក៏ជាពាក្យស្លោករបស់ក្រុមហ៊ុនផងដែរ“អង្គរមីលល្អសម្រាប់សុខភាពអ្នក” ។ លើសពីនេះទៅទៀត បើគិតមកដល់ពេលនេះរោងចក្របានបង្កើនទុនវិនិយោគប្រមាណជា ៤១លាន ដុល្លារសហរដ្ឋអាមេរិក ហើយផ្ទៃដីផលិតរបស់រោងចក្រ កើនឡើនដល់ ៦ ហិចតា គឺស្មើនឹងពីរដង ដោយផលិតទឹកដោះគោ ដែលមានម៉ាកយីហោ "អង្គរមីល" ហើយបាននិងកំពុង ផ្តល់ការងារជូនកម្មករនិយោជិត សរុប ៦១៣ នាក់  និងបានចូលរួមចំណែក បង់ពន្ធចូលថវិកាជាតិ ប្រមាណ ៨-១១លាន ដុល្លារសហរដ្ឋអាមេរិក ក្នុងមួយឆ្នាំៗ។  សូមបញ្ជាក់ផងដែរថា រោងចក្រផលិតទឹកដោះគោ "អង្គរមីល" មានទីតាំងស្ថិតនៅតំបន់សេដ្ឋកិច្ចពិសេស រ៉ូយ៉ាល់គ្រុបភ្នំពេញ តាមបណ្តោយផ្លូវជាតិលេខ៤ ខណ្ឌកំបូល រាជធានីភ្នំពេញ។ ក្នុងគោលបំណងផ្តល់អាហាររូបត្ថម្ភ ដល់ប្រជាជនកម្ពុជា ពិសេសដល់កុមារតូចៗ ទាំងប្រាជ្ញា និងស្មារតី គ្រប់សង្វាក់ផលិតកម្ម ដែលផលិត "ទឹកដោះគោម៉ាកអង្គរមីល" ត្រូវបានត្រួតពិនិត្យយ៉ាងត្រឹមត្រូវ និងយកចិត្តទុកដាក់ជាទីបំផុត ចាប់តាំងពីវត្ថុធាតុដើម រហូតដល់ផលិតផលសម្រេច។ រោងចក្របានបំពាក់ដោយបចេ្ចកវិទ្យាផលិតចុងក្រោយ និងស្វ័យប្រវត្តិ ប្រកបដោយអនាម័យ និងសុវត្ថិភាពខ្ពស់ ព្រមទាំង គោរពតាមស្តង់ដាគុណភាពជាតិ គុណភាពអន្តរជាតិ និង "មិនប្រើប្រាស់សារធាតុរក្សាទុកអោយបានយូរ"។ រោងចក្រទទួលបានសញ្ញាប័ត្រហាទ្បាល  សញ្ញាប័ត្របញ្ជាក់ពីគុណភាពស្តង់ដាអន្តរជាតិ ISO 9001: 2015  និង  សញ្ញាប័ត្រសុវត្ថិភាពចំណីអាហារ FSSC 22000។ មិនតែប៉ុណ្ណោះ រោងចក្របានបំពាក់នូវប្រព័ន្ធពន្លឺព្រះអាទិត្យ សម្រាប់ផ្គត់ផ្គង់ចរន្តដល់ការផលិត ផលិតផលអង្គរមីល ដើម្បីចូលរួមចំណែកក្នុងការការពារបំរែបំរួលអាកាសធាតុ។ រោងចក្រ អង្គរ ឌែរី ប្រូដាក មានលទ្ធភាពផលិត៖ ១. ទឹកដោះគោ(UHT) ចំនួន ៥៤លានលីត្រ ក្នុងមួយឆ្នាំ ២. ផលិតយ៉ាអ៊ួរ ចំនួន ២២លានកែវ ក្នុងមួយឆ្នាំ  ៣. ទឹកដោះគោស្រស់១០០% រសជាតិសាប និងរសជាតិផ្អែម ចំណុះ ១លីត្រ ៤. ទឹកដោះគោជូរ (ប្រភេទប្រូបាយអូទិច) ម៉ាកប្រូប៊ី ៥. ផលិតទឹកដោះគោខាប់ ចំនួន ៦៥លានកំប៉ុង ក្នុងមួយឆ្នាំ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T07:28:40.249Z", "category": "PR", "views": 821, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុនរបស់សេដ្ឋី Elon Musk អាចដាក់បន្ទះឈីបចូលខួ.រក្បា.លមនុស្សម្នាក់ បានជោគជ័យជាលើកដំបូង	https://business-cambodia.com/articles/brain-chip-neuralink-elon-musk-tech-company-	តាមការចេញផ្សាយរបស់សារព័ត៌មាន BBC បានឱ្យដឹងមហាសេដ្ឋីបច្ចេកវិទ្យាលោក Elon Musk បានធ្វើការប្រកាសដំណឹងកាលពីថ្ងៃទី២៩ ខែមករា ឆ្នាំ២០២៤នេះថាក្រុមហ៊ុន Neuralink របស់ខ្លួនបានទទួលជោគជ័យជាលើកដំបូងក្នុងការដាក់បញ្ចូលបន្ទះឈីបចូលទៅក្នុងខួរក្បាលមនុស្សរស់ ដោយអ្នកជំងឹម្នាក់ដែលត្រូវបានគេដាំបន្ទះឈីបក្នុងខួរក្បាលនោះ ហាក់មានស្ថានភាពសុខភាពធម្មតានៅឡើយ ក្រោយការដាក់បន្ទះឈីបចូលនៅថ្ងៃអាទិត្យកាលពីសប្តាហ៍មុន។   នៅលើការបង្ហោះក្នុងបណ្តេញសង្គម X លោក Elon Musk បានបញ្ជាក់ថាផលិតផលដំបូងរបស់ Neuralink នឹងត្រូវបានគេឱ្យឈ្មោះថា “Telepathy” ហើយវានឹងជួយគ្រប់គ្រងទូរស័ព្ទឬកុំព្យូទ័ររបស់អ្នកដោយគ្រាន់តែអ្នកបញ្ជាតាមរយៈការគិត។ ក្នុងនោះលោកបានបន្ថែមថាអ្នកប្រើប្រាស់ដំបូងគឺជាជនដែលអសមត្ថភាពក្នុងការប្រើប្រាស់អវយវៈ។   ការស្រាវជ្រាវដែលទទួលបានជោគជ័យនេះដែរធ្វើឡើងក្រោយរដ្ឋបាលចំណីអាហារ និងឱសថ (FDA) បានបើកភ្លើងខៀវឱ្យក្រុមហ៊ុន Neuralink របស់មហាសេដ្ឋី Elon Musk ចាប់ផ្តើមការសិក្សាស្រាវជ្រាវ លើមនុស្សកាលពីអំឡុងខែឧសភា ឆ្នាំ២០២៣កន្លងទៅ មុននឹងអនុញ្ញាតឱ្យមានការដាក់ដាំបញ្ចូលបន្ទះឈីបលើខួរក្បាលផ្ទាល់នេះ។   យ៉ាងណាមិញបើតាមក្រុមហ៊ុន Neuralink បានបញ្ជាក់កាលពីឆ្នាំ២០២៣បានឱ្យដឹងថាប្រសិនបើគម្រោងនៃការដាក់បញ្ចូលបន្ទះឈីបទៅក្នុងខួរក្បាលមនុស្សបានជោគជ័យ វានឹងជួយសម្រួលដល់មនុស្សដែលមានពិការភ្នែកពីកំណើត ឬពិការភ្នែកដោយចៃដន្យ អាចមើលឃើញឡើងវិញ, ជនពិការ ឬខ្វិនពីកំណើត នឹងអាចដើរឡើងវិញ, អ្នកប្រើប្រាស់ទាំងឡាយអាចធ្វើបញ្ជា ជាមួយកុំព្យូទ័រ ដោយគ្រាន់តែគិតប៉ុណ្ណោះ, ហើយថែមទាំងអាចដោនឡូត និងរក្សាអង់ចងចាំរបស់មនុស្ស ទុកសម្រាប់ដាក់រាងកាយថ្មី។   គួរជម្រាបផងដែរថាបន្ទះឈីបរបស់ក្រុមហ៊ុន Neuralink គឺជាឧបករណ៍ដាំលើលលាដ៏ក្បាលដោយក្នុងនោះមានខ្សែអេឡិចត្រូនិចតូចៗ ដែលវាមានសមត្ថភាពអាចភ្ញោចណឺរ៉ូននៅក្នុងខួរក្បាលរបស់មនុស្សបាន សម្រាប់ជួយដល់មនុស្សដែលមានបញ្ហាសរសៃប្រសាទដូចជា បាត់ការចងចាំ ថ្លង់ ពិការភ្នែក ខ្វិន បាក់ទឹកចិត្ត ដេកមិនលក់ ឈឺចាប់រាំរៃ ប្រកាច់ ថប់អារម្មណ៍ បញ្ហាញៀននឹងអ្វីមួយ ដាច់សរសៃឈាម ខួរក្បាល និង បញ្ហាខូចខួរក្បាលជាដើម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T07:07:04.381Z", "category": "ភាពជាអ្នកដឹកនាំ", "views": 2426, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចេះច្បាស់ កើនចំណូល! នេះជាវេបសាយលំដាប់ពិភពលោកទាំង២ មានសមត្ថភាពបង្រៀនវេយ្យាករណ៍ និងពាក្យអង់គ្លេសច្បាស់ៗ	https://business-cambodia.com/articles/study-grammar-and-english	ភាសាអង់គ្លេស គឺពិតជាមានសារៈសំខាន់ខ្លាំងណាស់ សម្រាប់ប្រើប្រាស់ការងារឬក៏សម្រាប់ការសិក្សាជាដើម មិនតែប៉ុណ្ណោះសម្រាប់អ្នកចេះភាសាអង់គ្លេសបានច្បាស់លាស់ គឺមានឱកាសទទួលបានប្រាក់ចំណូលច្រើនផងដែរ។ ដូច្នេះ ចំពោះអ្នកចង់ពង្រឹងភាសាអង់គ្លេស ក៏ដូចជាចង់ពង្រឹងវេយ្យការណ៍អង់គ្លេសឱ្យបានកាន់តែខ្លាំងនោះ ចាបក្រហម សូមណែនាំវេបសាយលំដាប់ពិភពលោកទាំង២ ដោយបងប្អូនអាចសាកល្បងរៀនបាន៖ ១. quillbot.com : នេះគឺជាវេបសាយមួយ ដែលមនុស្សជុំវិញពិភពលោកប្រើប្រាស់ សម្រាប់ការពិនិត្យវេយក្យករណ៍ភាសាអង់គ្លេស ដែលគេបានសរសេរ។ វេបសាយនេះមានសមត្ថភាព អាចឆែកនូវរាល់កំហុសឆ្គង លើឃ្លោងឃ្លាភាសាអង់គ្លេសដែលអ្នកបានសរសេរ។ ឧទាហរណ៍ថា បើអ្នកប្រើប្រយោគណ៍ណាមួយ ដោយខុសទៅនឹងទម្រង់វេយ្យករណ៍អង់គ្លេសនោះ វេបសាយនេះនឹងណែនាំ ឱ្យអ្នកសរសរបានត្រឹមត្រូវ ទៅតាមក្បួនខ្នាត។ ២. grammarly.com : មិនខុសអ្វីពីវេបសាយខាងលើប៉ុន្មានទេ! វេបសាយ Grammarly មានសមត្ថភាពឆែកនូវរាល់កំហុងឆ្គង ក្នុងការប្រើពាក្យពេចន៍ជាភាសាអង់គ្លេសរបស់អ្នក មិនថាអត្ថបទប្រយោគ ឬអត្ថបទវែងៗនោះទេ។ សូមជម្រាបថា វេបសាយទាំង២ ខាងលើ គឺពិតជាល្អខ្លាំងមែនទែន ព្រោះវាអាចជួយបង្កើនការប្រើប្រាស់ភាសាអង់គ្លេសបងប្អូនកាន់តែខ្លាំងជាងមុន មិនតែប៉ុណ្ណោះបងប្អូនក៏អាចរៀនពីការប្រើប្រាស់វេយ្យាករ៍ និយាយភាសាអង់គ្លេសតាមវេបសាយទំាង២ ខាងលើនេះក៏បានផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T06:27:11.159Z", "category": "ព័ត៌មានថ្មីៗ", "views": 1064, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ផ្អាកចរាចរណ៍ ១ខែ ! ក្រសួងសាធារណៈការឱ្យរថយន្តធំៗផ្អាកធ្វើដំណើរលើកំណាត់ផ្លូវ១ខ្សែនេះបណ្តោះអាសន្ន	https://business-cambodia.com/articles/close-road-37-day-	យោងតាមសេចក្តីជូនដំណឹងរបស់ ក្រសួងសាធារណការនិងដឹកជញ្ជូន មុននេះបន្តិចបានឱ្យដឹងថា ចាប់ពីថ្ងៃទី១២ ខែ កុម្ភៈ រហូតដល់ថ្ងៃទី ១៩ ខែ កុម្ភៈ ឆ្នាំ ២០២៤ ខាងមុខនេះ ក្រសួងសាធារណការនិងដឹកជញ្ជូននឹងធ្វើការផ្អាកចរាចរណ៍ជាបណ្តោះអាសន្ន របស់យានយន្តធុនធំគ្រប់ប្រភេទ ដែលមានទម្ងន់សរុបលើសពី ១៦តោន លើកំណាត់ផ្លូវខេត្តលេខ៣១២ ចាប់ពី គីឡូម៉ែត ២៨+៣៤៨ ដល់ ២៨+៣៧២ ស្ថិតក្នុងស្រុកព្រះស្តេច ខេត្តព្រៃវែង។   ចំពោះការផ្អាកចរាចរណ៍នេះគឺដើម្បីធ្វើការស្ថាបនា និងពង្រីកផ្លូវខេត្តលេខ៣១២ ស្ថិតក្នុងស្រុកព្រះស្តេច ខេត្តព្រៃវែង សម្រាប់ជួយសម្រួលដល់ការធ្វើដំណើរ ក្នុងតំបន់ ការដឹកជញ្ជូនទំនិញ និងកសិផលរបស់ប្រជាពលរដ្ឋទៅកាន់ទីផ្សារក្នុងស្រុក និងទីផ្សារនៅព្រំដែន វៀតណាម និងការធ្វើដំណើររបស់ប្រជាជនទៅកាន់មន្ទីពេទ្យ និងសិស្សានុសិស្សទៅសាលារៀន ឱ្យកាន់ត ងាយស្រួលថែមមួយកម្រិតទៀត។     ក្នុងន័យនេះដើម្បីឱ្យការស្ថាបនាកំណាត់ផ្លូវនេះទទួលបានជោគជ័យ និងបញ្ចប់ទៅទាន់ពេលវេលា ដែលបានគ្រោងទុក ក្រសួងសាធារណការ និងដឹកជញ្ជូន ស្នើសុំផ្អាកការធ្វើចរាចរណ៍របស់យានយន្តធុនធំ គ្រប់ប្រភេទដែលមានទម្ងន់សរុបលើសពី ១៦តោន លើកំណាត់ផ្លូវខេត្តលេខ ៣១២ ចាប់ពីគីឡូម៉ែត ២៨+៣៤៨ ដល់ ២៨+៣៧២ ចំនួន៣៧ថ្ងៃ ដោយរាប់ចាប់ពីថ្ងៃទី១២ ខែកុម្ភៈ ឆ្នាំ២០២៤ រហូតដល់ថ្ងៃទី ១៩ ខែមីនា ឆ្នាំ២០២៤ ។   សេចក្តីដូចបានជម្រាបជូនខាងលើ សូមប្រជាពលរដ្ឋដែលធ្វើដំណើរទាំងអស់ជ្រាប និងចូលរួមសហការអនុវត្តដោយស្មារតីទទួលខុសត្រូវខ្ពស់៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T05:58:42.120Z", "category": "ព័ត៌មានថ្មីៗ", "views": 483, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ជំទាវ ជា សិរី ពន្យល់មូលហេតុដែលធនាគារជាតិ មិនអនុញ្ញាតឲ្យធនាគារមានប្រតិបត្តិការពាក់ព័ន្ធនឹងលុយគ្រីបតូ	https://business-cambodia.com/articles/nbc-not-allowed-local-banks-to-involve-in-cryptocurrency	លុយគ្រីបគឺត្រូវបានមនុស្សសម័យថ្មីជាពិសេសមនុស្សវ័យក្មេងមួយចំនួនចាត់ទុកថាជាលុយអនាគតនិងជាឧបករណ៍មួយសម្រាប់ឲ្យពួកគាត់វិនិយោគកសាងទ្រព្យក្នុងជីវិត។ យ៉ាងណាមិញមកទាល់ពេលនេះលុយគ្រីបមិនទាន់ត្រូវបានធនាគារជាតិនៃកម្ពុជាអនុញ្ញាតឲ្យគ្រឹះស្ថានធនាគារនិងហិរញ្ញវត្ថុមានប្រតិបត្តិការណាមួយពាក់ព័ន្ធនឹងលុយគ្រីបតូនេះឡើយ។   បើយោងតាមប្រសាសន៍របស់ លោកជំទាវ ជា សិរី ទេសាភិបាលធនាគារជាតិនៃកម្ពុជានៅក្នុងកម្មវិធីបិទសន្និបាតបូកសរុបលទ្ធផលការងារប្រចាំឆ្នាំ២០២៣និងទិសដៅការងារឆ្នាំ២០២៤របស់ធនាគារជាតិបានឲ្យដឹងថាប្លុកឆេនគឺជាបច្ចេកវិទ្យាដ៏ទំនើបមួយដែលយើងអាចប្រើប្រាស់សម្រាប់អភិវឌ្ឍនប្រព័ន្ធទូទាត់ឲ្យកាន់តែមានប្រសិទ្ធភាព សុវត្ថិភាព និងតម្លៃទាប ដូចជាប្រព័ន្ធបាគងដែលក្លាយជាប្រព័ន្ធទូទាត់កន្លោង សម្រាប់សម្រួលដល់ការទូទាត់អន្តរគ្រឹះស្ថានធនាគារនិងហិរញ្ញវត្ថុនិងការទូទាត់ឆ្លងប្រទេសផងដែរ។   លោក ជំទាវ បានមានប្រសាសន៍បន្តទៀតថា ធនាគារជាតិនៃកម្ពុជាមិនអនុញ្ញាតឲ្យគ្រឹះស្ថានធនាគារនិងហិរញ្ញវត្ថុមានប្រតិបត្តិការពាក់ព័ន្ធនឹងគ្រីបតូឡើយ ហើយមូលហេតុគឺដើម្បីទប់ស្កាត់ហានិភ័យដល់សាធារណជនដែលអាចងាយរងការឆបោកនិងការខាតបង់ផ្សេងៗ។ មួយវិញទៀតទ្រព្យសកម្មគ្រីបតូគឺជាទ្រព្យសកម្មឌីជីថលដែលមិនមានប្រភពច្បាស់លាស់ហើយមានហានិភ័យខ្ពស់ ។   លោកជំទាវធ្លាប់ផ្ដល់បទសម្ភាសន៍ជាមួយទូរទស្សន៍CNBC រួចមកហើយតាមរយៈប្រៀបធៀបទ្រព្យសកម្មឌីជីថលគ្រីបតូទៅគ្រាប់ឃ្លី។ ត្រង់នេះលោកជំទាវថាបើអ្នកជាកូនក្មេងហើយឲ្យតម្លៃទៅលើគ្រាប់ឃ្លីដូច្នេះវាមិនមានអីទាស់ខុសនោះដែលអ្នកនឹងយកចំណីចំណុកដែលអ្នកមានទៅប្ដូរយកគ្រាប់ឃ្លីពីអ្នកដទៃមកលេង។ យ៉ាងណាមិញអ្នកមិនអាចទៅណែនាំប្រាប់មនុស្សរាល់គ្នាថាគ្រាប់ឃ្លីគឺជារបស់មានតម្លៃដែលអ្នកអាចសន្សំទុករយៈពេលវែងហើយតម្លៃវានឹងកើនឡើងនោះទេ។   បើនិយាយពីលុយគ្រីបតូវិញគឺដូចឧទាហរណ៍ដែលជំទាវបានលើកឧទាហរណ៍ពីគ្រាប់ឃ្លីខាងលើអ៊ីចឹង ពោលគឺបើអ្នកឲ្យតម្លៃលើគ្រីបតូនោះវាគ្មានអ្វីដែលខុសទាល់សម្រាប់អ្នកឡើយក្នុងការទទួលយកវា។ ប៉ុន្ដែអ្នកមិនគួរដើរប្រាប់មនុស្សជុំវិញខ្លួនថាវាជាលុយអនាគតនោទេ ព្រោះមនុស្សជាច្រើនមិនយល់ពីវាឡើយ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T05:04:32.893Z", "category": "ហិរញ្ញវត្ថុ", "views": 578, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រថយន្តចំនួន ១០ ម៉ូដែលរបស់ Toyota ត្រូវបានផ្អាកការនាំចេញភ្លាមៗ បន្ទាប់ពីរកឃើញបញ្ហា ម៉ាស៊ីន	https://business-cambodia.com/articles/toyo-ta-10-model-can-not-export	ក្រុមហ៊ុន Toyota បានផ្អាកការនាំចេញរថយន្តចំនួន ១០ ម៉ូដែលជាបណ្តោះអាសន្ន ដោយសារតែភាពមិនប្រក្រតីដែលបានរកឃើញនៅក្នុងការធ្វើតេស្តម៉ាស៊ីនម៉ាស៊ូត ដែលធ្វើឡើងដោយក្រុមហ៊ុនបុត្រសម្ព័ន្ធរបស់ខ្លួនគឺ Toyota Industries ។ នេះបើយោងតាមការចុះផ្សាយរបស់សារព័ត៌មាន CNN កាលពីពេលថ្មីៗនេះ។     ក្រុមហ៊ុនផលិតរថយន្តជប៉ុនបាននិយាយនៅក្នុងសេចក្តីថ្លែងការណ៍មួយកាលពីថ្ងៃច័ន្ទថា គណៈកម្មាធិការស៊ើបអង្កេតបានរកឃើញថា ភាពមិនប្រក្រតីក្នុងអំឡុងពេលធ្វើតេស្តកម្លាំងសេះ ដែលបានធ្វើការវាស់វែងដោយផ្អែកលើម៉ូឌុលកុំព្យូទ័រម៉ាស៊ីនសាកល្បង ខុសពីកម្មវិធីដែលប្រើក្នុងម៉ាស៊ីនធំ ដែលបណ្តាលឱ្យមានការវាស់វែងកម្លាំងសេះមិនត្រឹមត្រូវ។     ម៉ូដែលដែលទទួលរងផលប៉ះពាល់រួមមានម៉ាកល្បីៗដូចជា Land Cruiser Prado, Land Cruiser 300, Fortuner, និង Hilux ផងដែរ។ ខណៈពេលដែលវិសាលភាពនៃបញ្ហា និងកង្វល់សុវត្ថិភាពសក្តានុពលកំពុងស្ថិតក្រោមការស៊ើបអង្កេត ក្រុមហ៊ុន Toyota ផ្តល់អាទិភាពដល់តម្លាភាព ហើយបានផ្អាកការដឹកជញ្ជូន ដើម្បីធានាសុវត្ថិភាព និងការអនុលោមតាមតម្រូវការរបស់អតិថិជន។     គួរជម្រាបផងដែរថា ក្រុមហ៊ុន Toyota បានសុំទោសចំពោះឧប្បត្តិហេតុនេះ ហើយបានសន្យាថានឹងចាត់វិធានការកែតម្រូវ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T04:54:54.828Z", "category": "កំពូលអ្នកលក់", "views": 588, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ស្ងាត់ៗ មហាសេ.ដ្ឋីបារាំង វ៉ាដាច់ Elon Musk ក្លាយជាអ្នកមានជាងគេបំផុតលើលោក	https://business-cambodia.com/articles/bernard-arnault-riches-man	ស្ងាត់ៗ ម្ចាស់ក្រុមហ៊ុនទំនិញប្រណិត LVMH លោក Bernard Arnault បានវ៉ាដាច់មហាសេដ្ឋី Elon Musk គ្រងតំណែងជាអ្នកមានជាងគេបំផុតនៅលើពិភពលោក។ នេះបើតាមការចុះផ្សាយរបស់ទស្សនាវដ្តី Forbes នាថ្ងៃទី២៦ ខែមករា ឆ្នាំ២០២៤។     បន្ទាប់ពីប្រកាសពីប្រាក់ចំណូល និងប្រាក់ចំណេញប្រចាំក្រុមហ៊ុន LVMH នៅក្នុងឆ្នាំ២០២៣ ទ្រព្យសម្បត្តិរបស់មហាសេដ្ឋីបារាំង លោក Bernard Arnault បានកើនឡើងយ៉ាងសំបើមដល់ទៅប្រមាណ ២០៧.៦ពាន់លានដុល្លារឯណោះ ខណៈដែលមហាសេដ្ឋីអាម៉េរិកលោក Elon Musk ធ្លាក់ទៅលំដាប់ទី២ វិញជាមួយទ្រពសម្បត្តិចំនួន ២០៤.៥ ពាន់លានដុល្លារ។     គួររំលឹកផងដែរថា LVMH (Moët Hennessy Louis Vuitton) គឺជាសាជីវកម្មពហុជាតិ និងបារាំងមានឯកទេសលើប្រភេទទំនិញប្រណិតៗ ដែលត្រូវបានបង្កើតឡើងក្នុងឆ្នាំ១៩៨៧ តាមរយៈការរួមបញ្ចូលគ្នានៃក្រុមហ៊ុនច្នៃម៉ូដរបស់លោក Louis Vuitton បង្កើតឡើងក្នុងឆ្នាំ១៨៥៤ ជាមួយក្រុមហ៊ុន Moët Hennessy បង្កើតឡើងបន្ទាប់ពីការរួមបញ្ចូលគ្នាក្នុងឆ្នាំ១៩៧១ រវាងអ្នកផលិតស្រាសំប៉ាញ Moët & Chandon និងអ្នកផលិតស្រា Cognac Hennessy។ លុះដល់ខែកក្កដា ឆ្នាំ១៩៨៨ លោក Bernard Arnault បានចំណាយប្រាក់ចំនួន១,៥ពាន់លានដុល្លារដើម្បីទិញភាគហ៊ុនរបស់ LVMH និងបានដឹកនាំក្រុមហ៊ុននេះក្នុងនាមជានាយកប្រតិបត្តិរហូតមកទល់បច្ចុប្បន្ន៕      អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T04:17:37.237Z", "category": "ភាពជាអ្នកដឹកនាំ", "views": 1418, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ការ.ងាររដ្ឋ! ក្រសួងអភិវឌ្ឍន៍ជនបទ ជ្រើ.សរើសមន្ត្រីកិច្ចសន្យាជាច្រើននាក់ ចាប់អារម្មណ៍ដា.ក់ពាក្យបាន	https://business-cambodia.com/articles/work-at-ministry-of-rural-development	ក្រសួងអភិវឌ្ឍន៍ជនបទ កំពុងត្រូវការជ្រើសរើសមន្ត្រីកិច្ចសន្យាជាច្រើននាក់ដើម្បីចូលបម្រើការងារលើជំនាញដូចជា ៖ ព័ត៌មានវិទ្យា មធ្យមផ្នែកវិស្វករសំណង់ស៊ីវិល ឬស្ពានថ្នល់ ឬសំណង់ធារាសាស្រ្ត ស្ថាបត្យកម្ម សេដ្ឋកិច្ចជនបទ និងអភិវឌ្ឍន៍សហគមន៍ ធនាគារ រដ្ឋបាលសាធារណៈ នីតិសាស្រ្ត វារីភូតព្ភសាស្រ្ត សេដ្ឋកិច្ចគម្រោង គោលនយោបាយសាធារណៈ     ១.លក្ខខណ្ឌនៃការជ្រើសរើសរួមមាន បេក្ខជនទាំងពីរភេទអាចដាក់ពាក្យស្នើសុំការជ្រើសរើសឱ្យចូលបម្រើការងារជាមន្ត្រីកិច្ចសន្យានៅទីស្តីការក្រសួងអភិឌ្ឍន៍ជនបទ ដោយបំពេញតាមលក្ខខណ្ឌដូចខាងក្រោម៖ បេក្ខជនទាំងពីរភេទត្រូវមានសញ្ជាតិខ្មែរ និងមានអាយុយ៉ាងតិច ១៨ឆ្នាំ មានសញ្ញាបត្របរិញ្ញាបត្រ ឬសញ្ញាបត្រសមមូលឡើងទៅ ត្រូវមានចំណេះដឹងផ្នែកភាសាអង់គ្លេស (ស្តាប់ សរសេរ អាន និង និយាយ) ចេះប្រើប្រាស់កម្មវិធី Microsoft Word & Excel , Power Point, Internet, Email បេក្ខជនជានារី និងមានជនពិការភាពត្រូវបានផ្តល់អាទិភាព។     ២.កន្លែងទទួលពាក្យ បេក្ខជនអាចទាញយកពាក្យស្នើសុំចូលបម្រើការងារតាមរយៈ QR Code ឬអាចមកទទួលពាក្យ ដោយផ្ទាល់នៅនាយកដ្ឋានរដ្ឋបាល និងបុគ្គលិក បន្ទប់លេខ ២១៧ ជាន់ទី២ នៃទីស្តីការក្រសួងអភិវឌ្ឍន៍ជនបទ រៀងរាល់ម៉ោងធ្វើការ ចាប់ពីថ្ងៃជូនដំណឹងនេះតទៅ រហូតដល់ថ្ងៃទី៨ ខែកុម្ភៈ ឆ្នាំ២០២៤។   ៣. ឯកសារភា្ជប់ បេក្ខជនត្រូវមកដាក់ពាក្យស្នើសុំចូលបម្រើការងារ ដោយត្រូវភ្ជាប់ជាមួយនូវឯកសារដូចខាងក្រោម ពាក្យស្នើសុំចូលបម្រើការងារ  (១ច្បាប់) ប្រវត្តិរូបសង្ខេប(មានបិទរូបថត ៤ x ៦)    (២ច្បាប់) សញ្ញាបត្រថតចម្លង(ត្រូវមានបញ្ជាក់ពីអាជ្ញាធរមានសមត្ថកិច្ច)    (១ច្បាប់) អត្តសញ្ញាណប័ណ្ណសញ្ជាតិខ្មែរ(ត្រូវមានបញ្ជាក់ពីអាជ្ញាធរមានសមត្ថកិច្ច) (១ច្បាប់)   អាស្រ័យដូចបានបញ្ជាក់ខាងលើ សម្រាប់ សិស្ស និស្សិតដែលមានចំណាប់អារម្មណ៍ អាចដាក់ពាក្យស្នើសុំចូលបម្រើការងារ ចាប់ពីថ្ងៃជូនដំណឹងនេះតទៅ នៅនាយកដ្ឋាន រដ្ឋបាល និងបុគ្គលិក បន្ទប់លេខ ២១៧ ជាន់ទី២ នៃទីស្តីការក្រសួងអភិវឌ្ឍន៍ជនបទ រៀងរាល់ម៉ោងធ្វើការ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T03:35:35.433Z", "category": "ព័ត៌មានថ្មីៗ", "views": 703, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
កើនឡើងឬយ៉ាងណា? ធនាគារជាតិ ចេញបញ្ជាក់ស្ថានភាពវិស័យអចលនទ្រព្យនៅខ្មែរសម្រាប់ឆ្នាំ២០២៤	https://business-cambodia.com/articles/cambodia-s-real-estate-sector-in-2024	ចាប់តាំងពីការផ្ទុះឡើងនូវវិបត្ដិកូវីដ១៩ វិបត្ដិភូមិសាស្ដ្រនយោបាយ និងបញ្ហាសកលមួយចំនួនទៀត បានធ្វើឲ្យវិស័យអចលទ្រព្យនៅលើពិភពលោក ព្រមទាំងកម្ពុជា មានការជាប់គាំងគួរឲ្យកត់សម្គាល់នៅរយៈពេលប្រមាណ ៣ ឆ្នាំចុងក្រោយនេះ។ ដូច្នេះតើនៅក្នុងឆ្នាំថ្មី ២០២៤ នេះស្ថានភាពវិស័យអចលនទ្រព្យនៅកម្ពុជានឹងប្រែប្រួលទៅជាយ៉ាងណា?     យោងតាមការបញ្ជាក់ពីធនាគារជាតិនៃកម្ពុជា វិស័យអចលនទ្រព្យដែលបានទទួលរងនូវឥទ្ធិពលពីវិបត្ដិកន្លងមកត្រូវបានព្យាករថានឹងបន្ដមានកំណើនទាប ដែលនឹងបន្ដទទួលបានការគាំទ្រពីគម្រោងអភិវឌ្ឍន៍ហេដ្ឋារចនាសម្ព័ន្ធសាធារណៈ គូបផ្សំនឹងការងើបឡើងវិញសន្សឹមៗនៃតម្រូវការក្នុងស្រុកដែលផ្ដោតលើលំនៅឋានដែលមានតម្លៃសមរម្យ ក្នុងពេលដែលតម្រូវការសំណង់ប្រណិតដែលបម្រើដល់អនិវាសជន ត្រូវបានរំពឹងថានឹងបន្ដមានភាពទន់ខ្សោយ។   ប្រភពដដែលបន្ដថា ការបន្ដអូសបន្លាយវិបត្ដិភូមិសាស្ដ្រនយោបាយ និងកំណើនយឺតនៅប្រទេសដែលមានសេដ្ឋកិច្ចធំៗមួយចំនួន នៅឆ្នាំ២០២៤ សេដ្ឋកិច្ចពិភពលោត្រូវបានព្យាករថា នឹងបន្ដថមថយបន្ដិចបន្ថែមទៀតបើធៀបនឹងឆ្នាំ២០២៣។     ដោយឡែកនៅកម្ពុជា សេដ្ឋកិច្ចត្រូវបានរំពឹងដោយសុទិដ្ឋិនិយមថានឹងបន្ដងើបឡើងវិញបន្ថែមទៀតក្នុងរង្វង់ ៦,៤ ភាគរយ ដែលគាំទ្រជាចម្បងដោយការកើនឡើងនៃវិស័យទេសចរណ៍ និងវិស័យកម្មមន្ដសាល។ វិស័យទេសចរណ៍ ត្រូវបានរំពឹងថានឹងងើបឡើង ដោយសារភាពប្រសើរឡើងនៃស្ថានភាពទេសចរណ៍ក្នុងតំបន់ ព្រមទាំងការបន្ដអភិវឌ្ឍនិងកែលម្អហេដ្ឋារចនាសម្ព័ន្ធដែលនឹងគាំទ្រដល់វិស័យនេះ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T03:21:38.736Z", "category": "អចលនទ្រព្យ", "views": 9758, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឡូយមែនទែន សំណាងហួស យុវតី ២រូប បានទៅជប៉ុនជាមួយក្រុមហ៊ុនអូអុិឈិ (Oishi)	https://business-cambodia.com/articles/girls-went-to-japan-with-oishi	ភ្នំពេញ៖ កាលពីថ្មីៗនេះ មានអតិថិជន២រូបដែលជាអ្នកមានសំណាងដំបូងគេ បានឈ្នះរង្វាន់ធំ លុយសុទ្ធ ១០,០០០,០០០រៀល និងបានទៅទទួលរង្វាន់នៅប្រទេសជប៉ុនសម្រាប់មនុស្ស ២នាក់ ដោយឥតគិតថ្លៃ។             អតិថិជនទាំងពីររូបដែលមានសំណាងឈ្នះរង្វាន់ធំពីតែបៃតងអូអុិឈិ រួមមាន កញ្ញា ពៅ រីយ៉ា ភេទស្រី មកពីរាជធានីភ្នំពេញ កញ្ញាបានបញ្ចាក់ប្រាប់ថាគាត់បានទៅលេងផ្សាររាត្រី ៦០ម៉ែត្រជាមួយក្រុមគ្រួសារហើយក៏បានទិញតែអូអុិឈិចំនួនបីដប ហើយបានបើកមួយដបយកមកញុំា និងមើលក្រោមគម្របដបក៏ឃើញត្រូវរង្វាន់១០លានរៀល និងបានទៅប្រទេសជប៉ុនសម្រាប់មនុស្ស២នាក់ គាត់ និងគ្រួសារពិតជាត្រេកអរ ហើយស្ទើរតែមិនជឿថាខ្លួនពិតជាមានសំណាងបានត្រូវរង្វាន់ធំពីតែបៃតងអូអុិឈិ។ ដោយឡែកអ្នកឈ្នះរង្វាន់ធំទី២ មានឈ្មោះ ប៊ុន សូនីតា ភេទស្រី រស់នៅរាជធានីភ្នំពេញក៏បានបន្ថែមទៀតថាគាត់ និងមិត្តភក្ភិបួននាក់បានទៅដើរលេងជុំគ្នា និង ចូលទៅស្តង់អូអុិឈិ ដើម្បីទិញអូអុិឈិយកទៅញុំាជុំគ្នា ពេលនោះគាត់យកអូអុិឈិរសជាតិក្រូចឆ្មារទឹកឃ្មុំមួយដបបើកមុនគេ ស្រាប់ឃើញត្រូវរង្វាន់ធំតែម្តង គាត់បានបង្ហាញ់អារម្មណ៏រំភើបជាខ្លាំងព្រោះគាត់តែងតែមានក្តីសុបិន្តចង់ទៅប្រទេសជប៉ុននៅថ្ងៃណាមួយជាមួយមនុស្សជាទីស្រឡាញ់របស់គាត់ ស្រាប់តែពេលនេះ តែបៃតងអូអុិឈិអាចបំពេញក្តីស្រមៃរបស់គាត់ហើយថែមទាំងបានលុយសុទ្ធ១០លានសំរាប់ការចាយវាយបន្ថែមទៀត។             អូអុិឈិមិនត្រឹមតែរកឃើញនិងផ្តល់សំណាងរង្វាន់ធំជូនអតិថិជនទេ ហើយថ្មីៗនេះក៏បានរកឃើញអ្នកឈ្នះរង្វាន់ជាច្រើនបន្តបន្ទាប់ ដែលរួមមានរង្វាន់ម៉ូតូ Honda Beat 2024 រង្វាន់លុយសុទ្ធ ១០,០០០,០០០រៀលជាច្រើននាក់ផងដែរ។             អូអុិឈិនឹងនាំលោកអ្នកទៅកាន់ប្រទេសជប៉ុន! ជាមួយរង្វាន់ក្នុងក្តីស្រមៃ! ជាមួយនិងបទពិសោធន៍ថ្មី! អ្នកឈ្នះនឹងទទួលបានលុយសុទ្ធ 10លានរៀល នឹងទៅទទួលរង្វាន់នៅប្រទេសជប៉ុន ហើយថែមទាំងអាចនាំមនុស្សជាទីស្រលាញ់ទៅជាមួយបានផងដែរ មិនមែនទៅម្នាក់ឯង តែទៅបាន២នាក់។  ក្រៅពីរង្វាន់ដ៏អស្ចារ្យនេះហើយ អ្នកក៏មានឱកាសឈ្នះរង្វាន់ដ៏ច្រើនសន្ធឹកសន្ធាប់ពេញមួយឆ្នាំ រង្វាន់លុយសុទ្ធ 10លានរៀលជាច្រើនរង្វាន់ ម៉ូតូហុងដា Beat ឆ្នាំ២០២៤ ជាច្រើនគ្រឿង និង ហ្រ្វីភេសជ្ជៈអូអុិឈិពេញមួយឆ្នាំ។ អូអុិឈិបន្តផ្តល់សំណាងជូនដល់អតិថិជន ចាប់ពីថ្ងៃនេះរហូតដល់ខែតុលា ឆ្នាំ២០២៤។ ប្រញាប់ឡើង មកទទួលយកបទពិសោធន៏ថ្មីពីអូអុិឈិ ជារៀងរាល់ថ្ងៃ! ញ៉ាំអូអុិឈិកុំភ្លេចមើលក្រោមគម្របដប អ្នកឈ្នះបន្ទាប់អាចជាលោកអ្នក ។	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T02:38:52.021Z", "category": "PR", "views": 741, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ថែរក្សាសុខភាព! កម្ពុជា នឹងចុះត្រជាក់ខ្លាំងដល់ ១៩អង្សាសេ ពិសេសនៅខេត្តទាំងនេះ ដល់ថ្ងៃទី០១ ខែកុម្ភះ	https://business-cambodia.com/articles/cambodia-will-have-cold-weather-especially-in-these-provinces	យោងតាមការចុះផ្សាយរបស់ក្រសួងធនធានទឹក និងឧតុនិយម បានចេញសេចក្តីជូនដំណឹងថា កម្ពុជា នឹងទទួលរងនូវទ្រនុងសម្ពាធខ្ពស់ពីប្រទេសចិន មានឥទ្ធិពលកាន់តែខ្សោយមកលើប្រទេសកម្ពុជា ជាមួយនឹងខ្យល់មូសុងឦសានបក់ខ្សោយ ដែលធ្វើឲ្យចុះត្រជាក់រហូតដល់១៩ដល់២០អង្សាសេ។   យ៉ាងណាមិញតាមការបញ្ជាក់របស់ ក្រសួងធនធានទឹក និងឧតុនិយម បានឲ្យដឹងថា ស្ថានភាពបែបនេះក៏កើតឡើងនៅតំបន់មួយចំនួនផងដែរ ចាប់ពីថ្ងៃទី៣០ ខែមករា  ដល់ថ្ងៃទី០១ ខែកុម្ភះ ឆ្នាំ២០២៤៖   ១-តំបន់វាលទំនាប   សីតុណ្ហភាពអប្បបរមាពី២៣-២៥°C និងសីតុណ្ហភាពអតិបរមាពី៣៣-៣៦°C ហើយខ្យល់បក់មកពីទិសឦសាន ក្នុងល្បឿនពី១-៣ម៉ែត្រ/វិនាទី។   ២-តំបន់ខ្ពង់រាប   សីតុណ្ហភាពអប្បបរមាពី១៩-២៣°C សីតុណ្ហភាពអតិបរមាពី៣២-៣៥°C ហើយខ្យល់បក់មកពីទិសឦសាន ក្នុងល្បឿនពី១-៣ម៉ែត្រ/វិនាទី   ខេត្តមណ្ឌលគិរី និងខេត្តរតនគិរី ធាតុអាកាសត្រជាក់នៅពេលព្រឹក ជាមួយនឹងសីតុណ្ហភាពអប្បបរមា ពី១៩-២០°C។   ៣-តំបន់មាត់សមុទ្រ   សីតុណ្ហភាពអប្បបរមាពី២៣-២៥°C និងសីតុណ្ហភាពអតិបរមាពី៣២-៣៤°C ហើយខ្យល់បក់មកពីទិសឦសានក្នុងល្បឿនពី១-៣ម៉ែត្រ/វិនាទី   រលកសមុទ្រមានកម្ពស់ពី០,៥០-១,២៥ម៉ែត្រ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-30T01:55:18.063Z", "category": "ព័ត៌មានថ្មីៗ", "views": 406, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អ្នកចង់ធ្វើការរដ្ឋត្រៀម! ក្រសួងអប់រំ និងក្រសួង-ស្ថាប័ន ៤ ទៀតត្រូវបានរដ្ឋអនុញ្ញាតឲ្យជ្រើសរើសមន្ដ្រីថ្មី	https://business-cambodia.com/articles/recruit-new-officers	ឯកឧត្ដម ហ៊ុន ម៉ានី រដ្ឋមន្ដ្រីក្រសួងមុខងារសាធារណៈបានលើកឡើងថា រាជរដ្ឋាភិបាលអាណត្ដិទី៧ ដែលដឹកនាំដោយសម្ដេចមហាបវរធិបតី ហ៊ុន ម៉ាណែត នៃនាយករដ្ឋមន្ដ្រីនៃព្រះរាជាណាចក្រកម្ពុជា បានអនុញ្ញាឲ្យ ក្រសួងកសិកម្ម ក្រសួងអប់រំ យុវជន និងកីឡា ក្រសួងសាធារណការ និងដឹកជញ្ជូន ក្រសួងប្រៃសណីយ៍ និងទូរគមនាគមន៍ និងអង្គភាពប្រឆាំងអំពើពុករលួយ ជ្រើសរើសមន្ដ្រីថ្មីបន្ថែម ខណៈការជ្រើសរើសនេះគឺអនុវត្ដទៅតាមនិយាមថ្មីរបស់ក្រសួងមុខងារសាធារណៈ។     ថ្លែងនៅក្នុងសន្និសីទសារព័ត៌មានរួមគ្នា ស្តីពីការរៀបចំការប្រឡងប្រជែងជ្រើសរើសគ្រូបង្រៀនឯកទេសអប់រំកាយ និងកីឡា ឱ្យចូលបម្រើការងារក្នុងក្របខណ្ឌក្រសួងអប់រំ យុវជន និងកីឡា ឯកឧត្ដមបានមានប្រសាសន៍ថា ក្រសួងដែលទទួលបាននូវការជ្រើសរើស ហើយមានការឯកភាពពីសម្ដេចបវរមហាធិបតីដែលក្របខណ្ឌត្រូវជ្រើសរើសបន្ទាប់ពីអាណត្ដិទី៦ គឺយើងមានក្រសួងកសិកម្មផង ក្រសួងសាធារណការ និងដឹកជញ្ជូន អង្គភាពប្រឆាំងអំពើពុករលួយ ក្រសួងប្រៃសណីយ៍ និងទូរគមនាគមន៍ផង។ ហើយទាំងអស់នេះគឺសុទ្ធតែជាក្រសួងដែលយើងនឹងរៀបចំនូវការប្រឡងក្នុងក្រខណ្ឌនៃនិយាមថ្មី។    ក្នុងនោះផងដែរក៏មានក្រសួងអប់រំ យុវជន និងកីឡា ដែលត្រូវការជ្រើសរើសប្រមាណ ២០៨៨ នាក់ ដែលទទួលបានការអនុញ្ញាតតាំងពីអាណត្ដិទី៦ ហើយយើងនឹងអនុវត្ដជាបន្ដបន្ទាប់។ ក្នុង ២០៨៨ នាក់នេះ គឺ ១០០ នាក់គឺអប់រំកាយ និងកីឡា ២០០ នាក់គឺគ្រូបង្រៀនសាលាមត្ដិយ្យ ឬក៏មត្ដិយ្សសិក្សា ១៣៤៧ នាក់គ្រូបង្រៀនបឋមសិក្សា ហើយ ៤៤១ នាក់គឺជាគ្រូបង្រៀនមូលដ្ឋានចំណេះដឹងទូទៅ។   សូមជម្រាបផងដែរថា កាលពីពេលកន្លងទៅថ្មីៗនេះ ក្រសួងមុខងារសាធារណៈ ទើបនឹងបានរៀបចំការប្រឡងជ្រើសរើសមន្ដ្រីកសិកម្ម ទទួលបានលទ្ធផលដ៏ជោគជ័យ។ ដោយការប្រឡងនេះគឺមានការរៀបចំតឹងរឹងបំផុត ដែលធ្វើយ៉ាងធានាបានថាអ្នកដែលមានសមត្ថភាពពិតគឺជាប់។ ជាប់ ជាប់ដោយកិត្ដិយស ធ្លាក់ ធ្លាក់ដោយអស់ចិត្ដ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T09:51:27.656Z", "category": "ព័ត៌មានថ្មីៗ", "views": 1339, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ភ្ញៀវកម្រអន់ចិត្ត! មកដឹង៤វិធីដ៏មានប្រសិទ្ធភាពសម្រាប់អ្នកលក់ ក្នុងការរក្សាទំនាក់ទំនងជាមួយអតិថិជន	https://business-cambodia.com/articles/way-to-get-in-touch-with-client	អតិថិជនគឺជាមនុស្សដ៏សំខាន់ដែលអាចនាំមកនៅប្រាក់ចំណូលសម្រាប់មុខជំនួញរបស់អ្នក ដូច្នេះការថែរក្សាទំនាក់ទំនងល្អជាមួយអតិថិជនគឺពិតជាមានសារៈសំខាន់ខ្លាំងណាស់។ យ៉ាងណាមិញវាមិនមែនជារឿងងាយស្រួលនោះទេការដែលអ្នករក្សាទំនាក់ទំនងឱ្យលូតលាស់និងរីកចម្រើនទៅមុខបាននោះគឺទាមទាឱ្យវាអ្នកមានវិធីសាស្រ្តដ៏ត្រឹមត្រូវមួយ។ ទន្ទឹមនឹងនេះដែរ ថ្ងៃនេះ Business Cambodia សូមចែករំលែកជាចំណុចសំខាន់ៗចំនួន៤ក្នុងការពង្រឹងទំនាក់ទំនងជាមួយអតិថិជនរបស់បងប្អូនទាំងអស់គ្នា។ ដោយក្នុងនោះរួមមាន៖ ១. បំរើអតិថិជនឱ្យដូចអ្នកចង់ឱ្យគេបំរើអ្នក៖ នេះគឺជាវិធីសាស្រ្តមួយដែលត្រូវបានគេរំលឹកជារឿងៗ តែមនុស្សហាក់បីដូចជាភ្លេចនៅគន្លឹះសំខាន់មួយនេះ។ ជាកាពិតណាស់អ្នកលក់ត្រូវព្យាយាមយកចិត្តរបស់អតិថិជន ដាក់ចិត្តរបស់អ្នក ហើយសួរខ្លួនឯងថា បើសិនអ្នកជាអតិថិជនវិញតើអ្នកចង់ឱ្យគេបម្រើដោយរបៀបណា ដូច្នេះហើយនៅពេលដែលឆ្លើយសំនួរនេះហើយ អ្នកត្រូវបម្រើអតិថិជនរបស់អ្នកឱ្យដូចទៅនឹងអ្វីដែលអ្នកបានឆ្លើយ។ ២. រក្សាបរិយាកាសឱ្យរីករាយ៖ មែនទៅ ពេលខ្លះនៅពេលដែលអ្នករក្សាភាពជាវិជ្ជាជីវៈរបស់អ្នកខ្លាំងពេកទៅ អាចធ្វើឱ្យអតិថិជនមានភាពស្ទាក់ស្ទើរ ក្នុងការប្រាប់អ្វីដែលគេត្រូវការ។ ប៉ុន្តែផ្ទុយទៅវិញវាជាការប្រសើរណាស់បើអ្នកបន្ធូរបរិកាសហើយព្យាយាមរាក់ទាក់ពួកគាត់នោះពួកគាត់ដូច្នេះគាត់នឹងបើកចិត្តទូលាយហើយហ៊ានបង្ហាញនៅតម្រូវការរបស់ពួកគេមកកាន់យើង ហើយយើងក៏អាចបំពេញតម្រូវការរបស់ពួកគាត់បានយ៉ាងងាយស្រួលថែមទៀត។ ៣. ប្រុងប្រយ័ត្នក្នុងការប្រើប្រាស់កាយវិកា៖ ដោយហេតុថាអតិថិជនមួយចំនួនអាចដឹងពីអ្នកតាមរយៈកាយវិការខាងក្រៅដែលអ្នកបានបញ្ចេញ ដូចជាការប្រើប្រាស់ទឹកមុខមាំ និងបោះបោក ធ្វើដូចមិនចង់លក់ជាដើម។ ដោយកាយវិការទាំងនេះអាចធ្វើឱ្យទំនាក់ទំនងរបស់អ្នកនិងអតិថិជន មានការប្រេះឆា ដូច្នេះអ្នកត្រូវចូលប្រុងប្រយ័ត្នឱ្យបានខ្ពស់ជាទីបំផុត ក្នុងការប្រើប្រាស់កាយវិការរបស់អ្នកជាមួយអតិថិជន ហើយអ្វីដែលកាន់តែពិសេសនោះអ្នកត្រូវរក្សាស្នាមញញឹមរបស់អ្នកជានិច្ច ព្រោះវាជាមុនស្នេហ៍មួយសម្រាប់អ្នកលក់។ ៤. ស្មោះត្រង់៖ ការពោលពាក្យមិនពិតគឺជាកត្តាក្តៅមួយដែលធ្វើឱ្យទំនាក់ទំនងងាយបែកបាក់បំផុត ដូច្នេះហើយអ្នកគួរគប្បីស្មោះត្រង់ដោយភាពមានវិជាជីវៈរបស់អ្នក ហើយអតិថិជននឹងសប្បាយចិត្តនៅពេលដែលអ្នកស្មោះត្រង់ជាមួយគាត់។ លើសពីនេះវាថែមទាំងធ្វើឱ្យទំនាក់ទំនងអ្នកនិងអតិថិជនឆ្ពោះទៅមុខមួយកម្រិតទៀត។ ត្រឡប់មកវិញ ការកុហកឬមិនកុហកជាជម្រើសរបស់អ្នក តែអ្នកត្រូវសួរខ្លួនឯងទៀតថា តើអ្នកមានអារម្មណ៍បែបណាពេលដែលដឹងថាគេកុហកអ្នកវិញ?	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T09:44:35.907Z", "category": "កំពូលអ្នកលក់", "views": 279, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឡូយណាស់! ក្រុមហ៊ុន១ ចង់ប្រើបច្ចេកវិទ្យាដ៏ទំនើបដើម្បីផលិតថាមពលអគ្គិសនីពីសំណល់នៅកម្ពុជា	https://business-cambodia.com/articles/company-mizuda-sanitation	ថ្មីៗនេះ ក្រុមហ៊ុន Mizuda Group បានបង្ហាញពីគោលបំណងក្នុងការពង្រីកការវិនិយោគរបស់ខ្លួននៅក្នុងការផលិតថាមពលអគ្គិសនីពីសំណល់ ជាមួយនឹងបច្ចេកវិទ្យាចុងក្រោយ បច្ចេកទេសទំនើប និងការការពារបរិស្ថានកម្រិតខ្ពស់ នៅក្នុងរាជធានីភ្នំពេញផងដែរ។ ជាក់ស្តែង នៅក្នុងជំនួបសម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជាជាមួយ លោក សាន ជានមីង (Shan Jianming) ប្រធានក្រុមហ៊ុន Mizuda Group និងសហការី ចូល នៅវិមានសន្តិភាព បានឱ្យដឹងថា ក្រុមហ៊ុន Mizuda Sanitation (Cambodia) Co., Ltd. ដែលជាក្រុមហ៊ុនបុត្រសម្ព័ន្ធរបស់ក្រុមហ៊ុន Mizuda Group បានផ្តល់សេវាបោសសម្អាត ប្រមូល និងដឹកជញ្ជូនសំរាម និង សំណល់រឹង នៅរាជធានីភ្នំពេញ ក្នុងអំឡុងពេលប្រមាណ ៣ឆ្នាំ ដែលក្រុមហ៊ុនទទួលបានការទទួលស្គាល់ពីអាជ្ញាធរ និងសាធារណជនទូទៅ។ ក្នុងងពេលជាមួយគ្នានោះដែរ ក្រុមហ៊ុនក៏បានផ្តល់សេវាផ្សព្វផ្សាយកម្មវិធីការយល់ដឹងស្តីពីការគ្រប់គ្រងសំរាម និងសំណល់រឹង ក្នុងភូមិសាស្រ្តមួយចំនួននៅរាជធានីភ្នំពេញ និងបានបង្កើតការងារដល់ប្រជាជនកម្ពុជាចំនួន៧១០ កន្លែង។ ជាការឆ្លើយតប សម្តេចធិបតី បានសម្តែងនូវសេចក្តីសោមនស្សរីករាយ និងវាយតម្លៃខ្ពស់ចំពោះដំណើរការអាជីវកម្មរបស់ក្រុមហ៊ុន Mizuda Sanitation (Cambodia) Co., Ltd. ដែលបាន និងកំពុងសហការយ៉ាងល្អ ជាមួយសាលារាជធានីភ្នំពេញ នៅក្នុងការផ្តល់សេវាបោសសម្អាត ប្រមូល និងដឹកជញ្ជូនសំរាម និង សំណល់រឹង ដែលជាការចូលរួមចំណែកនៅក្នុងការលើកកម្ពស់សុខុមាលភាពរបស់ប្រជាពលរដ្ឋ ក៏ដូចជាការចូលរួមចំណែកនៅក្នុងការថែរក្សាបរិស្ថាន ក្នុងភូមិសាស្រ្តនៃរាជធានីភ្នំពេញ ផងដែរ។ សូមបញ្ជាក់ថា ចំពោះគោលបំណងក្នុងការពង្រីកការវិនិយោគរបស់ក្រុមហ៊ុន ក្នុងការផលិតថាមពលអគ្គិសនីពីសំណល់ សម្តេចធិបតី ក៏បានណែនាំឱ្យក្រុមហ៊ុនពិភាក្សាបន្ថែម ជាមួយនឹងក្រសួង-ស្ថាប័នពាក់ព័ន្ធ នៃរាជរដ្ឋាភិបាលកម្ពុជា ជាពិសេស ក្រសួងរ៉ែ និងថាមពល និងក្រសួងបរិស្ថាន ក្រោមកិច្ចសម្របសម្រួលរបស់ក្រុមប្រឹក្សាអភិវឌ្ឍន៍កម្ពុជា (CDC)៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T09:08:12.971Z", "category": "ចាប់ផ្តើមអាជីវកម្ម", "views": 153, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មកក្រោយប្រយ័ត្នមិនទាន់គេ! នេះជាគន្លឹះទាំង៤ក្នុងការបើកអាជីវកម្មខ្នាតតូចទទួលបានភាពជោគជ័យ	https://business-cambodia.com/articles/5-things-you-need-to-know	អាជីវកម្មត្រូវបានគេកំណត់ទំហំ៣ធំៗដូចជាខ្នាតតូច មធ្យម និងធំ។ នៅប្រទេសមួយចំនួនលើសកលលោកគេកំណត់ទំហំនៃពាណិជ្ជកម្មដោយផ្អែកទៅលើចំនួននិយោជិក ដើមទុន និងប្រាក់ចំណូលជាដើម។ ដោយឡែកនៅក្នុងប្រទេសកម្ពុជាការកំណត់ទំហំនៃពាណិជ្ជកម្មយោងទៅលើប្រាក់ចំណូលជាចម្បងដោយអាជីវកម្មខ្នាតតូចស្ថិតនៅក្នុងប្រាក់ចំណូលចន្លោះមិនលើសពី១០ម៉ឺនដុល្លារ។   សម្រាប់អ្នកដែលមានដើមទុនសមល្មមហើយគិតថាចង់បើកអាជីវកម្ម ថ្ងៃនេះចាបក្រហម សូមណែនាំ គន្លឹះមួយចំនួននឹងជួយឲ្យអ្នកវិភាគពីចំណុចទាំងឡាយដែលជួយឲ្យអាជីវកម្មអ្នកទទួលបានភាពជោគជ័យ ៖   ១.គិតពីទំហំទីផ្សារ   កាលណាអ្នកបានសិក្សាពីទីផ្សារនៃក្រុមអតិថិជនគោលដៅរបស់អ្នកបានច្បាស់លាស់និងជ្រើសរើសយកអាជីវកម្មដែលត្រឹមត្រូវស្របតាមជំនាញរបស់អ្នកទៀតនោះវានឹងធ្វើឲ្យអ្នកកាន់តែមានភាពងាយស្រួលឡើង។ ប្រសិនបើទីផ្សាររបស់អ្នកកាន់តែធំនោះអត្រានៃការលក់របស់អ្នកក៏កាន់តែកើនឡើងដែរ។ ឧទាហរណ៍ថាអ្នកចង់បើកអាហារដ្ឋានមួយកន្លែងនៅទល់មុខផ្សារអូរឫស្សីនោះមានន័យថាអ្នកនៅក្បែរៗនោះនិងអតិថិជនដែលមកផ្សារគឺសុទ្ធតែជាអតិថិជនគោលដៅរបស់អ្នកទាំងអស់។ យើងសង្កេតឃើញថាអ្នកគឺមានទីផ្សារធំណាស់ដោយសារតែនៅផ្សារនោះគឺមានមនុស្សចូលច្រើនស្ទើររាល់ថ្ងៃ។ យ៉ាងណាមិញវាស្ថិតនៅលើការសម្រេចចិត្តរបស់អ្នកថាតើអ្នកនឹងរើសយកប្រភេទនៃអាជីវកម្មបែបណាតែប៉ុណ្ណោះ។ ទោះបីជាយ៉ាងណាអ្នកត្រូវមានភាពវ័យឆ្លាតក្នុងការជ្រើសរើសប្រភេទអាជីវកម្មព្រមទាំងសម្រួចគោលដៅទៅកាន់អតិថិជនរបស់អ្នក។   ២. ធម្មជាតិនៃផលិតផលឬសេវាកម្ម   វាត្រូវមើលតាមប្រភេទនៃផលិតផលអ្នកដែរថាតើវាត្រូវបានគេប្រើប្រាស់រាល់ថ្ងៃ ម្តងម្កាល ឬអាចមានទំនិញជំនួសច្រើនជាងនិងថោកជាង។ ប្រសិនបើវាជាផលិតផលដែលគេតែងប្រើប្រាស់រាល់ថ្ងៃប្រាកដណាស់ថាអ្នកនឹងមិនសូវមានការព្រួយបារម្ភឡើយថាខ្លាចវាលក់មិនដាច់ឬឆាប់ខូចគុណភាពជាដើម។   ៣. ដៃគូប្រកួតប្រជែង   អ្នកមិនត្រូវភ្លេចគិតគូរពីដៃគូប្រកួតប្រជែងរបស់អ្នកនោះទេ។ អ្នកត្រូវដឹងថាអ្នកណាខ្លះដែលជាដៃគូប្រកួតប្រជែងរបស់អ្នកនិងមានលក់ផលិតផលឬបម្រើសេវាកម្មជំនួសអ្នកបាន។ ជាពិសេសអ្នកត្រូវរកវិធីសាស្រ្តណាដែលអាចដណ្តើមបានការទិញពីអតិថិជនតែត្រូវតែប្រកបដោយក្រមសីលធម៌និងស្របច្បាប់។   ៤. របៀបដឹកជញ្ជូន និងស្តុក   អ្នកត្រូវគិតគូឲ្យហើយថាផលិតផលរបស់អ្នកអាចដឹកជញ្ជូនតាមរបៀបណាខ្លះដើម្បីយកមកលក់និងលក់ឲ្យអតិថិជន ឬមួយអតិថិជនត្រូវមកទិញដោយផ្ទាល់ឬយ៉ាងណា។ បើអ្នកបានគិតគូរពីវារួចជាស្រេចវានឹងធ្វើឲ្យងាយស្រួលក្នុងការដាក់តម្លៃទំនិញ។ ក្រៅពីនេះអ្នកក៏ត្រូវពិចារណាថ្លៃចំណាយចំពោះការរក្សាទុកទំនិញរបស់អ្នកដែរ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T09:01:49.059Z", "category": "កំពូលអ្នកលក់", "views": 363, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
សម្ភាសន៍ការងារដំបូង ចង់សរសេរ CV ឱ្យត្រូវស្ដង់ដារ អាចប្រើវេបសាយ៣នេះ ស្រួលហើយហ្វ្រីទៀត	https://business-cambodia.com/articles/3-website-about-cv-templates-	សម្រាប់អ្នកទើបដាក់ពាក្យចូលធ្វើការដំបូងៗចង់សរសេរCV ឱ្យបានល្អ ត្រឹមត្រូវតាមស្តង់ដារ និងទទួលបានការសម្ភាសន៍ការងារ តែមិនដឹងសរសេរតាមទម្រង់បែបណា អាចប្រើវេបសាយ៣នេះ ដែលមានប្រមូលផ្តុំនូវទម្រង់CV បែបស្តង់ដារ សាមញ្ញ ងាយស្រួលជាច្រើនដែលលោកអ្នកអាចប្រើប្រាស់ឯកសារទាំងនោះដោយឥតគិតថ្លៃ៖   ១. Canva   Canva គឺជាកម្មវិធីនិងជាវេបសាយមួយដ៏ពេញនិយមដែលអនុញ្ញាតឱ្យយើងរចនារូបភាពជាច្រើន ក្នុងចំណោមនោះក៏មានទម្រង់បែបបទស្នើសុំការងារ CV នេះផងដែរ ដោយលោកអ្នកអាចចូលទៅរចនានិងបន្ថែមបំពេញព័ត៌មាន នៅលើទម្រង់ដែលមានស្រាប់តាមតម្រូវការនិងចំណូលចិត្ត។   ២. Cvmaker   វេបសាយមួយនេះមានទម្រង់ CV ដែលយើងអាចកែសម្រាប់ខ្លួនឯងបានដោយគ្រាន់តែបំពេញព័ត៌មានរបស់យើង។ នៅពេលចូលទៅកាន់វេបសាយ លោកអ្នកចំណាយពេលបន្តិចបំពេញត្រង់ចំណុចដែលគេតម្រូវដូចជា Work experience, Qualifications, Education, Interests, References ក៏ដូចជាឈ្មោះ ថ្ងៃខែឆ្នាំកំណើតដើម្បីទទួលបានទម្រង់CV មួយដែលពេញលេញ និងទាក់ទាញ។    ៣. Zenty   ចំពោះវេបសាយមួយនេះវិញក៏មានភាពងាយស្រួលក្នុងបំពេញ CV ដែរ ដោយក្នុងនោះវានឹងផ្តល់ទម្រង់ដែលមានស្រាប់ឱ្យយើង អាស្រ័យទៅតាមស្តង់ដារដែលយើងចង់បាន ដូចជាស្តង់ដារ CV សម្រាប់អ្នកមានបទពិសោធន៍តិចតួចឬសម្រាប់អ្នកដែលមានបទពិសោធន៍ច្រ់ើនហើយចង់ប្តូរការងារផងដែរ។   ដូច្នេះសម្រាប់បងប្អូនដែលកំពុងស្វែងរកទម្រង់CV ដែលត្រូវតាមស្តង់ដារ មានភាពទាក់ទាញនិងងាយស្រួលក្នុងការប្រើប្រាស់អាចធ្វើការចូលទៅប្រើប្រាស់នូវវេបសាយទាំង៣ខាងលើនេះជាប្រយោជន៍បាន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T08:56:22.852Z", "category": "ភាពជាអ្នកដឹកនាំ", "views": 4921, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
Evergrande ក្រុមហ៊ុនអចលនទ្រព្យធំទី២របស់ចិន អាចនឹងឈានដល់ការរំលាយខណៈសងបំណុលលែងរួច	https://business-cambodia.com/articles/evgrande-is-liquidated-by-hong-kong-court	ក្រុមហ៊ុន Evergrande Group ដែលធ្លាប់ជាក្រុមហ៊ុនអភវិឌ្ឍនអចលនទ្រព្យធំបំផុតទី២នៅក្នុងប្រទេសចិនពេលនេះត្រូវបានតុលាការនៅក្នុងទីក្រុងហុងកុងបញ្ជាឲ្យរំលាយចោលបន្ទាប់ពីក្រុមហ៊ុនអចលនទ្រព្យមួយនេះជួបបញ្ហាបំណុលហើយសងបំណុលគេលែងរួចតាំងពីឆ្នាំ២០២១។   បើយោងតាមការចុះផ្សាយរបស់ CNN បានឲ្យដឹងថានៅថ្ងៃច័ន្ទនេះតុលាការនៅក្នុងទីក្រុងហុងកុងបានបញ្ជាឲ្យរំលាយចោលនូវក្រុមហ៊ុន Evergrande Group។ ការបញ្ជាឲ្យរំលាយក្រុមហ៊ុន Evergrande Grpup ដោយតុលាការហុងហុងបានធ្វើឡើងបន្ទាប់ពីក្រុមហ៊ុន Evergrandeនិងម្ចាស់បំណុលមិនអាចឈានដល់កិច្ចព្រមព្រៀងក្នុងការធ្វើកំណែទម្រង់បំណុលដែលក្រុមហ៊ុនកំពុងមាន។ តុលាការនឹងបើកសវនាការនៅក្នុងរសៀលថ្ងៃនេះបន្ថែមទៀតដើម្បីអនុវត្តដំណើការនៃការរំលាយក្រុមហ៊ុននេះ។    តាមពិតទៅ Evergrande Group ត្រូវបានគេមើលឃើញយ៉ាងទំហំទូលាយថាជាក្រុមហ៊ុនអចលនទ្រព្យខ្នាតយក្សរបស់ចិនដែលបានជាប់បំណុលរាប់ពាន់លានដុល្លារចាប់តាំងពីឆ្នាំ២០២១ហើយក៏បង្ហាញឲ្យឃើញថាទីផ្សារអចលនទ្រព្យនៅក្នុងទេសចិនកំពុងស្ថិតនៅក្នុងវិបត្ត។ គិតត្រឹមពាក់កណ្ដាលឆ្នាំ២០២៣កន្លងទៅនេះEvergrande Group ជំពាក់បំណុលគេសរុបចំនួន៣២៨ពាន់លានដុល្លារ។   ក្រោយពីតុលាការទីក្រុងហុងកុងបានប្រកាសពីការបញ្ជាឲ្យរំលាយក្រុមហ៊ុន ភាគហ៊ុនរបស់ក្រុមហ៊ុន Evergrande នៅលើផ្សារហ៊ុនបានធ្លាក់ថ្លៃចំនួន២០%ក្នុងរយៈពេលមួយថ្ងៃហើយភាគហ៊ុនក៏ត្រូវបានគេផ្អាកមិនឲ្យធ្វើការជួញដូរជាបណ្ដោះអាសន្ន។   លោក Shiu Shawn នាយកប្រតិបត្តិរបស់ក្រុមហ៊ុនEvergrande បានឲ្យដឹងថាការបញ្ជាឲ្យរំលាយក្រុមហ៊ុននេះមិនធ្វើឲ្យប៉ះពាល់ទៅលើគម្រោងសាងសង់ផ្ទះឡើយពោលគឺគម្រោងសាងសង់ផ្ទះនៅតែដំណើរការធម្មតាដដែលបើទោះបីជាមានការបញ្ជាឲ្យរំលាយក៏ដោយ។   គួរបញ្ជាក់ផងដែរថាក្រុមហ៊ុនEvergrande Group បានឈានដល់ការប្រកាសឲ្យរំលាយពីតុលាការហុងកុងក្រោយពីក្រុមហ៊ុននេះមិនអាចធ្វើកំណែទម្រង់លើបញ្ហាបំណុលខណៈបំណុលមានដល់ទៅជាង៣០០ពាន់លានដុល្លារហើយបំណុលភាគច្រើនគឺជាមូលបត្របំណុល៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T08:05:20.886Z", "category": "ហិរញ្ញវត្ថុ", "views": 316, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មោទកភាព! ស្ពានអាកាសទី៨នៅភ្នំពេញដែលសង់ដោយវិស្វករខ្មែរ ត្រូវបានតភ្ជាប់ជាផ្លូវការនៅថ្ងៃនេះ	https://business-cambodia.com/articles/8th-flyover	ស្ពានអាកាសមរតកតេជោ ដែលមានទីតាំងស្ថិតនៅចំណុចប្រសព្វរវាងមហាវិថីព្រះមុនីវង្ស, មហាវិថីសម្តេចតេជោ ហ៊ុន សែន និងមហាវិថីយោធពលខេមរភូមិន្ទ (ផ្លូវ២៧១) ត្រូវបានរៀបចំពិធីតភ្ជាប់ក្បាលស្ពាននៅថ្ងៃទី២៩ ខែមករា ឆ្នាំ២០២៤នេះហើយ។ ដោយកម្ពុជាពិធីនេះមានការអញ្ជើញចូលរួមពីឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំពេញ និងអ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលក្រុមហ៊ុន OCIC។   នៅក្នុងពិធីតភ្ជាប់ក្បាលស្ពាននេះ ឯកឧត្ដម ឃួង ស្រេង បានលើកឡើងថា ស្ពានអាកាសថ្មីនេះនឹងដោះស្រាយបាននៅលំហូរលំហូរ ចរាចរណ៍ ពីខេត្តកណ្ដាល ឆ្លងកាត់មហាវិថីតេជោហ៊ុន សែន ពីព្រលានយន្តហោះថ្មី ខេត្តកណ្ដាល ចូលមករាជធានីភ្នំពេញនិងទី២ទៀត អាចកាត់បន្ថយបាន នូវការកកស្ទះចរាចរណ៍នៅតាមបណ្ដោយផ្លូវជាតិ១ចូលមករាជធានីភ្នំពេញផងដែរ។   ឯឧត្ដមបន្តថា វិស្វករដែលបាននិងកំពុងសាងសង់ស្ពានអាកាស មរតកតេជោនេះ គឺជាវិស្វកររបស់ខ្មែរសុទ្ធសាធ ដែល បណ្ដុះបណ្ដាលនៅកម្ពុជារហូតក្លាយជាវិស្វករ ក្រោមការដឹកនាំប្រទេសរបស់សម្ដេចតេជោហ៊ុនសែន។ ពីមុន យើងពឹងគេលើជំនាញផ្សេងខ្លះ ប៉ុន្តែពេលនេះកូនខ្មែរយើងអាចធ្វើបានហើយ។កម្ពុជាមានធនធានមនុស្សគ្រប់គ្រាន់ដើម្បីអភិវឌ្ឍប្រទេសខ្លួនឯងបាន។   ប៉ុន្តែទោះបីជាយ៉ាងណាក្តីយើងក៏មិនបោះបង់ចោលនៅបច្ចេកទេសរបស់ពិភពលោកបានដែរ។យើងនឹងសិក្សាស្រាវជ្រាវបន្ថែមទៀត ដើម្បីឲ្យកិច្ចការងារអភិវឌ្ឍន៍គំរោងផ្សេងៗរបស់ជាតិមានភាពរឹងមាំដើម្បីឧត្ដមប្រយោជន៍ជាតិយើង។   ស្ពានអាកាសមរតកតេជោនេះ គឺជាស្ពានអាកាសទី៨ នៅក្នុងរាជធានីភ្នំពេញ។ ដោយស្ពានអាកាសនេះវិនិយោគសាងសង់ដោយក្រុមហ៊ុន OCIC និងត្រូវបានបើកការដ្ឋានសាងសង់កាលពីថ្ងៃទី៣១ ខែសីហា ឆ្នាំ២០២២។ តាមការគ្រោងទុកស្ពានអាកាសថ្មីនេះនឹងចំណាយថវិកាប្រមាណជាង ៣៦ លានដុល្លារ។   សូមជម្រាបថា បច្ចុប្បន្ននេះ នៅក្នុងរាជធានីភ្នំពេញ មានស្ពានអាកាសចំនួន៧ ដែលបានសាងសង់រួចរាល់ និងកំពុងប្រើប្រាស់ ដែលក្នុងនោះរួមមាន៖ ស្ពានអាកាសក្បាលថ្នល់ ស្ពានអាកាស៧មករា ស្ពានអាកាសស្ទឹងមានជ័យ ស្ពានអាកាស៥មករា ស្ពានអាកាសមិត្តភាពកម្ពុជា-ចិន សែនសុខ ឬហៅថា ស្ពានអាកាស ផ្សារដីហ៊ុយ ស្ពានអាកាសចោមចៅ និងស្ពានអាកាសលើផ្លូវជាតិលេខ៥ ខណ្ឌឬស្សីកែវ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T07:17:25.904Z", "category": "អចលនទ្រព្យ", "views": 443, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កម្មវិធីពន្លឿនអាជីវកម្មរបស់ Visa សម្រាប់ ឆ្នាំ ២០២៤ រៀបចំឡើងដើម្បីបញ្ឆេះភាពច្នៃប្រឌិតថ្មីៗរបស់ម្ចាស់អាជីវកម្មដែលទើបបង្កើតថ្មី នៅតំបន់អាស៊ីប៉ាស៊ីហ្វិក	https://business-cambodia.com/articles/visa-accelerator-program-	ភ្នំពេញ ថ្ងៃទី២៩ ខែមករា ឆ្នាំ ២០២៤ – Visa ដែលជាក្រុមហ៊ុនបច្ចេកវិទ្យាទូទាត់សាច់ប្រាក់តាមប្រព័ន្ធឌីជីថលឈានមុខគេនៅក្នុងពិភពលោក បានប្រកាសអំពាវនាវដល់ម្ចាស់អាជីវកម្មដែលទើបបង្កើតថ្មីឲ្យចូលរួមក្នុង “កម្មវិធីពន្លឿនអាជីវកម្មរបស់ Visa - Visa Accelerator Program”  សម្រាប់ឆ្នាំ ២០២៤។ កម្មវិធីដែលមានរយៈពេល ៦ខែនេះ ក្រុមហ៊ុននឹងផ្តោតលើការស្វែងរក ការជំរុញ គាំទ្រ ក៏ដូចជាសហការរកដំណោះស្រាយលើផលលំបាករបស់ម្ចាស់អាជីវកម្មដែលទើបបង្កើតថ្មីនៅតំបន់អាស៊ីប៉ាស៊ីហ្វិក តាមរយៈការផ្តល់ថ្នាលសម្រាប់បណ្តុះបណ្តាល ដើម្បីដោះសោរកនូវសក្តានុពល និងបង្កើនឱកាសពាណិជ្ជកម្ម។ តាមរយៈគំនិតផ្តួចផ្តើមនេះ ក្រុមហ៊ុន Visa មានគោលបំណងបង្កើនការផ្សព្វផ្សាយឲ្យបានទៅដល់ម្ចាស់អាជីវកម្មដែលទើបបង្កើតថ្មី និងពង្រឹងការប្តេជ្ញាចិត្តរបស់ខ្លួនក្នុងការជួយដល់ម្ចាស់អាជីវកម្មដែលទើបបង្កើតថ្មីដែលកំពុងខ្វះបទពិសោធន៍នៅក្នុងតំបន់អាស៊ីប៉ាស៊ីហ្វិក។ ចាប់តាំងពីក្រុមហ៊ុន Visa ដាក់ឲ្យដំណើរការកម្មវិធីពន្លឿនអាជីវកម្មរបស់ខ្លួន កម្មវិធីនេះបានជួយដល់ការអភិវឌ្ឍធុរកិច្ចបង្កើតថ្មីនៅតំបន់អាស៊ីប៉ាស៊ីហ្វិកមួយចំនួនឲ្យមានភាពលេចធ្លោឡើង  តាមរយៈការផ្តល់ឱ្យពួកគេនូវអ្នកផ្តល់អនុសាសន៍ណែនាំតាមរដូវកាល បច្ចេកវិទ្យាទំនើប និងលទ្ធភាពទទួលបានការវិនិយោគ។ ជាមួយនឹងការដឹកនាំដោយក្រុមហ៊ុន Visa ធុរកិច្ចបង្កើតថ្មីចំនួន២ក្រុម បានជ្រើសរើសនៅឆ្នាំ ២០២១ និង ២០២២ និងទទួលបានកិច្ចព្រមព្រៀងពាណិជ្ជកម្មដោយជោគជ័យជាមួយអតិថិជន និងដៃគូក្នុងតំបន់។ លើសពីនេះទៅទៀត នៅក្នុងឆ្នាំ២០២១ និង ឆ្នាំ២០២២ ក្រុមហ៊ុន Visa ក៏បានចុះកិច្ចព្រមព្រៀងក្នុងភាពជាដៃគូ ជាមួយនឹងធុរកិច្ចបង្កើតថ្មីលើពាណិជ្ជកម្មមួយចំនួន  ក្នុងនោះដែរអាជីវកម្មបង្កើតថ្មីនិមួយៗបានបង្ហាញអំពីភាពជោគជ័យតាមរយៈការនំាយកនូវភាពច្នៃប្រឌិតរបស់ខ្លួន ចូលរួមលើកស្ទួយវិស័យឧស្សាហកម្មទូទាត់កាន់តែធំជាងមុន ដែលនេះវាបានគូសបញ្ជាក់យ៉ាងប្រចក្សអំពីប្រសិទ្ធិភាពនៃកម្មវិធីមួយនេះ។ កាលពីដើមខែ ឧសភា ឆ្នាំ ២០២៣ ធុរកិច្ចបង្កើតថ្មីចំនួន ៧ក្រុមទៀត ក៏ត្រូវបានជ្រើសរើសសម្រាប់ឆ្នាំ ២០២៣ ផងដែរ។ កម្មវិធីនេះផ្តល់នូវឱកាសពិសេសមួយ ដែលអាចឱ្យម្ចាស់អាជីវកម្មដែលទើបបង្កើតថ្មីអាចសហការបង្កើត សាកល្បង និងស្វែងរកដំណោះស្រាយម្តងទៀតជាមួយអ្នកជំនាញក្នុងវិស័យទូទាត់ និងក្រុមអភិវឌ្ឍន៍អាជីវកម្មរបស់ក្រុមហ៊ុន Visa។ នៅក្នុងឆ្នាំ ២០២៤ កម្មវិធី ផ្តោតលើ "ការកសាងអនាគតនៃពាណិជ្ជកម្មជាមួយក្រុមហ៊ុន Visa" នៅក្នុងរបៀបវារៈដ៏ទូលំទូលាយមួយ ដើម្បីបន្តស្វែងរកសក្តានុពលចំនួនប្រាំ ក្នុងនោះរួមមាន៖ បញ្ញាសិប្បនិមិត្ត/ ជំនាន់ AI, ហិរញ្ញវត្ថុបង្កប់, ចរន្តសាច់ប្រាក់សកល, ការទទួលយកឌីជីថលសម្រាប់ប្រភេទអាជីវកម្មខ្នាតម៉ាក្រូ ខ្នាតតូច និងមធ្យម និង អនាគតនៃភាពស្មោះត្រង់។ អ្នកស្រី អ៊ីវ៉ាណា ត្រាហ្ស៊ីនី (Ivana Tranchini) នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ “ប្រជាជនកម្ពុជា ជាច្រើនមានជំនាញអាជីវកម្មដ៏អស្ចារ្យ ហើយនៅពេលដែលប្រទេសមានការអភិវឌ្ឍន៍ យើងបានឃើញពីស្មារតីសហគ្រិនកាន់តែរីកចម្រើន”។ អ្នកស្រីបន្តទៀតថា៖ "សម្រាប់ក្រុមហ៊ុន Visa យើងមានសេចក្តីរំភើបរីករាយក្នុងការផ្តល់ជូននូវឱកាសសម្រាប់ប្រជាជនកម្ពុជាដែលមានភាពច្នៃប្រឌិត ដើម្បីអាចអភិវឌ្ឍនូវទេពកោសល្យរបស់ខ្លួន និងផ្តល់ដំណោះស្រាយការទូទាត់តាមរយៈឌីជីថលដល់អ្នកជំនាន់ក្រោយ។ គោលបំណងចំបងរបស់កម្មវិធីពន្លឿនអាជីវកម្មរបស់ Visa គឺការស្វែងរកការដោះស្រាយចំពោះបញ្ហាប្រឈមក្នុងតថភាពជាក់ស្តែង និងផ្តល់អត្ថប្រយោជន៍ដល់អ្នកប្រើប្រាស់ ម្ចាស់អាជីវកម្ម និងឧស្សាហកម្មទូទាត់ទាំងមូល។  ម្ចាស់អាជីវកម្មដែលទើបបង្កើតថ្មីទទួលបានឱកាសដើម្បីធ្វើការជាមួយអ្នកជំនាញរបស់ក្រុមហ៊ុន Visa ផ្ទាល់ រហូតដល់ទៅប្រាំមួយខែ ក្នុងការបម្លែងគំនិតរបស់ខ្លួនឲ្យក្លាយទៅជាអាជីវកម្ម។ ខ្ញុំទន្ទឹងរង់ចាំមើលពីភាពច្នៃប្រឌិត និងភាពរហ័សរហួនដែលម្ចាស់ធុរកិច្ចថ្មីៗរបស់យើងបានជ្រើសរើស ដើម្បីយកមកពិភាក្សា។" ប្រភេទធុរកិច្ចបង្កើតថ្មីដែលត្រូវបានជ្រើសរើស នឹងទទួលបានអត្ថប្រយោជន៍ពីកម្មវិធីជាច្រើនដូចជា៖ ដំណោះស្រាយ និងការធ្វើតេស្តរហ័ស ជាមួយនឹងការគាំទ្ររបស់ក្រុមហ៊ុន Visa ដើម្បីបង្កើតលទ្ធផលអតិបរមា និងការផ្តល់មូលនិធិដោយគ្មានការដោះដូររហូតដល់ ៥០,០០០ ដុល្លារសហរដ្ឋអាមេរិក ដោយផ្តោតលើការអភិវឌ្ឍន៍នូវអំណះអំណាងនៃគំនិតអាជីវកម្ម Proof-of-Concept (POC) ប្រកបដោយប្រសិទ្ធភាព។ ការចូលប្រើប្រាស់ទិន្នន័យ & ភាពជាដៃគូ នៅក្នុងណ្តាញសកលរបស់ក្រុមហ៊ុន Visa និងឱកាសធ្វើពាណិជ្ជកម្មក្នុងភាពជាដៃគូ សមស្របក្រោយបញ្ចប់កម្មវិធី។ ទទួលការប្រឹក្សាផ្តាច់មុខពីអ្នកជំនាញរបស់ក្រុមហ៊ុន Visa ដែលជាអ្នកឧបត្ថម្ភ និងក្រុមការងារដែលចូលរួមវិភាគលើអំណះអំណាងនៃគំនិត (POC) ដើម្បីធ្វើឲ្យអ្វីៗដំណើរការទៅដោយរលូន នឹងកំណត់ការឈ្នះរបស់ធុរកិច្ចបង្កើតថ្មី ដើម្បីអនុញ្ញាតឲ្យចូលទៅប្រើប្រាស់បណ្តាញដ៏ល្បីរបស់ Plug & Play ដែលបង្ករការងាយស្រួលក្នុងប្រឹក្សារ និង តាមដានកំណើននៃការអភិវឌ្ឍរអាជីវកម្មរបស់អ្នកបានយ៉ាងឆាប់រហ័ស។ កំណត់មាត្រដ្ឋានអាជីវកម្មរបស់អ្នក ដោយធានាបានថាគំនិតផ្តួចផ្តើមទាំងនោះផ្តល់លទ្ធផលទាន់ពេលវេលា និងតាមគោលដៅដែលបានកំណត់រួច កិច្ចព្រមព្រៀងពាណិជ្ជកម្ម ការបង្កើតរួមគ្នា និងសូម្បីតែការទទួលបានជោគជ័យលើការទទួលបានមូលនិធិដ៏មានសក្តានុពលសម្រាប់អំណះអំណាងនៃគំនិត POCs នៅទូទាំងតំបន់អាស៊ីប៉ាស៊ីហ្វិក ហើយនឹងក្លាយទៅជាធុរកិច្ចបង្កើតថ្មីដែលត្រូវបានគេទទួលស្គាល់ និងកោតសរសើរនៅក្នុងឆាកអន្តរជាតិ។ កម្មវិធីពន្លឿនអាជីវកម្មរបស់ Visa  សម្រាប់តំបន់អាស៊ីប៉ាស៊ីហ្វិក ឆ្នាំ ២០២៤ “កម្មវិធីពន្លឿនអាជីវកម្មរបស់ Visa” បានត្រលប់មកសាជាថ្មីម្តងទៀតលើកទីបួនក្នុងឆ្នាំ ២០២៤។ ក្រុមហ៊ុន Visa សូមស្វាគមន៍ម្ចាស់អាជីវកម្ម មកកាន់ថ្នាលអភិវឌ្ឍសម្រាប់ប្រភេទធុរកិច្ចដែលទើបបង្កើតថ្មីជាមួយនឹងការប្តេជ្ញាចិត្តយ៉ាងមុតមាំចំពោះកំណើនរយៈពេលវែងនៅក្នុងតំបន់អាស៊ីប៉ាស៊ីហ្វិក ប្រតិបត្តិការដែលមានស្រាប់នៅក្នុងតំបន់ និងដំណោះស្រាយសម្រាប់យកអនុវត្តក្នុងទីផ្សាររួមជាមួយនឹងអំណះអំណាងយ៉ាងជាក់ច្បាស់។ ការបើកទទួលពាក្យចូលរួមក្នុងកម្មវិធី ចាប់ផ្តើមពីថ្ងៃទី៨ ខែមករា ហើយនឹងត្រូវបិទបញ្ចប់នៅថ្ងៃទី៨ ខែមីនា ឆ្នាំ ២០២៤ ដោយអ្នកដាក់ពាក្យដែលត្រូវបានជ្រើសរើស នឹងត្រូវបានជូនដំណឹងនៅក្នុងខែមេសា ឆ្នាំ ២០២៤។ ការអភិវឌ្ឍន៍នូវអំណះអំណាងសម្រាប់គំនិត POC នឹងត្រូវដាក់ឲ្យអនុវត្តពីខែឧសភាដល់ខែតុលាក្នុងឆ្នាំនេះផងដែរ ជាមួយនឹងថ្ងៃសាកល្បងចុងក្រោយ នៅក្នុងខែវិច្ឆិកា ឆ្នាំ ២០២៤។ គំនិតផ្តួច ផ្តើមដ៏ទូលំទូលាយនេះ គឺសំដៅឆ្ពោះទៅរកការជំរុញឲ្យមានការបង្កើតថ្មី កិច្ចសហការ និងការរីកចម្រើនសម្រាប់ធុរកិច្ចបង្កើតថ្មីនៅក្នុងវិស័យទូទាត់ឌីជីថល។ សម្រាប់ព័ត៌មានបន្ថែម និងរបៀបដាក់ពាក្យស្នើសុំ សូមចូលទៅកាន់គេហទំព័រ៖ https://www.visa.com.sg/apaccelerator ។ អំពីក្រុមហ៊ុន Visa Inc. ក្រុមហ៊ុន Visa គឺជាក្រុមហ៊ុននាំមុខគេក្នុងបច្ចេកវិទ្យាទូទាត់សាច់ប្រាក់តាមរយៈឌីជីថល ដែលជួយសម្រួលដល់ប្រតិបត្តិការរវាងអ្នកប្រើប្រាស់ ពាណិជ្ជករ ស្ថាប័នហិរញ្ញវត្ថុ និងស្ថាប័នរដ្ឋាភិបាលដែលពាក់ព័ន្ធ ច្រើនជាង ២០០ ប្រទេស និង តំបន់ ជារៀងរាល់ឆ្នាំ។ បេសកកម្មរបស់យើងគឺផ្សាភ្ជាប់ពិភពលោកទាំងមូល តាមរយៈការតភ្ជាប់បណ្តាញទូទាត់ប្រាក់ប្រកបដោយភាពច្នៃប្រឌិតថ្មី ងាយស្រួល អាចទុកចិត្តបាន និងមានសុវត្ថិភាពបំផុត ដែលអនុញ្ញាតឲ្យអ្នកប្រើប្រាស់ អាជីវករ និងសេដ្ឋកិច្ចមានការរីកចម្រើន។ យើងជឿជាក់ថាសេដ្ឋកិច្ចដែលរួមបញ្ចូលមនុស្សគ្រប់រូប នៅគ្រប់តំបន់ នឹងជួយដល់ការអភិវឌ្ឍនៅគ្រប់ទីកន្លែង ហើយយើងមើលឃើញថា នេះគឺជាមូលដ្ឋានគ្រឹះនៃចរន្តសាច់ប្រាក់។ ស្វែងយល់បន្ថែមតាមរយៈ Visa.com ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T07:03:41.973Z", "category": "PR", "views": 778, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
គួរឱ្យស្ងើចសរសើរមែន ក្រុមហ៊ុន Panasonic នៅតែបន្តផ្តល់អាហារូបករណ៍ដល់និស្សិតឆ្នើមនៅប្រទេសកម្ពុជា	https://business-cambodia.com/articles/panasonic-scholarship-	និស្សិតអាហារូបករណ៍ ជាមួយនឹងគណៈគ្រប់គ្រងក្រុមហ៊ុន Panasonic នៅថ្ងៃទី23 ខែមករា ឆ្នាំ2024 នេះ ក្រុមហ៊ុន Panasonic Cambodia បានរៀបចំពិធីប្រគល់អាហារូបករណ៍ដល់និស្សិតឆ្នើមដល់ទៅ 6រូប ដែលមកពីវិទ្យាស្ថានបច្ចេកវិទ្យាកម្ពុជា (ITC) និងសាកលវិទ្យាល័យបញ្ញាសាស្ត្រ (PUC) ។ កម្មវិធីអាហារូបករណ៍ Panasonic ប្រចាំអាស៊ី ត្រូវបានបង្កើតឡើងក្នុងឆ្នាំ 2014 ក្នុងគោលបំណងជំរុញយុវជនវ័យក្មេង ដែលមានទេពកោសល្យ ដើម្បីដឹកនាំអាស៊ីក្នុងសតវត្សរ៍ទី 21 ដែលជាផ្នែកមួយរបស់ក្រុមហ៊ុនក្នុងការរួមចំណែកអភិវឌ្ឍធនធានមនុស្ស។ នេះជាការផ្តល់ឱកាសដល់អ្នកដឹកនាំជំនាន់ក្រោយមកពីប្រទេសក្នុងតំបន់ចំនួន 9 រួមទាំងប្រទេសកម្ពុជា តាមរយៈការផ្តល់កម្មសិក្សា ជំនួយអភិវឌ្ឍន៍ និងជំនួយហិរញ្ញវត្ថុ ដើម្បីឱ្យនិស្សិតអាចបន្តការសិក្សាដោយរលូន។ នៅក្នុងពិធីប្រគល់អាហារូបករណ៍នេះ លោក យ៉ាស៊ូណូប៊ុ ម៉ាសឹម៉ូតុ អគ្គនាយកនៃក្រុមហ៊ុន Panasonic ប្រចាំប្រទេសកម្ពុជា បានមានប្រសាសន៍យ៉ាងមុតមាំថា ក្រុមហ៊ុននឹងបន្តវិនិយោគលើការកសាងសមត្ថភាពធនធានមនុស្សដល់យុវជន ដើម្បីជួយជំរុញដល់ការអភិវឌ្ឍនៅក្នុងប្រទេសកម្ពុជាកាន់តែឆ្ពោះទៅមុខ។ លោក យ៉ាស៊ូណូប៊ុ ម៉ាសឹម៉ូតុ អគ្គនាយកនៃក្រុមហ៊ុន Panasonic ប្រចាំប្រទេសកម្ពុជា បានមានប្រសាសន៍ក្នុងកម្មវិធី លោកបានបន្តទៀតថា សិស្សទទួលអាហារូបករណ៍ទាំងប្រាំមួយនាក់នេះ ត្រូវបានជ្រើសរើស មិនត្រឹមតែផ្អែកលើលទ្ធផលនៃការសិក្សាល្អរបស់ពួកគេប៉ុណ្ណោះទេ គឺរួមទាំងការប្តេជ្ញាចិត្តខ្ពស់របស់ពួកគេ ក្នុងការជួយជំរុញឱ្យមានការអភិវឌ្ឍនៅក្នុងសហគមន៍របស់ពួកគេផងដែរ។ តាមរយៈស្នាដៃរបស់ពួកគេ ពួកគេបានក្លាយជាប្រភពនៃការលើកទឹកចិត្តដល់មិត្តភក្តិរបស់ពួកគេ និងមនុស្សជំនាន់ក្រោយថែមទៀត។ ជាមួយគ្នានេះ លោក ណាអូយូគិ តាដា ប្រធានការិយាល័យកិច្ចការសង្គម និងប្រជាពលរដ្ឋ នៃក្រុមហ៊ុនសាជីវកម្ម Panasonic ក៏បានមានប្រសាសន៍រម្លឹកឱ្យដឹងច្បាស់កាន់តែច្បាស់ថា កម្មវិធីអាហារូបករណ៍របស់ក្រុមហ៊ុន Panasonic បានផ្តល់អាហារូបករណ៍ជាបន្តបន្ទាប់ដល់សិស្សនិស្សិតប្រមាណ 1,400 រូប រហូតដល់ប្រទេស12 ។ លោក ណាអូយូគិ តាដា ប្រធានការិយាល័យកិច្ចការសង្កមបាននិយាយនៅក្នុងកម្មវិធីថា កម្មវិធីនេះ ក៏បានគាំទ្រដល់ការបង្កើតបណ្តាញទំនាក់ទំនងអតីតនិស្សិត ដែលយើងមើលឃើញថា សមាជិកអតីតនិស្សិតអាហារូបករណ៍របស់ Panasonic កំពុងធ្វើការក្នុងវិស័យជាអ្នកដឹកនាំនៅក្នុងទីក្រុងជាង 100 ជុំវិញពិភពលោក។ បណ្តាញទំនាក់ទំនងរវាងអតីតនិស្សិត ក៏អាចទាញយកអត្ថប្រយោជន៍ជាច្រើន ពីបណ្តាញទំនាក់ទំនងចម្រុះ ដែលពួកគេបានបង្កើតជាមួយគ្នា ចែករំលែកបទពិសោធន៍ជាមួយគ្នា។ យើងមានក្តីរំភើបរីករាយយ៉ាងខ្លាំង ក្នុងការបន្តគាំទ្រយុវវជនមកពីប្រទេសនានាជុំវិញពិភពលោក ដើម្បីឱ្យពួកគេមានអនាគតដ៏ល្អប្រសើរ។ តំណាងវិទ្យាស្ថានបច្ចេកវិទ្យានៃកម្ពុជា និងសាកលវិទ្យាល័យបញ្ញាសាស្ត្រ បានថ្លែងអំណរគុណក្នុងកម្មវិធី ក្នុងឱកាសនោះ លោក សូយ ទី នាយករងវិទ្យាស្ថានបច្ចេកវិទ្យានៃកម្ពុជា និងលោក ជិន វឺន នាយកគ្រប់គ្រងអាហារូបករណ៍នៃសាកលវិទ្យាល័យបញ្ញាសាស្រ្ត បានសម្តែងការថ្លែងអំណរគុណចំពោះក្រុមហ៊ុន Panasonic សម្រាប់កម្មវិធីគាំទ្រលើការអប់រំនេះ។ ក្នុងពិធីនោះផងដែរ និស្សិតអាហារូបករណ៍ឆ្នាំមុនបានសម្តែងនូវក្តីរីករាយ និងអបអរសាទរចំពោះនិស្សិត អាហារូបករណ៍សម្រាប់ឆ្នាំនេះ ដែលនឹងទទួលបានអាហារូបករណ៍ និងឱកាសកម្មសិក្សា ។ អាហារូបករណ៍ Panasonic ប្រចាំអាស៊ី គឺជាកម្មវិធីអាហារូបករណ៍ ដែលបានផ្តល់ជូននិស្សិតកំពុងសិក្សានៅតាមសាកលវិទ្យាល័យ និងសាលាបណ្តុះបណ្តាលវិជ្ជាជីវៈនៅក្នុងប្រទេសតំបន់អាស៊ីចំនួន 928 រូប នៅក្នុងឆ្នាំ 2022។ សម្រាប់ឆ្នាំ FY2023 យុវជន ដែលទទួលបានអាហារូបករណ៍សរុបមានចំនួន 106 រូប ហើយត្រូវបានគេរំពឹងទុកថាអាហារូបករណ៍នឹងទទួលបាននៅក្នុងប្រទេស និងតំបន់ចំនួន 8 ដែលការរៀបចំពិធីប្រគល់អាហារូបករណ៍ នឹងធ្វើឡើងនៅប្រទេសវៀតណាម ថៃ ម៉ាឡេស៊ី ហ្វីលីពីន កម្ពុជា និងប្រទេសចិន។ អំពី Panasonicក្រុមហ៊ុន Panasonic នៅក្នុងប្រទេសកម្ពុជា បង្កើតឡើងនៅក្នុងឆ្នាំ 2010 គឺជាការិយាល័យតំណាងផ្លូវការរបស់ក្រុមហ៊ុន Panasonic សិង្ហបុរី ដែលទទួលខុសត្រូវក្នុងការលក់ផលិតផល / លក់គ្រឿងបន្លាស់ ផ្សព្វផ្សាយទីផ្សារ និងចែកចាយផលិតផល Panasonic ទាំងផ្នែក B2B និង B2C ។ Panasonic កម្ពុជា មានតួនាទីយ៉ាងសកម្មក្នុងការផ្តល់នូវបរិយាកាសរស់នៅកាន់តែប្រសើរដល់សង្គម និងសហគមន៍។សម្រាប់ព័ត៌មានបន្ថែមសូមចូលក្នុងគេហទំព័រ Panasonic Cambodia: www.panasonic.com/kh អំពី Panasonic គ្រុបអ្នកនាំមុខក្នុងការអភិវឌ្ឍបច្ចេកវិទ្យាជាសកល និង ដំណោះស្រាយច្នៃប្រឌិតដ៏ទូលំទូលាយក្នុងវិស័យគ្រឿងអេឡិចត្រូនិកតាមលំនៅឋាន យានយន្ត ឧស្សាហកម្ម ទំនាក់ទំនង និង វិស័យថាមពលទូទាំងពិភពលោក Panasonic គ្រុបបានប្តូរទៅប្រព័ន្ធក្រុមហ៊ុនប្រតិបត្តិការមួយកាលពីថ្ងៃទី 11 ខែមេសា ឆ្នាំ 2022 ដោយក្រុមហ៊ុនសាជីវកម្ម Panasonic និងបម្រើការងារជាក្រុមហ៊ុនគ្រប់គ្រងរួម ដែលមានក្រុមហ៊ុន ចំនួន 8 ដែលស្ថិតក្រោមដំបូលរបស់ខ្លួន។ ក្រុមហ៊ុន Panasonic បានបង្កើតឡើងនៅ ឆ្នាំ 1918 ក្រុមហ៊ុនបានប្តេជ្ញាចិត្តក្នុងការបង្កើននូវសុខុមាលភាពរបស់ប្រជាជន និងសង្គម និងធ្វើឱ្យអាជីវកម្មរបស់ខ្លួនផ្អែកលើគោលការណ៍ស្ថាបនិកដែលអនុវត្តដើម្បីបង្កើតគុណតម្លៃ និងផ្តល់ដំណោះស្រាយសម្រាប់ពិភពលោកសព្វថ្ងៃនេះ ។ ក្រុមនេះបានរាយការណ៍ថា ការលក់សុទ្ធរួមមាន ចំនួន 7,388.8 ពាន់លានយេន សម្រាប់ឆ្នាំដែលបានបញ្ចប់នៅថ្ងៃទី31 ខែមីនា ឆ្នាំ2022 ។ ការលះបង់ដើម្បីបង្កើននូវសុខុមាលភាពរបស់ប្រជាជន Panasonic គ្រុប បានរួបរួមគ្នាក្នុងការផ្តល់ផលិតផល និងសេវាកម្មដ៏ឆ្នើម ដើម្បីជួយអ្នកឱ្យរស់នៅដោយភាពល្អប្រសើរបំផុត ។ សម្រាប់ព័ត៌មានបន្ថែមសូមចូលក្នុងគេហទំព័រ ៖ https://holdings.panasonic/global/ ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T06:40:16.095Z", "category": "PR", "views": 722, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុន FWD Cambodia ឈ្នះពានរង្វាន់ “ក្រុមហ៊ុនធានារ៉ាប់រងអាយុជីវិតថ្មីដែលរីកចម្រើនរហ័សជាងគេបំផុតក្នុងប្រទេសកម្ពុជា ក្នុងឆ្នាំ ២០២៣”	https://business-cambodia.com/articles/fwd-cambodia-got-award-	ថ្ងៃទី ២៩ ខែមករា ឆ្នាំ ២០២៤, រាជធានីភ្នំពេញ ព្រះរាជាណាចក្រកម្ពុជា - ក្រុមហ៊ុនធានារ៉ាប់រងអាយុជីវិត FWD Cambodia ទើបតែទទួលបានការទទួលស្គាល់លំដាប់អន្តរជាតិក្នុងនាមជា «ក្រុមហ៊ុនធានារ៉ាប់រងអាយុជីវិតថ្មីដែលរីកចម្រើនរហ័សជាងគេបំផុតក្នុងប្រទេសកម្ពុជា ក្នុងឆ្នាំ ២០២៣» នៅក្នុងពិធីប្រគល់ពានរង្វាន់ International Finance Awards នៅទីក្រុងបាងកក ប្រទេសថៃ។ ពានរង្វាន់នេះទទួលស្គាល់ក្រុមហ៊ុន FWD Cambodia ដោយផ្តោតសំខាន់លើការរួមចំណែកយ៉ាងសកម្ម និងការប្ដេជ្ញាចិត្តក្នុងការជួយដល់ក្រុមគ្រួសារកម្ពុជារស់នៅដោយភាពរីករាយតាមរយៈក្រុមការងារប្រកបដោយវិជ្ជាជីវៈ ការផ្ដល់ជូនដំណោះស្រាយប្រកបដោយភាពច្នៃប្រឌិត ដែលគាំទ្រដោយសេវាកម្ម បច្ចេកវិទ្យាបែបឌីជីថល។ លោក ជីម គង់ហ៊ុយ អគ្គនាយកក្រុមហ៊ុន FWD Cambodia មានប្រសាសន៍ថា៖ «យើងខ្ញុំពិតជាមានសេចក្ដីសោមនស្សរីករាយយ៉ាងខ្លាំងដោយទទួលបានពានរង្វាន់ដ៏ពិសេសនេះស្របពេលដែលយើងទើបតែបញ្ចប់បេសកកម្មរបស់យើងក្នុងឆ្នាំ ២០២៣។ នៅក្នុងឆ្នាំថ្មីនេះ ក្រុមការងាររបស់យើងត្រៀមខ្លួនរួចជាស្រេចដើម្បីបន្តកិច្ចខិតខំប្រឹងប្រែងរបស់យើងក្នុងការផ្ដល់បទពិសោធថ្មីលើសេវាធានារ៉ាប់រងជូនដល់ក្រុមគ្រួសារកម្ពុជា។ ការទទួលស្គាល់នេះជាសក្ខីភាពបញ្ជាក់ពីការយកអតិថិជនជាគោលសម្រាប់គ្រប់សកម្មភាពដែលយើងធ្វើ។» លោក គង់ហ៊ុយ បានបន្ថែមថា៖ «ក្នុងឱកាសនៃការទទួលបានសមិទ្ធផលដ៏សំខាន់នេះ ខ្ញុំសូមថ្លែងអំណរគុណដល់អតិថិជនទាំងអស់សម្រាប់ការផ្ដល់ទំនុកចិត្តដល់ក្រុមហ៊ុន FWD Cambodia ចាប់តាំងពីអាជីវកម្មរបស់យើងចាប់ផ្ដើមប្រតិបត្តិការក្នុងឆ្នាំ ២០២១។ ខ្ញុំក៏សូមអរគុណដល់ក្រុមការងារទាំងអស់សម្រាប់ការខិតខំប្រឹងប្រែងអស់ពីកម្លាំងកាយចិត្តដើម្បីគ្នាទៅវិញទៅមក និងដើម្បីអតិថិជនរបស់យើង។ ខ្ញុំក៏សូមអរគុណផងដែរដល់ដៃគូអាជីវកម្ម និងនិយ័តករធានារ៉ាប់រងកម្ពុជាដែលតែងតែផ្ដល់ការគាំទ្រយ៉ាងពេញទំហឹងក្នុងដំណើរអាជីវកម្មរបស់យើង ដែលធ្វើឱ្យដំណើរនាពេលកន្លងមកនេះពោរពេញទៅដោយអត្ថន័យ និងភាពជោគជ័យ។ International Finance Awards គឺជាកម្មវិធីផ្ដល់ការទទួលស្គាល់ និងប្រគល់ពានរង្វាន់លំដាប់អន្តរជាតិដែលចាប់ផ្ដើមឡើងនៅចក្រភពអង់គ្លេស ហើយមានគោលដៅផ្ដល់ការទទួលស្គាល់ដល់បុគ្គល និងស្ថាប័នដែលឈានមុខគេក្នុងវិស័យហិរញ្ញវត្ថុ ដោយការទទួលស្គាល់នីមួយៗត្រូវឆ្លងកាត់ការស្រាវជ្រាវ និងវិភាគស៊ីជម្រៅ បូករួមនឹងដំណើរការវាយតម្លៃយ៉ាងម៉ត់ចង់បំផុត។ ម្ចាស់ពានរង្វាន់ទាំងអស់ត្រូវតែមានការបកស្រាយក្បោះក្បាយនៅក្នុងការដាក់ពាក្យចូលរួម និងមានសមិទ្ធផលជោគជ័យជាភស្ដុតាង។ ក្រុមហ៊ុន FWD Cambodia គឺជាសមាជិកមួយរបស់ FWD Group ដែលជាក្រុមហ៊ុនធានារ៉ាប់រងអាយុជីវិតឈានមុខគេមួយក្នុងតំបន់អាស៊ីដែលមានអតិថិជនច្រើនជាង ១១ លាននាក់ ក្នុងទីផ្សារចំនួន ១០។ ក្នុងរយៈពេលដ៏ខ្លីបន្ទាប់ពីការចាប់ផ្ដើមអាជីវកម្មជាផ្លូវការនៅក្នុងឆ្នាំ ២០២១ ក្រុមហ៊ុន FWD Cambodia ឈ្នះពានរង្វាន់អន្តរជាតិមួយក្នុងនាមជា «ក្រុមហ៊ុនធានារ៉ាប់រងអាយុជីវិតបែបឌីជីថលថ្មីដែលមានភាពច្នៃប្រឌិតបំផុតនៅក្នុងប្រទេសកម្ពុជា ក្នុងឆ្នាំ ២០២១» ពី Global Business Outlook Awards នៅចក្រភពអង់គ្លេស។ អំពី FWD Group ក្រុមហ៊ុន FWD ជាក្រុមហ៊ុនធានារ៉ាប់រងអាយុជីវិតឈានមុខគេមួយក្នុងតំបន់អាស៊ីដែលមានអតិថិជនច្រើនជាង 11 លាននាក់ក្នុងទីផ្សារចំនួន 10 ដោយក្នុងនោះរួមមានទីផ្សារដែលរីកចម្រើនរហ័សបំផុតក្នុងពិភពលោកលើវិស័យធានារ៉ាប់រងផងដែរ។ ក្រុមហ៊ុន FWD ប្រារព្វខួប ១០ ឆ្នាំរបស់ខ្លួននៅឆ្នាំ ២០២៣។ ក្រុមហ៊ុនផ្តោតការយកចិត្តទុកដាក់បំផុតក្នុងការផ្ដល់បទពិសោធ និងសេវាកម្មដែលសាមញ្ញជាងមុន រហ័សជាងមុន ងាយស្រួលយល់ជាងមុន ជាមួយបច្ចេកវិទ្យាឌីជីថល។ តាមរយៈយុទ្ធសាស្ត្រក្នុងការយកអតិថិជនជាគោល ក្រុមហ៊ុន FWD មានគោលដៅក្នុងការផ្ដល់បទពិសោធថ្មីលើសេវាធានារ៉ាប់រងជូនដល់អតិថិជន។ សម្រាប់ព័ត៌មានបន្ថែមសូមចូលទៅកាន់ www.fwd.com។ អាសយដ្ឋានទំនាក់ទំនងសម្រាប់សារព័ត៌មាន តារា សៅយុទ្ធនា 011 759 964	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T06:19:53.890Z", "category": "PR", "views": 770, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ធ្លាប់ឮគេរកស៊ីជួលអាវជួលរ៉ូប តែសហគ្រិនស្រ្តីរូបនេះ រកស៊ីជួលគ្រឿងអលង្ការ រកចំណូលបានរាប់ម៉ឺ.ន ដុល្លារ	https://business-cambodia.com/articles/rent-start-up	ធ្លាប់តឮគេបើករបរជួលអាវ ជួលរ៉ូប ប្លែកអីតែសហគ្រិនរូបនេះបែរជាបោះទុនបង្កើតក្រុមហ៊ុនជួលគ្រឿងអលង្ការរកចំណូលមួយខែៗ បានរាប់ម៉ឺនដុល្លារ។   អ្នកនាង Amanda Koo គឺជាអតីតបុគ្គលិកធនាគារមួយរូបដែលបានបញ្ចប់ការសិក្សាផ្នែកវិទ្យាសាស្រ្តកុំព្យូទ័រនៅសកលវិទ្យាល័យ National University of Singapore ប៉ុន្តែបច្ចុប្បន្ននាងបានផ្អាកការងារជាបុគ្គលិកធនាគារ ក្លាយជាម្ចាស់អាជីវកម្មជួលគ្រឿងអលង្ការល្បីឈ្មោះមួយនៅក្នុងប្រទេសសឹង្ហបុរី ដែលមានឈ្មោះថា eClarity ដែលជាក្រុមហ៊ុនជួលគ្រឿងអលង្ការធំមួយ កំពុងទទួលបានការគាំទ្រយ៉ាងខ្លាំងពីអតិថិជន។   បើតាមការចុះផ្សាយរបស់សារព័ត៌មាន CNA បានឱ្យដឹងថា Amanda បានចាប់ផ្តើមអាជីវកម្មជួលគ្រឿងអលង្ការនេះចាប់តាំងពីឆ្នាំ ២០០៥ មកម្ល៉េះ ដោយបានប្រើដើមទុនអស់ប្រមាណជា ៥ម៉ឺនដុល្លារ។ក្រោយការចាប់ផ្តើមការរកស៊ីនេះ ឃើញថារបស់នេះហាក់មានការចាប់អារម្មណ៍យ៉ាងច្រើនពីមនុស្សក្នុងប្រទេស។តាមការលើកឡើងរបស់អ្នកនាង Amanda បានឱ្យដឹងថា “មូលហេតុដែលធ្វើឱ្យខ្ញុំចាប់ផ្តើមអាជីវកម្មជួលគ្រឿងអលង្ការនេះឡើង ដោយសារតែ ចង់ជួយសន្សំសំចៃ សម្រាប់អ្នកដែលនិយមប្រើប្រាស់គ្រឿងអលង្ការហើយ ចូលចិត្តផ្លាស់ប្តូរញឹកញាប់ មិនចង់ពាក់ម៉ូតដដែល មិនតែប៉ុណ្ណោះអាចធ្វើឱ្យពួកគេចំណេញលុយហើយបានប្តូរម៉ូតតាមតម្រូវការថែមទៀតផង”។     ម្ចាស់អាជីវកម្មវ័យក្មេងរូបនេះបានបន្តទៀតថា ជាទូទៅថ្លៃជួលគឺត្រូវបានកំណត់ជាខែ ក្នុងមួយខែក្នុងម្នាក់គឺ ១៩៩ដុល្លារ និងមានភ្ញៀវខ្លះកក់ជាប្រចាំឆ្នាំក៏មានដែរ ហើយអតិថិជនអាចរើសគ្រឿងពេជ្រដើម្បីពាក់តាមតម្រូវការ មានទាំងខ្សែក ក្រវិល ចិញ្ចៀន និងគ្រឿងអលង្ការផ្សេងៗទៀត។ក្រៅពីការជួលប្រសិនបើអតិថិជនស្រឡាញ់ម៉ូតណាមួយនោះ ខាងហាង eClarity ក៏លក់សម្រាប់ភ្ញៀវផងដែរ។     អ្នកនាង Amanda បានបង្ហើបទៀតថា ជាមធ្យមចំណូលដែលនាងរកបានពីការជួលនិងលក់គ្រឿងអលង្ការ អាចរកចំណូលបានចន្លោះពី ១៨ម៉ឺនដុល្លារ ទៅ ៤២ម៉ឺនដុល្លារក្នុងមួយខែ។មូលហេតុដែលធ្វើឱ្យអ្នកនាងអាចរកចំណូលបានច្រើន ដោយសារតែនេះជាគំនិតអាជីវកម្មថ្មីដែលមិនធ្លាប់មានអ្នកធ្វើនៅអាស៊ី ធ្លាប់តែមានការជួលសម្លៀកបំពាក់ របស់ប្រើប្រាស់ផ្សេងៗ តែសម្រាប់ការជួលគ្រឿងអលង្ការនេះគឺមិនធ្លាប់មាននោះទេពីមុនមក ដែលជាហេតុធ្វើឱ្យរបរទទួលបានការចាប់អារម្មណ៍ខ្លាំងបែបនេះ។   គួរបញ្ជាក់ផងដែរថា អត្ថបទនេះ ចង់ជម្រុញលើកទឹកចិត្តឱ្យបងប្អូនដែលមានដើមទុន ហើយចាប់អារម្មណ៍លើកអាជីវកម្មគ្រឿងអលង្ការគួរតែពិចារណារបរមួយនេះ ខណៈនៅស្រុកខ្មែរនៅមិនទាន់មានអ្នកធ្វើនៅឡើយ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T05:26:55.506Z", "category": "ចាប់ផ្តើមអាជីវកម្ម", "views": 563, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មិនបាច់ទៅធ្វើការនៅoffice! ក្រុមហ៊ុន១០អនុញ្ញាតឲ្យអ្នកធ្វើការតាមអនឡាញ ការងារខ្លះអាចរកបាន១០ម៉ឺ.នដុល្លារក្នុង១ឆ្នាំ	https://business-cambodia.com/articles/companies-that-provide-remote-jobs	សម័យសេដ្ឋកិច្ចឌីជីថល យើងអាចធ្វើសកម្មភាពជាច្រើននៅលើអនឡាញ ដូច្នេះក៏មានការងារជាច្រើនដែលអ្នកអាចធ្វើនៅលើអនឡាញផងដែរដើម្បីរកប្រាក់ចំណូលមិនថារកស៊ីខ្លួនឯងឬធ្វើការឲ្យគេនោះទេ។ ទាក់ទងនឹងការធ្វើការនៅលើអនឡាញនេះដែរ បច្ចុប្បន្នមានក្រុមហ៊ុនមួយចំនួនដែលផ្ដល់ការងារឲ្យអ្នកធ្វើតាមអនឡាញបានពោលគឺមិនថាអ្នកនៅជ្រុងណានៃពិភពលោកនោះទេគឺអាចធ្វើតាមអនឡាញបាន។    ខាងក្រោមនេះគឺជាក្រុមហ៊ុនធំៗចំនួន១០ ដែលជ្រើសរើសបុគ្គលិកធ្វើការពីចម្ងាយពោលគឺធ្វើការនៅកន្លែងណាក៏បានដោយមិនតម្រូវឲ្យទៅធ្វើការនៅការិយាល័យឡើយហើយការងារខ្លះអាចរកចំណូលបាន១០ម៉ឺនដុល្លារក្នុងមួយនេះ។ នេះបើយោងតាមវេបសាយFlexJob។ ១. FluentU ២. Static Media ៣. Kraken ៤. Chainlink Labs ៥. Veeva ៦. Invisible Technologies ៧. Wikimedia Foundation ៨. Finixio ៩. Oyster HR ១០. Binance    ចំពោះវិស័យសំខាន់ៗដែលតែងតែបង្ហោះផ្សព្វផ្សាយជ្រើសរើសការងារពីចម្ងាយដោយធ្វើតាមអនឡាញបានមានដូចជា Computer& IT, Marketing, Writing& Editing, Accounting& finance និង Graphic Design ជាដើម។   ការងារជាគណនេយ្យករ គឺស្ថិតនៅលើកំពូលតារាងប្រចាំឆ្នាំនៅលើវេបសាយរបស់Flexjob ដែលជាក្រុមហ៊ុនផ្ដល់សេវាការងារអនឡាញធំបំផុតមួយនៅសហរដ្ឋអាមេរិក ហើយគណនេយ្យករដែលអាចធ្វើការពីចម្ងាយពិតជាមានតម្រូវការខ្ពស់នៅទីផ្សារអាមរិក។   គួរបញ្ជាក់ផងដែរថាមានវេបសាយមួយចំនួនដែលអ្នកអាចធ្វើការងារនេះពីចម្ងាយលើអនឡាញបានដូចជាវេបសាយ FlexJobs, VIP Kids, We Work Remotely, Scribie, Remote Ok និង Working Nomads ជាដើម៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T04:46:31.386Z", "category": "ហិរញ្ញវត្ថុ", "views": 1999, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ឡូយកប់! តោះមកស្គាល់រថយន្តខ្លាញ់គោ១ម៉ូដែល ស៊ីសាំងតិច រូបរាងស្អាត តម្លៃជាង២ម៉ឺន$ នៅខ្មែរ	https://business-cambodia.com/articles/new-car-geely-kh-pri-ce	សម្រាប់ប្រិយមិត្តដែលមានថវិការត្រឹម២ម៉ឺនដុល្លារជាង ហើយកំពុងពិបាកចិត្តមិនដឹងថាគួរទិញរថយន្តមួយណា ចិត្តស្រលាញ់ឡានថ្មី តែលុយគ្រប់ឡានមួយទឹក ខណៈពេលនេះ អេដមីនសូមណែនាំឡានខ្លាញ់គោមួយម៉ូដែល ស៊ីសាំងតិច រូបរាងស្អាត ខណៈតម្លៃវិញត្រឹម ២ម៉ឺនដុល្លារតែប៉ុណ្ណោះ។     យោងតាមផេកផ្លូវការ Geely Cambodia កាលពីពេលថ្មីៗនេះបានឱ្យដឹងថាក្រុមហ៊ុនកំពុងដាក់លក់ ALL NEW COOLRAY ថ្មីស្រឡាង ជាមួយតម្លៃដ៏ពិសេសត្រឹម ២៧,៥០០ដុល្លារ តែប៉ុណ្ណោះ ខណៈតម្លៃដើមថ្លៃរហូតដល់ទៅ ៣៣,០០០ដុល្លារ។ ស្របគ្នានេះដែរ ខាងក្រោមនេះគឺជាលក្ខណៈពិសេសមួយចំនួនរបស់ Geely Coolray សើរីឆ្នាំ២០២៤ ៖   ១. Performance: ម៉ាស៊ីន 1.5L turbocharged៖ Coolray ត្រូវបានបំពាក់ដោយម៉ាស៊ីន turbocharged 1.5L ដែលផលិតកម្លាំង 177 សេះ និងកម្លាំងបង្វិល 255 lb-ft។ ២. ផ្នែកខាងក្រៅ ការរចនារលោង និងបែបកីឡា៖ Coolray មានការរចនាទាន់សម័យ និងទំនើប ជាមួយនឹងក្រឡាចត្រង្គធំទូលាយ ចង្កៀងមុខមុតស្រួច និងដំបូលជម្រាល។ យ៉ាន់ស្ព័រទំហំ 18 អ៊ីង៖ Coolray ភ្ជាប់មកជាមួយយ៉ាន់យ៉ាន់ទំហំ 18 អ៊ីញទាន់សម័យ ដែលផ្តល់ឱ្យវានូវរូបរាងបែបស្ព័រ។ អំពូល LED និងភ្លើងខាងក្រោយ៖ Coolray មានអំពូល LED និងភ្លើងក្រោយ ដែលភ្លឺជាង និងប្រើប្រាស់បានយូរជាងអំពូល halogen ប្រពៃណី។     ៣. ផ្នែកខាងក្នុង អេក្រង់ទំហំ 10.25 អ៊ីងពីរ៖ Coolray មានការដំឡើងអេក្រង់ទំហំ 10.25 អ៊ីងពីរ ដែលរួមមានចង្កោមឧបករណ៍ឌីជីថល និងប្រព័ន្ធ touchscreen infotainment។ ពន្លឺព័ទ្ធជុំវិញ៖ Coolray មានពន្លឺព័ទ្ធជុំវិញ ដែលអាចត្រូវបានប្ដូរតាមបំណងទៅជាពណ៌ផ្សេងគ្នា។ ដំបូលបែប Panoramic Sunroof៖ Coolray មានដំបូលបែប Panoramic Sunroof ដែលអនុញ្ញាតឱ្យមានពន្លឺធម្មជាតិច្រើន។ ផ្ទៃខាងក្នុងប្រកបដោយផាសុកភាព និងធំទូលាយ៖ Coolray មានផ្ទៃខាងក្នុងដ៏មានផាសុខភាព និងធំទូលាយសម្រាប់អ្នកដំណើរ។ ៤. សុវត្ថិភាព ពោងសុវត្ថិភាពចំនួនប្រាំមួយ៖ Coolray ភ្ជាប់មកជាមួយពោងសុវត្ថិភាពចំនួនប្រាំមួយ ដែលជួយការពារអ្នកដំណើរក្នុងករណីមានការប៉ះទង្គិច។ កាមេរ៉ា 360 ដឺក្រេ៖ Coolray មានកាមេរ៉ា 360 ដឺក្រេ ដែលធ្វើឱ្យវាកាន់តែងាយស្រួលក្នុងការចត និងធ្វើចលនាក្នុងកន្លែងចង្អៀត។ ហ្វ្រាំងសង្គ្រោះបន្ទាន់ដោយស្វ័យប្រវត្តិ៖ Coolray មានហ្វ្រាំងសង្គ្រោះបន្ទាន់ដោយស្វ័យប្រវត្តិ ដែលអាចជួយការពារការប៉ះទង្គិច។   គួរជម្រាបផងដែរថាការផ្តល់ជូនក្នុងតម្លៃពិសេសនេះ សម្រាប់តែ៥០គ្រឿងតែប៉ុណ្ណោះ ប្រសិនបងប្អូនចាប់អារម្មណ៍ចង់សាកសួរព័ត៌មានលម្អិតអាចឆាតទៅផេកផ្លូវការ Geely Cambodia ឬតាមរយៈតេឡេក្រាម 077 505 659 / 015 505 659៕ ទីតាំង៖https://goo.gl/maps/eDKHwTUnoWoSouRb9	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T04:32:19.059Z", "category": "កំពូលអ្នកលក់", "views": 459, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
CEOស្រ្តីវ័យ៤១ឆ្នាំ ប្រាប់ថារបស់៣នេះ ខ្លួននៅតែសន្សំសំចៃ ទោះមានលុ.យច្រើនយ៉ាងណាក៏ដោយ	https://business-cambodia.com/articles/3-things-that-millionarie-ceo-of-hello-seven-saving	ធំធាត់ឡើងដោយមើលឃើញឪពុកម្តាយខំប្រឹងធ្វើការងារយ៉ាងខ្លាំង ដើម្បីបានលុយបង់ថ្លៃវិក័យបត្រ និងការចាយវាយរស់នៅគ្រប់យ៉ាងក្នុងផ្ទះ អ្នកស្រី Rachel Rodgers បានប្រឹងប្រែងធ្វើការក្លាយជាអ្នកមានទ្រព្យសម្បត្តិដំបូងគេនៅក្នុងគ្រួសារ និងបំបែករនាំងនៃភាពក្រីក្រត្រឹមជំនាន់របស់ខ្លួន តាមរយៈការបង្រៀនកូនៗនិងខ្លួនឯងឱ្យចេះសន្សំសំចៃលើរបស់៣យ៉ាងនេះ ទោះបីជាមានលុយច្រើនយ៉ាងក៏មិនត្រូវប្រើវាខ្ជះខ្ជាយដែរ៖   ១. ពេលវេលា៖ អ្នកស្រី Rachel Rodgers បានប្រាប់សារព័ត៌មាន CNBC ថា “ការសន្សំសំចៃគឺចាប់ផ្តើមពីរបៀបដែលខ្ញុំចំណាយពេលរបស់ខ្ញុំៗនឹងនិយាយថាយល់ព្រមប្រសិនបើការងារដែលខ្ញុំចំណាយពេលវេលាទាំងនោះ នឹងនាំមកខ្ញុំនូវ ថាមពល ពេលវេលា ក្តីរីករាយនិងប្រាក់ចំណូល”។   ទន្ទឹមនឹងនេះអ្នកស្រី Rodgers នឹងសួរខ្លួនឯងនូវ៤សំណួរខាងក្រោមនេះ មុនពេលប្រើពេលវេលាធ្វើអ្វីមួយ ក្នុងនាមជា CEO ម្នាក់ដែលមានអាជីវកម្មជាច្រើននៅក្នុងដៃ៖   + តើនេះជាអ្វីដែលមានតែខ្ញុំទើបអាចធ្វើបានមែនទេ?   +តើមិត្តរួមក្រុមអាចដោះស្រាយវាបានដែរឬទេ បើមិនមានខ្ញុំ? តើវានឹងជួយក្រុមហ៊ុនរបស់ខ្ញុំសម្រេចបានបេសកកម្មរបស់ខ្លួនដែរឬទេ?   +តើនេះនឹងបង្កើតធនធានបន្ថែមទៀតសម្រាប់ខ្ញុំ គ្រួសាររបស់ខ្ញុំ ឬអាជីវកម្មរបស់ខ្ញុំទេ?   +តើវានឹងបម្រើសហគមន៍ ព្រមទាំងជះឥទ្ធិពលបែបណាទៅកាន់សង្គមដែរឬទេ?   ២. ដំណើរកម្សាន្ត៖ ស្រ្តីវ័យ៤១រូបនេះបានឱ្យដឹងថា “ត្បិតតែខ្ញុំចូលចិត្តការធ្វើដំណើរកម្សាន្តបែបអាជីវកម្ម ប៉ុន្តែខ្ញុំនៅតែឱ្យតម្លៃនិងសន្សំសំចៃពេលវេលាសម្រាប់ដំណើរកម្សាន្តដែលចំណាយលុយតិចជាមួយគ្រួសារ”។ ការធ្វើដំណើរកម្សាន្តដោយប្រើលុយតិចមិនគេងនៅសណ្ឋាគារធំៗ ទទួលទានអាហារថ្លៃៗ គឺជាពេលវេលាមួយដ៏ល្អដែលអ្នកស្រីអាចមានឱកាសបង្រៀនកូនៗអំពីជីវិតរស់នៅ ដូចជាការរស់នៅរបស់មនុស្សនៅតាមតំបន់នីមួយៗដែលពួកគេបានទៅដល់ ការទទួលទានអាហារ និងរបៀបដែលមនុស្សរកចំណូលចិញ្ចឹមជីវិត។     អ្នកស្រីបានបន្ថែមថាការសន្សំសំចៃលើដំណើរកម្សាន្តគ្រួសារបែបនេះមិនមែនអ្នកស្រីគ្មានលទ្ធភាពប្រើប្រាស់អ្វីមួយដែលថ្លៃជាងនេះ ប៉ុន្តែអ្នកស្រីយល់ថាការចងចាំដែលយើងនឹងមានក្នុងដំណើរកម្សាន្តរបៀបនេះនឹងមានតម្លៃមិនអាចកាត់ថ្លៃបានទៅលើជីវិតរបស់កូនៗយើងនៅថ្ងៃអនាគតរបស់ពួកគេ។     ៣. សម្លៀកបំពាក់៖ “នៅពេលខ្ញុំស្ថិតក្នុងការចរចារជំនួញ ខ្ញុំនឹងធ្វើឱ្យខ្លួនឯងមានអារម្មណ៍ដូចមានតម្លៃ១លានដុល្លារ ប៉ុន្តែប្រសិនបើខ្ញុំនៅផ្ទះដោយគ្មានការប្រជុំ ការជួបមនុស្ស ឬការបង្ហាញខ្លួនតាមប្រព័ន្ធផ្សព្វផ្សាយ អ្នកនឹងឃើញខ្ញុំនៅក្នុងខោខូវប៊យ និងអាវយឺតដែលមានតម្លៃថោកនិងសមរម្យ។”   អ្នកស្រីបានបន្តថា មិនសំខាន់ទេថាតើមានសញ្ញាក្បៀសនិងលេខសូន្យប៉ុន្មានដងនៅក្នុងគណនីធនាគាររបស់ខ្ញុំៗនៅតែសន្សំសំចៃចំពោះការស្លៀកពាក់ ព្រោះការធ្វើបែបនេះនឹងយើងចេះបែងចែកថាពេលណាត្រូវធ្វើខ្លួនជាតួសំខាន់ ហើយពេលណាអាចធ្វើខ្លួនឱ្យមានសេរីភាព ដោយមិនខ្វល់ថាគេនឹងសម្លឹងយើងក្នុងក្រសែភ្នែកបែបណានោះទេ អ្វីដែលសំខាន់គឺយើងអាចរស់នៅជាខ្លួនឯងផង និងចុះចំណោមសង្គមផង។   គួរជម្រាបផងដែរថាអ្នកស្រី Rachel Rodgers គឺជាស្ថាបនិកក្រុមហ៊ុន Hello Seven ដែលជាក្រុមហ៊ុនជួយស្រ្តី ជាពិសេសស្រ្តីស្បែកខ្មៅនៅសហរដ្ឋអាមេរិកក្នុងការលើកកម្ពស់អាជីវកម្មនិងការរស់នៅ។ អ្នកស្រីក៏ជាអ្នកនិពន្ធសៀវភៅលក់ដាច់បំផុត១ក្បាលដែលមានចំណងជើងថា “We Should All Be Millionaires” ដែលសៀវភៅនេះបានណែនាំស្ត្រីក្នុងការរកប្រាក់ចំណូលបន្ថែម កសាងទ្រព្យសម្បត្តិ និងការទទួលបានអំណាចសេដ្ឋកិច្ចផ្ទាល់ខ្លួន"៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T04:11:39.333Z", "category": "ភាពជាអ្នកដឹកនាំ", "views": 645, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់ចេញរកស៊ី កុំលេសច្រើន នេះជាលេសទាំង ៥ ដែលទាញជើងទាញដៃអ្នក មិនឲ្យចាប់ផ្ដើមចេញរកស៊ី	https://business-cambodia.com/articles/5-thing-befor-start-business	ការបង្កើតអាជីវកម្មផ្ទាល់ខ្លួន គឺជារឿងមួយមានការប្រកួតប្រជែងខ្ពស់ជាមួយនិងខ្លូន ព្រោះវាឆ្លងកាត់ឧបសគ្គច្រើន ប៉ុន្តែវាក៏បានផ្តល់មកនូវបទពិសោធន៍យ៉ាងច្រើនផងដែរ ហើយនឹងទទួលបានផ្លែផ្កានៅថ្ងៃអនាគត ពោលគឺភាពមានបាននេះតែម្តង។  ទោះបីជាបែបនេះក្តី មានកិច្ចការជាច្រើននៅក្នុងគម្រោងអាជីវកម្មដែលអ្នកត្រូវធ្វើ មានដូចជា ផែនការធ្វើអាជីវកម្ម ដើមទុន ធនធានមនុស្ស ទីតាំងធ្វើអាជីវកម្ម ការវិនិយោគ បង្កើតគេហទំព័រ កត្តាទាំងនេះហើយដែលធ្វើឲ្យអ្នកចង់រកស៊ីមួយចំនួនមិនសូវហ៊ានប្រលូកក្នុងរឿងនេះ។   ឈប់គិតច្រើនទៅ ថ្ងៃនេះចាបក្រហម សូមណែបងប្អូន មកដឹងរឿងទាំង៥ យ៉ាងដែលជាលេសចំពោះអ្នកចង់ចេញរកស៊ី លើកដំបូង ចូលចិត្តប្រើ៖   ១. មិនមានពេលវេលាគ្រប់គ្រាន់   គ្មានអ្នកណាម្នាក់រវល់ស្មើនឹងមនុស្សដែលនិយាយពាក្យបែបនេះឡើយ។ យ៉ាងណាមិញ អ្នកត្រូវចាំថា នៅពេលដែលអ្នកបានរៀបចំគម្រោងធ្វើកិច្ចការផ្សេងៗជាប្រចាំ ច្បាស់ជាធ្វើឲ្យអ្នករវល់ជាងនេះទៅទៀត តែនេះធ្វើឲ្យអ្នកប្រើប្រាស់ពេលវេលា ២៤ ម៉ោងរបស់អ្នកយ៉ាងមានប្រសិទ្ធភាព។ សូមចាប់ផ្តើមជាមួយគម្រោងអាជីវកម្មរបស់អ្នកនៅថ្ងៃនេះ ព្រោះថាគ្មានឱកាសណាល្អដូចថ្ងៃនេះឡើយ ហើយនៅពេលដែលអ្នកចាប់ផ្តើមកិច្ចការអាជីវកម្មនេះជាមួយនឹងការខិតខំប្រឹងប្រែងរបស់អ្នក អ្នកនឹងទទួលបានផលប្រយោជន៍ជាច្រើនហួសពីការស្មាន។   ២. &zwnj;&zwnj;គ្មានគ្រឹះរឹងមាំធ្វើអាជីវកម្មពីមុនមក   នេះគឺជាការយកលេសពេញនិយមមួយទៀតរបស់មនុស្សខ្ជិល ព្រោះថាអាជីវកម្មជោគជ័យទាំងអស់មិនមែនសុទ្ធតែទាមទារឲ្យមានគ្រឹះធ្វើអាជីវកម្មតាំងពីតូចក្រូចឆ្មារនោះទេ។ សូមចាំថា នៅពេលដែលអ្នកចាប់ផ្តើមធ្វើអាជីវកម្ម អ្វីៗគ្រប់យ៉ាងនឹងបង្រៀនអ្នក។ មហាសេដ្ឋីពិភពលោក ដូចជា CEO ក្រុមហ៊ុន Facebook គឺលោក Mark Zuckerberg រួមទាំង មហាសេដ្ឋីអង់គ្លេស Richard Branson មិនបានរៀនចប់ថ្នាក់មហាវិទ្យាល័យនោះទេ តែអ្នកទាំងពីរបានក្លាយជាមហាសេដ្ឋីពិភពលោកទៅហើយនៅពេលនេះ។ អ្វីដែលសំខាន់គឺ ឆន្ទៈ និងភាពច្នៃប្រឌិតរបស់អ្នកនៅក្នុងការធ្វើអាជីវកម្ម ហើយពីរបៀបធ្វើជំនួញអ្នកអាចរៀនវគ្គខ្លីៗ កសាងទំនាក់ទំនងជាមួយមនុស្សជំនិតៗខាងធ្វើអាជីវកម្ម នោះលោកអ្នកអាចបំពេញចំណុចខ្វះខាតរបស់ខ្លួនបាន។   ៣. ការគិតមិនទាន់គ្រប់គ្រាន់ ប្រសិនបើអ្នកយកទស្សនមួយមកនិយាយនៅពេលនេះ ត្បិតអីមនុស្សដែលមានសមត្ថភាពលើអាជីវកម្មក៏ចាប់ផ្តើមពីចំណុចសូន្យដែរ។ ចុះអ្នកវិញ អាចធ្វើអ្វីបានដូចបុគ្គលជោគជ័យទាំងនោះឬអត់? ចម្លើយនោះគឺពិតជាអាច ឲ្យតែអ្នកមានការតាំងចិត្ត និង មហិច្ឆតាមួយចង់សម្រេចក្តីសុបិន្ដរបស់អ្នក ហើយអ្វីៗនឹងដំណើរការទៅមុខ។ ដោយហេតុថា រាល់គំនិតរបស់អ្នកមិនអាចក្តោបក្រសោបអ្វីទាំងអស់ សូមអ្នកចាប់ផ្តើមអាជីវកម្មរបស់អ្នកជាមួយអ្វីដែលអ្នកពេញចិត្ត ហើយត្រូវដឹងថា អ្នកពិតជាមានសមត្ថភាពអាចធ្វើវាបាន។   ៤. មិនទាន់ត្រៀមខ្លួនរួចរាល់   តើអ្នកកំពុងរង់ចាំអ្វី? ពេលវេលាដែលពិតប្រាកដជាពេលវេលាដែលអ្នកត្រូវចាប់ផ្តើមនៅថ្ងៃនេះ។ ការពិតពេលវេលាទន្ទឹងរង់ចាំចាប់ផ្តើមអាជីវកម្មរបស់អ្នកមិនផ្តល់ឲ្យអ្នក ១០០% នោះឡើយ ដែលមានន័យថា អ្នកត្រូវតែឈោងចាប់យកឱកាសដើម្បីចាប់ផ្តើមធ្វើវា។ ភាពស្តាយក្រោយមួយនឹងកើតឡើងប្រសិនបើអ្នកទុកឲ្យពេលវេលារសាត់អណ្ដែតបន្តិចម្តងៗ ហើយលទ្ធផលដែលអ្នកចង់បានពិតជាអាចដូចសេចក្តីប្រាថ្នានោះឡើយ។   ៥. ខ្លាចតែបរាជ័យ   នេះពិតជាត្រឹមត្រូវដែលអ្នកនិយាយបែបនេះព្រោះថា គ្មានអ្នកជំនួញណាម្នាក់អាចព្យាករណ៍បានពីហានិភ័យនៅពេលខាងមុខនោះឡើយ។ ប៉ុន្តែសូមអ្នកត្រូវចាំថា ក្រុមហ៊ុនធំៗនៅជុំវិញសាកលលោកមុននឹងបានឃើញពន្លឺថ្ងៃត្រចះត្រចង់នៅថ្ងៃនេះ មិនដឹងជាត្រូវហែលឆ្លងឧបសគ្គប៉ុន្មានលានជំពូកនោះទេ។ យ៉ាងណាមិញ នេះមិនមែនជាហេតុផលដែលអ្នកត្រូវបោះបង់មហិច្ឆតាចង់ធ្វើអាជីវកម្មនោះឡើយ។ ក្នុងនាមជាសហគ្រិនត្រូវតែទទួលយកហានិភ័យទាំងនេះ ព្រោះថា ហានិភ័យ ឬ ឧបសគ្គចំពោះមុខសុទ្ធតែបានផ្តល់មេរៀនយ៉ាងមានតម្លៃធ្វើឲ្យអ្នកកាន់តែរឹងមាំឡើង។ នេះជារឿងធម្មតា ហើយអ្វីដែលសំខាន់អ្នកត្រូវតែក្រោកឈរឡើងនៅពេលដែលអ្នកដួល៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T04:03:02.809Z", "category": "កំពូលអ្នកលក់", "views": 204, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អនាគតមើលមិនឃើញ! ស្រ្តីខ្មែរ១ រូប ផ្តើមចេញពីបុគ្គលិកនៅហាងកាហ្វេ តស៊ូរហូតមានក្រុមហ៊ុន ២ក្នុងដៃ	https://business-cambodia.com/articles/two-compies	វាសនាមនុស្សពិតជាមើលមិនឃើញមែន ធ្លាប់ជាបុគ្គលិកធម្មតាម្នាក់ដែលធ្វើការនៅហាងកាហ្វេកាលពីប៉ុន្មានឆ្នាំមុន ពេលនេះបានផ្លាស់ប្តូរវាសនា កញ្ញា ឃឿន សុជាតារ៉ាឌី ឱ្យក្លាយទៅជាម្ចាស់ក្រុមហ៊ុន ២នៅក្នុងដៃ ដោយក្រុមហ៊ុនទី១ ESH ដែលផ្តោតសំខាន់ជាងគេទៅលើការជ្រើសរើសបុគ្គលិក រៀបចំទាក់ទងជាមួយនឹងឯកសារ HR ផ្សេងៗនឹងការធ្វើផែនការអាជីវកម្ម ចំណែកក្រុមហ៊ុនទី២ គឺក្រុមហ៊ុនHgems agency ដែលមានសេវាកម្មមើលថែទាំងមនុស្សចាស់ កុមារ និងការជ្រើសរើសចុងភៅផងដែរ។ ជាក់ស្តែង នៅក្នុងកិច្ចសម្ភាសន៍ជាមួយក្រុមការងារចាបក្រហម កញ្ញាឃឿន សុជាតារ៉ាឌី បានបង្ហើបឱ្យដឹងពីប្រវត្តិជូរចត់របស់ខ្លួនថា កញ្ញាបានចាប់ផ្តើមធ្វើការជា Barista តាំងពីឆ្នាំ ២០១៧ មកម្លេះដោយកាលនោះកញ្ញាគឺជានិស្សិតរៀនឆ្នាំទី៤ ក្រោយពីធ្វើការនៅហាងកាហ្វេបានរយៈពេលជាង ១ឆ្នាំ កញ្ញាក៏បានប្តូរការងារទៅជា Assistant Recruitment ការងារនេះដែរក៏បានធ្វើឱ្យកញ្ញាក្លាយជាមនុស្សពូកែ research ម្នាក់ពោលឱ្យតែឆ្ងល់អ្វីមួយគឺកញ្ញាតែងតែស្រាវជ្រាវរហូតធ្វើឱ្យខ្លួនឯងក្លាយជាមនុស្សពូកែខាងការងារផ្នែកនេះ។ បន្ទាប់ពីចេះការងារមួយនេះបានមួយរយៈធំកញ្ញាក៏បានប្តូរទៅធ្វើនៅជំនាញមួយទៀតគឺ HR Admin កាន់តួនាទីនេះបានត្រឹមតែ ៣ខែប៉ុណ្ណោះ កញ្ញាក៏ឡើងតួនាទីថ្មីគឺជា Senior HR ហើយតួនាទីចុងក្រោយនេះក៏មិនស្រួលប៉ុន្មានដែរ។ កញ្ញា រ៉ាឌី បានបន្ថែមថា ពេលឡើងតួនាទីទៅធ្វើជា Senior HR ដែលគ្រប់គ្រងបុគ្គលិកទាំងក្នុងទាំងក្រៅក្រុមហ៊ុនជាង ១០០នាក់គឺមិនងាយស្រួលឡើយពោលឯកសារដែលទាក់ទងជាមួយនឹងបុគ្គលិកគឺត្រូវសើរើឆែកពិនិត្យឡើងវិញទាំងអស់។ បែបនេះហើយធ្វើឱ្យកញ្ញារ៉ាឌី ចាប់ផ្តើមមានគោលគំនិតមួយថា ក្រៅពីចង់បើកក្រុមហ៊ុនរើសបុគ្គលិក កញ្ញាក៏ចង់បើកជាសេវាកម្មរៀបចំឯកសារ សេវាកម្មធ្វើផែនការអាជីវកម្មផងដែរ។ អតីតបុគ្គលិករូបនេះក៏បានលើកទៀតថា ក្រោយពីទៅជួបមិត្តភភ្តិ ពួកគាត់ក៏បាននាំគ្នាត្អូញត្អែរ ថាចង់ធ្វើពីផែនការអាជីវកម្មប៉ុន្តែមិនដឹងថាត្រូវឆ្លងកាត់ដំណាក់កាលអ្វីខ្លះឡើយ បន្ទាប់ពីឮមិត្តត្អូញបែបនេះហើយធ្វើឱ្យកញ្ញាកាន់តែចង់បើកក្រុមហ៊ុនកាន់តែលឿន ព្រោះកញ្ញាមានបទពិសោធន៍ស្រាប់ទាក់ទងជាមួយនឹងការងារបែបនេះហើយកញ្ញាក៏ចាប់ផ្តើមបើកនៅក្រុមហ៊ុន១មានឈ្មោះថា ESH ក្រុមហ៊ុននេះដែរ គឺមានការផ្តល់សេវាកម្មឱ្យអតិថិជនមិនឱ្យស្តាយក្រោយឡើយ ដោយមានផ្តល់សេវាកម្មដូចជា ការធ្វើផែនការអាជីវកម្ម ក៏ដូចជា Budget plan ការរៀបចំឯកសារទាក់ទងជាមួយ Department HR ការជ្រើសរើសបុគ្គលិកគ្រប់ផ្នែកទាំងអស់ដោយពួកគាត់សុទ្ធសឹងតែមានវិជ្ជាជីវៈជាមួយការងារផ្សេងៗដែលពួកគាត់ត្រូវការជ្រើសរើស។ ម្ចាស់ក្រុមហ៊ុន ESH បានបញ្ជាក់ថា បើគិតមកដល់ពេលនេះ ក្រុមហ៊ុន ESH បានបើកដំណើរបានរយៈពេលជាង ២ឆ្នាំមកហើយដោយមានដៃគូសហការជាច្រើននៅក្នុងប្រទេសកម្ពុជា ក្រោយពីបើកដំណើរការក្រុមហ៊ុនមួយនេះបានយ៉ាងរលូន កញ្ញាក៏បានមើលឃើញនៅបញ្ហាមួយទៀតដែលមនុស្សភាគច្រើនជួបនោះគឺពិបាកក្នុងការរើសអ្នកមើលក្មេងគួរឱ្យទុកចិត្តជាទីបំផុត ដូច្នេះហើយកញ្ញាក៏សម្រេចចចិត្តបើកនៅក្រុមហ៊ុនមួយទៀតគឺក្រុមហ៊ុន Hgems agency ដែលក្រុមហ៊ុននេះគឺអាចជួយសម្រួលទៅដល់ក្រុមគ្រួសារផ្សេងៗដែលពួកគាត់រវល់ធ្វើការងារពុំមានពេលកូន ឬប៉ាម៉ាក់របស់គាត់ដែលឈឺគ្មាននរណាធ្វើម្ហូបជូនពួកគាត់គឺក្រុមហ៊ុនរបស់កញ្ញាមានផ្តល់នៅបុគ្គលិកដែលមានការបណ្តុះបណ្តាលចេញពីមន្ទីរពេទ្យច្បាស់លាស់នៅក្នុងការមើលថែកូនក្មេង មនុស្សចាស់ដោយមានទំនុកចិត្តបំផុត។ លើសពីនេះទៅទៀត ចំពោះក្រុមហ៊ុនទាំង២ ដែលបង្កើតឡើងដោយកញ្ញាសុជាតារ៉ាឌី នេះគឺអតិថិជនប្រើប្រាស់ដោយមានទំនុកចិត្តបាន មិនបាច់ភ័យខ្លាចថាជាក្រុមហ៊ុនបោកឡើយ ព្រោះក្រុមហ៊ុនកញ្ញាមានទីតាំងច្បាស់លាស់ មានការចុះបញ្ជីត្រឹមត្រូវ ហើយក៏ជាក្រុមហ៊ុនដែលមានទំនួលខុសត្រូវច្បាស់លាស់ធានាថាអតិថិជនដែលជ្រើសរើសសេវាកម្មពីខាងក្រុមហ៊ុនកញ្ញាហើយគឺមិនខកបំណងឡើយ ហើយនៅក្នុងសេវាកម្មមើលថែមនុស្ស ឬកូនក្មេងនេះដែរ ក៏មានជាលក្ខណៈព្រីមៀរ និងធម្មតាផងដែរ ដូច្នេះអតិថិជនអាចជ្រើសរើសបានតាមចិត្ត។ កញ្ញាឃឿន សុជាតារ៉ាឌី បានបញ្ជាក់ថា គោលដៅធំដែលកញ្ញាបើកក្រុមហ៊ុន ២នេះមកកញ្ញាចង់ជួយអភិវឌ្ឍន៍វិស័យធនធានមនុស្សនាពេលបច្ចុប្បន្ននេះ ពោលភាគច្រើនកញ្ញាលើកទឹកចិត្តទៅដល់អតិថិជនឱ្យរើសបុគ្គលិកដែលគ្មានបទពិសោធន៍ ព្រោះសម័យឥលូវទោះបីជាបុគ្គលិកខ្លះពួកគាត់គ្មានបទពិសោធន៍ក៏អាចធ្វើបានដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T03:22:42.734Z", "category": "PR", "views": 710, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានគ្រោះ.ថ្នាក់ចៃដន្យនៅម៉ោងការងារ តើសមាជិក ប.ស.ស នឹងទទួលបានការឧបត្ថម្ភអ្វីខ្លះពី ប.ស.ស?	https://business-cambodia.com/articles/occupational-accident	ក្នុងករណីមានគ្រោះថ្នាក់ឡើងឡើងចៃដន្យនៅអំឡុងម៉ោងធ្វើការ កម្មករ និយោជិត ដែលជាសមាជិក ប.ស.ស នឹងទទួលបានការធានារ៉ាប់រងផ្នែកហានិភ័យការងារ (គ្រោះថ្នាក់ការងារ) ដែលជាការធារទៅលើគ្រោះថ្នាក់ទាំងឡាយណាដែលកើតឡើងចំពោះកម្មករ និយោជិត ក្នុងពេលបំពេញការងារទាំងនៅកន្លែងធ្វើការដោយមិនវៀងទៅកន្លែងណាផ្សេងសម្រាប់ផលប្រយោជន៍ផ្ទាល់ខ្លួន។   ចំពោះការធានានេះនឹងមានសុពលភាពភ្លាមៗបន្ទាប់ពីកម្មករ និយោជិតបានចុះឈ្មោះក្នុងបញ្ជី ប.ស.ស ហើយអត្ថប្រយោជន៍ដែលពួកគាត់នឹងទទួលបានមានដូចជា ៖   ១.ការផ្តល់សេវាព្យាបាលថែទាំវេជ្ជសាស្រ្ត   ការព្យាបាលនិងថែទាំវេជ្ជសាស្រ្តត្រូវធ្វើឡើងក្នុងមន្ទីរពេទ្យដែលជាដៃគូរបស់ ប.ស.ស ។ ជនរងគ្រោះអាចទៅព្យាបាលនៅមន្ទីរពេទ្យដែលមិនមែនជាដៃគូរបស់ ប.ស.ស បានតែក្នុងករណីសង្គ្រោះបន្ទាន់ប៉ុណ្ណោះ។ ចំពោះករណីគ្រោះថ្នាក់កើតឡើងនៅកន្លែងធ្វើការ ឬគ្រោះថ្នាក់ពេលធ្វើដំណើរជនរងគ្រោះត្រូវបញ្ជូនទៅសង្គ្រោះបន្ទាន់នៅកន្លែងជិយបំផុត។ បន្ទាប់មកត្រូវបញ្ជូនជនរងគ្រោះទៅមន្ទីរពេទ្យដែលជាដៃគូរបស់ ប.ស.ស។ ដោយ ប.ស.ស នឹងចេញការចំណាយសង្គ្រោះបន្ទាន់ទៅតាមតម្លៃមន្ទីរដែលបានចុះកិច្ចព្រមព្រៀង។     ២.ប្រាក់បំណាច់សម្រាប់ការបាត់បង់សមត្ថភាពការងារបណ្តោះអាសន្ន   កម្មករនិយោជិតជាជនរងគ្រោះត្រូវឈប់សម្រាកពីការងារដើម្បីព្យាបាលនៅមន្ទីរពេទ្យ និងរយៈពេលសម្រាក់ក្រោយចេញពីមន្ទីរពេទ្យកម្មករនិយោជិតនឹងទទួលបានប្រាក់ឧបត្ថម្ភប្រចាំថ្ងៃស្នើនឹង ៧០% នៃប្រាក់ឈ្នួលមធ្យមប្រចាំថ្ងៃជាប់ភាគទានរបស់ពួកគេ ដោយគិតចាប់ពីថ្ងៃទី២បន្ទាប់ពីថ្ងៃកើតហេតុរហូតដល់មុខរបួសជាសះស្បើយ។បន្ថែមពីនេះទៅទៀត សមាជិកគ្រួសារឬអ្នកណាម្នាក់ដែលនៅមើលថែទាំនៅមន្ទីរពេទ្យទទួលបានប្រាក់ឧបត្ថម្ភផងដែរស្មើនឹង ៥០% នៃប្រាក់បំណាច់ប្រចាំថ្ងៃរបស់ជនរងគ្រោះ។     គួរបញ្ជាក់ផងដែរថា ចំពោះគ្រោះថ្នាក់ដែលបង្ករឡើងដោយចេតនាផ្ទាល់ខ្លួនមិនត្រូវបានទទួលតាវកាលិកផ្នែកហានិភ័យការងារនោះទេ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-29T02:49:16.605Z", "category": "ព័ត៌មានថ្មីៗ", "views": 221, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ទើបមកខ្មែរ! កំពូល K-Pop លោក Rain មិនត្រឹមមានកេរ្តិ៍ឈ្មោះល្បី ថែមទាំងជាសេ.ដ្ឋីលាក់មុខទៀត	https://business-cambodia.com/articles/jung-ji-hoon	តារាចម្រៀងកូរ៉េល្បី Rain ដែលទើបមកដល់កម្ពុជាកាលពីយប់មិញនេះ មិនត្រឹមតែជាកំពូលតារា K-Pop មានកេរ្តិ៍ឈ្មោះល្បីល្បាញនោះទេ ថែមទាំងជាសេដ្ឋីលាក់មុខមានទ្រព្យសម្បត្តិរាប់សិបលានដុល្លារ។     លោក Rain មានឈ្មោះពិតប្រាកដថា Jung Ji-hoon កើតថ្ងៃទី២៥ ខែមិថុនា ឆ្នាំ១៩៨២ ក្នុងទីក្រុង ស៊ូសាន ប្រទេសកូរ៉េខាងត្បូង។ ឈានចូលដល់ឆ្នាំ ២០០០ យុវជន Rain បានបាត់បង់ម្តាយជាទីស្រលាញ់ព្រោះជំងឺទឹកនោមផ្អែម តែនៅក្នុងឆ្នាំដ៏សោកសៅនោះ Rain ក៏មានដំណឹងល្អបានក្លាយជាអ្នកហ្វឹកហាត់នៅផលិតកម្ម JYP ដោយមានការដឹកនាំដោយលោក Park Jin-young។ អំឡុងពេលហ្វឹកហាត់ Rain បានក្លាយត្រឹមជាអ្នករាំនៅពីក្រោយគេប៉ុណ្ណោះ។     ដោយក្តីអំណត់តស៊ូតាំងពីថ្ងៃដំបូង ក្នុងអាជីពតន្ត្រីរបស់ Rain បច្ចុប្បន្នលោកមានអាល់ប៊ុមចំនួនប្រាំពីរ បទចម្រៀងចំនួន២៨ បទ និងការប្រគុំតន្ត្រីទេសចរណ៍ជាច្រើនជុំវិញពិភពលោក។ តារាចម្រៀងK-Pop កូរ៉េខាងត្បូង និងជាតារាសម្តែងរូបនេះ ក៏ត្រូវបានគេស្គាល់ថាជាក្មេងប្រុសល្អ និងមានក្បាច់រាំបែបHip hop យ៉ាងរលូនផងដែរ។     ងាកមកមើលជីវិតគ្រួសារវិញ លោក Rain បានរៀបការជាមួយ តារាសម្តែងកូរ៉េខាងត្បូង Kim Tae-hee ដែលនាងត្រូវចាត់ទុកថាជាតារាស្រីដែលមានសម្រស់ស្រស់ស្អាតបំផុតរបស់កូរ៉េខាងត្បូង ក្នុងឆ្នាំ២០១៧។ មកទល់បច្ចុប្បន្ននេះ ប្តីប្រពន្ធមួយគូនេះទទួលបានកូន២នាក់ ជាចំណងអាពាហ៍ពិពាហ៍ ដោយកូនដំបូងរបស់ពួកគេកើតនៅឆ្នាំ២០១៧ និងកូនទីពីររបស់ពួកគេកើតនៅឆ្នាំ២០១៩។ ក្នុងនោះ លោក Rain ត្រូវបានគេរាយការណ៍ថាមានទ្រព្យសម្បត្តិប្រមាណ ៥៧លានដុល្លារ គិតត្រឹមដើមឆ្នាំ២០២៤ ចេញផ្សាយដោយ Nubia Magazine៕     អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T11:00:00.782Z", "category": "ភាពជាអ្នកដឹកនាំ", "views": 707, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រស់នៅពិបាកចៀសពីការខ្ចីលុយ! តោះមកដឹងរបៀបសន្សំពិន្ទុ ដើម្បីងាយស្រួលខ្ចីលុយធនាគារបានលឿន	https://business-cambodia.com/articles/how-to-get-loan-from-banks-eaily	ក្នុងការរស់នៅ យើងពិបាកចៀសផុតពីការខ្ចីលុយគេណាស់ ព្រោះក្នុងការរស់នៅយើងមានតម្រូវការលុយផ្សេងៗ ហើយពេលខ្វះខាតលុយ យើងអាចទៅពឹងពាក់អ្នកដទៃ ជាពិសេសគឺធនាគារតែម្ដង។ ដូច្នេះបើបងប្អូនមិនធ្លាប់ខ្ចីលុយ ហើយមានគម្រោងខ្ចីលុយធនាគារនាពេលអនាគត អ្នកត្រូវដឹងពីរបៀបក្នុងការកសាងពិន្ទុដើម្បីងាយស្រួលខ្ចីលុយធនាគារហើយខ្ចីបានលឿន។ ទាក់ទងនឹងការសាងពិន្ទុក្នុងការខ្ចីលុយធនាគារ សម្រាប់អ្នកដែលមិនទាន់មានបទពិសោធន៍ខ្ចីលុយធនាគារ ពួកគាត់អាចកសាងក្រេឌីឲ្យមានពិន្ទុល្អហើយងាយស្រួលក្នុងការខ្ចីលុយធនាគារគឺ អ្នកអាចកសាងក្រេឌីតតាមរយៈប្រើប្រាស់កាតឥណទាន( credit card)។  នៅពេលអ្នកប្រើប្រាស់កាតឥណទាន ឈ្មោះរបស់អ្នកនឹងត្រូវបានគេបញ្ចូលក្នុងប្រព័ន្ធរបស់ការិយាល័យឥណទានកម្ពុជា(CBC) ដែលជាប្រព័ន្ធទុកព័ត៌មាននៃអ្នកខ្ចីលុយធនាគារនៅកម្ពុជា។ ត្រង់នេះលោកស្រីបានបញ្ជាក់ថា បើអ្នកប្រើប្រាស់កាតឥណទានរបស់ធនាគារ ហើយសងត្រលប់ទៀតទាត់តាមពេលកំណត់របស់អ្នកធនាគារនោះ អ្នកនឹងមានក្រេឌីតល្អ ជាពិសេសជាការចាប់ផ្ដើមកសាងក្រេឌីតដើម្បីងាយស្រួលខ្ចីលុយធនាគារនាពេលអនាគត។    អ្នកអាចចាប់ផ្ដើមកសាងក្រេឌីតតាមរយៈកាតឥណទានហើយអាចប្រើកាតឥណទានឲ្យបាន១ទៅ២ឆ្នាំនោះអ្នកនឹងចាប់ផ្ដើមមានក្រេឌីត នៅពេលដែលអ្នកប្រើកាតឥណទានហើយទូទាត់សងមកធនាគារទាន់ពេលវេលា។   យ៉ាងណាមិញមុននឹងអ្នកប្រើប្រាស់កាតឥណទាន អ្នកត្រូវដឹងថាតើកាតឥណទានជាអ្វី ហើយមានអត្ថប្រយោជន៍និងគុណវិបត្តិអ្វីខ្លះ។    កាតឥណទាន( credit card) គឺជាកាតធនាគារដែលអ្នកអាចប្រើប្រាស់ក្នុងការទូទាត់ទំនិញឬសេវាកម្មផ្សេងៗដោយមិនចាំបាច់ប្រើសាច់ប្រាក់សុទ្ធ ពោលគឺអ្នកអាចប្រើប្រាស់កាតនេះដើម្បីទាត់ទំនិញ សេវាកម្មនិងទិញទំនិញអនឡាញជាដើម។   កាលណាអ្នកចាយលុយតាមរយៈកាតឥណទាន មានន័យថាអ្នកខ្ចីលុយធនាគារមកចាយហើយចាំបង់សងទៅធនាគារវិញនៅពេលក្រោយតាមពេលកំណត់របស់ធនាគារ។ ការខ្ចីលុយធនាគារមកចាយតាមរយៈការប្រើកាតឥណទាននេះ ខាងធនាគារមិនគិតការប្រាក់ឡើយ បើអ្នកបង់សងទៅធនាគារទាន់ពេលកំណត់និងបង់ប្រាក់គ្រប់ចំនួនដែលអ្នកបានខ្ចីធនាគារ។ ត្រង់នេះរៀងរាល់ខែ ខាងធនាគារនឹងផ្ញើបាយការណ៍ពីទឹកប្រាក់ដែលក្នុងបានចំណាយក្នុងកាតទៅលើការទិញទំនិញផ្សេង ៗហើយអ្នកត្រូវបង់សងទៅធនាគារឲ្យទាន់ពេល។   អ៊ីចឹងបើទោះបីជាការប្រើកាតឥណទានអាចកសាងក្រេឌីតដើម្បីមានក្រេឌីតស្រួលខ្ចីលុយធនាគារពិតមែន តែបើអ្នកខ្ចីលុយធនាគារមកចាយតាមតាតនេះ តែបង់មិនទាន់ពេលវេលាដែលធនាគារកំណត់នោះឈ្មោះរបស់អ្នកនឹងត្រូវបានគេចូលក្នុងបញ្ជីខ្មៅរបស់ប្រព័ន្ធCBC ហើយបើកាលណាឈ្មោះអ្នកចូលក្នុងបញ្ជីខ្មៅហើយអ្នកមិនអាចខ្ចីលុយធនាគារបានឡើយព្រោះអ្នកខូចក្រេឌីត   ការខ្ចីលុយធនាគារមកចាយតាមកាតឥណទាន នេះអ្នកមិនចាំបាច់មានទ្រព្យធនាឡើយពោលគឺមានតែប្រាក់ខែមានចំណូល អ្នកអាចខ្ចីមកចាយតាមកាតនេះបាន។ ប៉ុន្ដែត្រូវដឹងពីលទ្ធភាពរបស់ខ្លួនឯង ពោលគឺកុំខ្ចីធនាគារចាយច្រើនលើសលទ្ធភាពព្រោះវាធ្វើឲ្យអ្នកខូចក្រេឌីត បើអ្នកមិនមានលទ្ធភាពសងឬសងមិនទាន់ពេលវេលា៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T10:01:41.062Z", "category": "ហិរញ្ញវត្ថុ", "views": 306, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខ្មែរអាចធ្វើបាន! មកស្គាល់បច្ចេកវិទ្យាទូទាត់លុយធំៗ ៥ បង្កើតឡើងដោយដៃកូនខ្មែរ	https://business-cambodia.com/articles/5-money-app-cambodia	ពិភពលោកកាន់តែជឿនលឿន ខណៈមនុស្សប្រកួតប្រជែងគ្នាបង្កើតបច្ចេកវិទ្យាជួយសម្រួលដល់មធ្យោបាយរស់នៅប្រចាំថ្ងៃ ឲ្យកាន់តែមានភាពងាយស្រួល និងចំណាយពេលតិចជាងមុន។ ក្នុងនោះមិនមែនតែជាតិសាសន៍ដទៃឡើយ ក៏មានកម្ពុជាយើងផងដែរ ខំប្រឹងក្មៀតខ្មីរកអ្វីថ្មី បំពេញតម្រូវការតាមរបត់សង្គមក្នុងយុគ្គសម័យឌីជីថល។   ខាងក្រោមនេះ គឺជាបច្ចេកវិទ្យាទូទាត់លុយធំៗចំនួន៥ ដែលផ្តួចផ្តើមបង្កើតឡើងដោយដៃកូនខ្មែរ៖   ១/. Komchey៖ គឺជាវេទិកាផ្គូផ្គងប្រាក់កម្ចី SME តាមអ៊ីនធឺណេតដំបូងគេក្នុងប្រទេសកម្ពុជា និងត្រូវបានបង្កើតឡើងក្នុងឆ្នាំ២០១៦ ដោយមានលោក Lem Chansamrach ជាស្ថាបនិក។ គោលបំណងរបស់ Komchey គឺលើកកម្ពស់លទ្ធភាពទទួលបានហិរញ្ញវត្ថុរបស់សហគ្រាសធុនតូច និងមធ្យម។   ២/. Karprak៖ គឺជាវេទិកាផ្តល់ប្រាក់កម្ចីដោយផ្ទាល់ និងទូទាត់សាច់ប្រាក់ តាមប្រព័ន្ធអ៊ីនធឺណេតដំបូងគេរបស់ប្រទេសកម្ពុជា ត្រូវបានបង្កើតឡើងដោយលោក Cedric Kang ក្នុងឆ្នាំ២០១៦។ Karprak ត្រូវបានរចនាឡើងដើម្បីជួយសម្រួលដល់កម្ចីដែលមានតម្លៃថោកសម្រាប់អ្នកខ្ចី នឹងគ្រប់គ្រងហានិភ័យសម្រាប់អ្នកឱ្យខ្ចី។ Karprak.com រួមបញ្ចូលគ្នានូវការអនុវត្តកម្ចីបែបប្រពៃណីជាមួយបណ្តាញសង្គមដើម្បីបង្កើតវេទិកាដែលអ្នកខ្ចី និងអ្នកផ្តល់ប្រាក់កម្ចីធ្វើប្រតិបត្តិការផងដែរ។   ៣/. TosFUND៖ គឺជាគេហទំព័រផ្តល់មូលនិធិមិនរកប្រាក់ចំណេញដោយផ្អែកលើការបរិច្ចាគ និងរង្វាន់ក្រៅបណ្តាញ និងតាមអ៊ីនធឺណេត។ គម្រោង TosFUND មានគោលបំណងជួយសម្រួលដល់ការរៃអង្គាសថវិកាសម្រាប់គម្រោងអភិវឌ្ឍន៍ និងបុព្វហេតុសង្គមនៅកម្ពុជា។   ៤/. Asia Wei Luy៖ គឺជាវេទិកាផ្តល់សេវាទូទាត់ប្រាក់តាមទូរស័ព្ទត្រូវបានបង្កើតឡើងក្នុងឆ្នាំ២០១៥ដែលអនុញ្ញាតឱ្យអតិថិជន (បុគ្គល និងអាជីវកម្ម) ផ្ទេរប្រាក់ ដាក់ប្រាក់ និងដកប្រាក់រវាងគ្នាទៅវិញទៅមក និងជាមួយនរណាម្នាក់ក្នុងប្រទេសកម្ពុជា តាមរយៈទូរស័ព្ទចល័តណាមួយដោយចំណាយតិច។   ៥/. Wing៖ គឺជាអ្នកផ្តល់សេវាធនាគារតាមទូរស័ព្ទជាមួយនិងការប្តេជ្ញាចិត្តក្នុងការផ្តល់នូវការរួមបញ្ចូលផ្នែកហិរញ្ញវត្ថុតាមរយៈសេវាធនាគារចល័តដល់អ្នកដែលមិនធ្លាប់ប្រើប្រាស់សេវាធនាគារសោះ ឬមិនមានគណនីធនាគារ និងមានគណនីធនាគារ។   ក្រៅពីបច្ចេកវិទ្យាទូទាត់សាច់ប្រាក់ធំៗ៥ ខាងលើនេះក៏មានវេទិកាជាច្រើនទៀតដែលបង្កើតឡើងដោយដៃកូនខ្មែរ និងកំពុងបន្តរីកលូតលាស់ខ្លាំង៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T10:00:16.710Z", "category": "ភាពជាអ្នកដឹកនាំ", "views": 161, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សេដ្ឋកិច្ចមិនល្អ ចាយលុយត្រូវគិតមុខក្រោយ! ក្បួនចាយលុយ Warren Buffett ចៀសវាងធ្លាក់ក្នុងវិបត្តិហិរញ្ញវត្ថុ	https://business-cambodia.com/articles/how-warren-buffett-use-money-in-crisis	នៅក្នុងឆ្នាំ២០២២នេះ ពិភពលោកជួបវិបត្តិអតិផរណាដែលធ្វើឲ្យប៉ះពាល់ដល់ការរស់នៅរបស់ប្រជាជនទូទាំងពិភពលោក ដោយមនុស្សជាច្រើនបាត់បង់ការងារ ចំណែកម្ចាស់អាជីវកម្មមួយចំនួនបាត់ភ្ញៀវជាបន្តបន្ទាប់។ សម្រាប់ឆ្នាំ២០២៣ខាងមុខស្ថានភាពសេដ្ឋកិច្ចក៏នៅតែស្ថិតក្នុងភាពមិនច្បាស់លាស់ ដូច្នេះអ្នកគួរចាយលុយគិតមុខគិតក្រោយចៀសវាងជួបបញ្ហាតឹងទ្រូងព្រោះតែលុយ។   ទាក់ទងនឹងរឿងលុយនេះដែរ Business Cambodia សូមលើកយកនូវក្បួនចាយលុយរបស់សេដ្ឋី Warren Buffett ហើយបើបងប្អូនធ្វើបាន បងប្អូននឹងមិនជួបបញ្ហាលុយកាក់ក្នុងការរស់នៅឡើយ។     ១. ទិញឡានធូថ្លៃ សេដ្ឋី Warren Buffett គឺជាសេដ្ឋីម្នាក់ដែលរស់នៅសាមញ្ញបំផុត។ ជាក់ស្ដែងសេដ្ឋីទ្រព្យរាប់ពាន់លានដុល្លាររូបនេះប្រើប្រាស់រថយន្តធូរថ្លៃ តម្លៃមិនដល់១០ម៉ឺនដុល្លារនោះទេ។ លោកបានប្ដូរឡាន Cadillac DTS នៅឆ្នាំ២០០៦ ទៅប្រើឡាន Cadillac XTS តម្លៃត្រឹមតែ៤៥,០០០ដុល្លារប៉ុណ្ណោះ ខណៈលោកមានលុយរាប់ពាន់លានដុល្លារ។   ដូច្នេះក្នុងការទិញឡាន មិនថាអ្នកជ្រើសរើសទិញឡានថ្មីឬមួយទឹកនោះទេ អ្នកគួរជ្រើសរើសឡានដែលសមស្របទៅនឹងលទ្ធភាពរបស់អ្នក ពោលគឺគួរជ្រើសរើសទិញឡានតាមលទ្ធភាពជាជាងប្រើប្រាស់ប្រាក់កម្ចីពីអ្នកដទៃមកទិញ។   ២. មិនចាយលើរបស់ប្រេនៗថ្លៃៗ សេដ្ឋីវ័យ៩០ប្លាយរូបនេះ បើទោះបីជាមានទ្រព្យរាប់ពាន់លានដុល្លារពិតមែន តែលោកមិនជ្រួលជ្រើមនឹងសម្ភារនិយមដូចជាខោអាវប្រេនៗឬទូរស័ព្ទ iPhone ស៊េរីថ្មីឡើយ។ ជាក់ស្ដែងលោកធ្លាប់ប្រើទូរស័ព្ទបត់រាប់ឆ្នាំមុននឹងប្ដូរមកប្រើ ទូរស័ព្ទiPhone របស់ Apple។ សេដ្ឋីរូបនេះតែងតែចំណាយលើរបស់ចាំបាច់ ហើយលោកធ្លាប់លើកឡើងថា” កុំចាំចាយសល់ចាំសន្សំ តែត្រូវដកសន្សំមុននឹងចំណាយ”។វ   ៣. មិនចាយច្រើនលើអាហារក្រៅផ្ទះ បើនិយាយពីការហូបចុក សេដ្ឋី Warren Buffett គឺមិនចំណាយច្រើនលើអាហារក្រៅផ្ទះឡើយ។ ជាក់ស្ដែងរៀងរាល់ព្រឹកពេលជិះឡានទៅធ្វើការ លោកចាយតែត្រឹម៣ដុល្លារប៉ុណ្ណោះលើអាហារពេលព្រឹក។ ជាការពិតណាស់ការញ៉ាំអាហារក្រៅផ្ទះថ្លៃញឹកញាប់ ធ្វើឲ្យអ្នកចំណាយលុយច្រើន ដូច្នេះខណៈពេលដែលពិភពលោកស្ថិតក្នុងភាពមិនច្បាស់លាស់ អ្នកគួរចាយចេះគិតមុខក្រោយហើយសន្សំសំចៃដើម្បីចៀសវាងបញ្ហាលុយ។   ៤.  មិនខ្ចីលុយគេទៅវិនិយោគ  គេថាចង់មានត្រូវចេះប្រើលុយអ្នកដទៃ ប៉ុន្ដែបើពិភពលោកស្ថិតក្នុងភាពមិនច្បាស់លាស់ ការខ្ចីលុយគេយកទៅវិនិយោគ អ្នកនឹងប្រឈមនឹងហានិភ័យខ្ពស់។ ត្រង់ចំណុចនេះសេដ្ឋី Warren Buffett បានលើកឡើងថាក្នុងជីវិត លោកមិនដែលខ្ចីលុយគេច្រើននោះទេពោលគឺតែរបស់មួយប៉ុណ្ណោះដែលគាត់ខ្ចីលុយគេទៅទិញគឺផ្ទះ។   ៥. ចាយសាច់សុទ្ធជាជាងចាយលុយតាមឌីជីថល  សេដ្ឋីអាមេរិករូបនេះតែងតែងចាយវាយដោយប្រើសាច់ប្រាក់សុទ្ធជាជាងចាយលុយតាបែបឌីជីថល។ អ្នកដទៃអាចគិតថាការចាយដោយប្រើសាច់ប្រាក់សុទ្ធមើលទៅហាក់បុរាណបន្តិច ប៉ុន្ដែសេដ្ឋី Warren Buffett បានពន្យល់ថាការចាយលុយដោយប្រើសាច់ប្រាក់សុទ្ធគឺជួយឲ្យលោកមានគំនិតសន្សំសំចៃ ដូច្នេះហើយលោកតែងតែដាក់លុយក្នុងកាបូបលុយ៤០០ដុល្លារដើម្បីចៀសវាងចាយប៉ោង។   ដើម្បីទទួលបានចំណេះដឹងទាក់ទងនឹងការប្រើលុយឲ្យចំណេញនិងការវិនិយោគដើម្បីបង្កើនទ្រព្យ អាចតាមដាន Facebook page របស់ខ្ញុំ Toeuy Hong-ទឿយ ហុង៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T09:40:37.331Z", "category": "ហិរញ្ញវត្ថុ", "views": 95, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រុមហ៊ុន CRBC បញ្ជាក់ពីពេលវេលានៃការបញ្ចប់ការសិក្សាគម្រោងផ្លូវល្បឿនលឿនទី៣	https://business-cambodia.com/articles/third-expressway-and-crbc	ក្រុមហ៊ុនវិនិយោគចិន CRBC ដែលជាអ្នកទទួលសិទ្ធិក្នុងការសិក្សាសាងសង់គម្រោងផ្លូវល្បឿនលឿនទី៣ ភ្នំពេញ-សៀមរាប-ប៉ោយប៉ែត បានបញ្ជាក់ពីពេលវេលានៃការបញ្ចប់ការសិក្សាគម្រោងផ្លូវល្បឿនលឿនខាងលើ មុននឹងឈានដល់ការបើកការដ្ឋានការសាងសង់នាពេលខាងមុខ។   កាលថ្ងៃទី២៥ ដល់២៦ ខែមករា ឆ្នាំ២០២៤ តំណាងក្រុមហ៊ុនខាងលើ បានចូលរួមអមដំណើរឯកឧត្តម ឡេង ធនយុទ្ធា រដ្ឋលេខាធិការ និងជានាយកគម្រោង  ដេលបានដឹកនាំដំណើរបេសកកម្មចុះពិនិត្យ និងស្វែងយល់នៅលើទីតាំងមួយចំនួន នៃគម្រោងផ្លូវល្បឿនលឿនភ្នំពេញ-សៀមរាប-ប៉ោយប៉ែត ដោយមានការចូលរួមពីឯកឧត្តម អនុរដ្ឋលេខាធិការ អគ្គនាយក ប្រធាននាយកដ្ឋាន មន្ទីរពាក់ព័ន្ធ។    បេសកកម្មនេះរៀបចំឡើងក្នុងគោលបំណងចុះពិនិត្យទីតាំងមួយចំនួន ដើម្បីប្រមូលព័ត៏មាន និងផ្តល់អនុសាសន៍ បន្ថែមជូនក្រុមហ៊ុន ពិនិត្យកែសម្រួល ជាពិសេសគម្រោងកំណាត់ផ្លូវ ដំណាក់កាលទី១ ភ្នំពេញ - សៀមរាប បន្ទាប់ពីក្រសួងបានទទួលរបាយការណ៍សិក្សាសមិទ្ធិលទ្ធភាព បច្ចេកទេសប្លង់វិស្វកម្មគម្រោង ពីក្រុមហ៊ុន។ ប្រតិភូបានណែនាំដល់ក្រុមហ៊ុនពិនិត្យឡើងវិញចំណុចច្រកចូលភ្នំពេញ ពីផ្លូវជាតិ៦ A ធ្វើយ៉ាងណាកំណត់ទីតាំងដែលមានផលប៉ះពាល់តិច និងមិនកកស្ទះចរាចរណ៍។ ប្រតិភូបានចុះពិនិត្យនៅចំណុចទីតាំងសាងសង់ចំណុចប្តូរទិសចរាចណ៍ ផងដែរ។   ដោយឡែកដំណាក់កាលទី២ កំណាត់ផ្លូវ សៀមរាប-ប៉ោយប៉ែត ក្រសួងនឹងរៀបចំកិច្ចប្រជុំជាមួយស្ថាប័ន អាជ្ញាធរពាក់ព័ន្ធ ជាពិសេសអាជ្ញាធរអប្សរា ដើម្បីពិនិ្យផ្តល់យោបល់លើកំណាត់ផ្លូវវាងក្រុង។ ប្រតិភូបានស្នើឱ្យមន្ទីរសាធារណការ និងដឹកជញ្ជូនរាជធានីខេត្ត បន្តផ្តល់ទិន្នន័យព័ត៏មានជាក់លាក់បន្ថែមទៀតដល់ក្រុមហ៊ុន ដើម្បីបំពញបន្ថែមការសិក្សា។   នៅក្នុងឱកាសនោះដែរ ក្រុមហ៊ុន CRBC បានបញ្ជាក់ថា ក្រុមហ៊ុនគ្រោងនឹងបញ្ចប់សេចក្តីព្រាង គម្រោងសិក្សាសមិទ្ធិលទ្ធភាពប្លង់វិស្វកម្មសំណង់នៅខែកុម្ភៈ ២០២៤ និងបន្ទាប់មកត្រៀមបញ្ចប់ការសិក្សាសមិទ្ធិលទ្ធភាព គម្រោង(FS ) អាច នឹងដាក់ជូនរាជរដ្ឋាភិបាលនាពេលនាដើមខែមិថុនា ឆ្នាំ២០២៤។   សម្រាប់ដំណាក់ទី២៖ សៀមរាប-ប៉ោយប៉ែត នឹងបញ្ចប់ការងារសិក្សានៅការដ្ឋាន ខែមីនា ២០២៤ និង បញ្ចប់សេចក្តីព្រាងគម្រោងសិក្សាសមិទ្ធិលទ្ធភាព បច្ចេកទេសប្លង់វិស្វកម្ម និងដាក់ជូនមកក្រសួង ពិនិត្យ កែសម្រួល ឈានទៅបញ្ចប់នៅខែឧសភា ២០២៤ខាងមុខ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T09:33:02.131Z", "category": "អចលនទ្រព្យ", "views": 201, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនចាយទុនសោះ! បុរសម្នាក់អាចទាញការងារ១នេះ ទៅជាមុខរបរដែលអាច រកចំណូលបានគ្រាក់ៗ	https://business-cambodia.com/articles/line-stander-in-new-yorks-	មានមនុស្សមិនតិចទេដែលគិតថាការចាប់ផ្តើមអាជីវកម្មគឺត្រូវចំណោយដើមទុនច្រើនដើម្បីផលចំណេញច្រើន។ ផ្ទុយទៅវិញបុរសម្នាក់នេះបានធ្វើការចាប់ផ្តើមមុខរបរប្លែកមួយដោយគ្មានចំណោយលុយសូម្បីមួយដុល្លារ ហើយថែមទាំងអាចរកចំណូលបានរាប់ពាន់ដុល្លារមកវិញទៀតផង។   តើវាជាការពិតឬយ៉ាងណាដែលមុខរបរមួយមិនចំណោយដើមទុនសូម្បីមួយដុល្លារនោះ? មែនហើយវាជាការងារដែលគេធុញទ្រាន់បំផុតមួយនៅពេលដែលគេឈរចាំទិញអ្វីមួយមិនថាជាទំនិញធម្មតាឫទំនិញល្បីក្នុងទីផ្សារនោះទេ ដែលការងារនោះគឺជាការឈរតម្រង់ជួរជំនួសសម្រាប់អ្នកដែលមិនចង់ឈរចាំដោយខ្លួនឯង។   Robert Samuel បុរសជនជាតិអាមេរិកមានប្រវតិ្តពីជនអត់ការងារធ្វើបានក្លាយជាអ្នកមានត្រឹមមួយប៉ប្រិចភ្នែកដោយគ្រាន់តែឈរតម្រង់ជួរទិញអីវ៉ាន់ជំនួសអតិថិជនអ្នកមានៗដែលមិនចង់ចំណាយពេលរង់ចាំប៉ុណ្ណោះ។   តួយ៉ាងដូចជា ការទិញផលិតផលរបស់ Apple ដែលទើបតែចេញថ្មីដោយការឈរចាំនេះក្នុងមួយម៉ោងលោកអាចទទួលបានប្រាក់ចំនួន២០ដុល្លារ ដោយមួយថ្ងៃលោកអាចរកបានចន្លោះពី៣៥០ដុល្លារ ដល់៤០០ដុល្លារអាមេរិចឯណោះ។ ក្នុងនោះផងដែរ ការងារមួយនេះកាន់តែមានសក្កានុពលនិងតម្រូវការកើនឡើងជាហូរហែ។   ទន្ទឹមនឹងនេះ ដោយមើលឃើញអំពីបញ្ហានិងតម្រូវការរបស់មនុស្សកាន់តែកើនឡើងលោកក៏បានពង្រីកមុខរបរនេះឱ្យកាន់តែធំឡើងៗ ដោយលោកបានបង្កើតក្រុម១ដែលមានឈ្មោះថា Same Ole dudes បានផ្តល់ការងារដល់មិត្តភក្តិរបស់លោក ព្រមទាំងផ្តល់ឱកាសដល់អ្នកអត់ការងារធ្វើមួយចំនួនទៀតផង។   លោក Robert ក៏បានបន្ថែមថា ការផ្សព្វផ្សាយពាណិជ្ជកម្មរបស់លោកគឺ ការបានចែកនាមប័ណ្ណទៅកាន់អ្នកដែលឈរតម្រង់ជួរនិងធ្វើការបិទផ្ទាំងពាណិជ្ជកម្មនៅតាមចិញ្ចើមផ្លូវនានាក្នុងទីក្រុង New York៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T08:48:23.910Z", "category": "ភាពជាអ្នកដឹកនាំ", "views": 91, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លក់កាហ្វេមាន ប្រកួតប្រជែងច្រើន! អ្នកបើកថ្មីថ្មោង គួរផ្តោតលើក្បួនលក់៤នេះ បើចង់ឈរជើងរឹងមាំ	https://business-cambodia.com/articles/coffee-shop-sale-ti-ps	ក្នុងរយៈពេលប៉ុន្មានឆ្នាំចុងក្រោយនេះ ហាងកាហ្វេបានក្លាយជាមុខជំនួញដ៏ពេញនិយមមួយនៅក្នុងទីក្រុងភ្នំពេញ និងតាមបណ្តាខេត្តនានា ដោយសារតែចំនួនអ្នកចូលចិត្តញ៉ាំកាហ្វេ មានការកើនឡើងឥតឈប់ឈរ ជាពិសេសមនុស្សក្នុងវ័យជំទង់នេះតែម្តង។ ហាងកាហ្វេមិនត្រឹមតែជាកន្លែងដែលអាចញ៉ាំកាហ្វេប៉ុណ្ណោះទេ ប៉ុន្តែវាជាកន្លែងដែលអ្នកអាចទៅជជែក អានសៀវភៅ និងជួបមិត្តភ័ក្តិ និយាយការងារ បានថែមទៀត។ ខណៈពេលដែលអាជីវកម្មនេះ កំពុងតែមានសន្ទុះខ្លាំងនៅក្នុងប្រទេស ហើយចំនួនអ្នកចង់បើកអាជីវកម្មកាហ្វេក៏កំពុងតែសម្លឹងមើលឱកាស ក្នុងការបើកផងដែរនោះថ្ងៃនេះយើងសូមលើកយកក្បួន៤ លក់កាហ្វេ អាចឈរជើងរឹងមាំ។ ដោយក្នុងនោះរួមមាន៖ ១. ដៅចំអតិថិជនគោលដៅ ជាការពិតណាស់ យើងមិនអាចធ្វើកាហ្វេដែលមានរសជាតិឆ្ងាញ់បាននោះទេ ប្រសិនបើយើងមិនបានដៅអតិថិជនគោលដៅឱ្យបានត្រឹមត្រូវ ព្រោះប្រភេទកាហ្វេមានច្រើន ហើយចំណង់ចំណូលចិត្តក៏ពុំដូចគ្នាដែរ ដូច្នេះហើយនៅពេលដែលយើងដៅដឹងវ័យ និងស្គាល់នរណាជាអតិថិជនគោលដៅ នោះការជ្រើសរើសគ្រប់កាហ្វេរបស់អ្នកនឹងចំគោលដៅ។   ២. មានមីនុយថ្មីៗជាប្រចាំ មែនទែនទៅបចុប្បន្ននេះមនុស្សចូលចង់ដឹងចង់សាក ចង់ដឹងនូវអ្វីៗថ្មីៗ ដូច្នេះហើយប្រសិនបើ ការលក់របស់យើងនៅតែដដែល នោះអតិថិជននឹងមានអារម្មណ៍ថាឆាប់សុាំ។ ដូច្នេះហើយដើម្បីឲ្យហាងកាហ្វេរបស់អ្នកអាចមានអតិថិជនថ្មីៗ អ្នកគួរតែព្យាយាមប្រើបច្ចេកទេសច្នៃប្រឌិត ដើម្បីបង្កើនភេសជ្ចៈថ្មីៗឲ្យបានច្រើននៅក្នុងហាង។ ការច្នៃប្រឌិតភេសជ្ជៈថ្មីៗ អាចជាចំណុចទាក់ទាញឲ្យអតិថិជនមិនធុញនឹងភេសជ្ចៈដដែលៗនៅក្នុងហាងរបស់អ្នក តែអាចឲ្យពួកគេអាចសាករសជាតិថ្មីផងដែរ។ ៣. យកចិត្តភ្ញៀវ ហាងកាហ្វេ ជាកន្លែងដែលអតិថិជនទៅញាំកាហ្វេសម្រាប់ពិក្សាករឿងការងារ ការសិក្សា ឬជួបជុំជជែកកិច្ចការ ដូច្នេះបរិយាសនៅក្នុងហាងរបស់អ្នកគួរតែមានលក្ខណៈបែបស្ងប់ស្ងាត់។ ដូចជាមានបទចម្រៀងតិចៗក្នុងហាង (មិនរំខានពេក) ពោលឱ្យអតិថិជនចូលទៅហើយមានអារម្មណ៍ធូរស្រាល បាត់ទុកកង្វល់ បូករួមជានឹងបុគ្គលរួសរាយរាក់ ហើយមាន WIFI ល្បឿនដែលជាក៏ជាផ្នែកសំខាន់មួយអាចទាក់ចិត្តអតិថិជនមកកាន់ហាងរបស់អ្នកលើកក្រោយទៀតផងដែរ។ ៤. ផ្សាព្វផ្សាយ ដើម្បីឲ្យអតិថិជនរបស់អ្នកបានស្គាល់អាជីវកម្មរបស់អ្នកបានលុះត្រាតែអ្នកចេះផ្សព្វផ្សាយ។ ការផ្សព្វផ្សាយអាចធ្វើឡើងក្រោមរូបភាពផ្សេងៗគ្នាទៅតាមទំហំថវិការបស់អ្នកដូចជា តាមរយៈ ជួលបុគ្គលល្បីៗ បណ្ដាញសង្គមដូចជា Facebook Ads និងតាមផេកផ្ទាល់ខ្លួនជាដើម។ ស្របគ្នានេះដែរ នៅដំណាក់កាលដំបូងអ្នកអាចបង្កើតប្រូម៉ូសិនថ្មីៗដូចជា ញ៉ាំ៣ដង ថែមជូន១ ដងដោយឥតគិតថ្លៃ ឬអាចជាការផ្ដល់ជូនគូប៉ុងបញ្ចុះតម្លៃជាដើម ដោយការធ្វើបែបនេះអតិថិជននឹងយល់ឃើញថាចំណេញ ហើយរីករាយក្នុងការទិញ ហើយអាចទាក់ទាញភ្ញៀវមកចាប់អារម្មណ៏ច្រើនថែមទៀត៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T08:30:17.156Z", "category": "កំពូលអ្នកលក់", "views": 72, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចង់រៀនភាសាចិន ពីមិនចេះសោះ នេះជាឆាណែលយូធូប៣ បង្រៀនចិនឆាប់ចេះ មិនបង់លុ.យ	https://business-cambodia.com/articles/learning-chinese-from-youtube-	បច្ចុប្បន្ននេះភាសាចិនត្រូវបានគេនិយមរៀនហើយ សម្រាប់អ្នកដែលចេះភាសាចិនច្បាស់ គឺមានភាពងាយស្រួលនៅក្នុងការរកការងារធ្វើ រកប្រាក់ចំណូលបានច្រើន។   ជាមួយគ្នានេះ សម្រាប់អ្នកដែលកំពុងចង់ចាប់យកភាសាចិន ហើយចង់រៀនមូលដ្ឋានគ្រឹះខ្លះៗ យើងសូមណែនាំឆាណែលយូធូបចំនួន៣ ដែលមានមេរៀន ថ្នាក់សិក្សាភាសាចិនកម្រិតដំបូងៗ សម្រាប់រៀនចាប់ផ្តើមពីចំណុចសូន្យ អាចចូលទៅសិក្សាបានដោយមិនពិបាកបង់លុយ៖   ១. ChineseFor.Us - Learn Mandarin Chinese Online   ឆាណែលមួយនេះបង្រៀនដោយជនជាតិចិនផ្ទាល់ តែនិយាយជាភាសាអង់គ្លេស។ ឆាណែលមួយនេះស័ក្តិសមសម្រាប់អ្នកថ្នាក់ដំបូងបំផុតហើយចង់រៀនជាមួយជនជាតិចិនផ្ទាល់។   ២. Kim Srey Eat គីម ស្រីអ៊ីត   សម្រាប់ឆាណែលមួយនេះដែរគឺមានការបង្រៀនជាភាសាខ្មែរ ដោយរៀនអំពីប្រយោគនិងប្រធានបទសម្រាប់ការរស់នៅប្រចាំថ្ងៃ ដោយរៀនជាមួយជនជាតិខ្មែរផ្ទាល់តែម្តង។   ៣. KIM MISSION   ចំពោះឆាណែលយូធូបនេះមានភាពពេញនិយម សម្រាប់អ្នកចង់ចេះភាសាចិនដំបូង ឬចេះខ្លះៗហើយ ដែលបង្រៀនដោយគ្រូជនជាតិខ្មែរ ដែលបង្ហាត់បង្រៀនទៅលើភាសាចិនមកជាយូរឆ្នាំ។   ជាការពិតណាស់នាពេលបច្ចុប្បន្ននេះភាសាទី២គឺជាតម្រូវការចំាបាច់១ក្នុងការប្រើប្រាស់នាពេលបច្ចុប្បន្នមិនថាការធ្វើទំនាក់ទំនង ការប្រកបរបរ ការងារ ឬការធ្វើដំណើរកម្សាន្តនោះទេ ដូច្នេះការរៀនឱ្យយល់និងស្តាប់បានយ៉ាងហោចណាស់១ភាសាក៏ជារឿងចាំបាច់ដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T08:26:36.859Z", "category": "ភាពជាអ្នកដឹកនាំ", "views": 468, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តម្លៃនៅខ្មែរ! មានលុយក្រោម២ម៉ឺន$ អាចទិញឡានអគ្គិសនី១ម៉ូដែលបានហើយ ខណៈទំហំប៉ុន Toyota Raize	https://business-cambodia.com/articles/ev-car-in-caombodia-pr-ice	សម្រាប់បងប្អូនមានថវិកា ២ម៉ឺនដុល្លារ ហើយចាប់អារម្មណ៍លើរថយន្តអគ្គិសនីសម្រាប់ជិះក្នុងក្រុង និងតាមទីប្រជុំជន  ដែលមានរូបរាងតូច ត្រូវម៉ាច់តែម្តង ខណៈរថយន្ត MENGO របស់ប្រទេសចិនមួយម៉ូឌែលនេះ នាំចូលមកដល់ស្រុកខ្មែរមានតម្លៃមិនដល់២ម៉ឺនដុល្លារទេ ជាមួយកម្លាំងថ្មតូចតែអាចទ្រទ្រង់ចម្ងាយផ្លូវរហូតដល់ 200Kmបាន។ MENGO ជាឡានអគ្គិសនីដាបបល(Double)សន្សំសំចៃ ពោលគឺថាចំពោះឡានអគ្គិសនីទាំងអស់ត្រូវបានចាត់ទុកជាប្រភេទយានយន្តដែលប្រើថាមពលដែលសន្សំសំចៃជាងយានយន្តប្រើម៉ាស៊ីនចំហេះក្នុង ១កម្រិត ហើយអ្វីដែលធ្វើឲ្យ MENGO ឡើងកម្រិតសន្សំសំចៃថែម ១កម្រិតទៀតនោះ គឺទៅលើថាមពលម៉ូទ័រអគ្គិសនីតូចល្មម អាចបើកបរក្នុងល្បឿនបំផុតតែ 100Km/h  និងមានអាគុយទំហំតែ 17.25Kwh អាចសាកភ្លើងមួយពេញរត់បាន 200Km រីឯការសាកថ្មត្រូវការពេលតែ ៦ ទៅ ៨ម៉ោង ប៉ុណ្ណោះ។ ម្យ៉ាងវិញទៀត សម្រាប់ម៉ូទ័ររបស់ឡាននេះ ត្រូវបានប្រើជាប្រភេទ PMSM (Permanent magnet synchronous Motor) ភាគច្រើនម៉ូទ័រនេះគេយកទៅប្រើលើឡានដង់ស៊ីតេថាមពលខ្ពស់ និងមានសំឡេងស្ងាត់ល្អ ហើយឡាន MENGO នេះដែរក៏អាចសណ្តោងរបស់របរធ្ងន់ៗផងដែរ។ គួរជំរាបផងដែរ ចំពោះឡានអគ្គិសនី LETIN MENGO នេះមានតម្លៃត្រឹមតែ ១៨២០០ដុល្លារ ហើយសម្រាប់ការធានាវិញទៅដល់ ៣ឆ្នាំ ។ ដូច្នេះប្រសិនអ្នកទាំងអស់ចាប់អារម្មណ៍ចង់ជិះឡានអគ្គិសនីលក្ខណ:គ្រួសារ ជាពិសេសអ្នកដែលរស់នៅបែបទីក្រុង មានមុខរបរ និងការងារក្នុងទីក្រុងភ្នំពេញ ឬបណ្តាខេត្តផ្សេងៗ គឺសាកសមបំផុតសម្រាប់ការជិះផ្លូវជិត និងមានសុវត្ថិភាព ថែមទៀតនោះអាចទាក់ទងផ្ទាល់ទៅកាន់ហ្វេសប៊ុកផេក Car4you Camboida  ឬ EV Cambodia និងតាមរយ:លេខទូរស័ព្ទ 099 22 66 05 ។	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T08:24:00.471Z", "category": "កំពូលអ្នកលក់", "views": 399, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កុំរកតែ១ផ្លូវ! ចង់បានចំណូលក្រៅពីប្រាក់ខែ នេះជារបរសាមញ្ញដែលគួរធ្វើ ចំណូលមិនចាញ់ប្រាក់ខែឡើយ	https://business-cambodia.com/articles/four-start-up-can-start	សម្រាប់អ្នកដែលមានដើមទុនរកស៊ីហើយ ប៉ុន្តែគិតថាខ្លួនឯងពុំមានបទពិសោធន៍ឬគ្មានជំនាញទាក់ទងជាមួយការរកស៊ីសោះ លោកអ្នកអាចសម្លឹងទុននៅមុខរបរទាំងនេះបាន បើទោះជាគ្មានបទពិសោធន៍រកស៊ីក៏អាចចាប់ផ្តើមនៅរបរទាំងនេះបានដែរ។ របរទាំងនោះមានដូចជា៖ ១. រកមុខរបរដើមទុនតិច៖ ការដែលយើងមានលុយខ្ទង់៥ពាន់ដុល្លារ ទៅ១ម៉ឺនដុល្លារ វាគឺជាលុយដែលស្ថិតក្នុងចំណោមលុយច្រើនបំផុតក្នុងការរកស៊ីតែការចាប់មុខរបរវាពិតជាចាំបាច់អោយយើងត្រូវគិតជាខ្លាំង ពោលទោះបីជាមានលុយច្រើនក៏ដោយយើងត្រូវតែចាប់មុខរបរណាដែលតូចតែត្រូវមានក្តីស្រមៃអោយធំ។ ការចេញរកស៊ី វាជារឿងសំខាន់ហេតុនេះហើយ យើងមិនគួរទៅចាប់មុខរបរណាធំពេកនោះទេ គួរតែចាប់ពីតូចទៅធំវិញ ប៉ុន្តែមុខរបរតូចនឹងយើងត្រូវធ្វើវាអោយស្របជាមួយនឹងក្តីស្រមៃធំរបស់យើងហើយអោយត្រូវជាមួយនឹងទីផ្សារទើបអាជីវកម្មរបស់យើងរស់បានយូរអង្វែង។ ២. រៀនលក់គម្រោង៖ គ្រប់អាជីវកម្មគឺយើងអាចលក់គម្រោងបានទាំងអស់ ពោលដូចយើងមានគម្រោងបើករបរកសិកម្មចិញ្ចឹមមាន់ ហាងម្ហូបអាហារ គឺអ្នកទាំងអស់គ្នាបើមានគម្រោងមួយនេះហើយអាចលក់ទៅអ្នកដែលមានដើមទុនច្រើន ហើយអាចយកលុយមួយនោះមកពង្រីកអាជីវកម្មយើងបន្ថែមទៀតក៏បានដែរ។ ៣. រៀនចាប់ផ្តើមដើមទុនតិច៖ ការរកស៊ីមួយយើងមិនអាចចាប់ផ្តើមដំបូងគឺធំតែម្តងនោះទេ តែយើងត្រូវចាប់ពីតូចទៅជាមុនសិន ពោលបើយើងចង់បើកម៉ាតមួយមិនមែនយើងហក់ធំតែម្តងនោះទេ គឺយើងត្រូវតែរៀនបើកតូចទៅសិនដើម្បីអោយមានគេស្គាល់ច្រើន ទើបយើងមានហានិភ័យទាបក្នុងបើកអាជីវកម្ម។ ៤. បើកម៉ាត៖ មែនទែនទៅ ចំពោះការបើកម៉ាតយើងអាចចំណាយខ្ទង់បួនប្រាំម៉ឺនដុល្លារឯណោះ ប៉ុន្តែប្រសិនជាយើងមានត្រឹមតែ១ម៉ឺនដុល្លារយើងអាចធ្វើទៅតាមលទ្ធភាពយើងសិន ប្រសិនជាយើងមើលឃើញនៅតំបន់ដែលយើងកំពុងតែរស់នៅគ្មានម៉ាតលក់សម្ភារៈទារក តំបន់ដែលយើងនៅគ្មានម៉ាតណាលក់ទាក់ទងជាមួយជីកសិកម្មទេ ដូចនេះនៅត្រង់ចំណុចនេះយើងអាចសាកល្បងបើកសិន កាលណាមានអតិថិជនគាំទ្រច្រើនចាំយើងបន្ថែមទុនពង្រីកម៉ាតបន្តទៀតក៏មិនទាន់ហួសពេលដែរ។ នៅត្រង់ចំណុចម៉ាតកសិកម្មនេះដែរ បងប្អូនទាំងអស់គ្នា អាចបើកម៉ាតកសិកម្មដែលមានលក់របស់គ្រប់យ៉ាងដូចជាជីកសិកម្ម គ្រាប់ពូជ ដែលទាក់ទងជាមួយកសិកម្មដើម្បីងាយស្រួលដល់អតិថិជនពេលមកទិញចង់បានអីគឺម៉ាតរបស់លោកអ្នកមានទាំងអស់ ដូនេះហើយនៅពេលដែលអតិថិជនចង់បានទំនិញកសិកម្មពេលក្រោយទៀតគេប្រាកដជាមកទិញនៅម៉ាតរបស់អ្នកជាក់ជាមិនខានឡើយ។ អត្ថបទដោយ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T07:11:41.383Z", "category": "ចាប់ផ្តើមអាជីវកម្ម", "views": 188, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អរគុណណាស់! ក្រុមហ៊ុនកូរ៉េ ចង់នាំផលិតផលកសិកម្មពីកម្ពុជាទៅកាន់ទីផ្សារក្នុងប្រទេសធំៗ២ នេះ	https://business-cambodia.com/articles/export-big-2-countries	កាលពីថ្មីៗកន្លងទៅនេះ ឯកឧត្តម ប្រាក់ ដាវីដ រដ្ឋលេខាធិការក្រសួងកសិកម្ម  រុក្ខាប្រមាញ់  និងនេសាទ និងសហការី បានអញ្ជើញទទួលជួបពិភាក្សាការងារជាមួយលោក Kim Moon Baik អនុប្រធានសមាគម Korean Senior Citizens Association of Cambodia  និងក្រុមហ៊ុនដៃគូសហការកូរ៉េ នៅទីស្តីការក្រសួងកសិកម្ម រុក្ខាប្រមាញ់ និងនេសាទ។    នៅក្នុងជំនួបនេះផងដែរ ភាគីក្រុមហ៊ុនបានបង្ហាញ ចំណាប់ អារម្មណ៍ ទៅលើផលិតផលសក្តានុពលរបស់កម្ពុជា មានដូចជា៖ ម្រេច ស្វាយសម្ងួត ចេកឆាប ជាពិសេសល្ង (ប្រេងល្ង) វារីវប្បកម្ម ដើមគកែច្នៃ និងដើមកៅស៊ូកែច្នៃជាដើម ។ បន្ថែមពីលើនេះ ភាគី ក្រុមហ៊ុនបានកោតសរសើរពីផលិតផល កសិកម្មកម្ពុជា ដែលមានគុណភាពខ្ពស់ រសជាតិឆ្ងាញ់ ធ្វើឱ្យប្រជាជនកូរ៉េចូលចិត្តបរិភោគ។ ដោយមើលឃើញពីសក្តា នុពលវិនិយោគ ទាំងនេះហើយ ក្រុមហ៊ុនមានបំណងមិនត្រឹមតែ ចង់នាំចូល ទៅកាន់ទីផ្សារកូរ៉េប៉ុណ្ណោះទេ ថែមទាំងចង់ពង្រីកការ នាំចូល ផលិតផលកសិកម្មកម្ពុជាទៅកាន់ទីផ្សារជប៉ុន និងទីផ្សារចិនផងដែរ។ ជាមួយគ្នានោះ ឯកឧត្តមបានណែនាំឱ្យក្រុមហ៊ុនបន្តការសិក្សា  និងវិភាគ សេដ្ឋកិច្ច លើដំណាំកសិកម្ម មួយចំនួន ជាពិសេសដំណាំល្ង ។  បន្ទាប់ពីធ្វើការសាកល្បង  ប្រសិនបើជោគជ័យ និងមានផលចំណេញ សេដ្ឋកិច្ចខ្ពស់ ជាងដំណាំផ្សេងៗ នោះក្រសួងកសិកម្ម នឹងបន្តធ្វើការសម្របសម្រួលបន្ថែមឱ្យគម្រោងនេះអាចផ្សារភ្ជាប់ជាមួយ សហគមន៍កសិកម្មបែបថ្មីនៅកម្ពុជា ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T06:32:01.798Z", "category": "ចាប់ផ្តើមអាជីវកម្ម", "views": 158, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
GrabFood រៀបចំកម្មវិធីជួបជុំ សំណេះសំណាល និងថ្លែងអំណរគុណដល់ដៃគូអាជីវកម្មឆ្នើមទាំង៣០របស់ខ្លួន	https://business-cambodia.com/articles/grab-food-recognizes-top-30-merchant-partners-at-exclusive-appreciation-event	ដើម្បីជាកិច្ចថ្លែងអំណរគុណ អបអរសាទរ និងលើកទឹកចិត្តដល់ដៃគូអាជីវកម្មឆ្នើម GrabFood បានប្រារព្ធកម្មវិធីជួបជុំនិងសំណេះសំណាលជាមួយនឹងដៃគូអាជីវកម្មឆ្នើមទាំង៣០ របស់ខ្លួន នៅថ្ងៃទី២៧ ធ្នូ ២០២៣ នៅសណ្ឋាគារ Fairfield by Mariot ក្រុងភ្នំពេញ។ កម្មវិធីមួយនេះ គឺធ្វើឡើងក្នុងគោលបំណងក្នុងការបង្កើននូវភាពស្និទ្ធស្នាល ពង្រឹងទំនាក់ទំនង និងស្វែងយល់ពីគ្នាទៅវិញទៅមករវាងក្រុមការងាររបស់ GrabFood ជាមួយនិងដៃគូអាជីវកម្ម ដើម្បីសម្រេចបាននិងពង្រឹងសេវាកម្មដឹកជញ្ជូនម្ហូបអាហារទៅកាន់អតិថិជនកាន់តែមានភាពងាយស្រួល និងប្រសើរឡើងជាងមុន។ ឆ្លៀតក្នុងឱកាសនោះផងដែរ ថ្នាក់ដឹកនាំជាន់ខ្ពស់ផ្នែកដឹកជញ្ជូនរបស់ GrabFood Cambodia លោក កង សុវណ្ណារ៉ូត បានថ្លែងសុន្ទរកថា ថ្លែងអំណរគុណចំពោះដៃគូអាជីវកម្មឆ្នើមទាំងអស់ ព្រមទាំងសម្តែងនូវសេចក្តីសោមនស្សរីករាយក្នុងការទទួលស្គាល់ និងអបអរសាទរសមិទ្ធផលដែលទទួលបានជាទីមោទនៈ។ លោកបានថ្លែងថា “ភាពជោគជ័យរបស់ GrabFood ដែលមានថ្ងៃនេះ មិនអាចសម្រេចបានឡើយប្រសិនបើគ្មានវត្តមានរបស់ដៃគូអាជីវកម្មទាំងអស់ចូលរួម ដោយការដាក់លក់និងផ្ដល់នូវអាហារដែលមានគុណភាព រសជាតិឆ្ងាញ់ តម្លៃសមរម្យទៅកាន់អតិថិជនរបស់យើង។ការខិតខំដ៏មោះមុតយ៉ាងសស្រាក់សស្រាំរបស់ដៃគូទាំងអស់ ក្នុងការពង្រឹងនិងបង្កើនគុណភាព ការជឿទុកចិត្ត ភាពពេញចិត្តខ្ពស់ និងបទពិសោធន៍ល្អៗរបស់អតិថិជន ជាសូចនាករដ៏សំខាន់ក្នុងការធ្វើឲ្យ GrabFood រីកចម្រើនយ៉ាងឆាប់រហ័ស និងឈានមុខលើវិស័យដឹកជញ្ជូនម្ហូបអាហារក្នុងប្រទេសកម្ពុជា”។ កម្មវិធីនេះបានប្រព្រឹត្តទៅដោយរលូន ប្រកបទៅដោយភាតរភាព ផ្លាស់ប្ដូរគំនិតគ្នា និងរីករាយជាមួយនឹងអាហារឆ្ងាញ់ៗ ដែលញ៉ាំងកម្មវិធីទាំងមូលកាន់តែរីករាយ និងជារាត្រីនៃការចងចាំប្រកបដោយអត្ថន័យ។ Grab ជឿជាក់ថា ការជួបជុំជាមួយនឹងដៃគូអាជីវកម្មនេះ នឹងបង្កើនទំនាក់ទំនងកាន់តែប្រសើរឡើងជាមួយនឹងចក្ខុវិស័យដ៏មោះមុតក្នុងការអភិវឌ្ឍឥតឈប់ឈរ។  Grab ឈរលើឆន្ទៈក្នុងការផ្ដល់ជូននូវភាពងាយស្រួលទៅកាន់អ្នកប្រើប្រាស់ជាមួយនិង អាហារឆ្ងាញ់ៗ សេវាកម្មដឹកជញ្ជូនរហ័សទាន់ចិត្ត ព្រមទាំងសេវាដឹកជញ្ជូនដែលមានតម្លៃទាបជាងគេបំផុត។ គួរបញ្ជាក់ថា GrabFood បានដាក់ដំណើរការសេវាកម្មដឹកជញ្ជូនម្ហូបអាហារជាផ្លូវការនៅកម្ពុជានៅថ្ងៃទី៣១ ខែកក្កដា ឆ្នាំ២០២២ ជាមួយនឹងសន្ទុះគាំទ្រយ៉ាងខ្លាំងពីសំណាក់អ្នកប្រើប្រាស់រហូតមកដល់សព្វថ្ងៃនេះ ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T05:53:27.946Z", "category": "PR", "views": 703, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
ស្ងាត់ៗ គម្រោងស្ពានអាកាសកម្ពស់ ២ ជាន់តម្លៃ ៣៦ លា.នដុល្លារសម្រេចការសាងសង់ ៨០ ភា.គរយហើយ	https://business-cambodia.com/articles/monivong-flyover-completed-eighty-percent	ស្ពានអាកាសព្រះមុនីវង្ស ដែលជាស្ពានអាកាសកម្ពស់ពីរជាន់ដំបូងបំផុតនៅរាជធានីភ្នំពេញ គិតមកដល់ពេលនេះបានសម្រេចការសាងសង់បាន ៨០ ភាគរយហើយសម្រាប់ដំណាក់កាលទី១ ខណៈគម្រោងនេះគ្រោងដាក់ឲ្យដំណើរការមុនបុណ្យចូលថ្មីប្រពៃណីខ្មែរខាងមុខនេះ។ នេះបើយោងតាមការបញ្ជាក់ពីឯកឧត្ដម កើត ឆែ អភិបាលរងរាជធានីភ្នំពេញ។     នៅក្នុងលើទំព័រហ្វេសប៊ុកផ្លូវការឯកឧត្ដមបានសរសេរថា “នៅថ្ងៃទី២៩ ខែមករា ឆ្នាំ២០២៤ ខាងមុខនេះ ឯកឧត្តម ឃួង ស្រេង អភិបាល នៃគណៈអភិបាលរាជធានីភ្នំពេញ នឹងអញ្ជើញជាគណៈអធិបតីក្នុងពិធីភ្ជាប់ស្ពានអាកាសព្រះមុនីវង្សថ្មី ស្ថិតនៅចំណុចប្រសព្វរវាងមហាវិថីព្រះមុនីវង្ស, មហាវិថីសម្តេចតេជោ ហ៊ុន សែន និងមហាវិថីយោធពលខេមរភូមិន្ទ (ផ្លូវ២៧១)”។   ឯកឧត្ដមបន្ដថា “ក្នុងដំណាក់កាលទី១ ការសាងសង់ស្ពានអាកាសព្រះមុនីវង្សថ្មី (ស្ពានអាកាសជាន់ទី២) បច្ចុប្បន្នសាងសង់បានសម្រេចប្រមាណ ៨០% ហើយតាមផែនការគ្រោងនឹងត្រូវបញ្ចប់នៅចុងខែមីនា ឆ្នាំ២០២៤ ខាងមុខនេះ។ ចំណែកដំណាក់កាលទី២ គ្រោងនឹងបញ្ចប់មុនចូលឆ្នាំប្រពៃណីជាតិ ឆ្នាំ២០២៥”។   សូមរំឮកផងដែរថា គម្រោងស្ពានអាកាសព្រះមុនីវង្សនេះ ត្រូវបានបើកការដ្ឋានសាងសង់កាលពីថ្ងៃទី៣១ ខែសីហា ឆ្នាំ២០២២។ ការសាងសង់ស្ពានអាកាសថ្មីនេះ គឺជាគម្រោងរបស់រាជរដ្ឋាភិបាលកម្ពុជាតាមរយៈរដ្ឋបាលរាជធានីភ្នំពេញ និងសាងសង់ដោយក្រុមហ៊ុនវិនិយោគទុនអាណិកជនកម្ពុជា OCIC ដែលចំណេញថវិកាប្រមាណ ៣៦ លានដុល្លារ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-28T04:58:12.398Z", "category": "អចលនទ្រព្យ", "views": 308, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កាត់វីដេអូ ឥតគិតថ្លៃ! មកស្គាល់ឆានណេលយូធូបខ្មែរ៣ បង្រៀនឌីហ្សាញរូបភាព កាត់វីដេអូ មិនអស់លុ.យមួយរៀល	https://business-cambodia.com/articles/channel-cut-video-free	បច្ចុប្បន្ននៅក្នុងសម័យឌីជីថលនេះ សម្រាប់អ្នកដែលចេះកាត់តវីដេអូ និងរូបភាព បច្ចុប្បន្នគឺសម្បូរការងារ។ មួយវិញទៀត អ្នកចេះជំនាញកាត់វីដេអូ និងឌីហ្សាញរូបភាព ក៏អាចបើកអាជីវកម្មខ្លួនឯង ឬធ្វើជា Freelancer ស្វែងរកប្រាក់ចំណូលខ្ទង់ពាន់ដុល្លារ ក្នុងមួយខែៗផងដែរ។ ដើម្បីជាផ្លូវថ្មី សម្រាប់អ្នកចង់ចាប់អាជីពធ្វើជាអ្នកឌីហ្សាញ និងកាត់តវីដេអូនេះ ថ្ងៃនេះចាបក្រហមសូមណែនាំឆានែលយូធូបខ្មែរ៣ ដែលយើងអាចចូលទៅរៀន ដោយឥតគិតថ្លៃ សម្រាប់អ្នករៀនកម្រិតដំបូងៗ៖   ១. DIAMOND MEDIA     នេះគឺជាឆានែលយូធូប ដែលបង្រៀនទៅលើកម្មវិធីពពួក Adobe ដូចជា Adobe Premiere, Adobe Photoshop, Adobe After Effect, Cinema 4D និងប្រភេទកម្មវិធីកាត់តជាច្រើនទៀត។ នៅក្នុងកម្មវិធីនីមួយ ម្ចាស់ឆានែលយូធូប បានបង្រៀន និងពន្យល់លម្អិត តាមលំដាប់លំដោយនៃមេរៀន។ ដូច្នេះប្រសិនបើលោកអ្នកចង់ចេះឌីហ្សាញរូបភាព និងកាត់វីដេអូអាចចូលទៅ Subscribe ឆានែលយូធូបរបស់គាត់ និងរៀនដោយយកចិត្តទុកដាក់ យកជំនាញដាក់ខ្លួនឲ្យពិតប្រាកដ។   ២. Rean Design     នេះក៏ជាឆានែលយូធូបរបស់ខ្មែរ ដែលប្រមូលផ្ដុំទៅដល់មេរៀនកាត់តរូបភាព និងវីដេអូ ជាមួយពពួកកម្មវិធី Adobe Photoshop, Adobe After Effect, Adobe  illustrator, Cinema 4D និងកម្មវិធីមួយចំនួនទៀត។ សម្រាប់មេរៀននៅក្នុងឆានែលនេះ គឺបានចង់ក្រងជាបណ្ដុំ ងាយស្រួលតាមដាន និងងាយរៀន។ សម្រាប់អ្នកចង់ចេះ អាចចូលរៀនបាន។   ៣. KIMSROY Official     ស្រដៀងទៅនឹងឆានែលយូធូបទាំង២ខាងលើដែរ នេះគឺជាកន្លែងដែលបងប្អូនអាចចូលទៅរៀនជំនាញកាត់តវីដេអូ និងឌីហ្សាញរូបភាព ជាមួយកម្មវិធីពពួក Adobe និងកម្មវិធីល្បីៗមួយចំនួនទៀត។ សម្រាប់អ្នកចង់រៀន អាចចូលទៅឆានែលខាងលើ ដើម្បីសិក្សាបន្ថែមជំនាញចំណូលខ្ពស់នេះបាន៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-27T17:09:28.793Z", "category": "កំពូលអ្នកលក់", "views": 705, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
រកស៊ីមានឡើងមានចុះ! មកដឹងក្បួនងើបចេញពីការខាតដែលធ្វើឱ្យការលក់កើនទ្វេដង	https://business-cambodia.com/articles/japan-sales-rules	ស្ទើរតែគ្រាប់អាជីវកម្មទាំងអស់ការចេញរកស៊ីដំបូងៗភាគច្រើនតែងតែចៀសមិនផុតទេពីបញ្ហាលក់ខាត មិនសូវមានគេស្គាល់ប៉ុន្តែនៅពេលដែលជួបបញ្ហាទាំងអស់នេះហើយ ជាអ្នកលក់ត្រូវមានក្បួនដើម្បីទប់ទល់វាឱ្យបានលឿនបំផុតព្រោះអាជីវកម្មត្រូវការចំណូល ហើយចំណូលប្រៀបបានជាដង្ហើមបើគ្មានចំណូលគឺគ្មានដង្ហើមដើម្បីដកដូចគ្នា។   ទាក់ទិន្នទៅនឹងបញ្ហាដ៏ឈឺក្បាលនេះហាងជប៉ុនដ៏ល្បីឈ្មោះមួយកន្លែងនឹងធ្វើការចែករំលែកពីបទពិសោធន៍ធ្លាប់រកស៊ីខាត ដល់បងប្អូនទាំងអស់គ្នាថ្លែងទៅកាន់ក្រុមការងារ Business Cambodia លោក អ៊ីង លាងហួតដែលជាអ្នកគ្រប់គ្រងហាងលក់សំលៀកបំពាក់ដ៏ល្បីមួយ ក្រោមម៉ាកយីហោជប៉ុន JingiJapan Newsed & Outlet Center បាននិយាយថា"គិតមកដល់ពេលនេះហាងនេះមានអាយុកាលជិតមួយឆ្នាំហើយដោយការចាប់ផ្តើមអាជីវកម្មដំបូងហាងបានខាតបង់ច្រើនប៉ុន្តែបន្ទាប់ពីប្រើច្បាប់ទាំងបីខាងក្រោមនេះហាងអាចងើបឡើងវិញបានយ៉ាងឆាប់រហ័ស" ដែលក្នុងនោះរួមមាន៖   ១. ប្រមូសិនពេលមេឃភ្លៀង   រាល់ពេលមេឃភ្លៀងគឺជាពេលវេលាដែលមនុស្សភាគច្រើនមិនចង់ចេញក្រៅដូច្នេះហើយជីងហ្គីបានរៀបចំកម្មវិធីពិសេសៗសម្រាប់អ្នកដែលទៅទិញនៅហាងពេលមេឃកំពុងភ្លៀវដើម្បីជាការថ្លែងអំណរគុណដល់ភ្ញៀវ ដែលតស៊ូមកទាំងភ្លៀវ។ លើសពីនេះអ្វីដែលកាន់តែពិសេសនោះគឺ ភ្ញៀវមកទិញទាំងមិនបានរំពឹងថាមានការបញ្ចុះតម្លៃដូច្នេះវាធ្វើឱ្យពួកគេភ្ញាក់ផ្អើល និងធ្វើឱ្យពួកគេមានអារម្មណ៍សប្បាយរីករាយនិងចងចាំជីងហ្គីកាន់តែច្រើនជាងមុន។   ២. ផុសវីឌីអូក្នុងបណ្តាញសង្គម TIK TOK   ក្នុងសម័យឌីជីថលនេះ មិនចេះប្រើបណ្តាញសង្គមប្រៀបដូចជាការរកស៊ីមិនចេះធ្វើទីផ្សារអញ្ចឹងដែរព្រោះថាសម័យនេះមនុស្សភាគច្រើនទាក់ទងគ្នាតាមរយៈវា មិនថាការកំសាន្តការផ្សាព្វផ្សាយជាដើម ដូច្នេះហើយទើបខាងហាងបានរៀបចំកាដូរបន្តិចបន្តួចសម្រាប់អតិថិជនរបស់ខ្លួនចំពោះដែលផុសវីឌីអូក្នុងហាងរបស់ខ្លួនតាម TIK TOKហើយទទួលបានបេះដូងចាប់ពី១០០ឡើង។ដោយគន្លឹះមួយនេះពិតជាមានប្រសិទ្ធភាពខ្លាំងមែនទែន ដែលធ្វើឱ្យជីងហ្គីចាប់ផ្តើមផ្ទុះការគាំទ្រខ្លាំងតាំងពីពេលនោះមកជីងហ្គីមានអ្នកចាប់អារម្មណ៍ខ្លាំង ហើយអាចទាញភ្ញៀវថ្មីចូលឥតល្លែ។   ៣.ទិញថែម   មិនសូវខុសពីហាងដ៏ទៃមួយចំនួនទៀតដែរជីងហ្គីក៏បានធ្វើការប្រមូលសិននៅតាមឱកាសពិសេសដល់អតិថិជនរបស់ខ្លួនផងដែរ ដោយអតិថិជនដែលធ្វើការជាវសម្លៀកបំពាក់ចំនួន៤ឡើងអតិថិជននឹងទទួលសម្លៀកបំពាក់ថែមមួយភ្លាមថែមទៀតដោយឥតគិតថ្លៃ។ មូលហេតុទាំងអស់នេះហើយបានធ្វើឱ្យជីងហ្គីមានអ្នកស្គាល់កាន់តែច្រើនឡើងៗពីមួយថ្ងៃទៅមួយថ្ងៃ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-27T17:04:54.542Z", "category": "កំពូលអ្នកលក់", "views": 172, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ផ្តើមចេញពីអាជីវកម្មលក់ទឹកស៊ីអ៊ីវ Yeo’s វិវត្តខ្លួនក្លាយជាក្រុមហ៊ុនភេសជ្ជៈខ្នាតធំ ឈរជើងជាង ១០០ឆ្នាំ	https://business-cambodia.com/articles/yeo-company	ទឹកផ្លែឈើ Yeo’s ត្រូវបានគេទទួលស្គាល់ថាជាក្រុមហ៊ុនទឹកផ្លែឈើដែលមានគុណភាព អស់រយៈពេល ១០០ឆ្នាំមកហើយ ហើយផលិតផលរបស់ក្រុមហ៊ុននេះត្រូវបានចែកចាយស្ទើរពាលពេញពិភពលោកនាពេលបច្ចុប្បន្ន ទាំងនៅប៉ែកអឺរ៉ុបនិងអាស៊ី។ ថ្វីបើបច្ចុប្បន្នមានមនុស្សជាច្រើនបានស្គាល់ថាក្រុមហ៊ុន Yeo's ជាក្រុមហ៊ុនផលិតទឹកផ្លែឈើ ប៉ុន្តែមានមនុស្សតិចនាក់ណាស់ដែលបានដឹងថា ការពិតមុនក្លាយជាយីហោល្បីខាងផលិតទឹកផ្លែឈើនេះ ក្រុមហ៊ុន Yeo's គ្រាន់តែជាសិប្បកម្មផលិតទឹកស៊ីអ៊ឺវខ្នាតតូចមួយប៉ុណ្ណោះ។   បើវិលត្រឡប់ទៅ ១២៣ ឆ្នាំមុន ក្រុមហ៊ុន Yeo’s គ្រាន់តែជាកន្លែងផលិតទឹកស៊ីអ៊ីវតូចមួយប៉ុណ្ណោះ នៅស្រុក Zhangzhou ខេត្ត Fujian ប្រទេសចិន ។ សិប្បកម្មដំបូងបំផុតរបស់ Yeo's ត្រូវបានគេដាក់ឈ្មោះថា "Yeo Hiap Seng" ដែលបានបង្កើតឡើងនៅអំឡុងឆ្នាំ ១៩០០ ជាមួយដើមទុនប្រមាណជា ២៩៦ ដុល្លារ ជាលុយចូលហ៊ុនគ្នារវាងលោក Yeo Hiap Seng ជាមួយនឹងមិត្តភក្តិរបស់លោកម្នាក់ផ្សេងទៀត។ប៉ុន្តែក្រោយការបង្កើត អាជីវកម្មនេះមិនសូវជាមានភាពល្បីល្បាញប៉ុន្មាននោះទេ។     លុះក្រោយមកនៅអំឡុងឆ្នាំ ១៩២០ លោក Keng Lian ក៏បានប្រគល់អាជីវកម្មនេះទៅឱ្យកូនប្រុសរបស់គាត់ឈ្មោះ Thian In។ក្រោយការចូលកាន់កាប់អាជីវកម្មស្នងពីឪពុក Thian In មិនធ្វើឱ្យឪពុកអស់សង្ឃឹមឡើយ ព្រោះពេលនោះអាជីវកម្មទឹកស៊ីអ៊ីវរបស់ត្រកូល Yeo ក៏ចាប់ផ្តើមទទួលបានភាពល្បីល្បាញបន្តិចម្តងៗ ព្រោះកូនប្រុសច្បងលោក Seng Lian បានធ្វើការផ្លាស់ប្តូរការរកស៊ីបែបថ្មី ពីអាជីវកម្មបែបគ្រួសារ ក្លាយជាសិប្បកម្មប្រើប្រាស់ម៉ាស៊ីនទំនើបៗ និងការធ្វើទីផ្សារដោយការតាំងពិរព័ណ៍ជាដើម។ពេលនោះហើយដែល ក្រុមហ៊ុនផលិតទឹកស៊ីអ៊ីវ Yeo’s ត្រូវបានគេចាត់ទុកថាជាក្រុមហ៊ុនដំបូងគេបំផុតនៅលើពិភពលោក ដែលផលិតទឹកស៊ីអ៊ីវមានការវេចខ្ចប់ក្នុងទម្រង់កំប៉ុងដែលងាយស្រួលប្រើ និងមានការផលិតប្រើប្រព័ន្ធ UHT។   ប៉ុន្តែគួរឱ្យស្តាយ ក្រោយភាពជោគជ័យដ៏គួរឱ្យកោតសរសើរនេះ នៅក្នុងឆ្នាំ ១៩៣៧ ប្រទេសចិនក៏មានសង្គ្រាមមួយបានកើតឡើង ដែលធ្វើឱ្យអាជីវកម្មជាច្រើនត្រូវបានបិទទ្វារ ក្នុងនោះចំណោមនោះក៏មានអាជីវកម្មរបស់លោក Seng Lian ផងដែរ។ប៉ុន្តែថ្វីបើមានសង្គ្រាមកើតឡើងក៏ពិតមែន ប៉ុន្តែវាមិនបានធ្វើឱ្យអាជីវកម្មមួយនេះត្រូវបញ្ចប់ត្រឹមនេះឡើយ ដោយពេលនោះម្តាយរបស់ Thian In ឈ្មោះ Xu Gan Niang បានលើកទឹកចិត្តឱ្យកូនប្រុសខ្លួនរត់ភៀសខ្លួនចេញពីប្រទេសចិនទៅវិនិយោគជំនួញនេះបន្តនៅប្រទេសផ្សេងវិញ។ទើបពេលនោះហើយ លោក ធៀន អ៊ីន ក៏បានសម្រេចចិត្តចាកចេញពីបងប្អូនបង្កើតរបស់គាត់ទាំងប្រាំពីរនាក់ ហើយជិះទូកជាមួយប្រពន្ធ និងកូនប្រុសបួននាក់ទៅកាន់ប្រទេសសិង្ហបុរីដើម្បីស្វែងរកដំណើរការចាប់ផ្តើមថ្មី។     ការប្រើជីវិតនៅលើទឹកដីថ្មីវាពិតជាមិនងាយស្រួលនោះទេសម្រាប់ ធៀន អ៊ីន ប៉ុន្តែសហគ្រិនវ័យក្មេងរូបនេះនៅតែអាចជម្នះបានទៅដោយរលូន រហូតនៅក្នុងថ្ងៃទី ១៨ ខែ កញ្ញា ឆ្នាំ ១៩៣៨ គាត់ក៏បានចាប់ផ្តើមរោងចក្រថ្មីរបស់គាត់។ពេលនោះអាជីវកម្មទឹកស៊ីអ៊ីវរបស់គាត់ពិតជាទទួលបានការគាំទ្រខ្លាំងមែនទែនពីប្រជាជនសឹង្ហបុរី  ដោយគាត់ក៏រំពឹងថាការចាប់ផ្តើមលើកនេះវានឹងអាចឋិតស្ថេរយូរអង្វែងលែងមានអ្វីមករំខានទៀតហើយ តែជាសំណាងអាក្រក់នៅថ្ងៃទី ១៧ ខែ មករា ឆ្នាំ ១៩៤២ រោងចក្រផលិតទឹកស៊ីអ៊ឺវ ធៀន អ៊ីនក៏ត្រូវបានគេបំផ្លាញម្តងទៀតដោយសារសង្គ្រាមលោកលើកទឹ២។   ជាការពិតសង្គ្រាមខ្លាំងគ្មានអ្នកណាទៅនឹកឃើញការរកស៊ីអ្វីទៀតទេ មានតែខំប្រឹងរត់យករួចខ្លួន ប៉ុន្តែចំពោះ ធៀន អ៊ីន វិញបែរជានៅតែអាចលួចលាក់ផលិតទឹកស៊ីអ៊ីវលក់បានដដែល ហើយថែមទាំងលក់ដាច់ទៀតផង ព្រោះមនុស្សត្រូវការប្រើណាស់នៅពេលនោះ។រហូតដល់ឆ្នាំ ១៩៥១ ក្រោយសង្គ្រាមបញ្ចប់ទៅ ធៀន អ៊ឺន ក៏បានបើករោងចក្រផលិតទឹកស៊ីអ៊ឺវឡើងជាលើកទី៣ លើផ្ទៃដី៤ហិកតា នៅកណ្តាលទីក្រុងប្រទេសសឹង្ហបុរីតែម្តង។ដែលការត្រឡប់មកវិញលើកនេះ គាត់មិនត្រឹមតែផលិតតែទឹកស៊ីអ៊ីវប៉ុណ្ណោះទេ គាត់ក៏បានផលិតប្រភេទអាហារកញ្ចប់ដូចជា មី គុយទាវ និងអាហារកំប៉ុងផ្សេងៗទៀតជាបន្តបន្ទាប់។     ភាពរីកចម្រើននេះក៏បានបន្តរហូតធ្វើឱ្យក្រុមហ៊ុន Yeo Hiap Seng ត្រូវបានចុះបញ្ជីនៅក្នុងផ្សារហ៊ុនសិង្ហបុរីក្នុងឆ្នាំ ១៩៦៩ ហើយនៅឆ្នាំ ១៩៧៥ ក្រុមហ៊ុននេះបានទទួលសិទ្ធិផ្តាច់មុខ និងចែកចាយសម្រាប់ក្រុមហ៊ុន Pepsi នៅក្នុងប្រទេសសិង្ហបុរី និងម៉ាឡេស៊ី ថែមទៀតផង។បន្តមកទៀតក្រុមហ៊ុន Yeo Hiap Seng បានទិញ General Bottling ពីហុងកុងក្នុងឆ្នាំ ១៩៨១ ដែលបានបង្កើនប្រាក់ចំណូលពី ៩៦ លានដុល្លារកើនដល ១៤៦ លានដុល្លារក្នុងឆ្នាំ ១៩៨២ ។ លុះក្នុងឆ្នាំ១៩៩៥ Yeo Hiap Seng ក៏ត្រូវបានទិញដោយមហាសេដ្ឋីអចលនទ្រព្យសិង្ហបុរីឈ្មោះ Ng Teng Fong ដែលបានទិញភាគហ៊ុនគ្រប់គ្រងក្នុងអាជីវកម្មនេះបន្ត។   គួរបញ្ជាក់ផងដែរថា ក្រោយរកស៊ីអស់រយៈពេល ១២៣ ឆ្នាំបច្ចុប្បន្នក្រុមហ៊ុន Yeo’s មានផលិតផលជាច្រើនប្រភេទក្រៅពីទឹកផ្លែឈើ ដោយក្នុងនោះមានជាប្រភេទអាហារកញ្ចប់ដូចជាមី គុយទាវ សាច់កំប៉ុង ទឹកជ្រលក់ ទឹកម្ទេស និងទឹកសុទ្ធជាដើម។ហើយតាមរយៈលក់នូវផលិតផលទាំងអស់នោះបានធ្វើឱ្យប្រាក់ចំណូលក្រុមហ៊ុននេះមានការកើនឡើងដល់ ចំនួន 1.2 លានដុល្លារសិង្ហបុរីក្នុងរយៈពេលប្រាំមួយខែឆ្នាំ ២០២២ ធៀបនឹងឆ្នាំ ២០២១ ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-27T09:15:18.143Z", "category": "ចាប់ផ្តើមអាជីវកម្ម", "views": 144, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រាជរដ្ឋាភិបាលអនុញ្ញាតឲ្យក្រសួងការពារជាតិ ជ្រើសរើសពលទាហានថ្មី ១១១នាក់ សម្រាប់ក្របខ័ណ្ឌបញ្ជាការដ្ឋានអង្គរក្ស	https://business-cambodia.com/articles/national-defense	យោងតាមសេចក្តីសម្រេចរបស់រាជរដ្ឋាភិបាលកាលពីថ្ងៃទី ២៧ ខែ មករា ឆ្នាំ ២០២៤ នេះបានអនុញ្ញាតឱ្យក្រសួងការពារជាតិ ជ្រើសរើសពលទាហានថ្មីចំនួន ១១១ នាក់ ដើម្បីចូលបំពេញការងារក្របខ័ណ្ឌបញ្ជាការដ្ឋានអង្គរក្ស។   ដោយនៅក្នុងសេចក្តីសម្រេចនោះបានបញ្ជាក់ទៀតថា រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី រដ្ឋមន្ត្រីក្រសួងការពារជាតិ រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុអគ្គមេបញ្ជាការ នៃកងយោធពលខេមរភូមិន្ទ រដ្ឋមន្ត្រី រដ្ឋលេខាធិការ គ្រប់ក្រសួងស្ថាប័នដែលពាក់ព័ន្ធត្រូវអនុវត្តសេចក្តីសម្រេចនេះចាប់ពីថ្ងៃចុះហត្ថលេខាតទៅ។   គួរបញ្ជាក់ផងដែរថា សម្រាប់ការជ្រើសនិងទីតាំងសម្រេចយកពាក្យនូវមិនទាន់មានការបញ្ជាក់នោះទេ ហេតុនេះប្រសិនបើមានដំណឹងបញ្ជាក់បន្ថែមពីការដាក់ពាក្យយ៉ាងណានោះ ក្រុមការងារក៏នឹងធ្វើការផ្សព្វផ្សាយជូននៅពេលក្រោយបន្ថែមទៀត៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-27T04:38:25.522Z", "category": "ព័ត៌មានថ្មីៗ", "views": 599, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធ្វើការរាល់ថ្ងៃតិចអត់ដឹង! នេះជាប្រា.ក់ខែឆ្លាត អាចជួយអ្នកកសាងភាពមានបានក្នុងរយៈពេលខ្លី	https://business-cambodia.com/articles/salary-rich	មនុស្សជាច្រើនចង់បានសេរីភាពផ្នែកហិរញ្ញវត្ថុ ប៉ុន្តែពួកគេមិនដឹងថាត្រូវចាប់ផ្តើមដោយរបៀបណាដើម្បីសម្រេចនូវវត្ថុបំណងនោះទេ។ ជាទូទៅដើម្បីសម្រេចវត្ថុបំណងនេះក្នុងវ័យក្មេងអ្នកត្រូវតែមាន ប្រាក់ខែឆ្លាត។ តើអ្វីហៅថាប្រាក់ខែឆ្លាត? អ្នកជំនាញសេដ្ឋកិច្ចលោក ង៉ែត ជូ បានពន្យល់ថា មុននឹងទទួលបានប្រាក់ខែឆ្លាតអ្នកត្រូវតែជាមនុស្សឆ្លាតជាមុនសិន ព្រោះប្រាក់ខែឆ្លាតជាសម្មតិផលរបស់មនុស្សឆ្លាត។ ខាងក្រោមនេះគឺជាលក្ខណ ៣យ៉ាងនៃប្រាក់ខែឆ្លាត៖   ១/. ជាប្រាក់ខែដែលបានមកពីការងារដែលផ្តល់នូវឱកាសល្អៗ   សូមកុំយល់ច្រលំថាពេលចប់មហាវិទ្យាល័យកាតព្វកិច្ចក្នុងការរៀនសូត្រគឺត្រូវចប់ដែរនោះទេ។ តាមពិតទៅកន្លែងធ្វើការគឺជាការរៀនសូត្រដ៏ល្អបំផុត ព្រោះវាជាកន្លែងអនុវត្តផ្ទាល់ ដកពិសោធន៍ផ្ទាល់ពីការងារជាក់ស្តែង។ អ្នកត្រូវតែយល់ថាក្រៅពីការទទួលបានប្រាក់ខែពីការចាយពេលមួយថ្ងៃប្រាំបីម៉ោងគឺជាការវិនិយោគដើម្បីកសាងសមត្ថភាពរបស់ខ្លួនឯងឲ្យកាន់តែរឹងមាំ។   ២/. ជាប្រាក់ខែដែលមានកំណើនប្រចាំឆ្នាំមិនតិចជាង១០%   ប្រសិនបើប្រាក់ខែឡើងតិចជាង ១០% នោះវាជាប្រាក់ខែក្រិន។ ទោះពុំមានភាពរីកចម្រើនផ្នែកសេដ្ឋកិច្ចក្តី ប៉ុន្តែជាទូទៅកំណើនសេដ្ឋកិច្ចជាមធ្យមគឺ ៧% និងកម្រិតនៃអតិផរណាគឺ ៣%។ អ្នកអាចត្រូវបានពន្យល់ពីថ្នាក់ដឹកនាំក្នុងក្រុមហ៊ុនថា ដោយសារតែក្រុមហ៊ុនមិនចំណេញដូច្នេះហើយក្រុមហ៊ុនមិនអាច ឬពុំមានលទ្ធភាពដំឡើងប្រាក់ខែបាននោះទេ។   ជាមួយគ្នានេះដែរ មនុស្សជាច្រើនយល់ថានោះជាការសម្រេចចិត្តរបស់ថ្នាក់គ្រប់គ្រង ហើយខ្លួនគ្មានសិទ្ធ ឬគ្មានមានឥទ្ធិពលក្នុងការទាមទារនោះឡើយ។ ប៉ុន្តែអ្នកភ្លេចគិតថាថ្នាក់គ្រប់គ្រងក្រុមហ៊ុនគេឆ្លាតណាស់ គេហ៊ានចំណាយឲ្យតែមើលឃើញថាចំណេញ។ ត្រង់ចំណុចនេះមានន័យថា ឲ្យតែអ្នកមានសមត្ថភាពល្អ ចេះមានគំនិតផ្តួចផ្តើមក្នុងការអភិវឌ្ឍន៍ក្រុមហ៊ុន យកចិត្តទុកដាក់ក្នុងការបំពេញការងារនោះអ្នកនឹងក្លាយទៅជាធនធានដ៏សំខាន់មួយនៅក្នុងក្រុមហ៊ុនជាក់ជាមិនខាន។ ដូច្នេះអ្នកត្រូវដឹងថា អ្នកទៅវិញទេដែលមានឥទ្ធិពលក្នុងការសម្រេចចិត្តរបស់ថ្នាក់គ្រប់គ្រង។   ៣/. ជាប្រាក់ខែដែលយកទៅចាត់ចែងជាគ្រាប់បាយនិងគ្រាប់ពូជ   គ្រាប់បាយសំដៅទៅលើការចាយវាយចាំបាច់សម្រាប់ការរស់នៅ។ គ្រាប់ពូជសំដៅទៅលើការយកទៅវិនិយោគសម្រាប់ទទួលបានប្រាក់ចំណេញមកវិញ មិនមែនជាការចំណាយទៅលើភាពហ៊ឺហារទិញសម្ភារៈដែលមិនចាំបាច់នានានោះឡើយ។ ទុនវិនិយោគ ឬក៏ហៅថាគ្រាប់ពូជសំខាន់ណាស់សម្រាប់បង្កើតធនធានបន្ថែម បង្កើតនូវចំណូលបន្ថែម។ ប្រសិនបើអ្នកពឹងផ្អែកលើប្រាក់ខែតែមួយប្រភពដោយមិនចេះសន្សំវាដើម្បីទុកជាគ្រាប់ពូជទេនោះ ទោះអ្នកខំធ្វើការពេញមួយជីវិតក៏ពិបាកនឹងស្គាល់នូវរសជាតិដែលហៅថាសេរីភាពផ្នែកហិរញ្ញវត្ថុណាស់។   យ៉ាងណាមិញ ប្រាក់ខែឆ្លាតកើតឡើងពីភាពឆ្លាតវៃរបស់មនុស្ស វាពុំមែនជាអ្វីដែលផ្តល់ដោយនិយោគជក ឬថ្នាក់គ្រប់គ្រងនោះទេ។ ដូច្នេះសួរថាធ្វើដូចម្តេចដើម្បីក្លាយជាបុគ្គលិកឆ្លាត? មានវិធីងាយៗដើម្បីក្លាយជាបុគ្គលិកឆ្លាត អ្នកត្រូវអានឲ្យបានច្រើន ចាត់ទុកការធ្វើការជាការវិនិយោគដើម្បីដកបទពិសោធន៍ ចេះសេពគប់បុគ្គលឆ្លាតវៃដទៃទៀត និងឧស្សាហ៍សុំមតិយោបល់ការណែនាំពីថ្នាក់គ្រប់គ្រងផ្ទាល់ជាដើម៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T11:25:43.287Z", "category": "ភាពជាអ្នកដឹកនាំ", "views": 205, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ពីបុគ្គលិកFacebook ត្រូវគេបណ្តេញចេញ បុរសរូបនេះងាកមកធ្វើរបរ១ ចំណូលខ្ទង់លា.នដុល្លារ/១ឆ្នាំ	https://business-cambodia.com/articles/noah-kagan-million-dollar-weekend-author-	“ការបណ្តេញចេញពីការងារ ប្រហែលជាបទពិសោធន៍ដ៏ល្អមួយដែលបញ្ជាក់ប្រាប់យើងថាយើងពិតជាអាចបង្កើតនិងគ្រប់គ្រងជោគវាសនារបស់ខ្លួនឯងបានយ៉ាងពេញទំហឹង ព្រមទាំងអាចមានឱកាសធ្វើអ្វីដែលខ្លួនឯងចង់ធ្វើបាន”__Noah Kangan.   នេះជាអ្វីដែលលោក Noah Kagan អតីតបុគ្គលិកក្រុមហ៊ុនហ្វេកប៊ុកមួយរូប បានចែករំលែកបទពិសោធន៍ជីវិតរបស់ខ្លួននៅលើសារព័ត៌មាន NBC New York បន្ទាប់ពីលោកត្រូវបានគេបណ្តេញចេញពីការងារនៅក្រុមហ៊ុន Facebook កាលពីជាង១០ឆ្នាំមុន និងងាកមកបង្កើតក្រុមហ៊ុនបច្ចេកវិទ្យាផ្ទាល់ខ្លួន ដែលអាចរកប្រាក់សរុប៣.៣លានដុល្លារក្នុង១ឆ្នាំ ខណៈកាលចាប់ផ្តើមដំបូងលោកប្រើពេលធ្វើការងារនៅពេលយប់និងថ្ងៃចុងសប្តាហ៍ដោយបោះទុនវិនិយោគដំបូងត្រឹម៦០$ ប៉ុណ្ណោះ។   ផ្តើមអំពីក្តីស្រឡាញ់មហាសេដ្ឋីបច្ចេកវិទ្យាលោក Bill Gates និងចាត់ទុកជានិមិត្តរូបរបស់ខ្លួនក្នុងវិស័យបច្ចេកវិទ្យា។ ក្នុងវ័យ ២៣ឆ្នាំ លោក Kagan បានចូលធ្វើការនៅក្នុងក្រុមហ៊ុនបច្ចេកវិទ្យាយក្សជាមួយ នឹងស្ថាបនិកដ៏ល្បីល្បាញគឺ Facebook នៅឆ្នាំ២០០៥។ ធ្វើការបាន១ឆ្នាំនៅ Facebook លោក Kagan ត្រូវបានបណ្តេញចេញពីក្រុមហ៊ុនបន្ទាប់ពីគាត់បានធ្វើឱ្យបែកធ្លាយព័ត៌មានរបស់ក្រុមហ៊ុនទៅកាន់សារព័ត៌មាននៅ Coachella ។   បញ្ជប់ថ្នាក់បរិញ្ញាបត្រផ្នែកសេដ្ឋកិច្ច និងធុរកិច្ចនៅឆ្នាំ២០០៤ ពីសាកលវិទ្យាល័យ California, Berkeley ធ្វើឱ្យលោកមានឱកាសធ្វើការនៅក្រុមហ៊ុនបច្ចេកវិទ្យាជាច្រើន ហើយខណៈពេលដែលគាត់បានចូលធ្វើការនៅក្រុមហ៊ុន Intel ជាអ្នកវិភាគខ្សែសង្វាក់ផ្គត់ផ្គង់ គាត់ក៏បានចាប់ផ្ដើមធ្វើអាជីវកម្មបណ្តើរៗដោយឆ្លៀតទាំងពេលយប់ និងចុងសប្ដាហ៍ដើម្បីបង្កើតនូវ Appsomo  ដោយគាត់បានជួលឱ្យអ្នកអភិវឌ្ឍន៍កម្មវិធីសរសេរកូដនៅប្រទេសប៉ាគីស្ថានចំនួន ៤៨ ដុល្លារដើម្បីបង្កើតគេហទំព័រទិញ-លក់ ដែលអាចដាក់លក់សៀវភៅ វគ្គសិក្សានិងកម្មវិធីផ្សេងៗ។   បន្ទាប់ពីនោះគាត់បានចំណាយលុយ១២ដុល្លារដើម្បីដាក់កម្មវិធី Appsomo ផ្សាយនៅលើកម្មវិធី Reddit ហើយភ្លាមៗនោះមនុស្សចាប់ផ្តើមស្គាល់និងទិញផលិតផលពីកម្មវិធីរបស់លោកហើយអាជីវកម្មរបស់លោកបានរីកចម្រើនឡើងជាលំដាប់ រហូតដល់អាចចំណេញប្រាក់ខ្ទង់លានដុល្លារក្នុង១ឆ្នាំៗ និងក្លាយជាម្ចាស់ស្នាដៃសៀវភៅលក់ដាច់១ក្បាលដែល និយាយអំពីរបៀបរកចំណូលចុងសប្តាហ៍មានចំណងជើងថា Million Dollar Weekend ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T10:08:55.543Z", "category": "ភាពជាអ្នកដឹកនាំ", "views": 319, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំចេះតែចង់ខ្ចីលុយច្រើន! អ្នកជំនាញប្រាប់ពីចំនួនទឹកប្រាក់គួរបង់សងធនាគារប្រចាំ ចៀសវាងមានវិបត្តិហិរញ្ញវត្ថុ	https://business-cambodia.com/articles/amount-of-money-pay-loan-monthly	ប្រជាជនយើងជាច្រើនដែលខ្ចីលុយធនាគារក៏ដូចជាស្ថាប័នឯកជនមិនទាន់ដឹងទេថាតើគួរខ្ចីលុយធនាគារចំនួនប៉ុន្មានដើម្បីសមស្របទៅនឹងកម្រិតប្រាក់ចំណូលរបស់ខ្លួន។ ត្រង់នេះបងប្អូនខ្លះខ្ចីលើសពីលទ្ធភាពដែលធ្វើឲ្យពួកគាត់រងសម្ពាធលុយកាក់នៅក្នុងការរស់នៅប្រចាំខែ។   ជុំវិញការបង់សងទៅធនាគារ លោក ស៊ាន ធនិន នាយកប្រតិបត្តិនៃក្រុមហ៊ុនធានារ៉ាប់រងទូទៅ Forte ដែលធ្លាប់ធ្វើការនៅវិស័យហិរញ្ញវត្ថុជាង១០ឆ្នាំ បានបង្ហើបឲ្យដឹងថាជាទូទៅបើតាមក្បួនច្បាប់នៅក្នុងវិស័យហិរញ្ញវត្ថុទំហំនៃការបង់សងកម្ចីប្រចាំខែទាំងការទាំងដើមមិនគួរលើសពី៣៥%នៃចំណូលសរុបប្រចាំខែឡើយ។    លោកបានលើកឧទាហរណ៍ថាបើអ្នកមានចំណូល១ពាន់ដុល្លារក្នុងមួយខែ អ្នកមិនគួរបង់សងប្រចាំខែលើសពី៣៥០ដុល្លារឡើយ។ ត្រង់នេះលោក ស៊ាន ធនិនបានពន្យល់បន្ថែមទៀតថាមូលហេតុដែលយើងគួរបង់សងប្រចាំខែត្រឹមតែ៣៥%នៃចំណូលសរុបប្រចាំខែព្រោះក្រោម៣៥%គឺជាចន្លោះសុវត្ថិភាពពោលគឺមានន័យបើមានបញ្ហាអ្វីដែលធ្វើឲ្យចំណូលយើងធ្លាក់ចុះដោយប្រការណាមួយក៏យើងនៅតែមានលទ្ធភាពបង់សងដែរ។   ពេលខ្ចីលុយធនាគារអ្នកត្រូវដឹងពីលទ្ធភាពខ្លួនឯងឲ្យច្បាស់ព្រោះនៅក្នុងការរស់នៅប្រចាំខែចំណូលរបស់អ្នកត្រូវបែងជា២សំខាន់ៗគឺមួយផ្នែកសម្រាប់ចំណាយលើតម្រូវការចាំបាច់ចំណែកមួយផ្នែកទៀតសម្រាប់បង់សងធនាគារប្រចាំខែ។   ដូច្នេះបើអ្នកបង់សងធនាគារលើសពី៣៥%ក្នុងមួយខែអ្នកនឹងរងសម្ពាធលុយកាក់នៅការរស់នៅដូចជាខ្វះខាតលុយសម្រាប់ចំណាយចាំបាច់ប្រចាំខែ ជាពិសេសក្នុងកាលៈទេសៈមានវិបត្តិឬប្រាក់ចំណូលធ្លាក់អ្នកនឹងជួបវិបត្តិហិរញ្ញវត្ថុជាមិនខានឡើយ។	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T09:33:34.294Z", "category": "ហិរញ្ញវត្ថុ", "views": 436, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លក់នៅតំបន់អ៊ូអរដែរ តែម៉េចស្ងាត់ភ្ញៀវ! នេះជាគន្លឹះ៤ ជួយឲ្យអតិថិជនដើរមករកអ្នក ទោះលក់នៅចុងភូមិក៏ដោយ	https://business-cambodia.com/articles/retail-tips	ការលក់ដូររកស៊ី មិនមែនសុខៗអតិថិជន ទៅរកនោះទេ គឺលុះត្រាតែហាងរបស់បងប្អូនមានអ្វីដែលជាគុណតម្លៃ និងអ្វីដែលពិសេស ដូចជា ផ្នែកសេវាកម្មរហ័ស ផលិតផលមានគុណភាពខ្ពស់ បុគ្គលិកមានភាពរួសរាយ បង្ហាញនូវស្នាមញញឹមប្រិមប្រិយដាក់អតិថិជន ឬមានការធានារាល់ការជាវទិញនូវមុខទំនិញនោះជាដើមទើបធ្វើឲ្យពួកគេបែរចិត្តគំនិតមកចាប់អារម្មណ៍ជាមួយនឹងផលិតផលរបស់អ្នកបាន។ ហើយថ្ងៃនេះចាបក្រហម សូមណែនាំ បងប្អូននៅ គន្លឹះចំនួន៤ ដែលធ្វើឲ្យអតិថិជនរត់រកបងប្អូនទោះបីទៅលក់នៅចុងភូមិក៏ដោយ៖   ១.  ត្រូវធ្វើឲ្យអតិថិជនមានអារម្មណ៍ថាពិសេសជាងគេ   ស្នាមញញឹមគឺជាគ្រឿងរណ្ដំចិត្តមនុស្សគ្រប់គ្នាឲ្យមានកម្លាំងចិត្ត មានអារម្មណ៍រីករាយ និងអាចប្ដូរទឹកមុខពីក្រម៉ូវមកស្រស់ថ្លាបានយ៉ាងឆាប់រហ័ស ។ ដោយសារតែបែបនេះហើយទើបក្នុងនាមជាអ្នកលក់ដ៏ពូកែ ដ៏ឆ្លាតវៀងវៃម្នាក់ត្រូវតែ ចេះប្រើស្នាមញញឹមដើម្បីលួងលោម ថ្នាក់ថ្នម បម្រើថែទាំ និងផ្គាប់ចិត្តរបស់ពួកគេឲ្យបានល្អបំផុតតាមដែលអ្នកអាចធ្វើបានតាមរយៈការបង្ហាញនូវសេចក្ដីយល់ចិត្ត ស្នាមញញឹម ព្រមទាំងភាពរួសរាយរាក់ទាក់ដាក់ពួកគេមុនពេលដែលពួកគេឈានជើងចូលហាងអ្នកដំបូង។ហើយការស្វាគមន៍យ៉ាងរស់រវើក និងកក់ក្ដៅបែបនេះនឹងធ្វើឲ្យអតិថិជនចង់មកហាងអ្នកម្ដងហើយម្ដងទៀតដោយគ្មានការស្ទាក់ស្ទើរក្នុងចិត្ត។ ដូចនេះ អ្នកលក់ ត្រូវធ្វើយ៉ាងណាដើម្បីឲ្យអតិថិជនអ្នកមានអារម្មណ៍ថា ពួកគេពិតជាពិសេស និងសំខាន់នៅក្នុងហាងរបស់អ្នកពិតមែន ជាពិសេសអ្នកត្រូវតែរក្សា និងបង្ហាញនូវស្នាមញញឹមដ៏ពព្រាយរបស់អ្នកទៅកាន់អតិថិជនឲ្យបានច្រើនៗ។   ២. ផ្ដល់ពត៌មានឲ្យបានល្អិតល្អន់ពីផលិតផល   ប្រសិនបើអ្នកគឺជាអតិថិជនថ្មីដែលទើបតែចូលទិញទំនិញនៅក្នុងហាងនោះជាលើកដំបូង ហើយអ្នកពុំសូវជាស្គាល់ពីផលិតផលនោះបានច្បាស់លាស់ មិនដឹងថាត្រូវជ្រើសរើសផលិតផលណាដែលត្រូវចិត្តអ្នកនោះទេ នោះអ្នកប្រាកដជាសួរបញ្ជាក់ពីពត៌មាននៃផលិតផលនោះពីអ្នកលក់ជាមិនខាន ហើយអ្នកក៏សង្ឃឹមថាពួកគេនឹងណែនាំពីផលិតផលល្អៗនិងផ្ដល់ពត៌មានបានជាក់លាក់ដល់អ្នកដើម្បីជ្រើសរើស។ ប៉ុន្តែចុះបើសិនជាករណីដែលអ្នកលក់មិនសូវជាស្គាល់ពីគុណភាព ឬពត៌មានលម្អិតនៃផលិតផលនោះច្បាស់លាស់ផង តើអ្នកនៅចង់ទិញទំនិញពីកន្លែងនោះទៀតដែរឬទេ?ឬករណីដែលអ្នកលក់មិនចេះបង្កើតទំនាក់ទំនងល្អជាមួយនឹងអតិថិជន មិនសូវចេះសួរនាំ មិនយកចិត្តទុកដាក់ជាមួយនឹងវត្តមានរបស់អ្នក មានអារម្មណ៍ធុញនិងធ្វើព្រងើយកន្តើយដាក់អ្នក តើអ្នកអាចមកទិញទំនិញនៅទីកន្លែងនេះម្ដងទៀតបានដែរឬអត់?ប្រាកដណាស់អ្នកនឹងមិនមកទិញទៀតនោះទេ។   ៣. ត្រូវឲ្យអតិថិជនជាអ្នកសម្រេចចិត្តដោយខ្លួនឯង   អ្នកទិញមិនចូលចិត្តឲ្យអ្នកលក់មកសម្រេចចិត្តជំនួសខ្លួននោះទេ ដោយមើលយើងឃើញថាអ្នកលក់មួយចំនួនបន្ទាប់ពីនិយាយរៀបរាប់ពីទំនិញរបស់ខ្លួនហើយ ពួកគេតែងព្យាយាមសម្រេចចិត្តជំនួសអតិថិជនតែម្ដង ដោយមិនទាន់សួរឲ្យច្បាស់ថាអតិថិជននេះពិតជាត្រូវការ ពិតជាចង់ទិញទំនិញនោះពិតមែនឬក៏អត់នោះទេ ព្រោះអ្នកលក់នោះតែងគិតថាខ្លួនស្គាល់ពីចិត្តអតិថិជនច្បាស់ថាចង់បានអ្វីជាដើម។តួយ៉ាងអ្នកអាចសាកស្រម៉ៃលោហ៍មើល៍ថា ពេលដែលអ្នកទៅហាងលក់សម្លៀកបំពាក់ ហើយអ្នកចង់ទិញអាវយឺតឬអាវក្រៅមកពាក់ តែអ្នកលក់បែរជាណែនាំអ្នកនិងជម្រុញឲ្យទិញខោអាវដែលអ្នកមិនពេញចិត្ត មិនចង់បាន មិនស៊ីមេទ្រីជាមួយអ្នក ព្រមទាំងប្រាប់អ្នកថាសម្លៀកបំពាក់បែបនេះល្អមានគេនិយមពាក់ច្រើនឬគេទិញច្រើនអីបែបហ្នឹង ហើយពួកគេព្យាយាមនិយាយព្យាយាមសម្រេចចិត្តឲ្យអ្នក  ដោយមិនទុកឱកាសឲ្យអ្នកនិយាយបកស្រាយឬសម្រេចចិត្តដោយខ្លួនឯងទាល់តែសោះ។   ដូចនេះដើម្បីឲ្យហាងរបស់អ្នកមានអតិថិជនកាន់តែច្រើនអ្នកគប្បីទុកឱកាសឲ្យអតិថិជនជាអ្នកសម្រេចចិត្ត និងវិនិច្ឆ័យគិតគូរដោយខ្លួនឯង ជាជាងព្យាយាមនិយាយជម្រុញនិងបង្ខំឲ្យពួកគេទិញនូវផលិតផលនោះ។   ៤. ផ្ដល់នូវសេវាកម្មមួយដែលរហ័សទាន់ចិត្ត    គ្រប់អតិថិជនទាំងអស់តែងតែចង់បាននូវផលិតផលដែលខ្លួនបានទិញឬកម្ម៉ង់នោះឲ្យឆាប់មកដល់ភ្លាមៗ ដោយសារតែពួកគេចង់ដឹងពីគុណភាព ចង់ឃើញផលិតផល និងចង់ប្រើវា ជាពិសេស ពួកគេមិនចូលចិត្តការទន្ទឹងរង់ចាំយូរនោះឡើយ។ ដូចនេះដើម្បីឲ្យអតិថិជនមានអារម្មណ៍សប្បាយចិត្ត ហើយពេញចិត្តនឹងអ្នក អ្នកត្រូវតែផ្ដល់ទំនិញទាំងនោះឲ្យបានឆាប់រហ័ស ទាន់ពេលកំណត់តាមដែលអាចធ្វើបាន៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T08:41:33.027Z", "category": "កំពូលអ្នកលក់", "views": 142, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ធនាគារ ហ្វីលីព រៀបចំកម្មវិធីចាប់រង្វា.ន់ធំនៃប្រូ.ម៉ូសិន “ត្រឡប់មកវិញ កាន់តែអស្ចា.រ្យ”	https://business-cambodia.com/articles/phillip-bank-holds-grand-prize-sweepstakes	ភ្នំពេញ ថ្ងៃទី25 ខែមករា ឆ្នាំ2024 – ធនាគារ ហ្វីលីព ដែលជាធនាគារពាណិជ្ជដែលមានភាគទុនិកជនជាតិសិង្ហបុរីតែមួយគត់នៅប្រទេសកម្ពុជា មានសេចក្តីរំភើបរីករាយជាខ្លាំងក្នុងការប្រកាសពីការបិទបញ្ចប់ដោយជោគជ័យនៃកម្មវិធីចាប់រង្វាន់ធំ នៃប្រូម៉ូសិន “ត្រឡប់មកវិញ កាន់តែអស្ចារ្យ” ដែលនេះជាកម្មវិធីដែលទទួលបានការទន្ទឹងរង់ចាំជាយូរពីសំណាក់អតិថិជនក្នុងការស្វែងរកអតិថិជនមហាសំណាង ដើម្បីឈ្នះរង្វាន់រថយន្ត Ford Everest 2023។ កម្មវិធីចាប់រង្វាន់ធំនេះ ត្រូវបានធ្វើឡើងនាពេលល្ងាច នៅសណ្ឋាគារ Raffles Hotel Le Royal និងមានការចូលរួមពីអតិថិជន VIPជាច្រើន ក៏ដូចជាគណៈគ្រប់គ្រងពីធនាគារ ហ្វីលីព ផងដែរ។ មិនតែប៉ុណ្ណោះ កម្មវីធីនេះក៏ទទួលបានការអញ្ជើញចូលរួមពីលោកស្រី តេវ ឡាយចេង ឯកអគ្គរដ្ឋទូតសិង្ហបុរីប្រចាំនៅប្រទេសកម្ពុជាផងដែរ។  កម្មវីធីចាប់រង្វាន់នេះ ត្រូវបានធ្វើឡើងដោយសុក្រិតភាព និងតម្លាភាព ដើម្បីធានាបាននូវការផ្តល់ជូនឱកាសស្មើៗគ្នាសម្រាប់អ្នកចូលរួមទាំងអស់។ អតិថិជនសំណាងទាំងអស់ត្រូវបានជ្រើសរើសឡើងដោយចៃដន្យ តាមរយៈការបង្វិលគ្រាប់ប៉េងប៉ុង ហើយ ដំណើរការចាប់រង្វាន់ទាំងអស់ត្រូវបានផ្សាយបន្តផ្ទាល់តាមរយៈទំព័រហ្វេកបុក របស់ធនាគារ ហ្វីលីព ដែលអនុញ្ញាតឱ្យអតិថិជនអាចចូលរួមទស្សនាធ្វើជាសាក្សីនាឱកាសដ៏ពិសេសនេះ។ លោក ចាន់ ម៉ាច អគ្គនាយកធនាគារ ហ្វីលីព បានមានប្រសាសន៍ថា “កម្មវិធីប្រូម៉ូសិននេះត្រូវបានបិទបញ្ចប់ដោយជោគជ័យជាមួយនឹងការប្រគល់រង្វាន់សរុបចំនួន 32 រង្វាន់ដល់អតិថិជន រួមមានរថយន្ត Ford Everest Titanium 2023, រថយន្តFord Ranger Wildtrak 2023, ទូរស័ព្ទដៃ Samsung Galaxy Z Fold4 និងរង្វាន់សាច់ប្រាក់ចំនួន 888 ដុល្លារ។ តាមរយៈការផ្តល់ជូនរង្វាន់ទាំងអស់នេះ យើងសូមធ្វើការថ្លែងអំណរគុណយ៉ាងជ្រៀលជ្រៅចំពោះអ្នកចូលរួមទាំងអស់សម្រាប់ការជឿជាក់ និងស្មោះត្រង់របស់ពួកគេមកកាន់ធនាគារ ក្នុងរយៈពេលកន្លងមក”។ ធនាគារ ហ្វីលីព បានដាក់ចេញនូវប្រូម៉ូសិន “ត្រឡប់មកវិញ កាន់តែអស្ចារ្យ” នាដើមឆ្នាំ 2023 មក ដែលអនុញ្ញាតឱ្យអតិថិជនទាំងអស់មានឱកាសឈ្នះរង្វាន់សរុបចំនួន 32 រង្វាន់ ដូចជារថយន្ត Ford Everest Titanium 2023, រថយន្ត Ford Ranger Wildtrak 2023, ទូរស័ព្ទដៃ Samsung Galaxy Z Fold4 (១៥រង្វាន់) និងរង្វាន់ជាសាច់ប្រាក់ ៨៨៨ដុល្លារ (១៥រង្វាន់)។ ដើម្បីមានសិទ្ធិទទួលបានប្រូម៉ូសិន “ត្រឡប់មកវិញ កាន់តែអស្ចារ្យ” របស់ធនាគារ ហ្វីលីព អតិថិជនតម្រូវឱ្យធ្វើការបើកគណនីនៅធនាគារ ហ្វីលីព ហើយដាក់ប្រាក់ចំនួន 1,000 ដុល្លារឡើងទៅ។ ចំពោះអតិថិជនសំណាងទាំងអស់ដែលបានឈ្នះពីកម្មវិធីចាប់ឆ្នោតផ្សងសំណាងដ៏ធំនេះធនាគារ ហ្វីលីព នឹងទាក់ទងទៅពួកគេតាមរយៈលេខទូរស័ព្ទផ្នែកបម្រើអតិថិជន៖ 086 930 000 ឬ 089 989 818 ឬ 088 465 9999។     អំពីធនាគារ ហ្វីលីពធនាគារ ហ្វីលីព ផ្តល់ ជូន សេវាកម្ម និងផលិតផលហិរញ្ញវត្ថុដ៏សំបូរបែប តាម តម្រូវ ការ របស់ សាជីវកម្មធំៗ សហគ្រាសខា្នតតូច និង មធ្យម និងបុគ្គល។ ធនាគារ ហ្វីលីព ជាសមាជិករបស់ ហ្វីលីពកាពីតាល់គ្រុប ដែល មាន ទីស្នាក់ការកណ្តាលនៅប្រទេសសឹង្ហបុរី និងត្រូវ បាន បង្កើតឡើងតាំងពីឆ្នាំ1975។ ធនាគារ ហ្វីលីព ភីអិលស៊ី គឺជាធនាគារពាណិជ្ជរបស់សិង្ហបុរីតែមួយគត់ និងជាធនាគារពាណិជ្ជខ្នាតមធ្យមមួយនៅក្នុងប្រទេសកម្ពុជា ដែលមាន ច្រើន ជាង 70សាខាទូទាំងប្រទេស។	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T08:40:40.943Z", "category": "PR", "views": 737, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
តិចអត់ដឹង! ពេលចុះឈ្មោះជាសមាជិត ប.ស.ស ហើយ អ្នកមានប័ណ្ណនេះនឹងទទួលបានអត្ថប្រយោជន៍ទាំងនេះ	https://business-cambodia.com/articles/bor-sor-sor	បេឡាជាតិសន្តិសុខសង្គម សរសេរអក្សរកាត់ថា ប.ស.ស. ត្រូវបានបង្កើតឡើងក្នុងគោលបំណងលើកកម្ពស់សុខមាលភាព និងជីវភាពរបស់ប្រជាជន តាមរយ:ការផ្តល់នូវតាវកាលិក (ប្រាក់ឧបត្ថម្ភ) លើផ្នែកហានិភ័យការងារ ផ្នែកថែទាំសុខភាព និង ផ្នែកប្រាក់សោធន។ចំពោះប័ណ្ណ ប.ស.ស. នេះមានវិសាលភាពទៅលើបុគ្គលដែលស្ថិតនៅក្រោមបទបញ្ញត្តិនៃច្បាប់ស្តីពីការងារទាំង វិស័យសាធារណៈ វិស័យឯកជន បុគ្គលិកធ្វើការតាមផ្លូវអាកាស និងនាវាសមុទ្រ អ្នកបម្រើតាមផ្ទះ និងបុគ្គលស្វ័យនិយោជន៍។   ក្រោយពីបានចុះឈ្មោះក្លាយជាសមាជិត ប.ស.ស អ្នកដែលជាសមាជិតនឹងទទួលបានរបបធានារ៉ាប់រងសន្តិសុខសង្គមដូចជា៖ របបសន្តិសុខសង្គមផ្នែកហានិភ័យការងារ របបសន្តិសុខសង្គមផ្នែកថែទាំសុខភាព របបសន្តិសុខសង្គមផ្នែកប្រាក់សោធន     ចំពោះសមាជិក ប.ស.ស. ជាស្រ្តីសម្រាលកូននឹងទទួលបានអត្ថប្រយោជន៍ដូចជា៖   សេវាសម្រាល សេវាថែទាំមុន និងក្រោយពេលសម្រាល ដោយឥតគិតថ្លៃ ប្រាក់បំណាច់ប្រចាំថ្ងៃ ៧០% នៃប្រាក់ឈ្នួលជាប់ភាគទានប្រចាំថ្ងៃចំនួន ៩០ថ្ងៃ នៃការឈប់សម្រាក មុននិងក្រោយសម្រាលកូន (បានបង់ភាគទានមក ប.ស.ស. បានយ៉ាងតិច ៩ខែក្នុងអំឡុងពេល ១២ខែចុងក្រោយគិតមកដល់ខែសម្រាលកូន) ប្រាក់ឧបត្ថម្ភបន្ថែមពីរាជរដ្ឋាភិបាល   សម្រាប់ព័ត៌មានបន្ថែម សូមអញ្ជើញមកទីស្នាក់ការ ប.ស.ស. ដែលនៅជិតលោកអ្នកទូទាំងប្រទេស ឬទំនាក់ទំនងមកកាន់លេខ ១២៨៦ ឬលេខ ១២៩៧ ឬតាមរយៈប្រព័ន្ធផ្សព្វផ្សាយបណ្ដាញសង្គមរបស់យើង៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T08:34:18.705Z", "category": "ព័ត៌មានថ្មីៗ", "views": 855, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រីស៊តកោះសង្សារកម្ពុជា ជាប់បញ្ជីមាស ជាសណ្ឋាគារ និងរីសតដែលល្អបំផុតនៅលើពិភពលោក	https://business-cambodia.com/articles/koh-songsaa-resort-the-gold-list-2024	សណ្ឋាគារ និងរីស៊តកោះសង្សារ (Song Saa Private Island )របស់កម្ពុជាបានជាប់ក្នុងបញ្ជីមាសប្រចាំឆ្នាំ២០២៤ ជាសណ្ឋាគារ និងរីសតដែលល្អបំផុតនៅលើពិភពលោក «The best hotels and resorts in the world: The Gold List 2024» របស់ទស្សនាវដ្តីដ៏ល្បីរបស់សហរដ្ឋអាមេរិក។    កោះសង្សារស្ថិតនៅក្នុងប្រជុំកោះរុង ភាគនិរតីនៃតំបន់ឆ្នេរសមុទ្រកម្ពុជា មានចម្ងាយ ២៩ គីឡូម៉ែត្រពីកំពង់ផែខេត្តព្រះសីហនុ។  កោះនេះស្ថិតនៅក្នុងប្រភេទរមណីយដ្ឋាន កោះ, ឆ្នេរសមុទ្យ និងកន្លែងស្នាក់នៅ។   សម្រាប់ចំណុចសំខាន់ៗ ក៏ដូចជាភាពទាក់ទាញនៃរមណីយដ្ឋានកោះសង្សារដែលអាចធ្វើអោយភ្ញៀវទេសចរមានចំណាំអារម្មណ៏នោះ មានដូចជា៖ លេងទឹកឬហែលទឹក, ជិះទូក, គយគន់ថ្ងៃលិច, ហាត់យ៉ូហ្គាឬធ្វើសមាធិ, ដើរមើលផ្កាថ្ម, ស្ប៉ាឬម៉ាស្សា និងចំណុចផ្សេងៗទៀត។កោះសង្សារ ត្រូវបានគេដាក់ឈ្មោះថាជាកោះម៉ាល់ឌីវទី២ ដែលលេចរូបរាងឡើងនៅលើទឹកដីខេត្ត ព្រះសីហនុ៕       អត្ថបទ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T06:10:25.358Z", "category": "ភាពជាអ្នកដឹកនាំ", "views": 439, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហ្វតតេ ត្រូវបានទទួលស្គាល់ជា នាយកប្រតិបត្តិប្រចាំឆ្នាំនៃព្រះរាជាណាចក្រកម្ពុជា និងក្រុមការងារឆ្នើមប្រចាំឆ្នាំ ពីស្ថាប័ន Asian Management Excellence Awards 2024	https://business-cambodia.com/articles/forte-is-recognized-as-the-executive-director-of-the-kingdom-of-cambodia	រាជធានីភ្នំពេញ, ប្រទេសកម្ពុជា៖ ហ្វតតេ ជាក្រុមហ៊ុនធានារ៉ាប់រងមួយនៃព្រះរាជាណាចក្រកម្ពុជា ដែលបានទទួលពានរង្វាន់ដ៏លេចធ្លោចំនួន ២ ពីស្ថាប័នថ្នាក់ដឹកនាំឆ្នើមប្រចាំអាស៊ីឆ្នាំ 2024 ប្រព្រឹត្តទៅនៅ ទីក្រុងបាងកក ប្រទេសថៃ កាលពីថ្ងៃទី២៣ ខែមករា ឆ្នាំ២០២៤។ ក្នុងនាមជាប្រធានអគ្គនាយកប្រតិបត្តិនៃ ហ្វតតេ គ្រុប លោក យក់ ចំរើនឫទ្ធិ ត្រូវបានទទួលស្គាល់ជា “នាយកប្រតិបត្តិឆ្នើមប្រចាំឆ្នាំ នៃ វិស័យធានារ៉ាប់រងទូទៅរបស់ប្រទេសកម្ពុជា” ដែលកិត្តិនាមនេះ ជាសក្ខីភាពសបញ្ជាក់ពីភាពជាអ្នកដឹកនាំដ៏ឆ្នើម និងការលះបង់របស់លោកចំពោះវិស័យធានារ៉ាប់រង។ នេះជាលើកទីមួយហើយ ដែលថ្នាក់ដឹកនាំផ្នែកធុរកិច្ច កម្ពុជា ទទួលបានកិត្តិយស និងការទទួលស្គាល់លំដាប់អន្តរជាតិ តាមរយៈ កម្មវិធី Asian Management Excellence Awards 2024។ ទន្ទឹមនឹងការទទួលបានពានរង្វាន់ជានាយកប្រតិបត្តិឆ្នើមប្រចាំឆ្នាំ គណៈគ្រប់គ្រងរបស់ ហ្វតតេ ក៏ត្រូវបានទទួលស្គាល់ជា “ក្រុមការងារឆ្នើមប្រចាំឆ្នាំ នៃប្រទេសកម្ពុជា” ដោយឆ្លុះបញ្ចាំងពីសាមគ្គីភាព និងជំនាញជាយុទ្ធសាស្ត្រ ដែលបានក្លាយជាចំណុចសំខាន់នៃភាពជោគជ័យរបស់ក្រុមហ៊ុន។លោក យក់ ចំរើនឫទ្ធិ ប្រធានអគ្គនាយកប្រតិបត្តិនៃ ហ្វតតេ គ្រុប ជាមួយភរិយា លោកស្រី អ៊ុំ សុគន្ធា និងតំណាងគណៈគ្រប់គ្រងរបស់ ហ្វតតេ រួមមាន លោក ពិន និរន្ត នាយកប្រតិបត្តិហិរញ្ញវត្ថុ លោក ស៊ុយ ចាន់ថារ៉ុង អគ្គនាយក និង លោក ឃាង រតនៈនាយកនៃនាយកដ្ឋានធានារ៉ាប់រងយានយន្ត ក្រុមហ៊ុនហ្វតតេ អ៊ីនសួរឹនស៍ (ខេមបូឌា)។ ខណៈដែលខួបលើកទី 25 ឆ្នាំរបស់ខ្លួនបានឈានមកដល់ ហ្វតតេ អបអរសាទរព្រឹត្តិការណ៍ដ៏សំខាន់នេះជាមួយនឹងពានរង្វាន់ចំនួនពីរ ដែលជានិមិត្តរូបបង្ហាញពីការប្តេជ្ញាចិត្តរបស់ខ្លួនចំពោះវិស័យធានារ៉ាប់រងរបស់ប្រទេសកម្ពុជាចាប់តាំងពីឆ្នាំ 1999 ។ រួមចំណែកជាមួយនឹងស្ថាបនិករបស់ក្រុមហ៊ុន លោក Carlo Cheo និងប្រធានគណៈប្រតិបត្តិ លោក Charles Cheo លោក យក់ ចំរើនឫទ្ធិ បានដើរតួយ៉ាងសំខាន់តាំងពីដើមដំបូងក្នុងការធានាបាននូវចំណែកទីផ្សារដ៏ធំបំផុតរបស់ក្រុមហ៊ុនដែល មានរហូតដល់ចំនួន 45% នៃវិស័យធានារ៉ាប់រងទូទៅក្នុងប្រទេសកម្ពុជាអស់រយៈពេលជាង 20 ឆ្នាំមកហើយ។ ជាមួយនឹងបទពិសោធន៍ជាង 30 ឆ្នាំ ក្នុងវិស័យធានារ៉ាប់រង និងការគ្រប់គ្រងហានិភ័យ លោក ចំរើនឫទ្ធិ បានចាប់ផ្ដើមអាជីពរបស់ខ្លួន នៅ ហ្វតតេ ចាប់តាំងពីឆ្នាំ 1999 ក្នុងនាមជាប្រធានផ្នែកប្រតិបត្តិការ ហើយបានរីកចម្រើនយ៉ាងឆាប់រហ័សតាមរយៈតួនាទីខាងផ្នែកវាយតម្លៃហានិភ័យ និងយុទ្ធសាស្ត្រផ្សេងៗ។ ការទទួលស្គាល់ជា នាយកប្រតិបត្តិឆ្នើមប្រចាំឆ្នាំ នៃប្រទេសកម្ពុជា នេះជាសក្ខីភាពមួយបង្ហាញពីភាពប្តេជ្ញាចិត្តអស់រយៈពេលជាច្រើនឆ្នាំរបស់ លោក ចំពោះភាពច្នៃប្រឌិត និងការផ្ដោតសំខាន់លើអតិថិជន ដើម្បីរក្សាបាននូវនូវការឈរជើងយ៉ាងរឹងមាំរបស់ក្រុមហ៊ុន ក្នុងនាមជាថ្នាក់ដឹកនាំវិស័យធានារ៉ាប់រង។ លោក យក់ ចំរើនឫទ្ធិ ប្រធានអគ្គនាយក ប្រតិបត្តិ នៃហ្វតតេ គ្រុប ក្នុងពិធីប្រគល់ពានរង្វាន់ រីឯពានរង្វាន់ជា ក្រុមការងារឆ្នើមប្រចាំឆ្នាំ នៃប្រទេសកម្ពុជា ក៏បានឆ្លុះបញ្ចាំងពីការប្តេជ្ញាចិត្តឥតឈប់ឈររបស់ថ្នាក់ដឹកនាំក្នុងការបណ្ដុះបណ្ដាលសមត្ថភាពធនធានមនុស្ស និងការការពារគ្រួសារនីមួយៗនៅក្នុងប្រទេសកម្ពុជា និងឡាវ។ បច្ចុប្បន្ន ហ្វតតេ បានផ្ដល់ការការពារហានិភ័យដល់អតិថិជនជិត 1 លាននាក់ ហើយថែមទាំងបានបោះជំហានយ៉ាងធំធេងក្នុងការពង្រីកលទ្ធភាពទទួលបានការការពារហានិភ័យពីការប្រើប្រាស់រថយន្ត ធានារ៉ាប់រងលើសុខភាព ធានារ៉ាប់រងលើការថែទាំវេជ្ជសាស្ត្រ ធានារ៉ាប់រងអាយុជីវិត និងការធានារ៉ាប់រងលើហានិភ័យផ្នែកកសិកម្ម។ ប៉ុន្មានឆ្នាំចុងក្រោយមកនេះ គណៈគ្រប់គ្រង ហ្វតតេ បានខិតខំយ៉ាងខ្លាំង ដើម្បីផ្លាស់ប្តូរយុទ្ធសាស្រ្តអាជីវកម្មរបស់ ហ្វតតេ ដោយផ្ដោតសំខាន់ទៅលើអតិថិជន។ ជាផ្នែកមួយនៃយុទ្ធសាស្រ្តនេះ ក្រុមហ៊ុនបានបង្កើតដំណោះស្រាយប្រកបដោយភាពច្នៃប្រឌិតជាបន្តបន្ទាប់ ដើម្បីកែលម្អបទពិសោធន៍អតិថិជនឱ្យកាន់តែមានភាពប្រសើរឡើង។ លើសពីនេះគណៈគ្រប់គ្រង ហ្វតតេ ក៏បានយកចិត្តទុកដាក់ផងដែរ ក្នុងការអភិវឌ្ឍសមត្ថភាព និង គិតគូអំពីសុខុមាលភាពរបស់បុគ្គលិកគ្រប់រូបផងដែរ ដោយក្នុងចំណោមបុគ្គលិកទាំងអស់ បុគ្គលិកខ្លះបានបម្រើការងារនៅ ហ្វតតេ អស់រយៈពេលពីរទសវត្សរ៍ ឬច្រើនឆ្នាំជាងនេះ។ លោក ចំរើនឫទ្ធិ បានមានប្រសាសន៍ថា “ខ្ញុំ ពិតជាមានកិត្តិយសណាស់ ដែលត្រូវបានទទួលស្គាល់ជា នាយកប្រតិបត្តិឆ្នើមប្រចាំឆ្នាំ នៃប្រទេសកម្ពុជា ពីស្ថាប័ន Asian Management Excellence Awards 2024 ។ វាជាដំណើរដ៏វែងឆ្ងាយមួយសម្រាប់ហ្វតតេ និងខ្លួនខ្ញុំផ្ទាល់ ហើយខ្ញុំពិតជាមានមោទកភាពយ៉ាងក្រៃលែងចំពោះអ្វីដែលយើងសម្រេចបានកន្លងមក។ គោលបំណងចម្បងរបស់ខ្ញុំ គឺការជួយប្រជាជនក្នុងតំបន់ឱ្យបានយល់ដឹងពីសារៈសំខាន់នៃវិស័យធានារ៉ាប់រង និងការរៀបចំផែនការហិរញ្ញវត្ថុ ដើម្បីធ្វើឱ្យជីវិតរស់នៅមួយសប្បាយ និងប្រកបដោយភាពជឿជាក់។  តាងនាមគណៈគ្រប់គ្រង ហ្វតតេ ខ្ញុំសូមថ្លែងអំណរគុណដល់ ស្ថាប័ន Asian Management Excellence Awards សម្រាប់ពានរង្វាន់មួយនេះ ហើយជាពិសេសទៅទៀតនោះ សូមថ្លែងអំណរគុណដល់អតិថិជនជាទីគោរពរាប់អាន ដែលបានចូលរួមក្នុងដំណើរដ៏អស្ចារ្យមួយនេះ។” លោក យក់ ចំរើនឫទ្ធិ បង្ហាញចំណាប់អារម្មណ៍ពេលទទួលយកពានរង្វាន់ជា នាយកប្រតិបត្តិឆ្នើមប្រចាំឆ្នាំក្នុងវិស័យធានារ៉ាប់រង នៃប្រទេសកម្ពុជា អំពី ហ្វតតេ ហ្វតតេ គឺជាក្រុមហ៊ុនឈានមុខគេក្នុងវិស័យធានារ៉ាប់រងទូទៅ នៅក្នុងតំបន់អាស៊ីអាគ្នេយ៍ ជាមួយចក្ខុវិស័យក្នុងការផ្តល់ការការពារ និងសិទ្ធិអំណាចដល់បុគ្គលគ្រប់រូបក្នុងតំបន់ ដើម្បីអនាគតកាន់តែប្រសើរឡើង ក្រោមពាក្យស្លោក “បុគ្គលម្នាក់អាជីវកម្មមួយ ក្នុងពេលតែមួយ”។ បង្កើតឡើងនៅប្រទេសកម្ពុជាក្នុងឆ្នាំ1999 ហ្វតតេ នៅតែផ្តោតសំខាន់ចំពោះបេសកកម្មរបស់ខ្លួន ក្នុងការផ្តល់ជូននូវផលិតផល និងសេវាកម្មធានារ៉ាប់រងប្រកបដោយភាពច្នៃប្រឌិត ការកសាងសមត្ថភាពជូននិយោជិត និងរួមចំណែកអភិវឌ្ឍន៍វិស័យធានារ៉ាប់រង ក្នុងទីផ្សារដែលយើងប្រតិបត្តិការ ដោយផ្តល់ជូនទាំងសេវាធានារ៉ាប់រងទូទៅ និងសេវាធានារ៉ាប់រងអាយុជីវិតនៅក្នុងប្រទេសកម្ពុជា និងធានារ៉ាប់រងទូទៅ ក្នុងប្រទេសឡាវ។ ហ្វតតេ គឺជាដៃគូ គួរជាទីពេញចិត្តមួយក្នុងចំណោមក្រុមហ៊ុនធានារ៉ាប់រងផ្សេងៗទៀត។ ហ្វតតេ ក៏ជាជម្រើសដ៏ល្អសម្រាប់អាជីពការងារ ជាពិសេសផ្តល់ការលើកទឹកចិត្ត និងជូនរង្វាន់បុគ្គលិកដែលមានស្នាដៃ និងផ្តល់ឱកាសដល់បុគ្គលិកគ្រប់ៗរូបក្នុងការអភិវឌ្ឍអាជីពការងារតាមរយៈវគ្គបណ្តុះបណ្តាលនានាទាំងក្នុង និងក្រៅស្ថាប័ន។ សម្រាប់ព័ត៌មានបន្ថែមសូមចូលទៅកាន់គេហទំព័រ  www.forteinsurance.com	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T05:59:21.071Z", "category": "PR", "views": 849, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ឡូយកប់! ក្រុមហ៊ុនគ្រឿងបន្លាស់យន្តហោះធំ១ របស់កូរ៉េខាងត្បូង នឹងចាយទុន២០លាន$ វិនិយោគនៅប្រទេសក្បែរខាងកម្ពុជា	https://business-cambodia.com/articles/kp-aero-industries	ក្រុមហ៊ុនផ្គត់ផ្គង់គ្រឿងបន្លាស់យន្តហោះដ៏ធំមួយរបស់ប្រទេសកូរ៉េខាងត្បូង គឺក្រុមហ៊ុន KP Aero Industries បានប្រកាសពីគម្រោងនៃការចង់បណ្តាក់ទុនប្រមាណ ២០លានដុល្លារ នៅប្រទេសវៀតណាម ខណៈក្រុមហ៊ុននេះចង់ដំឡើងគ្រឿងបន្លាស់សម្រាប់យន្តហោះ Boeing ផងដែរ ។ នេះបើយោងតាមការចុះផ្សាយដោយសារព័ត៌មាន Yahoo Finance។ លោក Lee Young-Su ដែលជាមន្រ្តីជាន់ខ្ពស់នៃក្រុមហ៊ុន KP Aero បាននិយាយថា ក្រុមហ៊ុននឹងវិនិយោគដំបូងក្នុងចំនួន ២០លានដុល្លាររហូតដល់ឆ្នាំ ២០២៨ ដើម្បីប្រមូលផ្គុំគ្រឿងបន្លាស់សម្រាប់យន្តហោះ Boeing 787 និង 737។ លើសពីនេះទៅទៀត រដ្ឋាភិបាលវៀតណាមនឹងអនុម័តឱ្យក្រុមហ៊ុន KP Aero មកបណ្តាក់ទុនជាផ្លូវការនៅចុងសប្តាហ៍នេះហើយ ហើយចំពោះទីតាំងដែលក្រុមហ៊ុននឹងទៅបោះទុនវិនិយោគនៅវៀតណាមគឺស្ថិតនៅក្នុងសួនឧស្សាហកម្មបច្ចេកវិទ្យាជាន់ខ្ពស់របស់ទីក្រុងដាណាងផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T05:08:46.369Z", "category": "ចាប់ផ្តើមអាជីវកម្ម", "views": 125, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សេដ្ឋី Warren Buffett បង្ហើបពីរបស់ទាំង១០ដែលអ្នកក្រតែងតែខ្ចះខ្ជាយលុយទៅលើវាទាំងមិនដឹងខ្លួន	https://business-cambodia.com/articles/things-that-the-poor-waste-money-on	សេដ្ឋី Warren Buffett គឺជាសេដ្ឋីម្នាក់ដែលតែងតែចែករំលែកទាក់ទងចំណេះដឹងហិរញ្ញវត្ថុក៏ដូចជាការអភិវឌ្ឍនខ្លួននិងការវិនិយោគដើម្បីកសាងភាពមានបាន។ នៅក្នុងនោះដែរលោកតែងតែប្រាប់ពីរឿងមួយចំនួនដែលអ្នកមិនគួរធ្វើជាមួយលុយឡើងបើចង់កសាងទ្រព្យនិងរស់នៅមានសេរីភាព។   ខាងក្រោមនេះគឺជារបស់មួយចំនួនដែលសេដ្ឋី Warren Buffett បានបង្ហើបថាអ្នកក្រតែងតែចាយលុយទៅលើដែលធ្វើឲ្យពួកគាត់មិនអាចកសាងភាពមបានក្នុងជីវិត។   ១. ព្រងើយកន្ដើយលើការអភិវឌ្ឍនខ្លួន  សេដ្ឋី Warren Buffett ធ្លាប់លើកឡើងថាមនុស្សមួយចំនួនមិនអាចកសាងទ្រព្យដោយសារពួកគេមិនព្រមអភិវឌ្ឍនខ្លួន។ ការិនិយោគលើខ្លួនឯងគឺជាការវិនិយោគដ៏ល្អបំផុត។ ការអភិវឌ្ឍនខ្លួនឬការវិនិយោគលើខ្លួនឯងគឺសំដៅដល់ការដុសខាត់សមត្ថភាពចំណេះជំនាញខ្លួនឯងនិងរៀនជំនាញថ្មីៗដើម្បីបង្កើនឥទ្ធិពលរកចំណូលបានកាន់តែច្រើន។ ដូច្នេះបើអ្នកព្រងើយកន្ដើយនឹងការអភិវឌ្ឍនអ្នកមិនងាយមានលុយឡើយ។   ២. ដើរលេងចូលបាញឹកញាប់  មនុស្សជាច្រើនបានចំណាយលុយជាច្រើនទៅលើសកម្មភាពក្នុងសង្គមដូចជាផឹកស្រារជាដើម។ សកម្មភាពនេះធ្វើជាញញឹកញាប់ធ្វើឲ្យអ្នកមិនដែលសល់លុយឡើយ។ ជាការល្អអ្នកស្វែងរកការជួបជុំណាដែលចំណាយលុយតិចដូចជាការជួបជុំនៅផ្ទះជាដើម។   ៣. ដេញតាមសម្ភារនិយម សេដ្ឋី Warren Buffett គឺជាមនុស្សម្នាក់ដែលចាយលុយមានប្រសិទ្ធភាពបំផុត។ គាត់ថាបើរបស់នោះនៅប្រើបានគឺគាត់នៅតែប្រើវាធម្មតាមិនដេញស៊េរីឡើយ។ យ៉ាងណាមិញមនុស្សមួយចំនួនតែងតែដេញស៊េរីរបស់ថ្មីៗជានិច្ច។ ការធ្វើបែបនេះធ្វើឲ្យអ្នកមិនងាយសល់លុយឡើយ។   ៤. ចាយលុយលើសលប់លើសំលៀកបំពាក់ សេដ្ឋីWarren Buffett ក៏ដូចជាសេដ្ឋីមួយចំនួនទៀតចូលចិត្តសំលៀកបំពាក់សាមញ្ញៗដោយគាត់ជ្រើសរើសសំលៀកបំពាក់សាមញ្ញហើយពាក់បានយូរជាជាងសំលៀកបំពាក់ថ្លៃៗ។ សំលៀកបំពាក់ប្រេនថ្លៃៗនឹងធ្វើឲ្យអ្នកចំណាយលុយអស់ច្រើន។   ៥. ទិញឡានថ្មី ឡានថ្មីគឺជារបស់មួយដែលល្បីល្បាញខាងតម្លៃធ្លាក់ថ្លៃលឿនបំផុត។ សេដ្ឋី Warren Buffett បានណែនាំឲ្យប្រើប្រាស់ឡានតម្លៃធូថ្លៃសមរម្យហើយប្រើប្រាស់ឲ្យបានយូរតាមដែលអាចធ្វើបានដរាបណាឡាននៅតែមានទំនុកចិត្តក្នុងការប្រើប្រាស់។   ៦. បង់ថ្លៃហាត់ប្រាណតែមិនទៅហាត់ប្រាណ វាគឺជាសម្មភាពខ្ជះខ្ជាយលុយមួយដែលមនុស្សមួយចំនួនបានធ្វើពោលគឺពួកគាត់បានជ្រើសរើសបង់ក្លិបហាត់ប្រាណប្រចាំខែប៉ុន្ដែគ្មានការតាំងចិត្តទៅហាត់ប្រាណឲ្យបានទៀតទាត់ឡើយ។   ៧. ដើរលេងយប់ញឹកញាប់  សកម្មភាពសង្គមដូចជាការជួបជុំមិត្តភក្ដិញឹកញាប់ពេលយប់គឺធ្វើឲ្យអ្នកចំណាយលុយច្រើន។ ដើម្បីកាត់បន្ថយចំណាយលើការដើរលេងយប់ អ្នកអាចជ្រើសរើសសកម្មភាពផ្សេងៗជំនួសវិញដូចជាធ្វើម្ហូបនៅផ្ទះ មើលកុននៅផ្ទះអាចកាត់បន្ថយចំណាយបានមួយកម្រិតផងដែរ។   ៨. លេងល្បែង មនុស្សមួយចំនួនចូលចិត្តលេងល្បែងព្រោះគិតថាវាជាផ្លូវដែលធ្វើឲ្យពួកគាត់អាចកសាងទ្រព្យបានលឿន។ ប៉ុន្ដែសេដ្ឋី Warren Buffett បានណែនាំឲ្យផ្ដោតសំខាន់ការកសាងទ្រព្យរយៈពេលវែងទើបអាចកសាងទ្រព្យសម្បតិ្តបានយូរអង្វែង។   ៩. ជាក់បារី ការជក់បារីមិនត្រឹមតែជាទម្លាប់ដែលធ្វើឲ្យអ្នកខ្ជះខ្ជាយលុយនោះទេប៉ុន្ដែធ្វើឲ្យប៉ះពាល់ដល់សុខភាពខ្លាំងណាស់។ សាកគិតទៅបើអ្នកអាចផ្ដាច់បារីបាននោះអ្នកនឹងអាចសល់លុយច្រើនគួរសមដែរ។   ១០. ប្រើប្រាស់គ្រឿងសំអាងលើសលុប  ការប្រើប្រាស់គ្រឿងសំអាងលើសលុបពេកគឺធ្វើឲ្យអ្នកចំណាយលុយអស់ច្រើនជាពិសេសស្រ្តីៗតែម្ដង។ ដូច្នេះបើអ្នកមានចំណូលតិចគួរកាត់បន្ថយនិងប្រើប្រាស់សមល្មមទៅតាមលទ្ធភាពរបស់អ្នក៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T05:07:45.806Z", "category": "ហិរញ្ញវត្ថុ", "views": 1543, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រោយធ្លាក់ដំណែងលក់ដាច់លេខ១! Elon Musk ថា ក្រុមហ៊ុន EV ចិន នឹងកម្ទេចក្រុមហ៊ុនរថយន្តទាំងអស់	https://business-cambodia.com/articles/ev-car-elon-musk-china	ធ្លាប់តែកាន់ដំណែងជើងឯកលេខ១ក្នុងវិស័យឡានអគ្គិសនីអស់រយៈពេល ២១ឆ្នាំ ពេលនេះ Tesla របស់ Elon Musk ត្រូវបានផ្តួលដោយក្រុមហ៊ុនផលិតរថយន្តអគ្គិសនីរ BYD របស់ប្រទេសចិននៅក្នុងត្រីមាសទី៤នៃឆ្នាំ ២០២៣។ បន្ទាប់ពីធ្លាក់ដំណែងបានមួយរយៈ លោក Elon Musk ប្រើពាក្យថា ក្រុមហ៊ុន EV ចិន នឹងកម្ទេចក្រុមហ៊ុនរថយន្តទាំងអស់។ នេះបើយោងតាមការចុះផ្សាយរបស់សារព័ត៌ CNBC កាលពីម្សិលមិញនេះ។     លោក Elon Musk នាយកប្រតិបត្តិក្រុមហ៊ុន Tesla បានធ្វើសេចក្តីថ្លែងការណ៍យ៉ាងម៉ឺងម៉ាត់កាលពីថ្ងៃទី២៤ ខែមករា ឆ្នាំ២០២៤ថា "ក្រុមហ៊ុនEV របស់ចិន នឹងទទួលបានជោគជ័យជាខ្លាំងលើវិថីឡានអគ្គិសនី នៅខាងក្រៅទឹកដីប្រទេសចិន នោះព្រោះដោយសារពឹងផ្អែកទៅលើប្រភពពន្ធ ឬរនាំងពាណិជ្ជកម្ម។ " ដោយលោកបានបន្ថែមទៀតថា ដោយគ្មានរបាំងពាណិជ្ជកម្ម ក្រុមហ៊ុនផលិតរថយន្តចិននឹង "បំផ្លាញ" គូប្រជែងបរទេសរបស់ពួកគេទាំងអស់នៅក្នុងពិភពលោក។ ខាងក្រោមនេះជាមូលហេតុធំៗ ដែលធ្វើឱ្យក្រុមហ៊ុនលក់រថយន្តអគ្គិសនីចិនអាចវាផ្តាច់ក្រុមហ៊ុនផលិតឡានអគ្គិសនីយ៉ាងចាស់វស្សារបស់ Tesla។ ដោយក្នុងនោះរួមមាន៖ ការគាំទ្រពីរដ្ឋាភិបាល៖ រដ្ឋាភិបាលចិនបាននិងកំពុងវិនិយោគយ៉ាងច្រើននៅក្នុងឧស្សាហកម្ម EV ដោយផ្តល់ការឧបត្ថម្ភធន និងការលើកទឹកចិត្តផ្សេងទៀតដល់ក្រុមហ៊ុនផលិត។ នេះបានជួយឱ្យ EV ចិនអាចកាត់បន្ថយថ្លៃដើមផលិតកម្ម និងធ្វើឱ្យរថយន្ត EV របស់ចិនកាន់តែមានតម្លៃធូរជាងគួរប្រជែង។     រថយន្តចម្រុះ៖ BYD ផ្តល់សេវាកម្មដល់ផ្នែកផ្សេងៗជាមួយនឹងយានជំនិះដ៏ធំទូលាយ រួមទាំងរថយន្តដែលមានតម្លៃសមរម្យ រថយន្តទំនើប រថយន្ត SUV អគ្គិសនី រថយន្តក្រុង និងរថយន្តដឹកទំនិញ។ នេះធ្វើពិពិធកម្មភាពទាក់ទាញរបស់ពួកគេ និងទាក់ទាញមូលដ្ឋានអតិថិជនកាន់តែទូលំទូលាយ បើប្រៀបធៀបទៅនឹងក្រុមហ៊ុន Tesla ផ្តោតលើរថយន្តទំនើប និងរថយន្ត SUV។ គួរជម្រាបផងដែរថា ក្នុងរយៈពេល ៣ខែចុងក្រោយ ក្រុមហ៊ុន BYD លក់រថយន្តអគ្គិសនីបានចំនួន ៥២៦ ៤០៩គ្រឿង ច្រើនជាងក្រុមហ៊ុន Tesla ដែលលក់បានចំនួន ៤៨៤ ៥០៧គ្រឿង។ នេះជាលើកដំបូងហើយ ដែល Tesla ត្រូវគេផ្តួលបានលើការលក់រថយន្តអគ្គិសនីសុទ្ធ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T05:04:19.157Z", "category": "កំពូលអ្នកលក់", "views": 430, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ច្បាស់ការ! នេះចំណុចចាប់ផ្ដើម និងប្រវែងផ្លូវល្បឿនលឿនទី៣ ដែលនឹងត្រូវសង់ឆ្លងកាត់ខេត្ដ-ក្រុងទាំង ៦	https://business-cambodia.com/articles/third-expressway-cross-six-provinces	គម្រោងសាងសង់ផ្លូវល្បឿនលឿនភ្នំពេញ-សៀមរាប-ប៉ោយប៉ែត គឺជាគម្រោងផ្លូវល្បឿនលឿនទី៣ របស់កម្ពុជា បន្ទាប់ពីផ្លូវល្បឿនលឿនទី១ ភ្នំពេញ-ព្រះសីហនុ និងគម្រោងផ្លូវល្បឿនលឿនទី២ ភ្នំពេញ-បាវិត។ បច្ចុប្បន្នគម្រោងផ្លូវថ្មីនេះ កំពុងសិក្សាល្អិតពីក្រុមហ៊ុនវិនិយោគចិន CRBC មុនឈានដល់ការបើកការដ្ឋានសាងសង់។   តាមការសិក្សាគម្រោងផ្លូវល្បឿនលឿនទី៣ នេះនឹងត្រូវឆ្លងកាត់ខេត្ដ-ក្រុងចំនួន ៦ រួមមាន៖ ភ្នំពេញ កណ្ដាល កំពង់ចាម កំពង់ធំ សៀមរាប និងបន្ទាយមានជ័យ ដែលមានប្រវែងប្រមាណជាង ៤០០ គីឡូវម៉ែត្រ។ គម្រោងនេះគឺចាប់ផ្ដើមពីរាជធានីភ្នំពេញ និងបញ្ចប់នៅក្រុងប៉ោយប៉ែត ខេត្ដបន្ទាយមានជ័យ ព្រំដែនកម្ពុជា-ថៃ។     តាមការបញ្ជាក់ពីឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូននៅលើទំព័រហ្វេសប៊ុកផ្លូវការកាលពីថ្ងៃទី២៥ ខែមករា ឆ្នាំ២០២៤ បានឲ្យដឹងថា គម្រោងសាងសង់ផ្លូវល្បឿនលឿនតភ្ជាប់ពីរាជធានីភ្នំពេញ-សៀមរាប- ប៉ោយប៉ែត គឺស្ថិតក្រោមយន្តការភាពជាដៃគូរវាងរដ្ឋ និងឯកជន (PPP)។   ឯកឧត្ដមបន្ដថា “តាមគម្រោងសិក្សាផ្លូវល្បឿនលឿនតភ្ជាប់ពីរាជធានីភ្នំពេញ-សៀមរាប- ប៉ោយប៉ែត ប្រវែងសរុបប្រមាណ ៤២០គ.ម ចំណុចចាប់ផ្តើមខាងជើងផ្លូវក្រវាត់ក្រុងទី៣ រាជធានីភ្នំពេញ និងចំណុចបញ្ចប់នៅក្រុងប៉ោយប៉ែត(ព្រំដែនកម្ពុជា-ថៃ) ឆ្លងកាត់រាជធានីភ្នំពេញប្រវែង ៣គ.ម ខេត្តកណ្ដាល ១៨គ.ម ខេត្តកំពង់ចាម៤៣ គ.ម ខេត្តកំពង់ធំ១៣១គ.ម ខេត្តសៀមរាប ១៣០គ.ម ខេត្តបន្ទាយមានជ័យ ៩៥គ.ម”។   សូមជម្រាបថា តាមគម្រោងសាងសង់ផ្លូវល្បឿនលឿនថ្មីនេះ នឹងចែកចេញជា ២ ដំណាក់កាល។ ដោយដំណាក់កាលទី១ ពីភ្នំពេញ-សៀមរាប នឹងត្រូវបើកការដ្ឋានស្ថាបនាមុន និងដំណាក់កាលទី២ សៀមរាប-ប៉ោយប៉ែត នឹងបើកការដ្ឋានស្ថាបនាតាមក្រោយ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T04:48:52.631Z", "category": "អចលនទ្រព្យ", "views": 3844, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់បង្កើតប្រេនឬនាំផលិតផលជប៉ុនមកលក់តែមិនដឹងធ្វើម៉េច អាចទាក់ទងតាមក្រុមហ៊ុនកូនខ្មែរនៅជប៉ុន១នេះបាន	https://business-cambodia.com/articles/japan-brand	គ្មានបទពិសោធន៍ធ្លាប់រកស៊ីលក់ផលិតផល ហើយថែមទាំងស្ទើរទុនសម្រាប់រកស៊ី ប៉ុន្តែចង់រកស៊ីវិស័យ Cosmetic ជាពិសេសចង់នាំផលិតផលពីជប៉ុនមកលក់អត់បញ្ហា មានក្រុមហ៊ុនរបស់កូនខ្មែរមួយនៅជប៉ុនឈ្មោះ Sisyphus.inc មានទទួលធ្វើប្រេនខ្លួនឯងនិងជួយដើររកផលិតផលជប៉ុនដែលមានគុណភាពនិងតម្លៃសមរម្យបំផុត។     ក្នុងកិច្ចសម្ភាសន៍ជាមួយ Business Cambodia អ្នកស្រី សែម ណាវី ម្ចាស់ក្រុមហ៊ុន Sisyphus.inc បានឱ្យដឹងថា បច្ចុប្បន្ននេះក្រុមហ៊ុនរបស់អ្នកស្រី មានសេវាកម្មជាច្រើនដូចជា៖ មានទទួលធ្វើប្រេនផលិតផល សេវាកម្មរកផលិតផលជប៉ុនឱ្យអតិថិជន ហើយប្រសិនបើអតិថិជនទើបរកស៊ីដំបូងៗមិនដឹងការធ្វើទីផ្សារ ការចុះបញ្ជី ឬទំនាក់ទំនងផ្សព្វផ្សាយជាមួយបុគ្គលល្បីៗ ខាងក្រុមហ៊ុនអ្នកស្រីក៏មានសេវាកម្មជួយសម្រួលទៅលើបញ្ហាទាំងអស់នេះផងដែរ ព្រោះក្រុមហ៊ុនមានដៃគូសហការធំៗដូចជាប្រទេស ថៃ វៀតណាម ឥណ្ឌូនេស៊ី កម្ពុជា និងប្រទេសជប៉ុន។     សហគ្រិនស្រ្តីរូបនេះបានបន្ថែមទៀតថា សម្រាប់អ្នកមិនមានបទពិសោធន៍រកស៊ី ឬដើមទុនតិចតួចក៏អាចរកស៊ីបាន មិនចាំបាច់មានលុយកាត់ស្តុកទំនិញដល់ទៅ ១០ម៉ឺនដុល្លារទៅ ២០ ម៉ឺនដុល្លារដូចគេនោះទេ ព្រោះអ្នកស្រីអាចជួយទៅលើបញ្ហានេះបាន តាមរយៈការជួយរកផលិតផលល្អៗក្នុងប្រទេសជប៉ុនមកតេស្តទីផ្សារជាមុនសិន ក្រោយរកប្រាក់ចំណេញហើយចាំកាត់ស្តុកទំនិញច្រើនៗយកមកលក់ក៏បាន។   គួរបញ្ជាក់ផងដែរថា សម្រាប់បងប្អូនដែលមានបំណងចង់បង្កើតប្រេនផលិតផលជប៉ុនផ្ទាល់ខ្លួន ឬចង់យកផលិតផលពីជប៉ុនមកលក់អាចធ្វើការទំនាក់ទំនងទៅកាន់ក្រុមហ៊ុន Sisyphus.inc បានតាមរយៈគណនីហ្វេសប៊ុក Sem Navy ឬ Facebook Page : Products in Japan តាមរយៈ ស្គេនតេឡេក្រាមខាងក្រោមនេះ	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T04:48:10.636Z", "category": "ចាប់ផ្តើមអាជីវកម្ម", "views": 455, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អ៊ី-ម៉ាន់នីអរគុណអតិថិជនសម្រាប់សមិទ្ធផលជាច្រើនក្នុងឆ្នាំ 2023	https://business-cambodia.com/articles/e-money-thanks-customers-for-many-achievements-in-2023	យោងទៅតាមបទសំភាសន៍ជាមួយនឹងលោក Vu Tuan Long ជា នាយកប្រតិបត្តិរបស់ក្រុមហ៊ុន អ៊ី-ម៉ាន់នី ផេម៉ិន សឹលូសិន ម.ក / E-MONEY PAYMENT SOLUTIONS PLC. បានមានប្រសាសន៍ថា អ៊ី-ម៉ាន់នីពិតជាអរគុណយ៉ាងខ្លាំង សម្រាប់ការគាំទ្ររបស់អតិថិជន និងបន្តប្រើប្រាស់ជាមួយសេវាកម្មអ៊ី-ម៉ាន់នីរហូតដល់ថ្ងៃនេះ ហើយអ៊ី-ម៉ាន់នីមានក្តីសោមនស្សរីករាយ ដែលបានជួយសម្រួលដល់កិច្ចការងារនិងបង្កើនភាពងាយស្រួលដល់អតិថិជនក្នុងសកម្មភាពប្រចាំថ្ងៃ ហើយអ៊ី-ម៉ាន់នីក៏បានផ្តល់ឱកាសរកប្រាក់ចំណូលដល់ភ្នាក់ងារច្រើនជាង 6,000 កន្លែងទូទាំងប្រទេស ។ លោកក៏បានបន្ថែមទៀតថា <ឆ្នាំ 2023 កន្លងមកនេះជាឆ្នាំដែលអ៊ី-ម៉ាន់នីមានមោទនភាពជាងគេបំផុត ព្រោះពួកយើងបានសម្រេចនូវសមិទ្ធផលធំៗដែលបានជួយបម្រើអត្ថប្រយោជន៍ជាច្រើនដល់អតិថិជនរបស់ពួកយើង> ក្នុងនោះរួមមាន ៖ eMoney App ទទួលបានសន្ទុះក្នុងការគាំទ្រនិងប្រើប្រាស់ជាខ្លាំង ធៀបនឹងឆ្នាំមុនៗទៅទៀត គិតត្រឹមចុងខែធ្នូ ឆ្នាំ2023 នេះ eMoney App មានអ្នកប្រើប្រាស់រហូតទៅដល់ 6 លាននាក់ ។ នៅក្នុងឆ្នាំ 2023 តែប៉ុណ្ណោះ មានអ្នកប្រើប្រាស់ថ្មីច្រើនជាងឆ្នាំ 2022 រហូតទៅដល់ 50% ។ សន្ទុះខ្លាំងក្នុងការប្រើប្រាស់របស់អតិថិជននេះ អាចបណ្តាលមកពី eMoney App មិនត្រឹមតែជួយសម្រួលទៅលើការទូទាត់ប្រចាំថ្ងៃរបស់អតិថិជននោះទេ ប៉ុន្តែក៏មានផ្តល់ជូនអត្ថប្រយោជន៍ជាច្រើនថែមទៀតរួមមាន ឱកាសឈ្នះរថយន្តទំនើប ទូរស័ព្ទស្មាតហ្វូន ទិន្នន័យអ៊ីនធើណិត សាច់ប្រាក់សុទ្ធ គម្រោងសេវាកម្មដែលចំណេញៗជាច្រើនប្រភេទ ។ល។ អ៊ី-ម៉ាន់នីមានកិត្តិយលទទួលបាននូវពានរង្វាន់ជាក្រុមហ៊ុនឆ្នើមប្រចាំឆ្នាំពី Globee Award ក្នុងការប្រឹងប្រែងលើការវិនិយោគផ្នែកបច្ចេកវិទ្យានិងសេវាកម្ម ព្រមទាំងការអភិវឌ្ឍន៍ខ្លួនឯងឥតឈប់ឈរប៉ុន្មានឆ្នាំមកនេះ ក្នុងឆ្នាំ 2023 អ៊ី-ម៉ាន់នីទទួលការតមស្នងដ៏មានកិត្យានុភាពបំផុតដោយបានទទួលនូវពានរង្វាន់ក្រុមហ៊ុនឆ្នើមប្រចាំឆ្នាំក្នុងវិស័យបច្ចេកវិទ្យាហិរញ្ញវត្ថុពី Globee Award ដែលសបញ្ជាក់ពីការខិតខំប្រឹងប្រែង ភាពច្នៃប្រឌិត ទេពកោសល្យ ឧត្តមភាព និងការផ្តល់ដំណោះស្រាយក្នុងហិរញ្ញវត្ថុដ៏ទំនើប។   ភាពជោគជ័យក្នុងដំណាក់កាលទី 1 នៃសេវាកម្មបើកប្រាក់បៀវត្ស / Payroll Account របស់អ៊ី-ម៉ាន់នី អ៊ី-ម៉ាន់នីពិតអរគុណស្ថាប័នជាច្រើនរាប់រយកន្លែង ដែលមានបុគ្គលិកបម្រើការរហូតរាប់សែននាក់ ដែលបានជ្រើសប្រើប្រាស់ជាមួយសេវាកម្មបើកប្រាក់បៀវត្សរបស់អ៊ី-ម៉ាន់នី ហើយស្ថាប័នទាំងអស់ក៏មានភាពសប្បាយរីករាយជាមួយអត្ថប្រយោជន៍ជាច្រើនដែលអ៊ី-ម៉ាន់នីបានផ្តល់ឱ្យទៅដល់និយោជិកនិងនិយោជក។ អ៊ី-ម៉ាន់នីក៏អរគុណដល់បុគ្គលិកដែលពាក់ព័ន្ធរបស់អ៊ី-ម៉ាន់នី ដែលខំប្រឹងប្រែងចុះទៅកាន់ស្ថាប័នជាច្រើន មិនថានៅរាជធានីភ្នំពេញ ឬបណ្តាខេត្តក្រុងនានា ដើម្បីធ្វើណែនាំអំពីសេវាកម្មបើកប្រាក់បៀវត្ស និងបង្រៀនពីការប្រើប្រាស់ eMoney App ហើយក្នុងឆ្នាំថ្មីនេះ អ៊ី-ម៉ាន់នីនឹងបន្តខិតខំបង្កើនការផ្តល់ជូនជាច្រើនដល់អតិថិជន និងសង្ឃឹមថា ស្ថាប័នជាច្រើនទៀតនឹងជ្រើសរើសប្រើប្រាស់សេវាកម្មបើកប្រាក់បៀវត្សរបស់អ៊ី-ម៉ាន់នី ។ ការសហការជាមួយក្រុមហ៊ុន Metfone ដើម្បីផ្តល់ជូនកញ្ចប់គម្រោងប្តូរទិន្នន័យអ៊ីនធើណិតដ៏ចំណេញៗ អតិថិជនដែលប្រើប្រាស់ប្រព័ន្ធមិត្តហ្វូនទាំងអស់នឹងទទួលនូវកញ្ចប់គម្រោងប្តូរទិន្នន័យអ៊ីនធើណិតដ៏ពិសេសដោយភ្ជាប់គម្រោងទាំងនោះនៅក្នុង eMoney App ។ គម្រោងទាំងនោះរួមមាន គម្រោងដាតាអស្ចារ្យផ្លឹស 1.5 / Super Data Osja 1.5 អតិថិជនអ៊ី-ម៉ាន់នីនឹងទទួលទិន្នន័យអ៊ីនធើណិតបន្ថែមចំនួន 3GB ពីលើទិន្នន័យដើម ឬគម្រោងដាតាអស្ចារ្យផ្លឹស 1 / Data Osja Plus 1 ដែលគម្រោងដែលអាចប្តូរបានក្នុង eMoney App តែប៉ុណ្ណោះ ។ ភាពជោគជ័យក្នុងការរៀបចំកម្មវិធីតាំងពិព័រណ៍ VIDEX 2023 ក្នុងត្រីមាសចុងក្រោយឆ្នាំ 2023 ក្រុមហ៊ុន Viettel Cambodia ក្នុងនោះរួមមានទាំងក្រុមហ៊ុន អ៊ី-ម៉ាន់នី និងក្រុមហ៊ុនមិត្តហ្វូន បានចាប់ដៃគូសហការជាមួយគ្នា និងជាមួយក្រុមហ៊ុនជាច្រើនទៀតនៅក្នុងប្រទេស ដើម្បីរៀបចំនូវកម្មវិធីតាំងពិព័រណ៍ VIDEX 2023 ផ្សាភ្ជាប់ចំណងមិត្តភាពរវាងកម្ពុជា-វៀតណាម ។ ក្នុងព្រឹត្តិការណ៍នោះដែរ មានអ្នកចូលរួមច្រើនកុះករដែលបានកោតសសើរនិងចាប់អារម្មណ៍ជាខ្លាំងទៅលើបទបង្ហាញសេវាកម្មរបស់ eMoney App និងការផ្តល់ជូនជាច្រើនរបស់អ៊ី-ម៉ាន់នី ហើយក្នុងនោះដែរ ក៏មានអ្នកចូលរួមជាច្រើនរូបបានចុះឈ្មោះប្រើប្រាស់ជាមួយ eMoney App នៅទីនោះតែម្តង ។    បង្កើតកម្មវិធីដំណើរកម្សាន្តសម្រាប់បុគ្គលិកអ៊ី-ម៉ាន់នី ដើម្បីលើកទឹកចិត្តដល់បុគ្គលិកអ៊ី-ម៉ាន់នីដែលខិតខំបំពេញកិច្ចការងារបម្រើសេវាកម្មដល់អតិថិជនពេញមួយឆ្នាំ អ៊ី-ម៉ាន់នីបានផ្តល់នូវដំណើរកម្សាន្តដល់បុគ្គលិកខ្លួនជាច្រើនទៅកាន់ក្រុងព្រះសីហនុ រយៈពេល 3 ថ្ងៃ ដោយឥតគិតថ្លៃ ។ ក្នុងដំណើរកម្សាន្តមួយនេះដែរ ក៏មានជាកម្មវិធីលេងកម្សាន្តសប្បាយៗរវាងបុគ្គលិក ជាមួយថ្នាក់គ្រប់គ្រងរបស់អ៊ី-ម៉ាន់នីជាច្រើនរូប ដែលជួយបង្កើនភាពស្និទ្ធស្នាលនិងចំណង់មិត្តភាពរវាងគ្នានឹងគ្នា ក៏បញ្ជាក់ពីការយកចិត្តទុកដាក់របស់ថ្នាក់គ្រប់គ្រងទៅលើបុគ្គលិក ធ្វើឱ្យការងារជាក្រុមកាន់តែរលូនទៅមកក្នុងឆ្នាំថ្មីនេះ ។ លោកបានបញ្ចប់នូវបទសំភាសន៍ថា <សមិទ្ធផលទាំងនេះ នឹងមិនអាចកើតឡើងបានប្រសិនបើអ៊ី-ម៉ាន់នីមិនមានការគាំទ្ររបស់អតិថិជនទាំងអស់ និងខិតខំប្រឹងប្រែងរបស់បុគ្គលិករបស់អ៊ី-ម៉ាន់នីគ្រប់រូប ។ អ៊ី-ម៉ាន់នីនឹងបន្តខិតខំប្រឹងប្រែងបង្កើននិងអភិវឌ្ឍសេវាកម្មរបស់ខ្លួនឱ្យកាន់តែល្អឥតខ្ចោះជាងឆ្នាំមុនៗទៅទៀត ហើយសង្ឃឹមថាអតិថិជនទាំងអស់នឹងបន្តគាំទ្រសេវាកម្មរបស់អ៊ី-ម៉ាន់នី> ។ សម្រាប់ពត៌មានលម្អិត អ្នកអាចចុចនៅទីនេះ https://web.facebook.com/eMoney.easyandsafe   ដោនឡូត eMoney App នៅទីនេះ https://link.emoney.com.kh/Share_all	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T04:05:08.443Z", "category": "PR", "views": 895, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ចង់បើកម៉ាតត្រូវការដើមទុនប៉ុន្មាន? នេះជាដើមទុនខ្លះៗ អ្នកចង់រកស៊ីវិស័យម៉ាត គួរដឹងមុនចាប់ផ្ដើម	https://business-cambodia.com/articles/the-capital-for-opan-mart	មែនទែនទៅការប្រើនប្រាស់ដើមទុននៅក្នុងការប្រកបអាជីវកម្មវា អាស្រ័យទៅលើទំហំអាជីវកម្ម ក៏ដូចជាការរៀបចំរបស់បងប្អូន។ ជាក់ស្ដែងបើក្រឡេកមកមើលវិស័យម៉ាន វិញ គឺជាវិស័យមួយដែរទទួលបានការចាប់អារម្មណ៍ច្រើន ខណៈនេះជាហាងលក់ទំនិញរាយដែលបង្កភាពងាយស្រួលសម្រាប់អតិថិជននាសម័យថ្មី និង ជាជម្រើសល្អក្នុងការជាវទំនិញរបស់ភ្ញៀវ ជាជាងទៅផ្សារធម្មតា។   ទន្ទឹមនឹងរបរចាប់អារម្មណ៍បងប្អូនប្រាកដជាចង់ដឹងហើយថាការចាប់ផ្ដើមអាជីវកម្មមួយនេះត្រូវប្រើសប្រាស់ដើមទុនប៉ុន្មានទៅទើបគ្រប់។ អ៉ីចឹងថ្ងៃនេះ ចាបក្រហម សូនលើកយកដើមទុនមួយចំនួនក្នុងការបើម៉ាត ដើម្បីឲ្យសមទៅតាមតម្រូវការរបស់បងប្អូន៖   ១.  ដើមទុន៥០០០ដុល្លារ   ម៉ាតដែលប្រើដើមទុន៥ពាន់ដុល្លារគឺជាប្រភេទម៉ាតខ្នាតតូចដែលមានទំហំ ប្រមាណជា៧០ម៉ែត្រការ៉េ ។ ម៉ាតប្រភេទនេះភាគច្រើនមាននៅតាមការ៉ាសសាំង ស្ថាននីយរថភ្លើងជាដើម ដែលមិនសូវមានទំនិញច្រើនមុខទេ ពោលលក់តែអីវ៉ាន់ណាដែលចាំបាច់សម្រាប់អ្នកធ្វើដំណើរតែប៉ុណ្ណោះ។   ២. ដើមទុន២ម៉ឺន ទៅ៥ម៉ឺនដុល្លារ   ម៉ាតដែលចំណាយដើមទុនចាប់ពី២ម៉ឺនដុល្លារនេះ គឺជាប្រភេទ Mini mart  ដែលជាម៉ាតលក់សម្ភារៈ ប្រើប្រាស់ប្រចាំថ្ងៃ ហើយថែមទាំងមានអារហារសម្រាន់នៅក្នុងនោះថែមទៀត។ ចំពោះទំហំវិញអាចមានប្រមាណ១១០ម៉ែត្រការ៉េ អាចថាត្រូវការផ្ទះពី២ទៅ៣ល្វែង ក្នុងការបើវា ហើយភាគច្រើនគេបើកនៅក្នុងខុនដូរ តាមមន្ទីពេទ្យ ដោយវាច្រើនគេបើកសំដៅទៅតាមប្លុកតំបន់នានាដែលនៅឆ្ងាយៗ។   ៣. ដើមទុន៣ម៉ឺនដុល្លារ   សម្រាប់អ្នកដែលមានដើមទុន៣ម៉ឺនដុល្លារ ហើយមិនដឹងថាបើកអ្វី បងប្អូនអាចសាកល្បងបើកម៉ាតលក់បន្លែបាន ដែលជាប្រទេសម៉ាតលក់បន្លែ ត្រី សាច់ និងគ្រឿងទេសជាដើម ពោលគឺជាម៉ាតសម្រាប់តម្រូវ ស្រ្តីមេផ្ទះ និងបុរសមេផ្ទះទាំងឡាយ ដោយទៅតែមួយកន្លែងអាចទិញបានគ្រប់មុខតែម្តង។   ៤. ដើមទុនមិនក្រោម១០ម៉ឺនដុល្លារ   ម៉ាតប្រភេទគឺសម្រាប់ Supermarkets មានលក់សម្ភារៈគ្រប់ប្រភេទ ងាយស្រួលជ្រើសរើសតាមតម្រូវការ។  ជាក់ស្តែងដូចជា ឡាក់គី អ៊ិចប្រេស មានលក់សម្ភារៈជាច្រើនដូចជា សម្ភារៈប្រើប្រាស់ក្នុងផ្ទះ អាហារសម្រាន់ បន្លែ សាច់ គ្រឿងសំអាង សាប៊ូ និងផលិតផលជាច្រើនមុខទៀត៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T04:04:35.912Z", "category": "កំពូលអ្នកលក់", "views": 116, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មិនធម្មតា! ត្រឹម១សប្តាហ៍ Microsoft កាត់បុគ្គលិកជិត ពីរពា.ន់នាក់ ផ្នែកGaming ព្រោះមូលហេតុធំទាំងនេះ	https://business-cambodia.com/articles/microsoft-gaming-lay-off-employee	ត្រឹមរយៈពេលមួយសប្តាហ៍ប៉ុណ្ណោះ ក្រុមហ៊ុនលំដាប់ពិភពលោក Microsoft បញ្ឈប់បុគ្គលិកចំនួន ១៩០០នាក់ នៅក្នុងផ្នែក Gaming របស់ខ្លួន។ នេះបើយោងតាមការឲ្យដឹងពីទីភ្នាក់ងារសារព័ត៌មាន Reuters ចុះនាថ្ងៃទី២៥ ខែមករា ឆ្នាំ២០២៤។   យ៉ាងណាមិញ ចំពោះមូលហេតុនៃការបង្ខំចិត្តកាត់បុគ្គលិករាប់ពាន់នាក់យ៉ាងកំរោលបែបនេះគឺដោយសារ ការអនុវត្តតាមផែនការប្រតិបត្តិសម្រាប់ឆ្នាំថ្មី និងការសើរើដកចេញនូវតួនាទីមិនចាំបាច់ផ្សេងៗដើម្បីកាត់បន្ថយចំណាយ។   ក្នុងនោះ លោក Phil Spencer នាយកប្រតិបត្តិក្រុមហ៊ុន Microsoft Gaming បានសរសេរនៅលើគណនី X (អតីត Twitter) របស់ខ្លួនយ៉ាងដូច្នេះថា៖ «ជាផ្នែកមួយនៃការដំណើរការនេះ យើងបានធ្វើការសម្រេចចិត្តដ៏ឈឺចាប់ដើម្បីកាត់បន្ថយទំហំនៃកម្លាំងការងារផ្នែកហ្គេមរបស់យើងប្រហែល ១៩០០ តួនាទីក្នុងចំណោមមនុស្សសរុប ២២,០០០នាក់»។   គួរជម្រាបថា ក្រៅពីការបញ្ឈប់បុគ្គលិករាប់ពាន់នាក់របស់ក្រុមហ៊ុន Microsoft កាលពីដើមសប្តាហ៍នេះ ក្រុមហ៊ុនលក់រាយតាមអ៊ីនធឺណិតខ្នាតយក្ស eBay បានប្រកាសថាខ្លួននឹងកាត់បន្ថយការងារចំនួន ១,០០០កន្លែងបន្ថែមផងដែរ៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T03:33:24.684Z", "category": "ភាពជាអ្នកដឹកនាំ", "views": 110, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនមែនចៃដន្យ! កត្ដាធំ ៤ ធ្វើឲ្យខេត្ដកំពង់ស្ពឺក្លាយជាគោលដៅវិនិយោគពីក្រុមហ៊ុនក្នុង និងក្រៅស្រុក	https://business-cambodia.com/articles/vei-samnang-talk-about-investing-	កំពង់ស្ពឺគឺជាខេត្ដមួយដែលទទួលបានការវិនិយោគឥតឈប់ឈរ ពីក្រុមហ៊ុនក្នុង និងក្រៅស្រុក មកធ្វើការបណ្ដាក់ទុនបង្កើតរោងចក្រសហគ្រាសជាច្រើនរួមមាន៖ រោងចក្រវាយនភ័ណ្ឌ កាត់ដេ រោងចក្រដំឡើងរថយន្ដ រោងចក្រដំឡើងគ្រឿងអេឡិចត្រូនិក រោងចក្រដំឡើងកង់ និងអគារពាណិជ្ជជាដើម។   យ៉ាងណាការដែលទទួលបានគម្រោងវិនិយោគទាំងអស់នេះ គឺមិនមែនបានមកដោយចៃដន្យទេ ប៉ុន្ដែកើតឡើងដោយសារកត្ដាធំៗ ៤ ដែលមានដូចជា៖ ទីតាំងភូមិសាស្រ្ដល្អ, ហេដ្ឋារចនាសម្ព័ន្ធសំបូបែប, ប្រជាសាស្ដ្រប្រកបដោយយុវជន និងនយោបាយល្អ ទើបធ្វើឲ្យខេត្ដកំពង់ស្ពឺក្លាយជាគោលដៅនៃការវិនិយោគ។     យោងតាមប្រសាសន៍របស់ឯកឧត្ដម វ៉ី សំណាង អភិបាល នៃគណៈអភិបាលខេត្ដកំពង់ស្ពឺ ដែលដកស្រង់ដោយក្រសួងព័ត៌មានបានបញ្ជាក់យ៉ាងដូច្នេះថា "មូលហេតុធ្វើឲ្យខេត្ដកំពង់ស្ពឺទទួលបានការវិនិយោគពីបរទេសមកយ៉ាងច្រើន ទី១ យើងអាចនិយាយពីទីតាំងភូមិសាស្ដ្រ ដែលទីតាំងភូមិសាស្ដ្រខេត្ដកំពង់ស្ពឺគឺជាខេត្ដមួយដែលនៅមិនឆ្ងាយពីរាជធានីភ្នំពេញ ហើយវានៅចន្លោះរវាងតំប៉ូនសេដ្ឋកិច្ចទាំង ២ គឺរាជធានីភ្នំពេញ និងព្រះសីហនុ។   ចំណុចទី២ គឺដោយសារតែខេត្ដនេះមានហេដ្ឋារចនាសម្ព័ន្ធរូបវ័ន្ដ និងមានផ្លូវគមនាគមន៍ជាច្រើនដូចជាផ្លូវជាតិលេខ៤ ផ្លូវជាតិលេខ៤១ ផ្លូវជាតិលេខ៥១ ផ្លូវជាតិលេខ៤៤ ហើយជាពិសេសនោះយើងមានផ្លូវល្បឿនលឿនដែលជាផ្លូវគមនាគមន៍ ផ្ដល់ឱកាសដល់ការដឹកជញ្ជូនទំនិញទាំងឡាយ នៅពេលផលិតបានគឺងាយដឹកជញ្ជូនទៅខេត្ដព្រះសហនុក៏បានបើយកតាមកាប៉ាល់ ឬអាចដឹងទៅរាជធានីភ្នំពេញបានបើទំនិញណាយកតាមយន្ដហោះ។ នេះគឺជាការរួមផ្សំ។   ទី៣ ដោយសារតែករណីប្រជាសាស្ដ្រនៅកំពង់ស្ពឺមកទល់ថ្ងៃនេះយើងបានប្រជាពលរដ្ឋជិត១លាននាក់ ហើយជិត១លាននាក់នេះគឺភាគច្រើនគាត់ជាយុវជន។ អ៊ីចឹងសក្ដានុពលទាំងអស់នេះហើយដែលធ្វើឲ្យអ្នកវិនិយោគគាត់សម្លឹងឃើញ ហើយនិងមកបណ្ដាក់ទុន។ មិនត្រឹមតែកត្ដាប្រជាសាស្ដ្រ កត្ដាភូមិសាស្ដ្រហ្នឹងទេ អ្វីដែលសំខាន់មួយទៀតគឺកត្ដានយោបាយ។   ទាំងអស់នេះហើយជាសក្ដានុពល សម្រាប់ឲ្យអ្នកវិនិយោគ គាត់មករកទទួលទាន មកបណ្ដាក់ទុននៅកំពង់ស្ពឺរហូតដល់ក្លាយជាខេត្ដទី២ បន្ទាប់ពីរាជធានីភ្នំពេញមកដែលមានរោងចក្រសហគ្រាសច្រើនជាងគេ"។   ឯកឧត្ដមបញ្ជាក់បន្ថែមថា គិតមកដល់ពេលនេះ ខេត្ដកំពង់ស្ពឺគឺមានរោងចក្រសហគ្រាសចំនួន ៣៩៤ រោងចក្រសហគ្រាស និងផ្ដល់ការងារជូនកម្មករ កម្មការិនី ១៦ ម៉ឺននាក់។ រោងចក្រសហគ្រាន់ទាំងនេះបានក្លាយជាការដ្ឋានការងារ និងជាប្រភពចំណូលប្រជាពលរដ្ឋ ហើយជួយជីវភាពប្រជាពលរដ្ឋនៅក្នុងខេត្ដកាន់តែល្អប្រសើរឡើង៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-26T03:11:19.228Z", "category": "អចលនទ្រព្យ", "views": 174, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បើកទំព័រ សករាជ ថ្មី! ក្រុមហ៊ុន អូស៊ីអាយស៊ី ប្រារព្ធពិធីសែនបើកការដ្ឋានសាងសង់ គម្រោងអគារពាណិជ្ជកម្ម សុវណ្ណមច្ឆា វគ្គ I ដែលមានតម្លៃសរុបខ្ទង់ ១០លានដុល្លារ ស្ថិតក្នុងទីក្រុងរណបជ្រោយចង្វារ	https://business-cambodia.com/articles/open-a-new-era-page-ocic-celebrates-the-groundbreaking-ceremony-for-sovanmachcha	រាជធានីភ្នំពេញ៖ នាថ្ងៃទី២៥ ខែមករា ឆ្នាំ២០២៤ គម្រោងទីក្រុងរណបជ្រោយចង្វារ ប្រារព្ធពិធីសែនបើកការដ្ឋានសាងសង់ និងប្រកាសបើកលក់គម្រោងថ្មី គឺគម្រោងអគារពាណិជ្ជកម្ម សុវណ្ណមច្ឆា ជាផ្លូវការ ដែលមានទីតាំងស្ថិតតាមបណ្តោយមហាវិថី អូស៊ីអាយស៊ី ខណ្ឌជ្រោយចង្វារ រាជធានីភ្នំពេញ ។ បន្ទាប់ពីទទួលបានការគាំទ្រ និង ជឿទុកចិត្តពីសំណាក់អតិថិជនយ៉ាងច្រើន អំពីអគារ គុណភាពសំណង់  ក៏ដូចជាបរិយាកាសនៃការរស់នៅ ក្នុង និងក្រៅគម្រោង ទាំងអតិថិជន ចាស់និងថ្មី ម្យ៉ាងវិញទៀតដើម្បីជាការឆ្លើយតបទៅនឹងនូវតម្រូវការរបស់អតិថិជន មិនបង្អង់យូ គម្រោងទីក្រុងរណបជ្រោយចង្វារ ក៏បានពង្រីក គម្រោងរបស់ខ្លួន បន្ថែមទៀត  ។ តាមរយៈការផ្តល់បទសំភាសន៍ ក្នុងឱកាសបើកការដ្ឋានសាងសង់ និងប្រកាសបើកលក់គម្រោងថ្មីនេះ លោក សំរិត ម៉ារឌី  ប្រធានផ្នែកសិក្សា គម្រោងប្លង់ គម្រោងទីក្រុងរណបជ្រោយចង្វារ បានឱ្យដឹងថា៖ «ចក្ខុវិស័យ និងគោលបំណង នៅពីក្រោយអគារពាណិជ្ជកម្មសុវណ្ណមច្ឆា កើតចេញពីការបំផុសគំនិត ចំពោះការបង្កើតថ្មី និងការអភិវឌ្ឍន៍សហគមន៍ ជាពិសេសការដាក់បញ្ចូលគ្នារវាងអគារពាណិជ្ជកម្ម និងលំនៅដ្ឋានក្នុងអគារតែមួយ គឺស្របតាមតម្រូវការអតិថិជនរបស់យើង នាសតវត្សថ្មីនេះតែម្តង។ ដូចដែលបានដឹងហើយថាគម្រោងនេះជាគម្រោង វគ្គ I  យើងនៅមាន វគ្គបន្តបន្ទាប់ទៀត ហើយយើងរំពឹងថានឹងបញ្ចប់ការសាងសង់ក្នុងរយៈពេល ៣០ ខែ សម្រាប់គម្រោង វគ្គ I  នេះ។ បច្ចុប្បន្ននេះ យើងកំពុងតែមានដំណើរការឆ្ពោះទៅមុខជាបណ្តើរៗ ហើយយើងមានការរំភើបចំពោះការសាងសង់គម្រោងសុវណ្ណមច្ឆានេះជូនដល់អតិថិជន» ។ លោក សំរិត ម៉ារឌី  បន្តថា ស្ថាបត្យកម្មនៃអគារគឺផ្តោតលើសោភ័ណភាព ទំនើប និងពហុមុខងារ ដោយរួមបញ្ចូលយ៉ាងរលូនជាមួយបរិស្ថានទីក្រុង។ បច្ចេកវិទ្យា សុខមាលភាពក្នុងការរស់នៅ តម្រឹមជាមួយនិន្នាការទីផ្សារបច្ចុប្បន្ន និងធានាការសម្របខ្លួនទៅនឹងតម្រូវការអាជីវកម្មនាពេលអនាគត ។ មូលហេតុដែលយើងជ្រើសរើសទីតាំងនេះសម្រាប់សង់អគារសុវណ្ណមច្ឆា ដោយសារទីតាំងនេះ ជាចំណុចស្នូលនៃគម្រោងទីក្រុងរណបជ្រោយចង្វារ ការរៀបចំហេដ្ឋារចនាសម្ព័ន្ធឆ្លាតវៃ រំលេចចេញនូវសោភ័ណភាព, ភាពច្នៃប្រឌិតខ្ពស់ និងសិល្បៈនៃសំណង់អគារព័តជុំវិញរង្វង់មូល ជាពិសេសជាទីតាំងសក្កានុពលខ្លាំង ជាចរន្តផ្លូវតភ្ជាប់សេដ្ឋកិច្ចទី ២ បន្ទាប់ពីស្ពានជ្រោយចង្វារ ដែលយើងមានស្ពានបេតុងខ្សែកាបឫស្សីកែវថ្មី តភ្ជាប់ពីផ្លូវជាតិលេខ ៥ និងផ្លូវជាតិលេខ ៦អា ដែលច្រកសេដ្ឋកិច្ចសំខាន់ៗនៅក្នុងប្រទេស។ សូមជម្រាបជូនថា អគារសុវណ្ណមច្ឆាសាងសង់ឡើងតាមបែប Modernism  Architecture មានកម្ពស់ ៦ ជាន់ ដែលស្មើនឹង ២៥ ម៉ែត្រ ទំហំអគារ ៨ ម៉ែត្រ x ១៨ ម៉ែត្រ និង ទំហំដី ៨ ម៉ែត្រ x ៣១ ម៉ែត្រ, ដែល ៤ជាន់ខាងក្រោមជាលំហអាជីវកម្ម និង ២ជាន់ខាងលើជាប្រភេទ វីឡា ដ៏ប្រណិត, ខាងមុខផ្ទះមាន Walk way ២.៥ ម៉ែត្រ និង សល់ចំណតខាងមុខ ៦.៥ ម៉ែត្រ សរុបទៅនៅសល់ខាងមុខអគាររហូតដល់ ៩ ម៉ែត្រ។ មានបំពាក់ដោយជណ្តើរយោង, ចំណតក្រោមដី (Basement) ប្រព័ន្ធការពារអគ្គីភ័យទាំងក្នុង និងក្រៅអគារ,  ប្រព័ន្ធការពារសត្វកណ្តៀ, ការការពារពន្លឺ  ដែលចាំងពីព្រះអាទិត្យចូលអគារ និងមានជាន់ដំបូល អាចរៀបចំជា សួន លើអគារផងដែរ។ ដូចគ្នាជាមួយគម្រោងធំៗ ផ្សេងទៀតដែរ ក្រុមហ៊ុនបានសិក្សាយ៉ាងលម្អិត និងយកចិត្តទុកដាក់បំផុត លើរចនាបទនៃអគារ ការបែងចែកលំហរប្រើបាស់ និងលំហរឯកជនឱ្យបានត្រឹមត្រូវ  ការគិតគូរលើសោភ័ណភាព ប្រណិតភាព ព្រមទាំងផាសុខភាពក្នុងការរស់នៅ ត្រូវបានគិតគូរយ៉ាងម៉ត់ចត់ ដើម្បីរចនាបាននូវគម្រោងអគារដ៏ទំនើបនេះជូនដល់អតិថិជន។ ឆ្លៀតក្នុងឱកាសនេះដែរ លោកស្រី មាន ដាវិន ប្រធានគ្រប់គ្រងផ្នែកលក់ គម្រោងទីក្រុងរណបជ្រោយចង្វារ បានបង្ហើបឱ្យដឹងថា ស្ថិតក្នុងឱកាសដ៏ពិសេសនេះ ខាងគម្រោងក៏មានការផ្ដល់ជូនពិសេសៗជាច្រើនរួមមាន៖ បញ្ចុះតម្លៃ ៥% កញ្ចប់អាំងប៉ាវទឹកប្រាក់ $២៦,៨៨៨ មិនគិតថ្លៃការផ្សព្វផ្សាយលើ Light box (លើមហាវិថី អូស៊ីអាយស៊ី) មិនគិតថ្លៃលើសេវាគ្រប់គ្រង កញ្ចប់ពិនិត្យសុខភាព (Premium Package) កញ្ចប់ស្នាក់នៅសណ្ឋាគារ (Angkor Green Garden) ផ្តល់ជូន Concept រៀបចំអគារស្របតាមអាជីវកម្មអតិថិជន ។ គួរបញ្ជាក់ផងដែរថា គម្រោងនេះរចនាបទឡើងប្រកបដោយវឌ្ឍនភាព និងប្រណីតភាព ស័ក្តិសមសម្រាប់លោកអ្នកដែលមានបំណងបើកហាងគ្រឿងអលង្ការប្រណិតៗ, ការិយាល័យ, Clinic, និងក្រុមហ៊ុនធំៗ លើដងមហាវិថីដែលមានដង់ស៊ីតេប្រជាជនច្រើនកុះករ និងចរាចរខ្វែងខ្វាត់ អមដោយទេសភាពដ៏ស្រស់ត្រកាលតាមដងទន្លេសាប និងទន្លេមេគង្គ ជាពិសេសគម្រោងវគ្គ I នេះនៅទល់មុខគម្រោងផ្សារទំនើប Big C តែម្តង។ ការរួមបញ្ចូលគ្នានៃលំហអាជីវកម្ម និងវីឡានៅក្នុងអគារតែមួយផ្តល់នូវប្រសិទ្ធភាពចំណាយ ការបង្កើតប្រាក់ចំណូល និងភាពងាយស្រួលសម្រាប់ម្ចាស់អគារ ឬនិយោជិត ទន្ទឹមនឹងនោះក៏ផ្តល់នូវភាពទាក់ទាញក្នុងការប្រើប្រាស់ចម្រុះ ជំរុញការអភិវឌ្ឍន៍សហគមន៍ និងអនុញ្ញាតឱ្យមានការប្រើប្រាស់ប្រកបដោយភាពបត់បែនតាមពេលវេលា។ ជួយផ្លាស់ប្ដូរមុខមាត់ទីក្រុងរណបជ្រោយចង្វារ ឱ្យក្លាយជាទីក្រុងទំនើបទាន់សម័យដ៏សម្បូរបែប មានមជ្ឈមណ្ឌលពាណិជ្ជកម្ម សេដ្ឋកិច្ច វប្បធម៌ ពហុវិស័យ ទទួលបាននូវការទទួលស្គាល់ពីគ្រប់មជ្ឈដ្ឋានជាតិ និងអន្តរជាតិប្រកបដោយក្តីសុទិដ្ឋិនិយមបំផុត។ ដើម្បីជ្រាបកាន់តែច្បាស់អាចសាកសួរព័ត៌មានបន្ថែមរយៈ៖ លេខទំនាក់ទំនង៖ 099 76 76 65 \| 010 91 90 28 \| 093 66 36 03 ។ ឆាតសួរព័ត៌មាន: https://t.me/chroychangvarsatellitecity ។ ទីតាំងគម្រោង៖ https://bit.ly/SovannMsachhaCommercialBuilding ។	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T11:30:09.985Z", "category": "PR", "views": 698, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
បេលីណា ស៉្បា និងសាទ្បន សាខាថ្មីទី 8 បើកសម្ពោធជាផ្លូវការហើយ ដែលមានទីតាំងនៅសង្កាត់ភ្នំពេញថ្មី ខណ្ឌសែនសុខ ជាមួយនឹងប្រម៉ូសិន 50% គ្រប់សេវាកម្ម	https://business-cambodia.com/articles/belina-spa-and-spa-8th-new-branch-officially-opened	សាខាទី 8 របស់បេលីណាស៉្បា និងសាឡន បើកសម្ពោធជាផ្លូវការហើយ នៅថ្ងៃទី 25 ខែកមរា 2024 នេះ ដែលមានទីតាំង  ផ្លូវ 1003 ទល់មុខសាលាអន្តរជាតិ Golden Gate Sen Sok សង្កាត់ភ្នំពេញថ្មី ខណ្ឌសែនសុខ។ ពិធីបើកសម្ពោធនេះបានធ្វើឡើងដោយមានការចូលរួមពីស្ថាបនិកលោកស្រី ស្រ៊ុន សុភ័ត្រាដែលជាម្ខាស់ប្រេន បេលីណា ស៉្បានិងសាឡន និងបានចូលរួមកាត់ខ្សែបូរសម្ពោធសាខាថ្មី  បេលីណាសាខាសែនសុខ ជាមួយនឹងលោកស្រី យឹម សុផល្លី ដែលជាម្ខាស់សាខាសែនសុខ  រួមទាំងសម្ពោធផលិតផលថ្មី  Suncreen Belyna ដែលមានការចូលរួមពី លោក Kazunori Kato តំណាងអោយចក្រផលិតផលជប៉ុនផងដែរ។ ហើយក៏មានវត្តមានការអញ្ចើញចូលរួមពី លោក Noh Byong Hui  តំណាងអោយរោងចក្រផលិតផលកូរ៉េ ក្នុងការផ្លាស់ប្តូរូបរាងថ្មី ឈុតសាប៊ូកក់សក់បេលីណា ផងដែរ   រួមទាំងអ្នកជំនួញ និងអ្នកសិល្បៈយ៉ាងច្រើនកុះករផងដែរ។ -ក្នុងឪកាសនោះផងដែរ លោកស្រី យឹម សុផល្លី បានលើកឡើងថាដើមឡើយនាងខ្ញុំជាអតិថិជនម្នាក់ ដែលតែងតែមកទទួលយកសេវាកម្មនៅបេលីណាជាប្រចាំ។ ដោយឃើញថាប៊្រេនមួយនេះមានឥទ្ធិពលខ្លាំង មានអតិថិជនច្រើនរៀងរាល់ថ្ងៃ មិនថាទោះបីជាមួយរយៈមុនដែលមានវិបត្តិសេដ្ឋកិច្ច ដូចជាកូវិត១៩ក៏ដោយ ក៏ហាងមួយនេះនៅតែអាចឈរជើងបានដល់ពេលបច្ចុប្បន្ន និងបង្កើនសាខាបានកាន់តែច្រើនជាងមុនទៀត។ នោះសបញ្ជាក់អោយឃើញថា ប្រពន្ធ័គ្រប់គ្រង់របស់ហាងគឺស្ដង់ដារ ទាំងការបណ្ដុះបណ្ដាលបុគ្គលិក និងសេវាកម្មទៅកាន់អតិថិជនគឺបានល្អ។ ទើបខ្ញុំសម្រេចចិត្តទិញហ្រ្វេនឆាយ ប៊្រេនបេលីណានេះ ព្រោះខ្ញុំដឹងថាប៊្រេនមួយនេះមានអតិថិជនគាំទ្រច្រើនស្រាប់ ។   -ដើម្បីជាការអបអរសាទរពិធីសម្ពោធជាផ្លូវការនេះផងដែរ ហាងបេលីណាសាខាសែនសុខ មានការបញ្ចុះតម្លៃរហូតដល់៥០%ទៅលើគ្រប់សេវាកម្ម។ និងការជាវជាគូប៉ុងសេវាកម្ម 5ថែម2 និង8ថែម3 ។ សម្រាប់ផលិតផលទិញ 1ថែម1 និងទិញ 2 ថែម 1 ជាច្រើនទៀត។ -គួរបញ្ជាក់ផងដែរថា ហាងបេលីណា ស៉្បានិងសាឡន មាន 7 សាខា រួចមកហើយដែលមានដូចជា សាខាកុមារជាតិ១ កុមារជាតិ២ សាខា៣១០ សាខាច្បារអំពៅ អ៊ីអនម៉លមានជ័យ ទួលទំពូង និងសាខាតាខ្មៅ ហើយ និងជិតបើកសាខាថ្មីផ្សេងទៀតនៅឯសាខាសែនសុខនឹងសាខាផ្លូវ2004 ផងដែរ។ -ហាងបេលីណាស៉្បា និងសាឡនមានបទពិសោធន៍ 8 ឆ្នាំមកហើយ មានសេវាកម្មជាច្រើនដូចជា ផ្នែកម៉ាស្សាមុខឯកទេសបំបាត់មុខមុន 100% ផ្នែកដងខ្លួន ខាត់ស្បែក ជំរុះរោមគ្រប់ប្រភេទ ផ្នែកក្រចក សាឡន តសក់ តរោមភ្នែក ប៉ាក់ផ្លុំចិញ្ចើម បបូរមាត់ អាយឡាញន័រ កក់សក់បំបាត់ស្ដ្រេស ម៉ាស្សាប្រេងនិងផ្នែកជាច្រើនទៀត ព្រមទាំងមានផលិតផលសុទ្ធពីប្រទេសកូរ៉េ និងជប៉ុនផងដែរ។ អ្វីដែលពិសេសេ ចង់ណែនាំអោយស្គាល់ បច្ចេកវិទ្យាថ្មី 4.0 ព្យាបាលមុន ដោយមិនញិចមុន ! ជាបច្ចេកវិទ្យាដ៏ទំនើបចុងក្រោយ ដែលកែច្នៃពីឱសថ មកធ្វើជាផលិតផល ព្យាបាលមុនយ៉ាងពូកែ ដោយមិនចាំបាច់ញិចមុន! មិនមានប្រតិកម្មក្រហម មិនមានស្នាម និងមិនចាំបាច់ញិចមុន។ ព្យាបាលរាល់បញ្ហាស្បែកមុខមុន ឬមានស្នាម ធ្វើអោយស្បែកស ផ្ចិតរន្ធញើស ទន់រលោង និងស្រស់ស្អាត។ -មិនត្រឹមតែប៉ុណ្ណោះ បេលីណា ស៉្បានិងសាឡន ក៏ត្រៀមបើកសាលាបណ្តុះបណ្តាលផ្នែកសម្ផស្សដែលមានឈ្មោះថា Dr. Salon Academy ដែលមានស្ដង់ដា ក្នុងការបណ្ដុះបណ្ដាល ផ្នែកសាឡន សក់ ក្រចក ប៉ាក់ផ្លុំ តរោមភ្នែក ម៉ាស្សាមុខ និងជំនាញជាច្រើនទៀតដែលអ្នកអាចទុកចិត្តបាន និងបង្រៀនពីគ្រូ ជនជាតិខ្មែរ និង បរទេសផងដែរ។ សំរាប់ព័ត៌មានបន្ថែម សូមទូរស័ព្ទមកលេខ៖ 016/017 43 0202	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T11:20:19.045Z", "category": "PR", "views": 814, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ធនាគារ ជេ ត្រាស់ រ៉ូយ៉ាល់ និង ក្រុមហ៊ុន ខេមឡៃហ្វ ចុះកិច្ចព្រមព្រៀងជាដៃគូអាជីវកម្ម ប៊េងកាសួរេន ដើម្បីជម្រុញការការពារផ្នែកហិរញ្ញវត្ថុសម្រាប់អតិថិជន	https://business-cambodia.com/articles/j-trust-royal-and-camlife	រាជធានីភ្នំពេញ ថ្ងៃទី២៥ ខែមករា ឆ្នាំ២០២៤ - ធនាគារ ជេ ត្រាស់ រ៉ូយ៉ាល់ ម.ក និងក្រុមហ៊ុនធានារ៉ាប់រងអាយុជីវិតខ្នាតតូចកម្ពុជា “ ខេមឡៃហ្វ “ ម.ក បានប្រកាសកិច្ចសហការភាពជាដៃគូអាជីវកម្ម ប៊េងកាសួរេន ដើម្បីផ្ដល់សេវាងាយស្រួលមួយសម្រាប់អតិថិជនជាមួយនឹងផលិតផលធានារ៉ាប់រងអាយុជីវិត ដែលមានតម្លៃសមរម្យ។ ពិធីចុះហត្ថលេខាលើអនុស្សរណៈយោគយល់គ្នានៃភាពដៃគូ ប៊េងកាសួរេន ត្រូវបានធ្វើឡើងរវាងថ្នាក់ដឹកនាំជាន់ខ្ពស់ លោក Makoto Kurokawa នាយកប្រតិបត្តិរង នៃធនាគារ ជេ ត្រាស់ រ៉ូយ៉ាល់ និង លោក អ៊ុន សុរស្មី អគ្គនាយកស្តីទី នៃក្រុមហ៊ុនធានារ៉ាប់រងអាយុជីវិតខ្នាតតូចកម្ពុជា “ខេមឡៃហ្វ” ដែលបានប្រារព្ធឡើងនៅសាខាកណ្ដាលធនាគារ ជេ ត្រាស់ រ៉ូយ៉ាល់។ លោក Makoto Kurokawa នាយកប្រតិបត្តិរង នៃធនាគារ ជេ ត្រាស់ រ៉ូយ៉ាល់ បានមានប្រសាសន៍ថា៖ “ធនាគារ មានការប្តេជ្ញាចិត្តក្នុងការផ្តល់ជូននូវផលិតផល និងសេវាកម្មធនាគារដែលមានគុណភាពខ្ពស់ ដើម្បីបំពេញគ្រប់តម្រូវការរបស់អតិថិជន។ យើងពិតជាមានសេចក្តីសោមនស្សរីករាយ ដែលបានចាប់ដៃគូសហការជាមួយក្រុមខេមឡៃហ្វ ដែលជាក្រុមហ៊ុនធានារ៉ាប់រងអាយុជីវិតដំបូងគេរបស់កម្ពុជា។ ភាពជាដៃគូនេះ ត្រូវបានធ្វើឡើងដោយផ្អែកលើគុណតម្លៃ និងការប្តេជ្ញាចិត្តរួម ក្នុងការផ្ដល់នូវដំណោះស្រាយផ្នែកហិរញ្ញវត្ថុជូនដល់អតិថិជនគ្រប់រូប។ ភាពខ្លាំងរបស់ស្ថាប័នទាំងពីរ នឹងផ្ដល់ជូននូវដំណោះស្រាយ និងផលិតផលដែលជួយគាំពារ សុវត្ថិភាពហិរញ្ញវត្ថុ និងសុខុមាលភាពជូនអតិថិជន”។ កិច្ចសហប្រតិបត្តិការនេះ នឹងដាក់បង្ហាញពីការណែនាំផលិតផល ស៊ីមផល វ័ន ( Simple One - SO ) និងការការពារផ្នែកសុខភាព តាមរយៈផលិតផល ដេលី ហូស្ពីផល ខេស ( Daily Hospital Cash – DHC ) ដែលជាផលិតផលធានារ៉ាប់រង មានតម្លៃសមរម្យ ត្រូវបានបង្កើតឡើងដើម្បីបំពេញតម្រូវការដល់អតិថិជនធនាគារ ដែលមានចំណូលទាប និងមធ្យមនៅទូទាំងប្រទេស។ អតិថិជនរបស់ធនាគារ ជេ ត្រាស់ រ៉ូយ៉ាល់ អាចសាកសួរពិភាក្សាអំពីផែនការការពារ ក៏ដូចជាជាវផលិតផលធានារ៉ាប់រងតាមរយៈ បុគ្គលិកផ្នែកលក់ផលិតផលធានារ៉ាប់រងរបស់ក្រុមហ៊ុន “ខេមឡៃហ្វ” នៅតាមបណ្តាសាខាធនាគារ ជេ ត្រាស់ រ៉ូយ៉ាល់ ។ លោក អ៊ុន សុរស្មី អគ្គនាយកស្តីទី នៃក្រុមហ៊ុនធានារ៉ាប់រងខ្នាតតូចកម្ពុជា “ខេមឡៃហ្វ” បានមានប្រសាសន៍ថា “យើងពិតជាមានសេចក្តីសោមនស្សរីករាយជាខ្លាំង ដែលបានចាប់ដៃគូជាមួយធនាគារ ជេ ត្រាស់ រ៉ូយ៉ាល់។ សម្រាប់ភាពជាដៃគូនេះ ឆ្លុះបង្ហាញពីការបោះជំហានដ៏សំខាន់មួយ ក្នុងដំណើរបេសកម្មរបស់យើង ដើម្បីផ្តល់ជូននូវការការពារហិរញ្ញវត្ថុដ៏ទូលំទូលាយទៅកាន់ប្រជាជនកម្ពុជាទាំងអស់”។ លោកបានបញ្ជាក់ទៀតថា “ភាពជាដៃគូនេះ ផ្តល់ជូនលើសពីផលិតផលធានារ៉ាប់រង ដែលយើងមាន។ វារួមបន្ថែមទាំងការផ្តល់ជូននូវចំណេះដឹង និងធនធាន ដែលជាទុនសម្រាប់ការពារផ្នែកហិរញ្ញវត្ថុ និងសុខភាពរបស់អតិថិជននាពេលអនាគត។ បុគ្គលិកលក់ផលិតផលធានារ៉ាប់រងរបស់ “ខេមឡៃហ្វ” នឹងប្រចាំការនៅតាមសាខាធនាគារ ជេ ត្រាស់ រ៉ូយ៉ាល់ ដើម្បីផ្តល់ជូនការប្រឹក្សាយោបល់ប្រកបដោយវិជ្ជាជីវៈ និងត្រូវប្រាកដថាអតិថិជនទទួលបានដំណោះស្រាយដ៏ត្រឹមត្រូវ”។ ភាពជាដៃគូនេះ ជាសក្ខីភាពនៃកិច្ចខិតខំប្រឹងប្រែងរួមគ្នារបស់ស្ថាប័នទាំងពីរ ដើម្បីជម្រុញការផ្លាស់ប្តូរជាវិជ្ជមាន និងវឌ្ឍនភាពនៅក្នុងវិស័យហិរញ្ញវត្ថុ និងធានារ៉ាប់រងនៃប្រទេសកម្ពុជា។ យោងតាមនិយ័តករធានារ៉ាប់រងកម្ពុជា (IRC) សម្រាប់បុព្វលាភធានារ៉ាប់រងសរុបបានកើនឡើងប្រមាណជាង ៨៧ លានដុល្លារក្នុងត្រីមាសទី ៣ ឆ្នាំ២០២៣ ដែលបានកើន ២.៦ភាគរយ បើធៀបជាមួយរយៈពេលដូចគ្នាកាលពីឆ្នាំមុន។ សម្រាប់ផែនការអភិវឌ្ឍន៍វិស័យធានារ៉ាប់រងកម្ពុជា ឆ្នាំ២០២១ ដល់ ២០៣០ របស់និយ័តករធានារ៉ាប់រងកម្ពុជា (IRC) បានគូសបញ្ជាក់ពីការប្តេជ្ញាចិត្តក្នុងការសម្រេចបាននូវសូចនាករ នៃធានារ៉ាប់រង ក្នុងអត្រាភាគទាន ៥.៥ភាគរយ និងដង់ស៊ីតេធានារ៉ាប់រងឲ្យបាន ១៣៥ដុល្លារក្នុងមួយនាក់ ក្នុងឆ្នាំ២០៣០។ អំពីក្រុមហ៊ុនធានារ៉ាប់រងអាយុជីវិតខ្នាតតូចកម្ពុជា “ខេមឡៃហ្វ” ម.ក ក្រុមហ៊ុន “ខេមឡៃហ្វ” បានបង្កើតឡើងនៅថ្ងៃទី ២១ ខែឧសភា ឆ្នាំ២០១២ និងជាក្រុមហ៊ុនធានារ៉ាប់រងអាយុជីវិតដំបូងគេនៅក្នុងប្រទេសកម្ពុជា។ ក្រុមហ៊ុន “ខេមឡៃហ្វ” បានក្លាយជាក្រុមហ៊ុនបុត្រសម្ព័ន្ធមួយ នៃក្រុមហ៊ុនរ៉ូយ៉ាល់ គ្រុប នៅក្នុងឆ្នាំ២០១៥។ នៅឆ្នាំ ២០២១ ក្រុមហ៊ុន “ខេមឡៃហ្វ” បានធ្វើការផ្លាស់ប្តូរទៅជា ក្រុមហ៊ុនធានារ៉ាប់រងខ្នាតតូច ដែលមានអាជ្ញាប័ណ្ណ និងបានប្តូរឈ្មោះទៅជា ក្រុមហ៊ុនធានារ៉ាប់រងអាយុជីវិតខ្នាតតូចកម្ពុជា “ខេមឡៃហ្វ” ម.ក ដែលយើងស្គាល់ថា “ខេមឡៃហ្វ”។ បច្ចុប្បន្ន ក្រុមហ៊ុន “ខេមឡៃហ្វ” ជាក្រុមហ៊ុនធានារ៉ាប់រងខ្នាតតូចឈានមុខគេមួយក្នុងចំណោមក្រុមហ៊ុនធានារ៉ាប់រងដទៃទៀតនៅក្នុងព្រះរាជាណាចក្រកម្ពុជា ដែលកំពុងតែផ្តល់នូវគម្រោងធានារ៉ាប់រងខ្នាតតូច មានតម្លៃសមរម្យ និងមានភាពងាយស្រួល។ អំពីធនាគារ ជេ ត្រាស់ រ៉ូយ៉ាល់ ធនាគារ ជេ ត្រាស់ រ៉ូយ៉ាល់  គឺជាក្រុមហ៊ុនរួមទុន (joint venture) រវាង ក្រុមហ៊ុន J Trust Co., Ltd. ដែលជាក្រុមហ៊ុនគ្រប់គ្រងហិរញ្ញវត្ថុចម្រុះជប៉ុន ដែលចុះបញ្ជីក្នុងទីផ្សារភាគហ៊ុនតូក្យូ និងក្រុមហ៊ុន Royal Group Finance Co., Ltd ដែលជាក្រុមហ៊ុនធំបំផុតមួយនៅកម្ពុជា។ ធនាគារ ជេ ត្រាស់ រ៉ូយ៉ាល់ គឺជាធនាគារបរទេសធំជាងគេបំផុតមួយនៅក្នុងព្រះរាជាណាចក្រកម្ពុជា ដែលមានការប្តេជ្ញាចិត្តខ្ពស់ ក្នុងការផ្តល់សេវាកម្មហិរញ្ញវត្ថុលំដាប់ពិភពលោក ជូនដល់ប្រជាជនកម្ពុជា និងជនបរទេសដែលរស់នៅ និងធ្វើការនៅក្នុងព្រះរាជាណាចក្រកម្ពុជា ដោយមានបុគ្គលិកច្រើនជាង ៦០០ នាក់ ជាមួយសាខាចំនួន ១៧ នៅរាជធានីភ្នំពេញ ខេត្តសៀមរាប បាត់ដំបង កំពង់ចាម និងខេត្តព្រះសីហនុ។	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T09:57:43.347Z", "category": "PR", "views": 700, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
លេងហ្វេសប៊ុក រាល់ថ្ងៃប្រយ័.ត្នអត់ដឹង! នេះជាផេកទាំង១០ ដែលមានប្រជាប្រិយភាពខ្លាំងជាងគេ	https://business-cambodia.com/articles/10-facebook-pages-in-cambodia	លេងហ្វេសប៊ុករាល់ឃើញគេហទំព័រជាច្រើនមានអ្នកចុចតាមដានច្រើន មាន View ច្រើនៗ តែដឹងអត់ថាផេកណាដែលមានប្រជាប្រិយភាពខ្លាំងជាង? ដូច្នេះដែរថ្ងៃនេះយើងសូមដកស្រង់យកនូវផេកទាំង១០ ដែលមានប្រជាប្រិយភាពខ្លាំងជាងគេនៅប្រទេសកម្ពុជា៖   ១. Samdech Thipadai Hun Manet , Prime Minister of  Cambodia   ២. Smart Axiata   ៣. Samdech Hun Sen of Cambodia   ៤. Kou Sophea   ៥. MoEYS Cambodia   ៦. ទ្រី ដាណា Dana Try   ៧. Metfone   ៨. Chhom Srey Pach   ៩. Vann Da- វណ្ណដា   ១០. Rasmey Hang Meas   យ៉ាងណាមិញចំពោះទិន្នន័យបច្ចុប្បន្នភាពគេហទំព័រដែលមានប្រជាប្រិយភាពជាងគេនៅកម្ពុជាទាំង១០ខាងលើនេះគឺជាការដកស្រង់ចេញពី Facebook Rankings  នៅថ្ងៃទី២៣ ខែ មករា ឆ្នាំ២០២៤៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T09:49:17.670Z", "category": "ភាពជាអ្នកដឹកនាំ", "views": 246, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សេដ្ឋីហិរញ្ញវត្ថុវ័យ៦០ឆ្នាំប្រាប់រឿង៣អ្នកគួរធ្វើជាមួយលុយជាមុនសិន បើអ្នកចង់កសាងទ្រព្យសម្បត្តិក្នុងជីវិត	https://business-cambodia.com/articles/three-thing-to-do-before-building-wealth	អ្នកណាៗក៏ចង់មានចង់បានចង់កសាងទ្រព្យនិងក្លាយជាអ្នកមានដែរប៉ុន្ដែការកសាងភាពមានបានទាមទារការខិតខំប្រឹងប្រែង ត្រូវការពេលវេលាហើយបូកផ្សេងំនិងចំណេះជំនាញក៏ដូចជាយុទ្ធសាស្រ្តប្រើលុយទើបអាចរកឃើញផ្លូវក្នុងការកសាងទ្រព្យសម្បត្តិក្នុងជីវិតរបស់អ្នក។   ទាក់ទងនឹងការប្រើប្រាស់លុយដើម្បីកសាងទ្រព្យសម្បត្តិ លោក Dave Ramsey អ្នកជំនាញហិរញ្ញវត្ថុដ៏ល្បីរបស់អាមេរិកបានបង្ហើបពីរឿង៣អ្នកគួរធ្វើជាលុយជាមុនសិនមុននឹងអ្នកចង់ចាប់ផ្ដើមកសាងទ្រព្យសម្បត្តិ។    ១. ដោះបំណុលឲ្យស្រលះខ្លួន លោក Dave Ramsey តែងតែលើកឡើងថាកាលណាអ្នកមានបំណុលជាប់ខ្លួនច្រើនពេកនិងជំពាក់បំណុលយូរពេកអ្នកនឹងបាត់បង់ឱកាសក្នុងការកសាងទ្រព្យបង្កើតភាពមានបាននៅក្នុងជីវិត។ ដូច្នេះអ្នកគួរព្យាយាមដោះបំណុលឲ្យឆាប់នឹងអស់ពីខ្លួនដើម្បីអាចសល់លុយយកមកចាប់ផ្ដើមកសាងទ្រព្យតាមរយៈការចេញរកស៊ីនិងវិនិយោគជាដើម។ ត្រូវចាំថាលុយគឺជាឧបករណ៍ក្នុងការកសាងទ្រព្យ តែបើអ្នកជំពាក់បំណុលច្រើន រវល់តែយកលុយដោះបំណុលនោះអ្នកនឹងគ្មានសល់លុយសម្រាប់យកមកវិនិយោគដើម្បីកសាងទ្រព្យឡើយ។   ២. កសាងលុយបម្រុងពេលមានអាសន្ន ការកសាងលុយបម្រុងពេលមានអាសន្នគឺជារឿងសំខាន់អ្នកដែលគិតគូធ្វើបើមិនចង់ជួបបញ្ហាលុយកាក់នៅក្នុងការរស់នៅ។ មនុស្សជាច្រើនជួបបញ្ហាលុយកាក់ហើយធ្លាក់នៅក្នុងបញ្ហាបំណុលព្រោះតែមិនបានកសាងលុយបម្រុងពេលមានអាសន្ននេះ។ ត្រូវចាំថានៅការរស់នៅតែងតែមានហេតុការណ៍ជាច្រើនកើតឡើងដែលយើងមិនអាចដឹងមុនដូចជា បាត់បង់ប្រភពចំណូល វិបត្តិសេដ្ឋកិច្ច គ្រោះថ្នាក់ផ្សេងៗដែលយើងសុទ្ធតែត្រូវចំណាយលុយ។ ដូច្នេះអ្នកគួរសន្សំលុយបម្រុងទុកពេលមានអាសន្នដើម្បីដោះស្រាយបញ្ហាលុយកាក់។   លុយបម្រុងពេលមានអាសន្នអ្នកគួរមានសម្រាប់ចំណាយក្នុងការរស់នៅពី៣ទៅ៦ខែ។ ឧទាហរណ៍ការចំណាយក្នុងការរស់នៅរបស់អ្នក៥០០ដុល្លារក្នុងមួយខែ អ្នកគួរមានលុយបម្រុងពេលមានអាសន្នពី១៥០០ទៅ៣០០០ដុល្លារ។   ៣. ដកសន្សំប្រចាំខែ យើងតែងតែមើលរំលងតួលេខតូចតាច។ ជាក់ស្ដែងអ្នកខ្លះគិតថាគិតថាចំណូលតិច ចាំបានចំណូលច្រើនសិនចាំសន្សំ។ យ៉ាងណាមិញការសន្សំមិនមែនទាល់តែចំណូលច្រើនទើបអាចសន្សំបាននោះទេពោលគឺ ចាប់ផ្ដើមសន្សំពីចំណូលតិចទៅដើម្បីបង្កើតទម្លាប់សន្សំ។ សាកគិតទៅបើអ្នកមានប្រាក់ខែ៥០០ដុល្លារ ហើយអាចដកសន្សំប្រចាំខែ១០០ដុល្លារនោះមួយឆ្នាំអ្នកនឹងសល់លុយ១,២០០ដុល្លារ ហើយលុយនេះគឺជាដើមទុនក្នុងការកសាងទ្រព្យបាន។ ដូច្នេះប្រចាំខែត្រូវចេះដកសន្សំនិងវិនិយោគនោះធ្វើឲ្យជីវភាពអ្នកផ្លាស់ប្ដូរនាពលអនាគត។   សរុបមករឿងទាំង៣ខាងបើអ្នកធ្វើបាននោះអ្នកនឹងសល់លុយ ហើយលុយដែលនេះគឺអ្នកអាចយកធ្វើជាដើមទុនសម្រាប់កសាងទ្រព្យសម្បត្តិតាមរយៈវិនិយោគលើចំណេះជំនាញ វិនិយោគលើវិស័យផ្សេងៗនិងចេញរកស៊ីបង្កើតអាជីវកម្មខ្លួនឯងជាដើម៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T09:45:59.947Z", "category": "ហិរញ្ញវត្ថុ", "views": 404, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រុមហ៊ុន CSDS និងគម្រោងហាវែស III ចាប់ដៃសហការជាមួយ WingCommerce និងធនាគារ វីង	https://business-cambodia.com/articles/mou-wing-csds-and-harvest-iii	ធនាគារ វីង, ទីផ្សារពាណិជ្ជកម្មអនឡាញ WingCommerce, គម្រោងហាវែស III និងក្រុមហ៊ុន CSDS ផ្តល់ការគាំទ្រដល់ប្រជាកសិករជាមួយនឹងដំណោះស្រាយក្នុងការប្រើប្រាស់ទីផ្សារពាណិជ្ជកម្មអនឡាញ និងសេវាធនាគារទំនើបតាមប្រព័ន្ធឌីជីថល។   ទីផ្សារពាណិជ្ជកម្មអនឡាញ WingCommerce របស់ក្រុមហ៊ុន វីង អ៊ិនធើ ឡូជីស្ទីក ថេកណឡជី ឯ.ក, ធនាគារ វីង (ខេមបូឌា) ម.ក, ក្រុមហ៊ុនខេមបូឌាន ស្តេនដាត ឌីវេ ឡុបម៉ិន និងសឹបផ្លាយ ឯ.ក (CSDS) និងគម្រោងហាវែស  III បានសម្រេចកិច្ចសហការ ដើម្បីជួយគាំទ្រទៅដល់សហគមន៍កសិករកម្ពុជាក្នុងការទទួលបាននូវដំណោះស្រាយប្រើប្រាស់ទីផ្សារពាណិជ្ជកម្មអនឡាញ និងដំណោះស្រាយហិរញ្ញវត្ថុ។    កិច្ចសហការនេះត្រូវបានផ្តួចផ្តើមឡើងតាមរយៈការចុះអនុស្សរណៈយោគយល់គ្នាមួយ ដែលអនុញ្ញាតឱ្យសមាជិកគម្រោងកសិកម្ម ហាវែស III និងក្រុមហ៊ុន CSDS អាចប្រើប្រាស់ទីផ្សារពាណិជ្ជកម្មអនឡាញ WingCommerce ដែលរួមមានថ្នាលឌីជីថល Wingagri ដែលផ្តោតលើផលិតផលកសិកម្ម ក៏ដូចជាទទួលបានជំនួយផ្នែកហិរញ្ញវត្ថុពីធនាគារ វីង ដើម្បីពង្រីកទីផ្សាររបស់ប្រជាកសិករនៅទូទាំងប្រទេសកម្ពុជាឱ្យបានកាន់តែទូលំទូលាយ។   លោក ម៉ានូ រ៉ាចាន់ អគ្គនាយកក្រុមហ៊ុន វីង អ៊ិនធើ ឡូជីស្ទីក ថេកណឡជី បានលើកឡើងថា៖ “យើងប្តេជ្ញាប្រើប្រាស់បច្ចេកវិទ្យាដើម្បីបង្កើតកាលានុវត្តភាពការងារឱ្យបានកាន់តែប្រសើរ កែលម្អគុណភាពរបបអាហារ ក៏ដូចជារួមចំណែកលើកកម្ពស់សុខុមាលភាពទូទៅរបស់ប្រជាជនកម្ពុជាផងដែរ”។   លោក ម៉ានូ រ៉ាចាន់ បានបន្តថា៖ “ការប្តេជ្ញាចិត្តរបស់យើងលើសពីការសន្យាអាជីវកម្ម។ នោះគឺការគូសបញ្ជាក់ពីគោលជំហរក្នុងការយកចិត្តទុកដាក់របស់យើងចំពោះឆន្ទៈដ៏មុះមុត និងអនាគតរបស់ប្រទេសកម្ពុជា ជាពិសេសវិស័យកសិកម្ម”។   ដោយផ្តោតលើដំណោះស្រាយផ្នែកបច្ចេកវិទ្យាហិរញ្ញវត្ថុ បច្ចេកវិទ្យាសម្រាប់ទីផ្សារផលិតផលកសិកម្ម និងសេវាកម្មដឹកជញ្ចូន WingCommerce អាចជួយបំពេញតម្រូវការដ៏សំបូរបែបទៅដល់ប្រជាជនកម្ពុតាមរយៈថ្នាលឌីជីថលរបស់ខ្លួន នោះគឺWingagri។ បន្ថែមលើនេះ WingCommerce ក៏ជួយសម្រួលដល់សេវាធនាគារឌីជីថល, ការគ្រប់គ្រងសាច់ប្រាក់, និងជម្រើសនៃការទូទាត់នានា ដើម្បីផ្តល់ភាពងាយស្រួលក្នុងការទទួលបាននូវហិរញ្ញប្បទានសម្រាប់ខ្សែច្រវាក់ផ្គត់ផ្គង់ និងហិរញ្ញប្បទានសម្រាប់ផលិតកម្មកសិកម្មតាមកិច្ចសន្យា ពីគ្រឹះស្ថានហិរញ្ញវត្ថុនានានៅក្នុងប្រទេសកម្ពុជា។    តាមរយៈកិច្ចសហការដ៏មានសារៈសំខាន់នេះ កសិករម្នាក់ៗអាចស្នើសុំឥណទានរហូតដល់ ១០០ លានរៀលពីធនាគារ វីង ដោយមិនចំាបាច់មានទ្រព្យបញ្ចាំនោះឡើយ ដែលកត្តានេះគឺជាកិច្ចការគាំទ្រដ៏សំខាន់មួយ សំដៅលើកកម្ពស់អាជីវកម្មកសិកម្ម ការបង្កើនឱកាសទីផ្សារថ្មីៗ ក៏ដូចជាដោះស្រាយតម្រូវការហិរញ្ញវត្ថុបានភ្លាមៗផងដែរ។   លោក ហាន ប៉េងក្វាង អគ្គនាយកធនាគារ វីង បានលើកឡើងថា៖ “យើងប្តេជ្ញាចិត្តក្នុងការផ្តល់ដំណោះស្រាយធនាគារប្រកបដោយភាពច្នៃប្រឌិត ដើម្បីឆ្លើយតបទៅនឹងតម្រូវការចាំបាច់នានារបស់កសិករ សហករណ៍ និងកសិពាណិជ្ជកម្ម”។   លោក ហាន ប៉េងក្វាង បានបញ្ជាក់បន្ថែមថា៖ “គោលដៅរបស់យើងគឺដើម្បីរួមចំណែកដល់អនាគតដ៏រុងរឿង និរន្តរភាព និងសមធម៌ទៅដល់ភាគីពាក់ព័ន្ធទាំងអស់ដែលចូលរួមអភិវឌ្ឍវិស័យកសិកម្មនៅកម្ពុជា”។   ក្រុមហ៊ុន CSDS ដែលជាប្រភេទអាជីវកម្មពេញសិទ្ធិក្នុងការបញ្ជាទិញកសិផលពីកសិករនៅទូទាំង ២៥ ខេត្ត-ក្រុង ដែលបានដើរតួនាទីយ៉ាងសំខាន់ក្នុងការផ្គត់ផ្គង់បំពេញតម្រូវការប្រចាំថ្ងៃនៅរាជធានីភ្នំពេញ និងតាមបណ្តាខេត្តនានាក្នុងប្រទេសកម្ពុជា។ ក្រុមហ៊ុននេះក៏បានផ្តល់ជាចំណេះដឹងសំខាន់ៗទៅដល់អ្នកផលិត អ្នកប្រើប្រាស់ និងភាគីពាក់ព័ន្ធនានាដើម្បីធានាបានការប្រកាន់ខ្ជាប់នូវស្តង់ដារសុវត្ថិភាពចំណីអាហារផងដែរ។   ចំណែកឯគម្រោងកសិកម្មហាវែស III ដែលជាគំនិតផ្តួចផ្តើមក្រោមជំនួយពីទីភ្នាក់ងារសហរដ្ឋអាមេរិក USAID មានរយៈពេល ៥ឆ្នាំ ត្រូវបានបង្កើតឡើងក្នុងគោលបំណងជំរុញកំណើនសេដ្ឋកិច្ចប្រកបដោយនិរន្តរភាព និងវិសាលភាពនៃកំណើនសេដ្ឋកិច្ចនៅក្នុងប្រទេសកម្ពុជា ដោយផ្តោតលើការបង្កើនពិពិធកម្ម និងភាពប្រកួតប្រជែងនៅក្នុងវិស័យកសិកម្ម។   វិស័យកសិកម្មដើរតួនាទីយ៉ាងសំខាន់ក្នុងការចូលរួមអភិវឌ្ឍសេដ្ឋកិច្ចសង្គមនៅកម្ពុជា។ ជាក់ស្តែងពេញមួយឆ្នាំ ២០២៣ កម្ពុជាសម្រេចបានជោគជ័យចំពោះកំណើននៃការនាំចេញគួរឱ្យកត់សម្គាល់ ដោយបង្កើតចំណូល ប្រមាណ ៤,៣ ពាន់លានដុល្លារពីការនាំចេញកសិផលចំនួន ៨,៤ លានតោន នេះបើយោងតាមរបាយការណ៍ក្រសួងកសិកម្ម រុក្ខាប្រមាញ់ និងនេសាទ។    ទន្ទឹមគ្នានេះ យោងតាមការសិក្សាមួយដែលរៀបចំឡើងដោយទីភ្នាក់ងារសហរដ្ឋអាមេរិក USAID បានបង្ហាញថាប្រហែល ៦១ ភាគរយនៃចំនួនប្រជាជនកម្ពុជារស់នៅតំបន់ជនបទ ហើយប្រមាណ ៧៧ ភាគរយនៃគ្រួសាររស់នៅជនបទពឹងផ្អែកលើវិស័យកសិកម្ម ព្រៃឈើ និងនេសាទ សម្រាប់ជីវភាពរស់នៅរបស់ពួកគេ។    តាមរយៈកិច្ចសហការរវាង WingCommerce, ធនាគារ វីង, ក្រុមហ៊ុន CSDS និងគម្រោងហាវែស III នាពេលនេះ គឺមានគោលបំណងជួយទៅដល់សហគមន៍កសិករទទួលបានលទ្ធភាពងាយស្រួលក្នុងការប្រើប្រាស់ទីផ្សារពាណិជ្ជកម្មអនឡាញ និងជំនួយផ្នែកហិរញ្ញវត្ថុ សំដៅជំរុញវឌ្ឍនភាព ចីរភាព សម្រាប់វិស័យកសិកម្មនៅកម្ពុជា៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T09:27:59.109Z", "category": "PR", "views": 743, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
លោក Steve ប្រាប់ចំៗថា ការសម្រេចចិត្តលើរឿងធំៗទាំង៥នេះ ធ្វើឲ្យខ្លួនក្លាយជាសេ.ដ្ឋីទាំងវ័យក្មេង	https://business-cambodia.com/articles/steve-davis-5-advices	លោក Steve Davis គឺជាស្ថាបនិកនៃ Total Wealth Academy និងជាសេដ្ឋីម្នាក់ដែលបានកសាងទ្រព្យសម្បត្តិប្រាក់លានដុល្លារចេញពីបាតដៃទាំងពីររបស់ខ្លួនឯង។ ឆ្លងកាត់បទពិសោធន៍ជីវិតជាង ៣០ឆ្នាំ ខាងក្រោមនេះគឺជាការសម្រេចចិត្តលើរឿងធំៗទាំង៥ ដែលជួយឲ្យរូបលោកក្លាយជាសេដ្ឋីទាំងវ័យក្មេង៖   ១/. កុំផ្តោតលើប្រាក់ខែ   លោក Davis ធ្លាប់ជឿថា វិធីដែលអាចក្លាយជាអ្នកមានគឺត្រូវដាក់ពាក្យសុំធ្វើការងារនៅក្នុងក្រុមហ៊ុនណាមួយ ហើយរំពឹងនឹងទទួលបានប្រាក់ខែខ្ពស់។ លុះត្រូវគេកាត់ប្រាក់ខែ លោកក៏ទទួលបានអារម្មណ៍ថាខ្លួនគ្មានសមត្ថភាព ហើយមិនអាចរកការងារផ្សេងធ្វើទៀតទេ។ ប៉ុន្តែឥឡូវនេះ លោក Davis បានលើកឡើងថា៖ «កុំផ្តោតលើប្រាក់ខែតែមួយមុខ ត្រូវផ្តោតលើការពង្រឹងអាជីពដែលអាចកសាងទ្រព្យសម្បត្តិឲ្យអ្នកឥតដែនកំណត់។ ចូរកុំអង្គុយរង់ចាំមនុស្សចូលនិវត្តន៍ ឈប់ពីការងារ ឬត្រូវគេបណ្ដេញចេញ ទើបអ្នកអាចឡើងកាន់តំណែងនោះជំនួសពួកគេអី នេះពុំមែនជាផ្លូវល្អទេ»។   ២/. មានផ្នត់គំនិតទទួលខុសត្រូវខ្ពស់   រឿងធំទីពីរ មិនពាក់ព័ន្ធនឹងលុយនោះទេ តែវាគឺជាទំនួលខុសត្រូវលើជីវិតខ្លួនឯងទាំងស្រុង។ លោក Davis បាននិយាយយ៉ាងដូច្នេះថា៖ «ទំនួលខុសត្រូវផ្ទាល់ខ្លួន គឺជាគន្លឹះនៃភាពជោគជ័យរបស់ខ្ញុំ។ វាពុំមែនជាបន្ទុកការងាររបស់រដ្ឋាភិបាល ឬសាជីវកម្ម ឬក៏តួនាទីរបស់ឪពុកម្តាយ ដើម្បីធ្វើឲ្យក្លាយជាអ្នកមាននោះទេ។ គ្មាននរណាជួយអ្នកឲ្យក្លាយជាអ្នកមាន ក្រៅពីខ្លួនអ្នកឡើយ»។ លោកតែងប្រកាន់ខ្ជាប់អាកប្បកិរិយាមួយថា “អ្វីក៏ដោយដែលនៅក្នុងជីវិតរបស់ខ្ញុំ គឺជាកំហុសរបស់ខ្ញុំ ល្អ ឬអាក្រក់។ ប្រសិនបើវាអាក្រក់ ខ្ញុំត្រូវតែកែប្រែវា”។   ៣/. ទិញរបស់របរ ដែលអាចបង្កើតប្រាក់ចំណូល   នៅពេលដែល Davis មានលុយដើម្បីវិនិយោគពិតប្រាកដ ការសម្រេចចិត្តចំពោះលុយដ៏ល្អបំផុតមួយរបស់លោកគឺចាប់ផ្តើមទិញរបស់របរ (ទ្រព្យសម្បត្តិ) ដែលអាចបង្កើតប្រាក់ចំណូលបាន។ «ជំនួសឲ្យការវិនិយោគលើផ្សារភាគហ៊ុនដែលពុំមានភាពនឹងនរ ខ្ញុំបានសម្រេចចិត្តទិញអចលនទ្រព្យ បន្ទាប់មកក៏ផ្លាស់ប្តូរពីការរស់នៅជុំគ្នាក្នុងគ្រួសារតែមួយទៅអាផាតមិនវិញ ពេលខ្ញុំមានលុយគ្រប់គ្រាន់ដើម្បីទិញអាផាតមិន» លោក Davis និយាយ។   លោកបានរកឃើញថា អចលនទ្រព្យពាណិជ្ជកម្មមានអត្ថប្រយោជន៍ផ្នែកហិរញ្ញវត្ថុច្រើនជាងលំនៅដ្ឋាន។ Davis បានពន្យល់ថា ជាមួយនឹងពាណិជ្ជកម្ម លោកអាចទិញអចលនទ្រព្យតម្លៃ ៥លានដុល្លារ គ្រប់គ្រងវាបានត្រឹមត្រូវ ហើយប្រែក្លាយវាទៅជា ១០លានដុល្លារ ដោយគ្រប់គ្រងវាឱ្យកាន់តែមានប្រសិទ្ធភាព បង្កើនការជួល និងបន្ថែមម៉ាស៊ីនបោកគក់ រួមទាំងគ្រឿងបរិក្ខារផ្សេងៗទៀតដើម្បីបង្កើនតម្លៃ។   ៤/. ហ៊ានសុំជំនួយ   ដំណាក់កាលដ៏សំខាន់មួយទៀតលើផ្លូវរបស់ Davis ឆ្ពោះទៅរកភាពជោគជ័យផ្នែកហិរញ្ញវត្ថុ គឺការទទួលស្គាល់នូវអ្វីដែលខ្លួនមិនដឹង។ បុរសវ័យកណ្តាលរូបនេះបានថ្លែងថា៖ «ខ្ញុំជាក្មេងក្រអឺតក្រទមម្នាក់ ហើយតែងបន្ទោសខ្លួនឯងពេលធ្វើអ្វីមួយមិនបានសម្រេច ប៉ុន្តែឥឡូវខ្ញុំបើកចិត្តហ៊ានសុំជំនួយ ហើយជាលទ្ធផលខ្ញុំមិនតានតឹងខ្លាំងទៀតនោះទេ និងមានផ្លូវជាច្រើនសម្រាប់ខ្ញុំ»។ យ៉ាងណា ដោយសារ Davis មិនសូវស្គាល់មនុស្សច្រើននាក់ពាក់ព័ន្ធនឹងអ្វីដែលលោកកំពុងធ្វើ លោកបានទិញសៀវភៅ និងខ្សែអាត់សំឡេង ហើយចូលរៀនវគ្គសិក្សាលើការវិនិយោគលើអចលនទ្រព្យជាដើម។   ៥/. មិនខ្វល់អំពីអ្វីដែលអ្នកដទៃគិត   Davis ដឹងថាការឈប់ពីការងារដើម្បីចាប់ផ្តើមអាជីវកម្មដែលខ្លួនពុំមានបទពិសោធន៍ គឺត្រូវប្រឈមជាមួយគំនិតអវិជ្ជមាន និងការវិនិច្ឆ័យមិនល្អរបស់មិត្តភក្តិ និងក្រុមគ្រួសារ។ លោកលើកឡើងថា៖ «ខ្ញុំចាំថ្ងៃដែលខ្ញុំឈប់និយាយពាក្យឆ្កួតៗ បំបាក់ទឹកចិត្តដល់ខ្លួនឯង ព្រោះតែអ្វីដែលអ្នកដទៃគិត នោះគឺជាពេលវេលាផ្លាស់ប្តូរជីវិត។ ខ្ញុំឈប់ខ្វល់អ្វីទាំងអស់ ហើយខ្ញុំតាំងចិត្តនឹងធ្វើរឿងដែលអ្នកដទៃគិតថាឆ្កួតឡប់នោះឲ្យបាន»។   យ៉ាងណាមិញ ផ្លូវទៅកាន់ភាពជោគជ័យ ឬទ្រព្យសម្បត្តិពុំមែនជារឿងងាយស្រួលនោះទេ តែក៏មិនពិបាកដល់ថ្នាក់យើងធ្វើមិនបាននោះដែរ។ ដូច្នេះចូរពង្រឹង និងពង្រីកខ្លួនឯងជាប្រចាំ ហើយកសាងអនាគតមួយដែលអ្នកចង់បានណា៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ)  តម្លៃពិសេសត្រឹម ១២$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T09:22:33.223Z", "category": "ភាពជាអ្នកដឹកនាំ", "views": 216, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ភ្ញៀវចេះតែមកហើយ ទៅវិញ! ហេតុផល៤យ៉ាង អតិថិជនឆាតសួរហើយ បែរជាស្ងាត់ទៅវិញ	https://business-cambodia.com/articles/4-reason-client-no-reply	ក្នុងសម័យបច្ចេកវិទ្យានេះ អ្វីៗកាន់តែទំនើប មិនថារបស់ប្រើប្រាស់ មិនថាការទំនាក់ទំនង ឬការលក់ដូរនោះទេ មិនចាំបាច់ជួបមុខគ្នាក៏ជជែកគ្នាបាន មិនបាច់ជួបមុខគ្នារវាងអ្នកលក់និងអ្នកទិញសោះ ក៏អាចទិញទំនិញបាន។ ប៉ុន្តែទន្ទឹមនឹងភាពងាយស្រួលនេះដែរ មានបងប្អូនអ្នកលក់អនឡាញមួយចំនួនកំពុងជួបបញ្ហា ភ្ញៀវចេះតែឆាតសួរតែមិនទិញ រួចក៏ស្ងាត់ទៅវិញ។ ទាក់ទងជាមួយបញ្ហានេះ ថ្ងៃនេះអេដមីនមកបង្ហើបមូលហេតុដែលភ្ញៀវចេះតែស្ងាត់ទៅវិញនោះគឺបណ្តាលមកពីមូលហេតុធំៗ៤។ ដោយក្នុងនោះរួមមាន៖ ១. អតិថិជនមិនជឿលើអ្នកលក់៖ ជាការពិតណាស់ ទោះផលិតផលដែលអ្នកកំពុងលក់ល្អយ៉ាងណាក៏ដោយ បើអតិថិជនមិនជឿលើអ្នកលក់ហើយ គឺចប់ហើយ។ អតិថិជនពិតណាស់ច្បាស់ជាមិនទិញផលិតផលរបស់អ្នកទេ ប្រសិនបើអតិថិជនមិនច្បាស់ជាមួយអ្នក ឬសង្ស័យលើអ្នក ហើយបើអតិថិជនចែកមើលប្រូហ្វាល់របស់អ្នក ហើយរកឃើញថា អ្នកជាមនុស្សស៊ែរតែរឿងឥតបានការ ផុសដៀមដាមគេទៀតនោះ ច្បាស់១០០ភាគរយអតិថិជនមិនទិញអ្នកទេ ព្រោះភ្ញៀវគិតថា បើអ្នកលក់ផលិតផលយ៉ាប់ប៉ុណ្នឹងហើយ ទម្រាំតែផលិតក៏យ៉ាប់ដែរ។ ២. អតិថិជនមិនជឿលើផលិតផលឬសេវាកម្ម៖ ប្រសិនបើអតិថិជនមិនជឿជាក់លើផលិតផល ឬសេវ៉ាកម្មរបស់អ្នកថា អាចជួយដោះស្រាយបញ្ហារបស់ពួកគាត់បានទេ  នោះទោះអ្នកប្រឹងឡាយ ឬផុសលក់រាប់ម៉ោង ក៏អត់បានប្រយោជន៍ដែរ ប្រៀបដូចយកអំបិលត្រូវទឹកចឹងដែរ។ ដូច្នេះដើម្បីឱ្យអតិថិជនជឿអ្នកបាន អ្នកត្រូវកសាងម៉ាក់របស់យើងឱ្យរឹងមាំ បង្ហាញលិខិតអនុញ្ញាត្តិដែលពាក់ព័ន្ធនឹងផ្លូវច្បាប់ឱ្យបានត្រឹមត្រូវ ហើយបង្ហាញថាផលិតផលរបស់យើងមិនមានសារធាតុដែលបង្ករឱ្យប៉ះពាល់ដល់សុខភាព។ ៣. ផលិតផលមិនចាំបាច់៖ ពេលខ្លះបើយើងជាអ្នកលក់មិនបានបង្ហាញនៅភាពបន្ទាន់ដល់អ្នកទិញទេ អតិថិជននឹងមានអារម្មណ៍ថា គាត់មិនចាំបាច់ចំណាយប្រាក់ទិញផលិតផលយើងនោះទេដូចពាក្យមួយឃ្លាគេលើកឡើងថា “គ្មានការឈឺចាប់ គ្មានតម្រូវការ” ដូច្នេះបើយើងជាអ្នកលក់ចង់លក់ដាច់លុុះត្រាតែយើងចេះឆ្កុះបញ្ហាអតិថិជន សួរនាំគាត់ ណែនាំគាត់ រហូតឱ្យគាត់គិតថា ចាំបាច់ណាស់ដែលគាត់ពិតជាត្រូវការផលិតផលយើង ដើម្បីទៅដោះស្រាយបញ្ហាគាត់។ ៤. ធ្វើទីផ្សារខុសអតិិថិជន៖ ការធ្វើទីផ្សារខុស វាមិនខុសអីពីយកបាយទៅបញ្ចុកគោឱ្យស៊ីនោះទេ មិនថាការប៊ូសផេកលក់ ឬការធ្វើទីផ្សារនោះទេ ជំហ៊ានដំបូងយើងត្រូវដឹងមុនគេនោះគឺរកឱ្យឃើញថា តើនណាដែលអ្នកនឹងលក់ផលិតផលឱ្យជាមុនសិន ដៅឱ្យចំ ទើបងាយស្រួលធ្វើទីផ្សារ។ ឧទាហរណ៍ជាក់ស្តែង អ្នកកំពុងលក់កាហ្វេ ដូច្នេះអ្នកត្រូវដឹងថា តើនរណាជាអតិថិជនរបស់អ្នក ជាក្មេង មនុស្សវ័យកណ្តាល ឬមនុស្សចាស់? បើជាក្មេងៗ សិស្សសាលា អ្នកត្រូូវវៃទីផ្សារ ដោយមានការលេងសើច សួរសំណួរបែបក្មេងៗចូលចិត្ត ស្តាប់ មើល និងស៊ែរបន្តជាដើម នោះអ្នកអាចទាញពួកគាត់ឱ្យស្គាល់អ្នកបានលឿន។	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T09:14:23.385Z", "category": "កំពូលអ្នកលក់", "views": 59, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ស្វាគមន៍! ភ្ញៀវទេសចរជាង ២ពាន់នាក់ដែលមកតាមនាវា WESTERDAM នឹងទៅទស្សនាខេត្តក្រុង៦នេះរបស់កម្ពុជា	https://business-cambodia.com/articles/westerdam-will-visit-these-6-provinces	នាវាទេសចរណ៍ខ្នាតយក្ស របស់សហរដ្ឋអាម៉េរិក WESTERDAM ដែលត្រូវបានអនុញ្ញាតឱ្យចូលចត នៅកំពង់ផែព្រះសីហនុ កាលពីអំឡុងផ្ទុះកូវីដ១៩ នាពេលនេះបានត្រឡប់ចូលមកប្រទេសកម្ពុជាជាថ្មីម្តងទៀត ដោយនាវាខ្នាតយក្សមួយនេះបាននាំភ្ញៀវទេសចរចម្រុះសញ្ជាតិ សរុបប្រមាណ ១៨៧៣នាក់ និងនាវិកចំនួន ៧៧៦នាក់ចូលមកកាន់ទឹកដីប្រទេសកម្ពុជាផងដែរ។ ជាក់ស្តែង យោងតាមការចុះផ្សាយដោយក្រសួងទេសចរណ៍ បានឱ្យដឹងថា ភ្ញៀវទេសចរណ៍ សរុបប្រមាណ ១៨៧៣នាក់នេះនឹងទៅទស្សនាគោលដៅទេសចរណ៍នានានៅកម្ពុជា រួមមានតំបន់ឆ្នេរ វត្តអារាមនិងផ្សារក្នុងខេត្តព្រះសីហនុ រាជធានីភ្នំពេញ សៀមរាប កំពត កែប និងកំពង់ស្ពឺ ជាដើម។ គួរជម្រាបផងដែរថា កាលពីអំឡុងផ្ទុះជំងឺរាតត្បាតកូវីដ-១៩ខ្លាំង ក្នុងឆ្នាំ២០២០ នាវា Westerdam ត្រូវបានប្រមុខរាជរដ្ឋាភិបាលកម្ពុជា អនុញ្ញាតឲ្យចូលចតនៅកំពង់ផែក្រុងព្រះសីហនុ ដើម្បីជួយសង្គ្រោះអ្នកទេសចររាប់ពាន់នាក់ បន្ទាប់ពីប្រទេសមួយចំនួនបានបដិសេធមិនឲ្យចូលចត ក្រោមហេតុផលខ្លាចចម្លងមេរោគកូវីដ-១៩។ក្រោយការចូលចត ភ្ញៀវទេសចរនៅលើនាវានោះ មានសេចក្តីសប្បាយរីករាយជាខ្លាំង រហូតមានអ្នកខ្លះស្រក់ទឹកភ្នែក និងរំភើបដឹងគុណឥតគណា៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T09:06:00.644Z", "category": "ចាប់ផ្តើមអាជីវកម្ម", "views": 130, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ម្ចាស់អាជីវកម្មកុំរំលង ទោះលក់ដាច់ក៏ដោយ ហាមភ្លេចធ្វើរឿង២នេះដាច់ខាត បើមិនចង់បាត់ម៉ូយ	https://business-cambodia.com/articles/two-things-absolutely	មានម្ចាស់អាជីវកម្មភាគច្រើនពេលដែលមានហាង មានកន្លែងរកស៊ីល្អ តែងគិតថានៅពេលបើកអាជីវកម្ម មិនបាច់ធ្វើអ្វីច្រើនទេ គ្រាន់តែបើកហាង លើកផ្លាកយីហោ ធ្វើកម្មវិធីសម្ពោធតិចតួចនឹងមានភ្ញៀវចូលញ៉ាំ ចូលទទួលសេវាកម្មហើយមិនចាំបាច់សាំញ៉ាំច្រើននោះទេ។ ប៉ុន្តែពួកគាត់ភ្លេចគិតថា បច្ចុប្បន្នជាសម័យបច្ចេកវិទ្យាហេតុនេះតម្រូវឱ្យមានការធ្វើ Digital Marketing ទើបមានឱកាសច្រើន មិនមែនធ្វើតាមបែបបុរាណដូចមុនឡើយ។   ដោយមើលឃើញដូចនេះ ថ្ងៃនេះក្រុមការងារ Business Cambodia សូមលើកយកនូវចំណុច២ដែលម្ចាស់អាជីវកម្មគួរពិចារណាគិតគូរដើម្បីធ្វើឱ្យអាជីវកម្មកាន់តែមានភ្ញៀវច្រើនបន្ថែមទៀត ដែលចំណុចទាំងនោះរួមមាន ៖   ១.ការដាក់ទីតាំងអាជីវកម្មក្នុងបណ្តាញសង្គម   ថ្វីបើសព្វថ្ងៃមានបងប្អូនម្ចាស់អាជីវកម្មជាច្រើនបានដឹងពីការដាក់ទីតាំងលើហ្វេសប៊ុកក៏ដោយក៏នៅមានបងប្អូនមួយចំនួនទៀតមិនទាន់បានស្វែងយល់លើចំណុចនេះដែរ ដោយគិតថាវាមិនសំខាន់ទេ ព្រោះបច្ចុប្បន្នមានម៉ូយស្រាប់មិនបាច់ដាក់ក៏មានគេស្គាល់ មានគេរកឃើញ។ប៉ុន្តែនៅក្នុងករណីដែលមានគេណែនាំតគ្នាថាកន្លែងយើងឆ្ងាញ់ សេវាកម្មល្អ ហើយគេចង់ស្វែងរកកន្លែងយើងលក់ហើយស្គាល់តែឈ្មោះប៉ុន្តែមិនស្គាល់ទីតាំង ព្រោះតែយើងមិនបានភ្ជាប់ជាមួយ Google Maps នោះយើងនឹងបាត់ភ្ញៀវម្នាក់បាត់ទៅហើយ ចុះបើយើងដាក់ឈ្មោះ ដាក់ទីតាំង និងធ្វើទីផ្សារផ្សព្វផ្សាយបន្ថែមនោះកាន់តែល្អ។   ២.មិនមានសកម្មភាពលើបណ្តាញសង្គម   មួយរយៈចុងក្រោយនេះឃើញថា ម្ចាស់អាជីវកម្មទាំងតូចទាំងធំហាក់មានសកម្មភាពផ្សព្វផ្សាយយ៉ាងច្រើន មានទាំងការថតវីដេអូ ជួលតារាៗឱ្យជួយផ្សព្វផ្សាយក៏មាន ប៉ុន្តែទោះជាបែបនោះក្តីក៏នៅមានម្ចាស់អាជីវកម្មមួយផ្នែកតូចតែងប្រងើយកណ្តើយចំពោះចំណុចនេះផងដែរ។ បើទោះបីជាកន្លែងយើងមានហាង លក់ដាច់យ៉ាងណាក្តីក៏ពុំគួរភ្លេចគិតដល់ចំណុចនេះដែរ ព្រោះនៅពេលកន្លែងយើងមានគេណែនាំទៅហើយម្នាក់ទៀតចង់ចូលមើលថាកន្លែងយើងមានលក់អ្វី មានផលិតផលអ្វីខ្លះ តែយើងបែរជាមិនផុសនៅលើផេកនេះជាកំហុសមួយដែលគ្រប់ម្ចាស់អាជីវកម្មគួរធ្វើការពិចារណាម្តងទៀត៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T08:54:26.246Z", "category": "កំពូលអ្នកលក់", "views": 52, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ឡានអគ្គិសនីកំពុងឡើងកូដ ពេលនេះក្រុមហ៊ុនកូរ៉េ ចង់មកវិនិយោគបង្កើតរោងចក្រផលិតគ្រឿងបង្គុំ នៅខ្មែរ	https://business-cambodia.com/articles/camko-motor	នៅពេលឆាប់ៗខាងមុខកម្ពុជាអាចនឹងមានរោងចក្រផលិតគ្រឿងបង្គុំរថយន្តអគ្គិសនី ក្រោយមានក្រុមហ៊ុនដ៏ល្បីមួយរបស់កូរ៉េឈ្មោះ CAMKO INFRACORE បានបង្ហាញបំណងដាក់ទុនវិនិយោគបង្កើតរោងចក្រផលិតគ្រឿងបង្គុំរថយន្តអគ្គិសនីសម្រាប់នាំចេញទៅកាន់ទីផ្សារពិភពលោក។     ថ្លែងនៅក្នុងជំនួបពិភាក្សាការងារជាមួយឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា ជាមួយនឹងឯកឧត្តម Chung Sye-kyun អតីតនាយករដ្ឋមន្ត្រីនៃសាធារណរដ្ឋកូរ៉េ និង គណៈប្រតិភូក្រុមហ៊ុន CAMKO MOTOR COMPANT LTD. និងក្រុមហ៊ុន CAMKO INFRACORE CO., LTD.។ ប្រតិភូក្រុមហ៊ុន CAMKO INFRACORE បានបង្ហាញទិសដៅក្នុងការដាក់ទុនវិនិយោគបង្កើតរោងចក្រផលិតគ្រឿងបង្គុំរថយន្តអគ្គសនីនៅកម្ពុជា សម្រាប់នាំចេញទៅទីផ្សារពិភពលោក។     ឆ្លៀតក្នុងឱកាសនេះ ឯកឧត្តមឧបនាយករដ្ឋមន្ត្រី ស៊ុន ចាន់ថុល ក៏បានស្នើសុំឱ្យឯកឧត្តម Chung Sye-kyun ជួយសម្របសម្រួល និងពិនិត្យលទ្ធភាពក្នុងការផ្សព្វផ្សាយអំពីសក្ដានុពលរបស់ប្រទេសកម្ពុជាបន្ថែមទៀតជូនដល់វិនិយោគិនកូរ៉េ ក្នុងគោលដៅដើម្បីពង្រីកសកម្មភាពវិនិយោគរវាងភាគីទាំងពីរថែមទៀតផង។   គួរបញ្ជាក់ផងដែរថា បច្ចុប្បន្ននេះក្រុមហ៊ុន CAMKO MOTOR កំពុងមានប្រតិបត្តិការអាជីវកម្មនៅកម្ពុជា លើការតម្លើងរថយន្តម៉ាក Hyundai និងផលិតខ្សែភ្លើងអគ្គិសនីសម្រាប់រថយន្ត ដើម្បីនាំចេញផងដែរ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T08:35:53.268Z", "category": "ព័ត៌មានថ្មីៗ", "views": 202, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ប្រធានសភាពាណិជ្ជកម្មអាមេរិកប្រចាំប្រទេសចិន ថានឹងនាំក្រុមហ៊ុនអាមេរិកមកវិនិយោគនៅកម្ពុជាឲ្យបានយ៉ាងតិច១០ភាគរយ	https://business-cambodia.com/articles/sir-dr-harley-seyedin	ប្រធានសភាពាណិជ្ជកម្មអាមេរិកប្រចាំប្រទេសចិនភាគខាងត្បូង (President of AMCham-South China)  លោក Sir. Dr. Harley Seyedin បានបញ្ជាក់ថា លោកនឹងព្យាយាមធ្វើយ៉ាងណាឲ្យក្រុមហ៊ុនអាមេរិកដែលកំពុងរកស៊ីនៅប្រទេសចិនមកបោះទុនវិនិយោគនៅកម្ពុជា ឲ្យបានយ៉ាងតិច ១០ ភាគនៃក្រុមហ៊ុនសរុបចំនួន ២ ៦០០ ដែលមាននៅក្នុងសភា។   ការលើកឡើងរបស់ប្រធានសភាពាណិជ្ជកម្មអាមេរិកខាងលើ ត្រូវធ្វើឡើងនៅក្នុងជំនួបជាមួយឯកឧត្ដម ហេង សុខគង់ រដ្ឋលេខាធិការ និងជាអ្នកនាំពាក្យក្រសួងឧស្សាហកម្ម វិទ្យាសាស្ដ្រ បច្ចេកវិទ្យា និងនវានុវត្តន៍ កាលពីថ្ងៃទី២៤ ខែមករា ឆ្នាំ២០២៤ កន្លងទៅនេះ។   យោងតាមការបញ្ជាក់របស់ឯកឧត្ដមរដ្ឋលេខាធិការនៅបណ្ដាញសង្គមហេសប៊ុកបានសរសេរថា “ពិភាក្សាគ្នាជាមួយ Sir. Dr. Harley Seyedin ប្រធានសភាពាណិជ្ជកម្មអាមេរិកប្រចាំប្រទេសចិនភាគខាងត្បូង (President of AMCham-South China) ដើម្បីពង្រីកសក្តានុពលវិនិយោគក្រុមហ៊ុនអាមេរិកនៅប្រទេសចិនមកវិនិយោគនៅកម្ពុជា ។ គាត់ថាព្យាយាមឱ្យបានយ៉ាងតិច១០% មកកម្ពុជា ដោយបច្ចុប្បន្នមានក្រុមហ៊ុនក្នុង AMCham -SC ជាង2,600 ក្រុមហ៊ុន” ។   សូមជម្រាបថា បច្ចុប្បន្ននេះរាជរដ្ឋាភិបាលបានកំពុងដើរគោះទ្វាដល់ក្រុមហ៊ុនធំៗនៅទូទាំងពិភពលោក ឲ្យមកវិនិយោគ និងពង្រីកអាជីវកម្មរបស់ពួកគេនៅក្នុងប្រទេសកម្ពុជា។ ខណៈកន្លងមកនេះគឺបានជួបផ្ទាល់ជាមួយក្រុមហ៊ុនជាច្រើនដូចជា អាមេរិក បារាំង ចិន ជប៉ុន និងវៀតណាមជាដើម៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T08:17:56.167Z", "category": "អចលនទ្រព្យ", "views": 103, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រដ្ឋនឹងបង្រៀន៣៣មុខវិជ្ជាហ្វ្រី ដល់សាធារណជនមួយរយនា.ក់ ពីការអនុវត្តជាក់ស្ដែងក្នុងវិស័យច្បាប់	https://business-cambodia.com/articles/learning-law-skill-at-uyfc-	សហភាពសហព័ទ្ធយុវជនកម្ពុជារាជធានីភ្នំពេញបានធ្វើការជូនដំណឹងស្តីអំពីការផ្តល់អាហារូបករណ៍១០០% រៀនដោយឥតបង់ថ្លៃ ដល់សិស្ស-និស្សិត សាធារណជនចំនួន១០០នាក់ លើប្រធានបទ “បច្ចេកទេសតាក់តែងឯកសារច្បាប់” ដើម្បីបណ្តុះបណ្តាលទាក់ទងនឹងការអនុវត្តជាក់ស្តែងក្នុងវិស័យតុលាការចំនួន៣៣មុខវិជ្ជា ស្មើនឹង២៤០ម៉ោង។   ក្នុងនោះលក្ខខណ្ឌនៃការជ្រើសរើសបេក្ខជនតម្រូវឱ្យ៖ ជានិស្សិតសិក្សាថ្នាក់បរិញ្ញាបត្រជំនាញនិតីសាស្រ្តឬជាជំនួយការអ្នកប្រកបវិជ្ជាជីវៈច្បាប់, ឆ្លងកាត់ការប្រឡងតេស្តសមត្ថភាព (ជាប់) ដែលរៀបចំដោយគណៈគ្រប់គ្រងវគ្គបណ្តុះបណ្តាល សិក្សារៀងរាល់ថ្ងៃសៅរ៍ (មួយព្រឹក) និងថ្ងៃអាទិត្យ (ពេញមួយថ្ងៃ)សិក្ខាកាមនឹងទទួលបានវិញ្ញាបនបត្របញ្ជាក់ការសិក្សា ក្រោយទទួលការបណ្តុះបណ្តាលដោយជោគជ័យ។   សម្រាប់កាលបរិចេ្ឆទឈប់ទទួលពាក្យនឹងចាប់ផ្តើមពីថ្ងៃផ្សាយដំណឹងរហូតដល់ថ្ងៃផុតកំណត់នាថ្ងៃទី២៧ ខែមករា ឆ្នាំ២០២៤ វេលាម៉ោង៥:០០នាទីល្ងាច។  ដូច្នេះសម្រាប់បងប្អូនដែលមានបំណងសិក្សាវគ្គខ្លីនេះជាមួយ ស.ស.យ.ក រាជធានីភ្នំពេញសូមធ្វើការចុះឈ្មោះ ដោយទាញយកពាក្យស្នើសុំតាមរយៈលីងឬ QR កូដនៅក្នុងលិខិតខាងក្រោម ដើម្បីដាក់ពាក្យស្នើសុំទៅកាន់លេខតេឡេក្រាម 069 635 399/ 070 727 293/ 069 744 028។ សូមបញ្ជាក់ផងដែរថាការរៀបចំវគ្គសិក្សាបណ្តុះបណ្តាលខ្លីនេះធ្វើឡើងដោយមានកិច្ចសហការជាមួយក្រុមមេធាវីនិងក្រុមហ៊ុនចំនួន១៨ការិយាល័យ  ឧទ្ទេសនាមដោយចៅក្រម តំណាងអយ្យការ មេធាវី និងសារការី ដែលមានចំណេះដឹង ជំនាញនិងបទពិសោធន៍ កំពុងបំពេញការងារនៅក្នុងវិស័យតុលាការ ដែលមានគោលបំណងបណ្តុះបណ្តាលជំនាញច្បាប់បន្ថែមទៀតដល់យុវជនជំនាន់ក្រោយ៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T07:04:05.348Z", "category": "ព័ត៌មានថ្មីៗ", "views": 333, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រកចំណូ.លបន្ថែម! ក្រុមហ៊ុនកាត់ដេរសម្លៀកបំពាក់ធំ១ ត្រូវការកម្លាំងពលកម្មជិត ៤ពា.ន់នាក់	https://business-cambodia.com/articles/one-company-needs-nearly-4-thousand-workers	ឱកាសល្អ សម្រាប់បងប្អូនដែលកំពុងស្វែងរកការងារធ្វើ ដើម្បីរកប្រាក់ចំណូលបន្ថែម ខណៈពេលនេះក្រុមហ៊ុន TARAL INTERNATIONAL CO., LTD ប្រកាសត្រូវការកម្លាំងពលកម្មដល់ទៅ ៣៥០០ កន្លែងឯណោះ។   ចំពោះបងប្អូនដែលចាប់អារម្មណ៍ចង់បំពេញការងារនៅក្រុមហ៊ុនខាងលើ សូមទៅចុះឈ្មោះនៅ NEA ឥឡូវនេះ ដែលមានទីតាំងស្ថិតនៅក្នុងក្រសួងការងារ និងបណ្តុះបណ្តាលវិជ្ជាជីវៈ ជិតវិទ្យាស្ថាន IFL ឬ តាមទូរស័ព្ទលេខ ០១៦ ៧៨៦ ៦៥៥, ០៧៧ ២៣២ ៣៧៨ ។ នេះយោងតាមការឲ្យដឹងពី National Employment Agency។     គួរជម្រាបផងដែរថា ក្រុមហ៊ុនកាត់ដេរសម្លៀកបំពាក់ TARAL INTERNATIONAL CO., LTD មានទីតាំងស្ថិតនៅផ្លូវជាតិលេខ៣ ភូមិព្រៃតាមួចនិងភូមិត្រពាំងមាន ឃុំស្នំក្រពើ ស្រុកគងពិសី ខេត្តកំពង់ស្ពឺ និងមានទុនវិនិយោគប្រមាណ ២៥,៧លានដុល្លារអាម៉េរិក៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T06:06:17.534Z", "category": "ភាពជាអ្នកដឹកនាំ", "views": 315, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនធ្លាប់មានពីមុនមក! អគារការិយាល័យជាច្រើននៅអាមេរិក ត្រូវបានទំនេរចោលគ្មានជួល	https://business-cambodia.com/articles/office-vacancy-rate-	យោងតាមការចុះផ្សាយដោយសារព័ត៌មាន CNN បានឱ្យដឹងថា អគារការិយាល័យនៅសហរដ្ឋអាមេរិកជាច្រើនកំពុងតែប្រឈមមុខនឹងគ្មានអ្នកជួលរហូតទុកទំនេរចោលដែលជាអត្រាខ្ពស់បំផុត មិនធ្លាប់មានចាប់តាំងពីឆ្នាំ ១៩៧៩ មកម្លេះ។  ប្រភពសារព័ត៌មានដដែលបានចុះផ្សាយបន្តថា កត្តាដែលធ្វើឱ្យអគារការិយាល័យនៅអាមេរិកទំនេរចោលគ្មានអ្នកជួលដោយសារតែបញ្ហាកូវីដ១៩ដែលធ្លាប់បានជួបកន្លងទៅ ហើយក្រុមហ៊ុនភាគច្រើនគេបានផ្លាស់ប្តូរឱ្យបុគ្គលិកធ្វើការពីផ្ទះ កត្តាផ្លាស់ប្តូរទាំងអស់នេះហើយបានធ្វើឱ្យការជួលការិយាល័យធ្វើការគឺមានការធ្លាក់ចុះយ៉ាងគំហុក។ ទីភ្នាក់ងារ Moody’s Analytics បាននិយាយថា អត្រាទំនេរការិយាល័យក្នុងសហរដ្ឋអាមេរិកគឺមានការកើនឡើងខ្ពស់ ហើយវាក៏ជាដំណឹងអាក្រក់មួយសម្រាប់ក្រុមហ៊ុនអភិវឌ្ឍន៍អចលទ្រព្យ ក៏ដូចជាម្ចាស់ដី ព្រមទាំងភោជនីដ្ឋាន ហាងលក់រាយ និងអាជីវកម្មខ្នាតតូចផ្សេងទៀតដែលមានជីវភាពរស់នៅពឹងផ្អែកលើបុគ្គលិកការិយាល័យ។ លើសពីនេះទៅទៀត ការប្រឈមមុខនឹងការធ្លាក់ចុះនៃតម្រូវការការិយាល័យ សំណង់ថ្មីនៅសហរដ្ឋបានធ្លាក់ចុះដល់កម្រិតទាបបំផុតតាំងពីឆ្នាំ ២០១២ មកម្លេះ ទោះយ៉ាងណាក៏ដោយ មានចំណុចភ្លឺមួយចំនួននៅក្នុងទីផ្សារការិយាល័យអគារថ្មីបំផុត និងទំនើបបំផុតនៅក្នុងទីតាំងល្អដែលមានគ្រឿងបរិក្ខារជាច្រើនប្រភេទដែលត្រូវបានគេស្គាល់ថាជា Class A នៅតែទទួលបានការចាប់អារម្មណ៍ផងដែរ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T05:06:42.654Z", "category": "ចាប់ផ្តើមអាជីវកម្ម", "views": 275, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
តម្លៃជាង១ម៉ឺន$ទេ! ក្រុមហ៊ុនយក្សចិន៣ រួមគ្នាផលិតឡាន Pick Up អគ្គិសនីសុទ្ធ សាកថ្ម១ពេញ ជិះបានជាង៣០០ Km	https://business-cambodia.com/articles/mini-pick-up-ev-in-china	ក្រុមហ៊ុនយក្សចិន៣ រួមមាន SAIC GM និងក្រុមហ៊ុន Wuling (SGMW) បានធ្វើការចាប់ដៃគ្នា បណ្តាក់ទុនរួមគ្នា ទើបតែបានបង្ហាញជាផ្លូវការនូវរថយន្ត Baojun Yep Pickup ដែលនឹងមកដល់នាពេលខាងមុខនេះហើយ ដែលជាប្រភេទរថយន្តស៊េរីថ្មីម៉ាក Baojun Pickup អគ្គិសនីសិទ្ធ ដោយសាកថ្មមួយពេញ អាចធ្វើដំណើររហូតដល់ជាង ៣០០គីឡូម៉ែត្រ តម្លៃជាង១ម៉ឺនដុល្លារ។ នេះបើយោងតាមការចុះផ្សាយលើគេហទំព័ Car Scoops ។   ថ្មីៗនេះ SGMW Design បានបង្ហាញរូបភាពនៃ រថយន្ត Baojun Yep Pickup ដែលរចនាឡើងក្នុងទម្រង់ជារថយន្តភីកអាប់ខ្នាតតូច។ ដោយផ្អែកលើ Baojun Yep ជាមួយលក្ខណៈពិសេសយ៉ាងទាក់ទាញ រួមមាន ក្រឡាចត្រង្គខាងមុខធំមូល ជាមួយនឹងអំពូល LED បួនជ្រុងនៅសងខាង និងខាងមុខមានប៉ាណាជាប់ជាមួយចង្កៀងមុខ-ក្រោយប្រភេទ LED ដំបូល roof rack ថាសកង់ស្ព័រប្រភេទ Off-road ព្រមទាំងកង់សាគួរផ្នែកខាងក្រោយផងដែរ។   បើនិយាយពីកម្លាំងការបើកបរវិញ រថយន្តនេះអាចផលិតកម្លាំងបាន ៦៧សេះ និងកម្លាំងបង្វិល ១៤០ ញូតុនម៉ែត្រ ហើយរថយន្តនឹងអាចឈានដល់ល្បឿនអតិបរមា ១00 គីឡូម៉ែត្រក្នុងមួយម៉ោង។ ខណៈសាកថ្ម១ពេញ ចាយពេលត្រឹមតែ៥៨នាទីតែប៉ុណ្ណោះ (សាកល្បឿនលឿន) តែអាចធ្វើដំណើរបានរហូតដល់ទៅ ៣០៣ គីឡូម៉ែត្រ។ គួរជម្រាបផងដែរថារថយន្តមួយបាំងកន្លះ Baojun មានប្រវែងសរុប ៣ ៣៨១ ម.ម ទទឹង ១ ៦៨៥ ម.ម កំពស់ ១ ៧២១ ម.ម និងប្រវែងគន្លាតកង់មុខ-ក្រោយ ២ ១១០ ម.ម៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T05:02:42.827Z", "category": "កំពូលអ្នកលក់", "views": 173, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កំប៉ិកកំប៉ុក ចំណូលវិលជុំ! កសិករ៣រូបនេះច្នៃដីក្បែរផ្ទះ ធ្វើកសិកម្មរកចំណូលសឹងរាល់ថ្ងៃ	https://business-cambodia.com/articles/these-3-farmers-make-land-near-their-house	ការដាំដំណាំជុំវិញផ្ទះ ជាទម្លាប់ល្អមួយដែលបងប្អូនយើងគួរអនុវត្ត ដោយសារតែវាជាការចំណាយពេលមួយនៅពេលទំនេរមកដាំដុះនូវបន្លែងាយៗ ឆាប់បានផល ហើយថែមទាំងអាចជួយឲ្យមានអារម្មណ៍ល្អ បំបាត់ភាពតានតឹងក្រោយពីបញ្ចប់ការងារប្រចាំថ្ងៃ ពិសេសអាចរកចំណូលបានបន្ថែមទៀតផងដែរ។   ជាក់ស្តែង នៅក្នុងថ្ងៃនេះ Business Cambodia សូមណែនាំឲ្យបងប្អូនបងស្គាល់កសិកចំនួន៣ រូបដែលកំពុងរកចំណូលពីការធ្វើកសិកម្មដោយការដាំបន្លែ ឈើក្បែរផ្ទះ អាចរកចំណូលបានក្បែរពាន់ដុល្លារក្នុងមួយខែ៖   ១. លោក ប៊ូ ម៉ាន     លោក ប៊ូ ម៉ាន ម្ចាស់ចំការឪឡឹកលឿងដែលមានទីតាំងនៅខេត្តត្បូងឃ្មុំ។   ឆ្លងកាត់បទពិសោធន៍ជោគជ័យជាង ៣ឆ្នាំបច្ចុប្បន្ន លោកដាំឪឡឹកលឿង នៅលើកផ្ទៃដី ៥ហិកតា ដែលអាចរកចំណូលបានចំណូលខ្ទង់១៥០០០ ដុល្លារក្នុងមួយហិកតា គិតជាតោនអាច ២០ ទៅ ៣០តោន ហើយតម្លៃលក់បានថ្លៃថោកអាស្រ័យតាមទីផ្សារ។   ក្នុងកិច្ចសម្ភាសន៍ជាមួយ Business Cambodia លោក ប៊ូ ម៉ាន ម្ចាស់ចំការឪឡឹកលឿងដែលមានទីតាំងនៅខេត្តត្បូងឃ្មុំបានមានប្រសាសន៍ឱ្យដឹងថា ការដាំឪឡឹកប្រសិនបើចង់ទទួលបានផលល្អ ហើយចំណេញបងប្អូនប្រជាកសិករត្រូវមើលទៅលើ ដីដែលបងប្អូនគ្រោងដាំ ថាមានជីវជាតិដែរទេ? តើប្រភពទឹកវិញយ៉ាងណាដែរ? ដូច្នេះបើចង់ឲ្យផ្លែឪឡឹកធំ ផ្អែកឆ្ងាញ់ហើយមានគុណភាពត្រូវតែមានទឹកស្រោចស្រប់គ្រប់គ្រាន់ទើបអាចធ្វើទៅបាន។   សម្រាប់បងប្អូនដែមមានបំណងចង់ធ្វើការជាវផ្លែឪឡឹករបស់លោក ប៊ូ ម៉ាន បងប្អូនក៏អាចធ្វើការទំនាក់ទំនងទិញបានដោយផ្ទាល់តាមរយៈលេខទំនាក់ទំនង ០៩៧ ៧៦៨ ២៥០៦ ។   ២. លោក សយ គឹមអៀង     លោក សយ គឹមអៀង ជាកសិករដាំត្រកៀតនៅខេត្តកំពង់ចាម បានធ្វើការសាកល្បងដាំដំណាំមួយប្រភេទនេះនៅលើដីស្រែរបស់ខ្លួន ដោយចំណាយទុនប្រមាណជាជា ៨០ម៉ឺនរៀលប៉ុណ្ណោះ។   ក្នុងកិច្ចសម្ភាសន៍ជាមួយក្រុមការងារចាបក្រហម លោក គឹមអៀង បានឱ្យដឹងថា ដើមចមដំបូងដែលនាំឲ្យលោកចង់ដាំត្រកៀតនេះដោយសារថ្ងៃមួយលោកចង់ពិសារត្រកៀតហើយលោកក៏ទៅផ្សារទិញដល់មើលទៅឃើញក៏ចាប់អារម្មណ៍ចង់យកមកសាកដាំនៅក្នុងស្រែសាកមើល ព្រោះតែកន្លងមកលោកឃើញតែគេនិយមដាំតាមបឹងតាមព្រែក។ លុះក្រោយមកដោយបានគិតច្បាស់អស់ហើយគាត់ក៏បានយកប្រាក់មួយចំនួនទៅទិញពូជពីគេយកមកដាំសាកលើដីប្រហែលជាពីរអា រហូតដល់ឃើញថាដាំតិចបានផលក៏តិចលោកគឹមអៀងក៏បានពង្រីកផ្ទៃដីដាំដុះបន្ថែមដល់ ៨០អាដី។ ហើយមកដល់បច្ចុប្បន្នហើយជាមធ្យមប្រាក់ចំណូលដែលលោកអាចរកបានពីការដាំត្រកៀតនេះក្នុងមួយថ្ងៃអាចចន្លោះពី ១០ម៉ឺនទៅដល់ ១៥ម៉ឺនរៀល ឬអាចលើសនេះទៅតាមចំនួនការបញ្ជាទិញ។   ដូច្នេះសម្រាប់បងប្អូនដែលមានចំណាប់អារម្មណ៍ចង់ធ្វើការសាកសួរព័ត៌មានលម្អិតពីការដាំដុះត្រកៀតឬចង់ទំនាក់ទំនងទិញដើមត្រកៀតនេះអាចធ្វើការទំនាក់ទំនងសាកសួរបន្ថែមដោយផ្ទាល់តាមរយៈលេខទំនាក់ទំនង  ០៩០ ៨៤១ ៥០៤ ។   ៣. អ្នកស្រី ថៃ ឆេងលី        អ្នកស្រី គឺជាស្រ្តីមេផ្ទះដែលរស់នៅក្នុងខេត្តសៀមរាប បានច្នៃធ្វើរានដាំបន្លែលើរានអាចដាំបានខួបប្រាំងខួបវស្សា ចំណូលរាល់ថ្ងៃវិលជុំពេញ១ឆ្នាំ ខណៈមួយរានហោចណាស់ក៏រកចំណូលបានពី១៥ ទៅ១៧ ម៉ឺនរៀលដែរ ហើយក្នុង១ខែសល់ទាបបំផុត ៧០ម៉ឺនរៀលដែរ។   បច្ចុប្បន្នបន្លែរបស់អ្នកស្រីបានលក់បានផ្គត់ផ្គង់ទៅឲ្យចូលទីផ្សារ សហគគមន៍ កសិកម្មសុវត្តិភាពធម្មជាតិ សហគមន៍បោះចែកចាយបន្ត មានសៀមរាប ភ្នំពេញ កសិដ្ឌានអមរះ( កោះក្របី)  និងលក់នៅ ផ្សារសប្ដាហ៍មាត់ស្ទឹងខេត្តសៀមរាបផងដែរ។   ប្រសិនបើបងប្អូនចង់ដឹងព័ត៌មានបន្ថែមទាក់ទងនិងបច្ចេកទេស ក្នុងការដាំបន្ថែលើរាន ក៏ដូចជាការថែទាំបន្លែរបស់បងប្អូនសូមធ្វើការទំនាក់ទំនងទៅកាន់លេងទូរស័ព្ទ ០៦៦ ៥១ ៥៥ ៧២ ឬអាចទៅទីតាំងផ្ទាល់បានដែលមាន អាសយដ្ឋាននៅក្នុង ភូមិជ្រៃខាងជើង ឃុំកៀនសង្កែ ស្រុកសូទ្រនិគម ខេត្តសៀមរាប៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T04:39:20.158Z", "category": "កំពូលអ្នកលក់", "views": 377, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មុនខ្ចីលុយត្រូវគិត! ខ្ចីលុយទៅរកស៊ី ត្រូវគិតលើរឿង៥នេះ ចៀសវាងខ្ចីហើយធ្លាក់ក្នុងបញ្ហាបំណុល	https://business-cambodia.com/articles/thing-to-consider-before-taking-business-loan	អ្នករកស៊ីជាច្រើនតែងតែប្រើប្រាស់កម្ចីមិនថាកម្ចីពីធនាគារឬកម្ចីពីឯកជននោះទេ ដើម្បីបានទុនចាប់ផ្ដើមអាជីវកម្មឬបានទុនមកយកពង្រីកអាជីវកម្មបន្ថែម។ យ៉ាងណាមិញ អ្នកខ្លះខ្ចីទៅរកស៊ីប្រើប្រាស់កម្ចីមានប្រសិទ្ធភាពធ្វើឲ្យអាជីវកម្មរីកធំធាត់ជាលំដាប់ ចំណែកអ្នកខ្លះទៀតប្រើប្រាស់កម្ចីមិនបានល្អធ្វើឲ្យពួកគាត់ធ្លាក់ក្នុងបញ្ហាបំណុល។   ជុំវិញការខ្ចីលុយមករកស៊ី ខាងក្រោមនេះគឺជារឿងមួយចំនួនដែលបងប្អូនគួរធ្វើមុននឹងខ្ចីលុយទៅរកស៊ី ចៀសវាងខ្ចីលុយជួបបញ្ហាបំណុល។   ១. ខ្ចីដោយមានគោលបំណងច្បាស់លាស់  ត្រង់នេះអ្នកត្រូវច្បាស់ថាតើលុយដែលអ្នកខ្ចីគេលុយយកធ្វើអីឲ្យពិតប្រាកដ ពោលគឺបើខ្ចីយកទៅទិញដីឲ្យច្បាស់ថាទិញដី បើខ្ចីទៅធ្វើជាទុនបង្វិលឲ្យច្បាស់ជាទុនបង្វិលរកស៊ី ហើយបើយកទៅពង្រីកអាជីវកម្មឲ្យច្បាស់ថាពង្រីកអាជីវកម្ម។   យ៉ាងណាមិញបើអ្នកខ្ចីធនាគារហើយលាក់លៀមថ្ងៃក្រោយនឹងមានបញ្ហាបំណុលខ្លួនឯង។ ឧទាហរណ៍ខ្ចីលុយទៅទិញឡានតែប្រាប់មន្រ្តីឬបុគ្គលិកធនាគារថាខ្ចីយកទៅរកស៊ី ពេលខ្លះធ្វើឲ្យអ្នកធ្លាក់ទៅក្នុងបញ្ហាបំណុល។ ជាក់ស្ដែងអ្នកខ្លះទៅខ្ចីកុហក់គេ ដូចជាខ្ចីទិញឡានតែប្រាប់គេថាខ្ចីទៅរកស៊ី ជាលទ្ធផលអ្នកជួបបញ្ហាបំណុលគ្មានលទ្ធភាពបង់សងទៅម្ចាស់បំណុលវិញព្រោះខ្ចីទៅទិញរបស់ដែលមិនអាចបង្កើតជាប្រភពចំណូលបាន។   ២. ដឹងពីទំហំកម្ចីត្រូវខ្ចីនិងលទ្ធភាពបង់សង អ្នកត្រូវដឹងថាតើអ្នកមានលទ្ធភាពអាចខ្ចីលុយគេបានប៉ុន្មានដែលមិនច្រើនជ្រុសលដែលធ្វើឲ្យអ្នកពិបាកក្នុងការបង់សងទៅវិញ។ លើសពីនេះអ្នកក៏ត្រូវដឹងពីលទ្ធភាពក្នុងការបង់សង។ ឧទាហរណ៍បើអ្នកខ្ចីលុយហើយត្រូវបង់សងប្រចាំខែ៥០០ដុល្លារ តើអ្នកមានលទ្ធភាពបង់សងប្រចាំខែចំនួននេះគ្រប់គ្រាន់ឬទេ។ កាលណាអ្នកខ្ចីលុយច្រើនពេកលើសពីលទ្ធភាពនឹងធ្វើឲ្យអ្នករងសម្ពាធលុយកាក់ក្នុងការរស់នៅ ដូចជាមិនមានលុយគ្រប់គ្រាន់សម្រាប់ចំណាយចាំបាច់ក្នុងគ្រួសារព្រោះតែរវល់យកលុយបង់សងបំណុលប្រចាំខែ ដូច្នេះត្រូវដឹងពីទំហំគួរខ្ចីលុយលទ្ធភាពបង់សងប្រចាំខែ។   បើតាមច្បាប់ក្នុងវិស័យធនាគារនិងហិរញ្ញវត្ថុ ចំពោះការបង់សងកម្ចីប្រចាំខែមិនគួរលើសពី៣៥%នៃចំណូលប្រចាំខែរបស់អ្នកនោះទេ។ ឧទាហរណ៍បើអ្នកមានចំណូល១ពាន់ដុល្លារក្នុងមួយខែ អ្នកមិនគួរបង់សងប្រចាំខែលើសពី៣៥០ដុល្លារឡើយ ព្រោះបើអ្នកបង់លើស៣៥%នៃចំណូលប្រចាំខែ ក្នុងករណីចំណូលធ្លាក់ចុះ ឬមានបញ្ហាអ្វីមួយអ្នកច្បាស់ជាជួបបញ្ហាលុយកាក់មិនខានឡើយ។   ៣. គិតលើអត្រាការប្រាក់និងលក្ខខណ្ឌកម្ចី  អ្នកខ្លះខ្ចីធនាគារតែមិនដឹងថាលក្ខខណ្ឌកម្ចីគេបែបណាខ្លះ។ មិនតែប៉ុណ្ណោះអ្នកខ្លះមិនដឹងថាតើការប្រាក់គេយកប៉ុន្មានភាគរយផង។ ដូច្នេះមុននឹងខ្ចីលុយត្រូវមើលពីលក្ខខណ្ឌកម្ចីឲ្យបានច្បាស់ជាពិសេសត្រូវអាននូវលក្ខខណ្ឌកម្ចីដែលគ្រឹះស្ថានហិរញ្ញវត្ថុបានចែងមុននឹងចុះហត្ថលេខាទទួលកម្ចី។ បើអ្នកមិនបានគិតពីអត្រាការប្រាក់និងលក្ខខណ្ឌកម្ចីទេនោះពេលខ្ចីលុយអ្នកអាចនឹងជួបបញ្ហាមួយចំនួនអំឡុងពេលខ្លី។   ៤. ភាពច្បាស់លាស់លើមុខរបររបស់អ្នក អ្នកត្រូវដឹងថាតើអ្នកច្បាស់លាស់និងមានទំនុកចិត្តប៉ុនណាចំពោះមុខរបរអាជីវកម្មរបស់អ្នកដែលធ្វើឲ្យអ្នកហ៊ានសម្រេចចិត្តខ្ចីលុយធនាគារយកទៅរកស៊ីឬពង្រីកមុខរបរនោះ។ ត្រង់នេះមានសំណួរមួយចំនួនអ្នកត្រូវសួរហើយឆ្លើយខ្លួនឯងដូចជា តើអ្នកមានជំនាញនិងចំណេះដឹងលើមុខរបរនោះកម្រិតណា មុខរបរនោះអាចមានហានិភ័យអ្វីខ្លះ ហើយដើម្បីចៀសវាងហានិភ័យតើអ្នកបានត្រៀមខ្លួនអ្វីខ្លះដើម្បីទប់ទល់។ បើអ្នកអាចឆ្លើយនូវសំណួរទាំងនេះដោយភាពជឿជាកនោះអ្នកអាចខ្ចីលុយគេដោយភាពជឿជាក់ដូចគ្នា។   ៥. ត្រូវជ្រើសរើសកម្ចីដែលត្រូវនឹងគោលបំណងរបស់អ្នក ត្រង់នេះបើអ្នកខ្ចីលុយទៅទិញអចលនទ្រព្យរយៈពេលវែង អ្នកគួរជ្រើសរើសកម្ចីរយៈពេលវែង ហើយបើអ្នកខ្ចីធ្វើជាទុនបង្វិលរយៈពេលខ្លះអ្នកអាចស្វែងរកកម្ចីរយៈពេលខ្លី។ កម្ចីមានច្រើនប្រភេទដូច្នេះអ្នកអាចចាយពេលដើរជ្រេរមើលប្រភេទកម្ចីណាដែលសក្ដិសមសម្រាប់អ្នក៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T04:35:41.683Z", "category": "ហិរញ្ញវត្ថុ", "views": 356, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចំណាំ! នេះជាឯកសារដែលម្ចាស់អចលនទ្រព្យត្រូវមាន ដើម្បីយកទៅចុះបញ្ជី ឬធ្វើបច្ចុប្បន្នភាពទ្រព្យនៅពន្ធដារ	https://business-cambodia.com/articles/registration-property	អគ្គនាយកដ្ឋានពន្ធដាថ្មីៗនេះបានអំពាវនាវដល់ម្ចាស់អចលនទ្រព្យដែលជាប់ព័ន្ធ រួសរាន់ចុះបញ្ជី ឬធ្វើបច្ចុប្បន្នភាពព័ត៌មានអចលនទ្រព្យរបស់ខ្លួននៅអគ្គនាយកដ្ឋានពន្ធដារ ឬសាខាពន្ធដារខេត្ដ-ខណ្ឌ ដែលអចលនទ្រព្យស្ថិតនៅដោយត្រូវភ្ជាប់មកជាមួយនូវឯកសារសំខាន់ៗមួយចំនួនដូចជា៖   អត្តសញ្ញាណប័ណ្ណសញ្ជាតិខ្មែរ ឬសំបុត្របញ្ជាក់កំណើត ឬលិខិតឆ្លងដែនសម្រាប់ជនបរទេស ឬសៀវភៅគ្រួសារ ឬសៀវភៅស្នាក់នៅ ឬលិខិតបញ្ជាក់ទីលំនៅ (ច្បាប់ថតចម្លង) ប័ណ្ណសម្គាល់សិទ្ធិ ឬប័ណ្ណសម្គាល់សិទ្ធិកាន់កាប់អចលនវត្ថុ ឬវិញ្ញាបនបត្រសម្គាល់ម្ចាស់អចលនវត្ថុ ឬឯកសារពាក់ព័ន្ធនឹងការកាន់កាប់ អចលនទ្រព្យដែលបញ្ជាក់ដោយអាជ្ញាធរឃុំ/សង្កាត់ឡើងទៅ (ច្បាប់ថតចម្លង) ទីតាំងអចលនទ្រព្យ (និយាមកា ដែលមានរយៈទទឹង និងរយៈបណ្តោយ) រូបថតអចលនទ្រព្យ បំពេញទម្រង់ PT01 វិក្កយបត្រអគ្គិសនី ឬវិក្កយបត្រទឹក (ប្រសិនបើមាន) ឯកសារពាក់ព័ន្ធផ្សេងទៀតរួមមាន លិខិតអនុញ្ញាតសាងសង់ លិខិតបើកការដ្ឋានសាងសង់ លិខិតបិទការដ្ឋានសាងសង់ លិខិតបញ្ជាក់ ពីអាជ្ញាធរមានសមត្ថកិច្ច (ក្នុងករណីសំណង់ទើបសាងសង់ ឬមានការប្រែប្រួល)។   អ្នកជាប់ពន្ធត្រូវផ្តល់ព័ត៌មានជូនរដ្ឋបាលសារពើពន្ធ (បច្ចុប្បន្នភាពព័ត៌មានអចលនទ្រព្យ) ដោយត្រូវភ្ជាប់មកជាមួយនូវឯកសារដូចបានបញ្ជាក់ ខាងលើ រួមជាមួយបង្កាន់ដៃបញ្ជាក់ការបង់ប្រាក់ពន្ធនាឆ្នាំកន្លងមក ឬលេខអត្តសញ្ញាណកម្មអចលនទ្រព្យ (PIN) ឬប័ណ្ណសម្គាល់ការបង់ពន្ធ លើអចលនទ្រព្យ ចំពោះអចលនទ្រព្យដែល៖   មូលដ្ឋានគិតពន្ធត្រូវបានប្រែប្រួលដូចជា ដីត្រូវបានយកទៅសាងសង់ផ្ទះ អគារ និង/ឬសំណង់ផ្សេងៗ ឬផ្ទះ អគារ និងសំណង់ផ្សេងៗ ត្រូវបានសាងសង់បន្ថែម ឬបន្ថយ ឬរំលាយចោល អចលនទ្រព្យត្រូវបានផ្លាស់ប្តូរកម្មសិទ្ធិករ អ្នកកាន់កាប់ ឬអ្នកទទួលប្រយោជន៍ចុងក្រោយនៃអចលនទ្រព្យ។   ជាមួយគ្នានេះ ដើម្បីផ្ដល់លទ្ធភាពជូនម្ចាស់អចលនទ្រព្យដែលមិនទាន់បានបំពេញកាតព្វកិច្ចនិងបង់ពន្ធលើអចលនទ្រព្យប្រចាំឆ្នាំបានត្រឹមត្រូវ តាមច្បាប់និងលិខិតបទដ្ឋានគតិយុត្ដស្ដីពីការពន្ធដារជាធរមាន រាជរដ្ឋាភិបាលកម្ពុជាបានសម្រេចបន្ធូរបន្ថយបន្ទុកដល់ប្រជាពលរដ្ឋដែលជាម្ចាស់អចលនទ្រព្យ ដោយលើកលែងទណ្ឌកម្មរដ្ឋបាល (ពន្ធបន្ថែម និងការប្រាក់) ចំពោះអចលនទ្រព្យដែលមិនធ្លាប់បានចុះបញ្ជី ប្រកាសនិងបង់ប្រាក់ពន្ធនាពេលកន្លងមក រហូតដល់ដំណាច់ខែមិថុនា ឆ្នាំ២០២៤ ខាងមុខនេះផងដែរ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T02:30:48.917Z", "category": "អចលនទ្រព្យ", "views": 275, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្នុងរយៈពេល១២ខែ នៃឆ្នាំ ២០២៣ អគ្គនាយកដ្ឋានពន្ធដារប្រមូលពន្ធបានជាង៣ពាន់លា.នដុល្លារជូនរដ្ឋ	https://business-cambodia.com/articles/income-in-one-year	យោងតាមកិច្ចប្រជុំបូកសរុបលទ្ធផលការងារគ្រប់គ្រងប្រមូលចំណូលពន្ធប្រចាំខែធ្នូ និងប្រចាំឆ្នាំ ២០២៣ ព្រមទាំងទិសដៅសម្រាប់អនុវត្តបន្តរបស់ អគ្គនាយកដ្ឋានពន្ធដារ ដោយមានការចូលរួមពីឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រីបានឱ្យដឹងថា នៅក្នុងខែ ធ្នូ ឆ្នាំ ២០២៣ អគ្គនាយកដ្ឋានពន្ធដារប្រមូលពន្ធបានចំនួន ១,០៧២,៣១ ប៊ីលានរៀល ដែលស្មើនឹងប្រមាណជា ២៦៤,៧៧ លានដុល្លារ។     ដោយឡែកសម្រាប់រយៈពេល ១២ខែ ឆ្នាំ ២០២៣ ចំណូលពន្ធអាករ ដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រង់ទិន្នន័យចំណូលអនឡាញរបស់អគ្គនាយកដ្ឋានពន្ធដារមានចំនួន ១៤,៦២៩,១០ ប៊ីលានរៀល (ប្រមាណជា ៣,៦១២,១២ លានដុល្លារ) ស្មើនឹង ១០១,១៣% នៃផែនការច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៣ ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-25T02:04:04.748Z", "category": "ព័ត៌មានថ្មីៗ", "views": 159, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ពុំមែនប្រា.ក់ខែតែ១មុខ! កត្តាធំមួយនេះ អាចលើកទឹកចិត្តបុគ្គលិកខ្លាំងបំផុត ប្រឹងធ្វើការមិនចេះហត់	https://business-cambodia.com/articles/staff-motivation-factors	ក្នុងនាមជាថ្នាក់ដឹកនាំ របៀបធ្វើការជាមួយមនុស្សពុំមែនជារឿងងាយស្រួលនោះទេ ហើយកត្តាដែលលំបាកជាងគេគឺការលើកទឹកចិត្តបុគ្គលិកនេះឯង។ ចុះតើធ្វើដូចម្តេចទើបអាចបណ្តុះឆន្ទៈបុគ្គលិកឲ្យខំធ្វើការមិនចេះធុញទ្រាំនិងប្រកដដោយប្រសិទ្ធភាពខ្ពស់?   ជុំវិញបញ្ហាខាងលើ លោក សំ កុសល ស្ថាបនិកក្រុមហ៊ុន Baksey Media បានលើកឡើងយ៉ាងដូច្នេះថា៖ «ក្នុងនាមយើងជាម្ចាស់ក្រុមហ៊ុនឬប្រធានក្រុមហ៊ុន យើងត្រូវតែមានវិធីសាស្រ្តាលើកទឹកចិត្តបុគ្គលិក ហើយកត្តាដែលលើកទឹកចិត្តបុគ្គលិកខ្លាំងបំផុតពុំមែនជាប្រាក់ខែតែមួយមុខនោះទេ។ ប៉ុន្តែកត្តាដែលអាចលើកទឺកចិត្តបុគ្គលិកបានយូរអង្វែង និងមានភាពខ្លាំងក្លានោះគឺ គោលដៅ»។   លោកបានប្រៀបធៀបរវាងប្រាក់ខែនិងគោលដៅ ប្រសិនបើយើងយកគោលដៅទៅលើកទឹកចិត្តបុគ្គលិក គឺអាចផ្តល់កម្លាំងចិត្តដល់បុគ្គលិកបានយូរជាងប្រាក់ខែ។ ត្បិតគោលដៅគឺជាអ្វីដែលបុគ្គលិកសម្រេចនៅក្នុងក្រុមហ៊ុនរបស់យើង នៅពេលដែលពួកគាត់ដឹងគោលដៅច្បាស់។ ហើយគោលដៅនោះទៀតសោតមិនមែនសម្រាប់តែក្រុមហ៊ុននោះទេ គឺសម្រាប់បុគ្គលិកដែលធ្វើការផ្ទាល់តែម្តង។   ម្យ៉ាងវិញទៀត សម្រាប់អ្នកដែលសម្រេចគោលដៅបាន គាត់នឹងក្លាយទៅជាបុគ្គលដែលមានមោទកភាពទាំងនៅក្នុងគ្រួសារនិងក្រុមហ៊ុន។ ហើយការដែលយើងជាថ្នាក់ដឹកនាំយកគោលដៅមកលើកទឹកចិត្តបុគ្គលិក ពួកគាត់នឹងក្លាយទៅជាមនុស្សដែលមានជំនឿចិត្តខ្លាំងចំពោះអ្វីដែលខ្លួនធ្វើ។ ផ្ទុយទៅវិញ ប្រសិនបើយើងមិនប្រើគោលដៅទេ យើងប្រើប្រាក់ខែដើម្បីលើកទឹកចិត្តបុគ្គលិក បើទោះបីជាយើងព្យាយាមដំឡើងដល់កម្រិតណាក្តី ក៏ជំនឿចិត្តនៅក្នុងការធ្វើការងាររបស់ពួកគាត់ពុំមានភាពយូរអង្វែងនោះឡើយ។   ជាចុងក្រោយ លោក សំ កុសល បានសង្កត់ធ្ងន់ថា សម្រាប់អ្នកទើបតែចេញរកស៊ីថ្មីៗ ត្រូវចេះបណ្តុះគោលដៅឲ្យបុគ្គលិក ព្រោះវាជាកម្លាំងចិត្តអត់ពុំបានដែលបុគ្គលិកពិតជាត្រូវការណាស់ពីថ្នាក់ដឹកនាំ។ ប្រសិនបើពួកគាត់មានគោលដៅច្បាស់ ពួកគាត់នឹងរត់ទៅរកការងារដោយខ្លួនឯងមិនចាំបាច់យើងទៅប្រាប់ ឬរុញគាត់នោះទេ និងបន្តអភិវឌ្ឍន៍ខ្លួនឥតឈប់ឈរ។ លើសពីនេះ មនុស្សដែលមានគោលដៅគឺគាត់គ្មានភាពខ្ជិលច្រអូស និងធ្វើការមិនចេះហត់ថែមទៀតផង។ នេះហើយជាលទ្ធផលល្អបំផុតដែលកើតចេញពីយើងចេះជំរុញទឹកចិត្តបុគ្គលិកដោយប្រើគោលដៅ៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:11", "date_created": "2024-01-24T09:49:31.680Z", "category": "ភាពជាអ្នកដឹកនាំ", "views": 260, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ខ្ចីអ្នកចងការប្រយ័ត្នការប្រាក់ខ្ពស់! ត្រូវការលុ.យបង្វិលរកស៊ី ធនាគារធំៗ៦នេះផ្ដល់កម្ចីរហ័.ស ការប្រា.ក់ទាបសមរម្យ	https://business-cambodia.com/articles/local-banks-provide-loan-with-low-interest-rate	បច្ចុប្បន្នអ្នករកស៊ីជាច្រើនអាចជួបបញ្ហាលំហូរសាច់ប្រាក់ហើយត្រូវការលុយបង្វិលរកស៊ីក្នុងអាជីវកម្ម។ ត្រង់នេះអ្នកខ្លះទៅខ្ចីលុយអ្នករកស៊ីចងការប្រាក់ព្រោះគិតថាងាយស្រួលខ្ចីបានលឿនប៉ុន្ដែពួកគាត់ប្រហែលជាភ្លេចគិតថាការខ្ចីលុយពីអ្នកចងការប្រាក់គឺការប្រាក់ខ្ពស់ដែលធ្វើឲ្យពួកគាត់ជួបបញ្ហាបំណុលបាន។   ទាក់ទងនឹងការខ្ចីលុយមកធ្វើជាលុយបង្វិលរកស៊ីនេះដែរ ថ្ងៃនេះ Business Cambodia សូមណែនាំគ្រឹះស្ថានធនាគារនិងហិរញ្ញវត្ថិធំៗដែលផ្ដល់កម្ចីកាប្រាក់ទាបនិងផ្ដល់កម្ចីរហ័សទៀតផង។   ១. ធនាគារហត្ថា  ធនាគារហត្ថាកំពុងតែធ្វើប្រម៉ូសិនពិសេសសម្រាប់ម្ចាស់អាជីវកម្មក្នុងការប្រើប្រាស់ដើមទុនពង្រីកអាជីវកម្ម។ មិនតែប៉ុណ្ណោះធនាគារ ផ្ដល់ជូនអត្រាការប្រាក់ទាបត្រឹមតែ 0.87% សម្រាប់ឥណទានថ្មី ឬបង់ផ្តាច់ឥណទានពីធនាគារផ្សេងទៀត។   ២. ធនាគារវីង  បច្ចុប្បន្នធនាគារវីងមានផ្ដល់សេវាកម្ចីរហ័សដែលហៅថាDigital loan ដោយអតិថិជនអាចខ្ចីបានរហ័សទាន់ចិត្តតាមទូរស័ព្ទដៃក្នុង App របស់វីងដោយមិនចាំបាច់មានទ្រព្យធានា មិនបាច់ធ្វើដំណើរទៅកាន់សាខាធនាគារឡើយ។  អ្នកអាចខ្ចីពី២០ដុល្លាររហូតដល់ទៅ៥ម៉ឺនដុល្លារជាមួយនឹងការប្រាក់ទាបសមរម្យ។   ៣. ធនាគារPPC -ផ្ដល់កម្ចីទំហំចាប់ពី ៣,០០០ដុល្លារ រហូតដល់ ១០០,០០០ដុល្លារ -អត្រាការប្រាក់ ចាប់ពី ១១.៩៩% ដល់ ១៤% ថេរ ក្នុងមួយឆ្នាំ -រយៈពេលកំណត់ រហូតដល់ ៦០ខែ -ទ្រព្យបញ្ចាំ៖ ដី និងអាគារ (ប្លង់រឹង ឬទន់) -លេខទូរស័ព្ទទំនាក់ទំនង៖ 096 3 909 909 / 023 909 909 -ព័ត៌មានបន្ថែម៖ https://www.ppcbank.com.kh/km/business-banking/loan/akk/   ៤. ធនាគារ ស្ថាបនា -ផ្ដល់កម្ចីទំហំចាប់ពី ២០០,០០០ដុល្លារ ឡើងទៅ (៩០%នៃទ្រព្យធានា) -អត្រាការប្រាក់ មានការប្រកួតប្រជែង អាចពិភាក្សាបាន -រយៈពេលកំណត់ រហូតដល់ ១០ឆ្នាំ -លេខទូរស័ព្ទទំនាក់ទំនង៖ 023 81 999 010 -ព័ត៌មានបន្ថែម៖ https://www.sathapana.com.kh/kh/business-banking/loans/sathapana-sme-loan   ៥. ធនាគារហ្វីលីព -ផ្ដល់កម្ចីទំហំចាប់ពី ៧០,០០០ដុល្លារ រហូតដល់ ២០០,០០០ដុល្លារ -អត្រាការប្រាក់ ចាប់ពី ១០% ក្នុងមួយឆ្នាំ -រយៈពេលកំណត់ រហូតដល់ ១០ឆ្នាំ -លេខទូរស័ព្ទទំនាក់ទំនង៖ 086 930 000 / 089 989 818 / 088 465 9999 (24/7) -ព័ត៌មានបន្ថែម៖ https://www.phillipbank.com.kh/kh/pages/business-credit/msme-loan   ៦. ធនាគារ អ៊ូរី -ផ្ដល់កម្ចីទំហំរហូតដល់ ១០០,០០០ដុល្លារ -អត្រាការប្រាក់ ចាប់ពី ០.៩០% ដល់ ១.៥% ក្នុងមួយខែ -រយៈពេលកំណត់ រហូតដល់ ៨៤ខែ -លេខទូរស័ព្ទទំនាក់ទំនង៖ 023 96 333/081 331 333 -ព័ត៌មានបន្ថែម៖ https://www.wooribank.com.kh/personal-banking/loan/business-loam/    គួរបញ្ជាក់ផងដែរជុំវិញការខ្ចីលុយមករកស៊ីដើម្បីចៀសវាបញ្ហាបំណុល អ្នកត្រូវតែច្បាស់ជាមួយផែនការអាជីវកម្មរបស់អ្នកជាពិសេសត្រូវច្បាស់ថាខ្ចីមកហើយនឹងជួយដល់អាជីវកម្មរបស់អ្នកដូចជាដោះស្រាយបញ្ហានិងបង្កើតប្រាក់ចំណូលបន្ថែម៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-24T09:46:26.337Z", "category": "ហិរញ្ញវត្ថុ", "views": 3073, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
រំភើបណាស់! ទីបំផុតកម្ពុជាមានរោងចក្រផលិតម៉ូតូអគ្គិសនី១ទៀតហើយ ខណៈ១គ្រឿងមានតម្លៃជាង៨០០ដុល្លារ	https://business-cambodia.com/articles/ev-moto-cambodia-onion	មួយរយៈពេលចុងក្រោយនេះ កម្ពុជាទទួលបានបានគម្រោងវិនិយោគបន្ដបន្ទាប់ជាច្រើន ដែលមានទាំងរោងចក្រដំឡើងរថយន្ត ផលិតសំបកកង់រថយន្ត រោងចក្រផលិត&ដំឡើងម៉ូតូ និងរោងចក្រដំឡើងគ្រឿងបច្ចេកវិទ្យានានា។ ហើយអ្វីដែលកាន់តែពិសេសថ្មីៗនេះ កម្ពុជាមានរោងចក្រ ផលិត និងដំឡើងម៉ូតូអគ្គិសនី របស់ក្រុមហ៊ុន ONiON ១ទៀតហើយ ខណៈ១គ្រឿងមានតម្លៃជាង៨០០ដុល្លារ។     ONiON Mobility គឺជាក្រុមហ៊ុនដំបូងគេបង្អស់នៅក្នុងប្រទេសកម្ពុជាដែលបានផលិត និងដំឡើង កង់បីអគ្គិសនី ហើយពេលនេះកាន់តែមានមោទនភាពបន្ថែមទៀតនោះក្រុមហ៊ុនបាននាំមកជូននូវ ម៉ូតូអគ្គិសនីឆ្លាតវៃ និងទំនើបលើកដំបូង របស់ខ្លួន ដែលមានឈ្មោះថា X-Series។ បច្ចុប្បន្នក្រុមហ៊ុនមានទីតាំងស្ថិតនៅតំបន់សេដ្ឋកិច្ចពិសេស សុវណ្ណភូមិ ខេត្តកណ្តាល ដោយក្រុមហ៊ុនមករកស៊ីនៅខ្មែរដំបូង វិនិយោគទុនប្រមាណជា ២០លានដុល្លារ។     បើនិយាយអំពីម៉ូតូអគ្គិសនី X-Series ត្រូវបានរចនាឡើងជាពិសេស ដើម្បីបំពេញតម្រូវការរបស់ប្រជាជនកម្ពុជា។ ម៉ូតូនេះត្រូវបានបំពាក់ដោយបច្ចេកវិទ្យាទំនើបៗ និងរូបរាងយ៉ាងទាក់ទាញ ដែលមានតម្លៃចាប់ពី ៨៤៩ដុល្លារ តែប៉ុណ្ណោះសម្រាប់ម៉ូឌែល X1 ស័ក្តសមជាមួយនឹងមនុស្សគ្រប់វ័យ ដូចជាសិស្ស និស្សិត និងអ្នកធ្វើការជាដើម។     ចំពោះភាពលេចធ្លោនៃម៉ូតូអគ្គិសនី X-Series វិញមានលក្ខណៈខុសពីម៉ូតូដ៏ទៃទៀតនោះគឺ ម៉ូទ័រ និងថ្មរបស់ម៉ូតូអគ្គិសនីទាំង ២ ម៉ូឌែលតែម្តង។ កម្លាំងដ៏ខ្លាំងរបស់ម៉ូទ័រធ្វើឱ្យម៉ូតូមានសំទុះខ្លាំងហើយអាចបើកបររហូតដល់ ៨០ Km/h  ។ថ្មដែលបានដាក់បញ្ចូលក្នុងម៉ូតូនេះមានគុណភាពខ្ពស់ អាយុកាលប្រើប្រាស់ពី ៣ ឆ្នាំកន្លះ រហូតដល់ ៤ ឆ្នាំដែលអនុញ្ញាតឱ្យអ្នកប្រើប្រាស់ បើកបរបានរហូតដល់ ៧៥ Km បន្ទាប់ពីសាកមួយពេញ។ អ្វីដែលពិសេស អ្នកប្រើប្រាស់អាចសាកថ្មបាន គ្រប់ពេលវេលា និងគ្រប់ទីកន្លែងដោយគ្រាន់តែប្រើប្រាស់ជាមួយនឹងឧបករណ៍សាកថ្មចល័តដែលមានផ្តល់ជូន។ បន្ថែមពីនេះ ខាងក្រោមនេះជាលក្ខណៈពិសេសរបស់ម៉ូតូផលិតនៅខ្មែរនេះ។ ដោយក្នុងនោះរួមមាន៖ បច្ចេកវិទ្យាការពារថ្មពីការឆ្លងចរន្តផ្សេងៗ និងពន្យារអាយុកាលរបស់ថ្ម តេឡេបញ្ជាដែលអាចឱ្យអ្នកបើកបរបញ្ឆេះម៉ូតូ និងដោះសោរពីចម្ងាយបាន ប្រព័ន្ធការពារសុវត្ថិភាពដែលអាចការពារម៉ូតូពីការលួចដោយបន្លឺសម្លេងរោទ៏ ប្រព័ន្ធ Cruise Mode ដែលអាចបើកបរយ៉ាងរលូននៅពេលនៅលើផ្លូវត្រង់។ គួរជម្រាប់ផងដែរ ប្រសិនជាបងប្អូនចាប់អារម្មណ៍ និងចង់សាកសួរព័ត៌លម្អិតអាចធ្វើការទំនាក់ទំនងតាមរយៈលេខទូស័ព្ទ 015 248 222 / 016 874 111 / 015 262 686 /016 296 111 / 089 888 320 / 012 262 067៕ តេលេក្រាម : https://t.me/onionmobilityxseries	{ "spider_name": "businesscambodia", "scrape_at": "2025-06-14_19:40:11", "date_created": "2024-01-24T09:17:45.593Z", "category": "កំពូលអ្នកលក់", "views": 378, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
របរធម្មតា តែមិនធម្មតា ! នេះជារបរចំណូលខ្ពស់៣ អាចរកបានខ្ទង់ពាន់$ កំពុងសំងំរកស៊ីតាមចិញ្ចើមផ្លូវ	https://business-cambodia.com/articles/high-income-business	នៅពេលបច្ចុប្បន្ននេះមានប្រជាជនមួយចំនួនដែលកំពុងតែប្រកប របរលក់តាមចិញ្ចើមផ្លូវហើយរបរទាំងនោះកំពុងតែសំងំរកលុយនៅក្នុងទីក្រុងភ្នំពេញ ដោយរបរទាំងអស់នោះមើលទៅសាមញ្ញនោះទេ តែបើអ្នកទាំងអស់គ្នាដឹងពីចំនូលវិញគឺញាក់សាច់តែម្តង។ ថ្ងៃនេះ ចាបក្រហម សូមបង្ហាញនៅមុខរបរបីដែល អាចរកចំណូលបានខ្ទង់ពាន់លានដុល្លារក្នុងមួយខែ៖   ១. បាញ់ឆេវនៅត្រើយម្ខាង( ជ្រោយចង្វា)   បើនិយាយពីបាញ់ឆេវ នៅត្រើយសុខាមានមនុស្សច្រើនណាស់ដែលស្គាល់ទៅលើមុខរបរមួយនេះ ដោយសារតែបាញ់ឆេវនៅទីនោះមានឈ្មោះបោះសម្លេងល្បីមួយនៅភ្នំពេញមិនថាទាំងរសជាតិ គុណភាពអនាម័យ នឹងសេវាកម្មគឺតែងតែធ្វើតាមតម្រូវការអតិថិជនជានិច្ច ទើបអាចធ្វើអោយយីហាមួយនេះបានរីកសុះសាយមួយនៅក្រុងភ្នំពេញ ហើយក្នុងមួយខែយីហោមួយនេះអាចលក់ចេញរាប់រយបន្ទះ ពោលអាចរកបានចំនូលខ្ទង់ពាន់ដុល្លារក្នុងមួយខែ។     ២. គ្រឿងសមុទ្រ Street food   បើនិយាយពី Street Food អ្នកទាំងអស់គ្នាអាចនិងគិតទៅដល់ប្រទេសថៃមុនគេហើយមែនទេ? ព្រោះប្រទេសថៃមានម៉ូដែល Street Food កំពុងតែមានប្រជាប្រិយភាពបំផុត ដែលសម្បូទៅដោយម្ហូបអាហារលក់នៅតាមចិញ្ចើមផ្លូវយ៉ាងសម្បូបែប មើលទៅគួរអោយចង់ទទួលទានខ្លាំងណាស់។ តែបើយើងក្រឡេកមកមើលការលក់បែប Street Food នៅតាមចិញ្ចើមផ្លូវនៃប្រទេសកម្ពុជាក៏ហាក់ដូចជាទទួលបានការគាំទ្រខ្លាំងមួយពីសំណាក់យុវវ័យ គ្រប់ស្រទាប់ថ្នាក់ទាំងអស់ដែលពួកគាត់ភាគច្រើនពេញនិយមទៅលើការញាំអាហារនៅតាមដងផ្លូវ ទើបធ្វើអោយការលក់បែប Street food អាចរកចំណូលបានច្រើនមួយក្នុងមួយខែ ពោលអាចរកបានខ្ទង់ពាន់ដុលារដែលវាជាប្រាក់ចំនូលដ៏ច្រើនគួរសមផងដែរ។   ៣. លក់ម្ផូរ   របរលក់ម្ចូរគ្រាន់តែជារបរមួយដែលសាមញ្ញបំផុត ដែលមានមនុស្សជាច្រើនគិតថារបរមួយនេះមិនអាចរកចំណូលបានច្រើននោះទេ ពោលដូចជាម្ចូរវត្តភ្នំ ១៦៨ ដែលមានទីតាំងស្ថិតនៅចំកណ្តាលទីក្រុងភ្នំពេញ ដែលមានមនុស្សច្រើនណាស់ដែលស្គាល់ម្ចូរនៅទីនោះហើយក៏ទទួលបានការពេញនិយមខ្លាំងមួយពីសំណាក់យុវវ័យ ក្មេងចាស់ទាំងអស់ដែលធ្វើអោយយីហោមួយនេះអាចរកចំណូលខ្ទង់ពាន់ដុល្លារក្នុងមួយខែ៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-24T09:08:44.553Z", "category": "កំពូលអ្នកលក់", "views": 76, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ស្ងាត់ៗ អគារភ្លោះ ៤ កម្ពស់ជាង ២០០ ម៉ែត្រ មាន ៥១ ជាន់ លេចរូបរាងឡើងនៅភាគខាងត្បូងរាជធានីភ្នំពេញ	https://business-cambodia.com/articles/urban-village	កាលពីថ្ងៃទី២២ ខែមករា ឆ្នាំ២០២៤ គម្រោងអគារទី២ របស់ក្រុមហ៊ុន Urban Village ដែលមានកម្ពស់ ២០៣ ម៉ែត្រ និងជាអគារខ្ពស់ជាងគេនៅលើមហាវិថីសម្ដេច ហ៊ុន សែន (ផ្លូវ៦០ម៉ែត្រ) បានបញ្ចប់ការសាងសង់គ្រោងអគាររបស់ខ្លួន។ ខណៈអគារមួយនេះ គឺជាអគារខ្ពស់ជាងគេមួយនៅភាគខាងត្បូងរាជធានីភ្នំពេញផងដែរ។     គម្រោងទី២ របស់ Urban Village នេះគឺមានចំនួន៤ អគារ ដែលអគារនិមួយៗមាន៥១ជាន់ ដែលលាតសន្ធឹងលើផ្ទៃដី សរុបចំនួន ៧៦ ០០០ ម៉ែត្រការ៉េ ខណៈអគារលំនៅឋានមានទំហំ ១២ ០០០ ម៉ែត្រការ៉េនិងមានកម្ពស់ ១៥០ ម៉ែត្រ សរុបចំនួន ១៧០០ យូនីត នឹងមានទំហំចាប់ពី ៤៨ រហូតដល់ ១០៧ ម៉ែត្រការ៉េ។   ក្នុងនោះដែរសម្រាប់បីជាន់ដំបូងនៃគម្រោងអគារដ៏ខ្ពស់ស្កឹមស្កៃនេះគឺជាផ្សារទំនើប និងចំណតរថយន្ត។ ខណៈជាន់ទី៤ គឺសួនច្បារ ហើយចាប់ពីជាន់ទី៥ រហូតដល់ជាន់ទី៥១ គឺអគារខុនដូ និងអគារប្រភេទ Loft។   សូមជម្រាបផងដែរថា គម្រោងអគារខុនដ៏ខ្ពស់ស្ថិតនៅភាគខាងត្បូងរាជធានីភ្នំពេញនេះ ត្រូវបានវិនិយោគដោយអ្នកអភិវឌ្ឍន៍ជនជាតិហុងកុង នឹងបានបើកការដ្ឋានសាងសង់នៅក្នុងអំឡុងខែតុលា ឆ្នាំ២០២៩៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-24T07:59:08.531Z", "category": "អចលនទ្រព្យ", "views": 701, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដាំហើយ អត់ទីផ្សារ! កញ្ញា កេង សុចិន្តា ចែករំលែកបទពិសោធន៍៣ អាចលក់ដូងពេញផ្សារទំនើប ផ្គត់ផ្គង់សឹងមិនទាន់ម្តងៗ	https://business-cambodia.com/articles/daling-farm-kang-sochanda	នៅក្នុងប្រទេសកម្ពុជា ប្រជាពលរដ្ឋភាគច្រើនប្រកបរបរកសិកម្ម ក្នុងនោះការដាំដុះបន្លែ ផ្លែឈើផ្សេងៗ ផ្គត់ផ្គង់ទីផ្សារ ដើម្បីចិញ្ចឹមជីវិត។ តែការដាំដុះទាំងនេះមិនប្រាកដថាទទួលបានជោគជ័យរហូតនោះទេ ដោយសារពេលខ្លះ ដាំដុះហើយ មិនធ្វើបែបណាទើបអាចជ្រៀតចូលទីផ្សារបាន។ ប៉ុន្តែបើក្រឡេកមកមើលម្ចាស់ចំការដូងក្រអូមមួយរូបនេះវិញ មិនត្រឹមអាចនាំផលិតផលខ្លួនចូលទីផ្សារ នោះទេ គឺផ្គត់ផ្គង់ស្ទើតែមិនទាន់ទៀតផង។   កញ្ញា កេង សុចិន្តា គឺជាម្ចាស់ចំការដូងក្រអូប Daling Farm នៅក្នុងខេត្តបាត់ដំបង បច្ចុប្បន្នដូងក្រអូបរបស់កញ្ញាកំពុងមានតម្រូវការខ្លាំង ខណៈកញ្ញាបាននាំចូលដូងក្រអូបទៅក្នុងទីផ្សារម៉ាក្រូ ១ខែ៤ដង ទាំង៣សាខា ( សៀមរាប ជ្រោយចង្វា សែនសុខ)ក្នុងមួយដងប្រមាណ១ពាន់ ទៅ២ពាន់ផ្លែ។     ថ្ងៃក្នុងកិច្ចសម្ភាសន៍ជាមួយក្រុមការងាររបស់Business Cambodia កញ្ញា កេង សុចិន្តា លើកឡើងថា “ក្នុងការធ្វើទីផ្សារពេលខ្លះយើងគឺជាអ្នករត់ទៅរកគេមិនមែនចាំឲ្យគេមករកយើងនោះទេ បើយើងមិនទៅរកគេធ្វើម៉េចគេដឹងថាយើងលក់អ្វីទៅ” ។ ដោយក្នុងនោះកញ្ញាក៏បានចែលរំលែកបទពិសោធ៍ ៣ ដែលអាចធ្វើឲ្យដូងរបស់កញ្ញាអាចផ្គត់ផ្គងនៅក្នុងផ្សារទំនើបបាន៖   ១. មកក្រោយគេគួរតែប្លែកគេ   ត្រង់ចំណុចនេះកញ្ញាបានលើកឡើងថា មុនទៅរកទីផ្សារយើងក្រឡេកមកមើលផលិតផលរបស់យើងសិនថា មានអ្វីប្លែកពីគេទេ ហើយ ខុសពីគេបែបណាខ្លះ ? ដោយកញ្ញាបានបន្តថា អ៉ីចឹងដើម្បីឲ្យដូងរបស់យើងប្លែកពីគេ យើងត្រូវរកតំបន់ណាដែលអាចគិតថាដាំទៅយើងជោគជ័យ ឬក៏ពួជដូងណាដែលដាំទៅបានល្អ ប៉ុន្តែអ្វីដែលសំខាន់គឺប្រព័ន្ធទឹកសិនថាតើមានប្រព័ន្ធទឹកគ្រប់គ្រាន់ឬនៅ។ អ៉ីចឹងនេះហើយដែលយើងនឹងប្លែកពីគេដោយសារយើងអាចប្រមូលផលបានគ្រប់គ្រាន ឧទាហរណ៍ខែប្រាំងគេអត់មានតែ យើងមាន ធ្វើបែបណាគឺមានងាយគាំងទីផ្សារនោះទេ។   ២. ប្រើប្រាស់បណ្ដាញសង្គម   សម័យនេះមនុស្សរស់នៅនូវលើទូេស័ព្ទច្រើន ដូច្នេះដើម្បីឲ្យគេដឹងឲ្យគេស្គាល់ពីផលិតផលរបស់បងប្អូន ការប្រើប្រាស់បណ្តាញសង្គមគឺជារឿងមួយដែលបងប្អូនមិនអាចរំលងបាននោះទេ។ ជាក់ស្ដែងកញ្ញាបានធ្វើទីផ្សារលើបណ្ដាញសង្គមដូចគ្នា ដោយការ ថតវីដេអូចែករំលែកបទពិសោធន៍ របៀបនៃការដាំដុះដូច ក៏ដូចជារូបភាពមួយចំនួន ទាក់ទងនិងចម្ការដូងក្រអូបរបស់កញ្ញាផងដែរ ហើយបច្ចុប្បន្ននេះកញ្ញាមានទាំងផេក facebook និង Tik Tok ។   ៣. ឲ្យគេធ្វើតេស   នៅពេលរកទីផ្សារបានហើយអ្វីដែលត្រូវមើលបន្ថែមនោះគឺគុណភាពនិងរសជាតិ។ ត្រង់ចំណុចនេះកញ្ញាបានលើកឡើយថា មុនដាក់លក់គឺគេមានការធ្វើតេសទៅលើរសជាតិ ថាតើរសជាតិបែបនេះត្រូវបានស្តង់ដារដែលខាងក្រុមហ៊ុនចង់បានឬនៅ បើអូខេហើយ គឺមើលទៅលើរូបរាងម្ដងមើលទៅស្អាតដែរទេ ដោយកញ្ញាបានកាប់ដូងចោលអស់២ពាន់ផ្លែ ទម្រាំចេញជារូបរាងតាមស្គង់ដារ តាមតម្រូវការដែរក្រុមហ៊ុនចង់បាន។         សូមរំលឹកឡើងវិញថា ចម្ការដូងក្រអូប Daling Farm គឺមានទីតាំងនៅស្រុកសំពៅលូន ខេត្តបាត់ដំបង ដូច្នេះប្រសិបបើបងប្អូនចង់ដឹងព័ត៌មានបន្ថែមទាក់ទងនិងបច្ចេកទេសដាំដូងក្រអូបបងប្អូនអាចទំនាក់ទំនងទៅកាត់ផេក Daling Farm-ចំការដូងក្រអូបខេត្តបាត់ដំបង ឬលេខទូរស័ព្ទ ០៧១ ៩៥៥ ៥៧១៧៕	{ "spider_name": "businesscambodia", "scrape_at": "2025-06-14_19:40:11", "date_created": "2024-01-24T05:13:46.370Z", "category": "កំពូលអ្នកលក់", "views": 162, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.